
PREDGOVOR 


Četiri spisa sv. Tome Akvinskog, zajedničkog nauči- 
telja Crkve, koja nuđamo našoj vjerničkoj javnosti, za- 
pravo su brzopisni zapisi njegovih pedeset osam ili 
pedeset devet propovijedi koje je održao sveučilištar- 
cima i vjernom pučanstvu Napulja u toku pretkorizme 
i korizme god. 1273. 

U ovim propovijedima veliki filozof i teolog na- 
pušta latinski jezik, tada jezik znanosti, i izbjegava pre- 
više stručan način govora: propovijeda pučkim jezikom 
toga kraja »i na način koji je bio svima pristupačan, 
bez štete, dakako, za sigurnost i cjelovitost nauke. To- 
mine su propovijedi učinile dubok utisak na slušaoce, 
kako se vidi iz iskaza svjedoka prigodom ispitivanja 
njegova života što je izvršeno pedesetak godina kasnije, 
prije nego je proglašen svetim. Slušači su osjećali da 
govori teolog i svetac ujedno. 

Te propovijedi su bile cjelovite kateheze za odras- 
le. U njima Toma govori što treba vjerovati , čemu se 
treba nadati i što treba činiti . 

I suvremeni vjernik imat će veliku duhovnu korist 
čitajući ova izlaganja sv. Tome Akvinskoga. 

Naklada »Symposion« vrlo je dobro učinila što je 
u svoje planove unijela i po neko duhovno djelo sv. To- 
me. A o. Tomo Vereš O.P. predložio je baš ove propo- 
vijedi, što su i »Symposion« i prevodilac rado prihva- 
tili. 

U našem hrvatskom izdanju pokušao sam učiniti 
nešto novo: pronaći navode iz crkvenih otaca i Aristo- 

tela koje sv. Toma — bilo doslovno, bilo po smislu — 
spominje. Nadam se da mi je to u većini slučajeva i 
uspjelo. 

Pri prevođenju ovih tekstova puno mi je upozore- 
njima i savjetima pomogao o. Rajmund Kupareo O.P., 
kojemu i ovdje zahvaljujem. 

Zagreb, na blagdan sv. Tome Akvinskoga, 1981. 


KRATICE 

AM = S. AUGUSTINI Opera omnia, editio Congre- 
gationis benedictinae S. Mauri, Venetiis 1729 — 1733. 

DS = H. DENZINGER — A. SCHČNMETZER, 
Enchiridion symbolorwn, ed. 34, Herder, 1967. 

PG = Patrologiae Cursus completus, Series Graeca, 
ed. Jaques P. Migne, Parisiis 1857 sq. 

PL = Patrologiae Cursus completus, Series Latina, 
ed. Jaques P. Migne, Parisiis 1844 sq. 

Vulg. = Vulgata, tj. od 4. stoljeća na Zapadu opće 
prihvaćeni latinski prijevod Biblije. 

UVOD 

Bogoslovno-duhovna djelca sv. Tome Akvinskog, 
sadržana u ovoj knjizi, tvore jedinstvenu cjelinu. To 
su: Izlaganje o Apostolskom vjerovanju, Izlaganje o 
Gospodnjoj molitvi, O dvjema zapovijedima ljubavi i 
o Deset zapovijedi Zakona te Izlaganje o Anđeoskom 
pozdravu, tj. o Zdravomariji. 

Sam sv. Toma piše na početku gore spomenutog 
izlaganja O dvjema zapovijedima ljubavi i o Deset 
zapovijedi Zakona : »Troje je čovjeku potrebno za spa- 
senje: znati što treba vjerovati, spoznati čemu se treba 
nadati i upoznati što treba činiti. 0 prvom je čovjek 
poučen u Vjerovanju, u kojem se dalje predaje znanje 
o člancima vjere; o drugom u Gospodnjoj molitvi; o 
trećem u Zakonu«. Time sv. Toma ukazuje na misaonu 
povezanost prvih navedenih triju djelaca. Istraživanja 
P. Mandonnet-a O.P. 1 dokazala su da su sva četiri gore 
navedena spisa zapravo propovijedi koje je Toma odr- 
žao u Napulju pretposljednje korizme svoga života, god. 


1 P. MANDONNET, Le careme de St. Thomas d’Aquin 
a Naples (1273). Objelodanjeno u »San Tommaso d’Aquino, 
Miscellanea storico-artistica«, Roma 1924, str. 195 — 212. Na 
primjedbe povjesničara J. Destrez-a OP. i P. Synave-a O.P. 
Mandonnet je odgovorio člankom »Les’Collations'sur l’Ave 
Maria et la critique recente«, Notes et Communications du 
Bulletin thomiste, 1933, str. 155 — 167. Tu je, doduše, prihva- 
tio neke zaključke kritičara, a'i je u cjelini ostao kod ono- 
ga što je napisao god. 1924. 

1273. One su i po cjelini sadržaja i po shvaćanju mo- 
dernih prevodilaca »katekizam za odrasle«. 2 


1. Korizma 1273. 

To je zapravo bila korizma koja se sastojala od 
pretkorizme, što je počinjala nedjeljom Sedamdesetice, 
i korizme u strogom smislu riječi, koja počinje Čistom 
srijedom. Budući da je propovijedanje moralo završiti 
u utorak Velikog tjedna, znači da je Toma, propovijeda- 
jući svaki dan, održao uzastopce 59 (ili možda 58) pro- 
povijedi, i to ovako: 

o Vjerovanju 15 (od 5. do 19. veljače); 
o Očenašu 10 (od 20. veljače do 1. ožujka); 
o Dvjema zapovijedima ljubavi i o Deset zapovijedi 
32 (od 2. ožujka do 2. travnja); 

o Zdravomariji 2 (3 — 4. travnja). 3 
Neki misle da je o Zdravomariji izrekao samo jed- 
nu propovijed. 

S ovim zaključcima P. Mandonnet-a slažu se moder- 
ni povjesničari, kao npr. M. Grabman 4 , A. Walz O.P. 5 , 
J. A. Weisheipl O.P. 6 , a također i naš A. Bačić O.P. 7 


2 Tako Talijan R. Sorgia, Španjolci M. Somolino i J.I. 
Saranyana, Švicarci A. Portmann i X. Kunz, Amerikanac 
J.B. Collins. — »Izlaganje o Anđeoskom pozdravu«, doduše, 
ne spada u cjelinu, ali je Toma i to dodao kako zbog svoje 
pobožnosti prema BI. Djevici tako zbog činjenice da je u 
prvim desetljećima 13. stoljeća Zdravomarija postala opća 
molitva kršćanstva i počela se moliti odmah iza Očenaša. 
Usp. R. SORGIA, Opuscoli teologico-spirituali di S. Tomma- 
so, Edizioni Paoline, 1975, str. 17. 

3 MANDONNET, nav. čl, str. 161. 

4 M. GRABMANN, Die Werke des hl. Thomas von 
Aquin, fotomehanički tisak 3. raširenog izdanja od god. 
1949, Munster VVestfalen 1967, str. 317 — 318. 

5 A. WALZ, Saint Thomas d’Aquin. Adaptation fran^aise 
par P. Novarino O.P., Paris-Louvain 1962, str. 183—184, 224. 

6 J. A. VVEISHEIPL O.P., Friar Thomas d'Aquino, Nevv 
York 1974, str. 319, 401 — 402. (On nije potpuno siguran, kao 
ni M. Grabmann, da je Toma propovijedao o Zdravomariji 
u korizmi 1273, ali kaže da je to vjerojatno.) 

7 A. BAČIĆ O.P., Introductio in opera S. Thomae 

Aquinatis, Romae 1925, str. 74 — 78. 

Gornji se zaključci, uz ostalo, temelje na iskazima 
svjedoka god. 1319. prije Tomine kanonizacije god. 
1323. i na rukopislima iz srednjega vijeka. Npr. Giovanni 
Coppa, bilježnik iz Napulja, izričito kaže da je slušao 
brata Tomu dok je tumačio Očenaš; tako i Pietro 
Brancaccio. A Giovanni di Biaggio, napuljski sudac, 
svjedoči da je vidio Tomu kako je »cijelu korizmu pro- 
povijedao očiju zatvorenih ili k nebu uzdignutih i u 
duhovnom zanosu«; on se posebno sjećao da je »u 
toj korizmi propovijedao o Zdravomariji«. U pogledu 
spisa O dvjema zapovijedima ljubavi i o Deset zapo- 
vijedi na jednom rukopisu iz 15. stoljeća (cod. 1256 u 
francuskom gradu Troyes) stoji napisano: »Konferen- 
cije Tome Akvinskoga o deset zapovijedi Dekaloga, 
održane njegovim učenicima u Napulju za vrijeme jed- 
ne korizme«. A gleđom na Izlaganje o Apostolskom 
vjerovanju u jednom rukopisu iz 14. stoljeća (cod. 31 u 
Oriel College u Oxfordu) napisano je: »Ovo nije napi- 
sao sv. Toma, nego netko tko je pravio bilješke dok 
je on propovijedao«. 

2. »Reportata« 

Taj citat nas navodi na zaključak, općenito prihva- 
ćen od povjesničara, da su sva gore navedena djela 
zapravo reportata, tj. brzopisno zapisane bilješke koje 
su određeni slušači pravili dok je Toma propovijedao. 
To je u nekim starim katalozima i rukopisima dje- 
la sv. Tome i izričito rečeno. Npr. u katalogu Tominih 
djela koji je Bartolomej iz Kapue, protonotar napulj- 
skog kraljevstva, god. 1319. predložio papinskoj komi- 
siji stoji na kraju: »A ako mu se (tj. Tomi) pripisuju 
i ostala djela, nije ih on osobno napisao, nego su ih 
drugi zabilježili dok je on predavao ili propovijedao, 
npr.: . . . konferencije o Očenašu (collationes de Pater 
noster), konferencije o Vjerovanju, konferencije o Deset 
zapovijedi (brat Petar iz Andrije)«. 8 Slično se može 


8 Usp P. MANDONNET, Introduction, str. X— XI, u 
djelu: S. THOMAE AOUINATIS Opuscula omnia, t. I, 
Lethielleux, Parisiis 1927. Tu je objavljen tekst Kataloga. 

zaključiti i o dvjema (ili jednoj?) konferencijama o 
Zdravomariji. Mada neki (npr. Destrez) misle da su one 
izrečene u Parizu, a ne u Napulju, opravdano je držati 
se izričitog svjedočanstva Giovannija di Biagio, koji ka- 
že da je Toma o Zdravomariji propovijedao u Napulju. 
A i stari katalozi iz srednjega vijeka navode Izlaganje 
o Anđeoskom pozdravu odmah iza ostalih gore spome- 
nutih Tominih spisa, ili neposredno prije nj'ih ili iz- 
među njih. 

Postavimo pitanje tko je zabilježio te propovijedi? 

Što se tiče spisa O dvjema zapovijedima ljubavi i o 
Deset zapovijedi, smatra se sigurnim ono što je zapi- 
sano u katalogu Tominih djela od Bartolomeja iz Ka- 
pue, tj. da je to zabilježio brat Petar iz Andrije, domi- 
nikanac i Tomin učenik. Što se tiče ostalih propovijedi 
izrečenih te korizme god. 1273, smatra se da ih je za- 
bilježio brat Reginald (Rajnald) iz Piperna, domini- 
kanac, Tomin pratilac i njegov nasljednik na profesor- 
skoj katedri u Napulju 9 . Za njega se inače sa sigurnošću 
zna da je zabilježio neka predavanja svoga učitelja, npr. 
Tumačenje Evanđelja po Ivanu i Tumačenje Poslanica 
sv. Pavla. 

Tko ih je preveo na latinski? 

Toma je, naime, u Napulju propovijedao pučkim 
jezikom, kao što svjedoči njegov životopisac Vilim To- 
cco i dva kodeksa iz 15. stoljeća. U Parizu, naprotiv, 
dok je Toma propovijedao studentima, govorio je la- 
tinski, ali u Napulju, gdje ga je slušao sav narod, go- 
vorio je pučkim jezikom. Dominikanac R. Sorgia 10 po- 
kušao je pobliže odrediti kojim je to jezikom Toma 
propovijedao pa je došao do zaključka da je to mogla 
biti mješavina napuljskog i kampanijskog narječja. 

Nemamo izravnih svjedočanstava o tome tko je 
spomenute bilješke preveo na latinski, ali možemo raz- 
ložno pretpostaviti da su to učinili oni isti koji su ih d 
zapisali. Weisheipl smatra da se to zbilo ubrzo poslije 
smrti sv. Tome i da im je pri tom bio dan oblik skolas- 


J. A. WEISHEIPL, nav. dj., str. 319. 
R. SORGIA, nav. dj., str. 10 — 13 

tičkog komentara (izlaganja). 11 Inače, može se smatrati, 
kako to pretpostavlja isti pisac, da su to više skraće- 
ni sadržaji glavnih točaka Tominih propovijedi nego 
njihov puni tekst. 

S tam je možda u vezi i činjenica da stari rukopisi 
i neki modemi povjesničari ta djelca nazivaju colla- 
tiones, a to su kratke večernje propovijedi ili konfe- 
rencije. Nasuprot tomu, rukopisi Tominih sabranih dje- 
la i neki moderni povjesničari zovu ih expositiones 
(izlaganja, tumačenja), što znači znanstveno, školsko 
izlaganje jednog teksta. 

3. Toma propovjednik 

Iako je Toma bio prvenstveno profesor teologije i 
filozofije i pisac mnogobrojnih teologijskih i filozo- 
fijskih djela, ipak on nije — kao član Reda propo- 
vjednika — zanemario propovijedanje riječi Božje. 12 
Kad je god. 1256. u Parizu stekao naslov i službu uči- 
telja Sv. pisma i teologije (magister in sacra pagina, 
magister in theologia), preuzeo je i trostruku dužnost: 
predavati, raspravljati i propovijedati (legere, disputare, 
praedicare). Tako je propovijedao riječ Božju sveuči- 
lištarcima, kao i ostali profesori teologije. Posebno se 
spominje da je propovijedao u korizmi god. 1259. Za 
svoga boravka u srednjoj Italiji (1260 — 1269) također 
propovijeda; u Orvietu pred punim konzistorijem kar- 
dinala održao je govor na čast presv. Oltarskog Sakra- 
menta; u Rimu propovijeda u toku Velike sedmice, a 
na Uskrs u bazilici Sv. Marije Velike. Vraćajući se u 
Pariz, prve tri nedjelje došašća propovijeda u Milanu. 
Za drugog boravka u Parizu (1269 — 1272) spominju se 
njegove propovijedi u došašću i korizmi; u njima je 


11 J. A. WEISHEIPL, nav. dj., str. 403 i 319. 

12 0 Tomi kao propovjedniku vidi J.D. FOLGHERA, 
Saint Thomas et la Prćdication, »Xenia Thomistica«, vol. II, 
Romae 1925, str. 583—585; M. ŠESNIĆ O.P., Sv. Toma pro- 
povjednik, »Zbornik sv. Tome Akvinskoga«, Zagreb 1974, 
str. 143—153; G. POLESTRA, Omelie di San Tommaso, 
Edizioni Domenicane Italiane, Napoli 1968, str. 9 — 18. 

iznio svoje stajalište prema tadašnjim problemima u 
Crkvi. Konačno za svoga drugog boravka u Napulju 
(1272 — 1274) propovijedao je korizmu, kako smo već 
rekli. 

Najveći dio propovijedi sv. Tome, rasutih po sred- 
njovjekovnim rukopisima, bio je prvi put tiskan god. 
1570. u rimskom izdanju Tominih djela Editio Piana, i 
to pod naslovom »Nedjeljni i blagdanski govori« (Ser- 
mones pro Dominicis diebus et Sanctorum sollemnitati- 
bus). Kasnije su bile otkrivene i neke druge Tomine 
propovijedi, npr. »Korizmeni govori« (Sermones qua- 
dragesimales). Sada se sprema novo, kritičko izdanje 
Tominih propovijedi u »Leoninskom izdanju« (Editio 
Leonina), u kojem će — nadamo se — biti konačno 
riješeno pitanje vjerodostojnosti nekih govora. 13 Daka- 
ko, ti sačuvani govori vjerojatno su više skice propo- 
vijedi nego njihov cijeli tekst. 

No, iako su te skice bez sumnje vjerne Tominoj 
misli, ipak im nedostaje ona toplina koja je ižarivala 
iz njegove žive riječi. Njegov životopisac Vilim Tocco, 
koji je i sam u Napulju slušao njegove propovijedi, 
priča da su one privlačile veliko mnoštvo vjernika, pa 
dodaje: »Mnoštvo ga je slušalo s poštovanjem, kao da 
je njegova riječ dolazila od samoga Boga... Već pog- 
led na njega učinio bi dubok utisak. Tko bi ga vidio ili 
čuo samo jedanput, osjetio bi da je primio posebnu 
milost. Brat Eufranon iz Salerna, npr., osjetio se obuzet 
dubokom duhovnom radošću. Takvo ižarivanje može 
biti rastumačeno nazočnošću Duha Svetoga«. 14 Imamo 
i već navedeno svjedočanstvo Giovannija di Biaggio, 
napuljskog suca, koji kaže: »Propovijedao je skloplje- 
nih ili k nebu podignutih očiju i u duhovnom zano- 
su«. 15 Nije ni čudo kad je živio intenzivnim životom 


13 Usp. J.A. VVEISHEIPL, nav. dj., str. 403; M. GRAB- 
MANN, nav. dj., str. 378 — 393. 

14 GUILLELMUS DE TOCCO, Vita S. Thomae Aquina- 
tis, c. 36 et 48. U: Revue thomiste, 1913, br. 6, str. 110 
(Suppl.), i 1917, br. 2, str. 122. (Suppl). 

15 Processus canonizationis S. Thomae Aq. Neapoli, c. 
70. U: Revue thomiste, 1933, br. 5, str. 362 (Suppl.). 

molitve i studija. Bio je, kako piše Vilim Tocco, »du- 
boki kontemplativac, »miro modo contemplativus«. 16 
Provodio je u djelo što je sam napisao o učiteljima sve- 
te nauke i propovjednicima: oni treba da predavaju ili 
propovijedaju iz duhovne punine, ex plenitudine con- 
templationisP ' 

Što se tiče načina Tomina propovijedanja, čita- 
telj ovih četiriju djelaca što su prevedena na hrvatski 
lako će uočiti kako ovaj veliki učenjak nastoji propovi- 
jedati što jednostavnije, dostupnije i jasnije, s poseb- 
nom brigom da istine vjere primijeni na konkretni ži- 
vot vjernika. 


4. Navodi Sv. pisma 

Zadivljeni smo koliko navoda iz Staroga i Novoga 
zavjeta sv. Toma upotrebljava u ovim propovijedima. 
Također smo katkad začuđeni načinom kako nekad 
tumači pojedine stavke iz Biblije. 

Što se prvoga tiče, treba znati da je Anđeoski Na- 
učitelj bio velik poznavalac riječi Božje. U 13. stoljeću 
Biblija je bila osnovna knjiga teološkog studija, što 
je razumljivo kad se ima na pameti snažan pokret po- 
vratka Evanđelju i uopće Bibliji počevši od kraja 12. 
stoljeća, 18 i to ne samo kod duhovnih osoba nego i 
kod običnih vjernika. Na bogoslovnom fakultetu u Pa- 
rizu — a njega su slijedile i druge teološke škole — 
svaki je budući profesor teologije, tzv. baccalaureus, 
morao kroz dvije godine kratko (cursorie) protumačiti 
cijelu Bibliju, a kad je postao profesor ( magister ), bio 
je dužan sedmično potanko tumačiti neku knjigu Sta- 
roga i Novoga zavjeta. 


16 Usp. G. DE TOCCO, nav. dj., cc. 29 — 34. U: Revue 
thomiste, 1913, br. 5, str. 103—104 (Suppl.), i br. 6, str. 
105 — 108 (Suppl.). 

17 S. THOMAS AOUINAS, Summa theologiae, II — II, 
q. 188, a. 6. 

18 Usp. M.D. CHENU O.P., Introduction a l’etude de S. 
Thomas d’Aquin, Montreal — Pariš 1950, str. 199 — 207. 

Sv. Toma je također kroz dvije godine (1252 — 1254) 
kao baccalaureus kratko i sažeto tumačio Bibliju, ali 
nam se od toga nije ništa sačuvalo, osim nastupnog 
govora O vrijednosti i razdiobi Sv. pisma, protkanog 
mnogobrojnim citatima iz Biblije. 19 Kad je postao pro- 
fesor teologije (1256), dvaput je sedmično tumačio Sv. 
pismo: jedanput jednu knjigu iz Staroga zavjeta, a dru- 
gi put jednu knjigu iz Novoga zavjeta. Kasnije u Napu- 
lju (1272 — 1273) imao je biblijska predavanja svaki dan. 
Tako nam se od njega sačuvalo dvanaestak biblijskih 
komentara ili tumačenja (Izaije, Jeremije, Tužaljki, 
Psalama, Knjige o Jobu, Evanđelja po Mateju, Evanđe- 
lja po Ivanu, Poslanica sv. Pavla, i dr.). 20 

Toma je, dakle, bio ne samo velik mislilac, kako 
nam ga predstavlja Suma teologije, nego i velik poz- 
navalac i tumač Biblije. Uostalom, njegov službeni aka- 
demski naslov glasio je magister in sacra pagina, tj. 
profesor Sv. pisma. 21 

Što se tiče tumačenja stavaka Biblije, treba reći 
da ih Anđeoski Naučitelj redovito tumači u doslovnom 
(literarnom) smislu, ali često i u duhovnom značenju, 
kako su to, uostalom, često činili i crkveni oci. 

0 značenjima nekog teksta Sv. pisma on piše ovako: 

»Ono prvo značenje kojim riječi označuju stvari 
predstavlja prvi smisao, koji se zove povijesni, odnos- 
no doslovni (literarni), dok se ono značenje po kojem 
riječima označene stvari opet sa svoje strane označuju 
neke druge stvari, zove duhovni smisao, koji se teme- 
lji na doslovnom i pretpostavlja ga. — Ovaj je duhovni 
smisao trostruk . . . : alegorijski je smisao onaj koji 
pokazuje kako starozavjetni događaji nagoviještaju no- 
vozavjetne; ćudoredni je onaj koji pokazuje kako doga- 
đaji u Kristovu životu ili u onomu što je njega nago- 


,,‘ 9 Prijevod tog nastupnog govora vidi u djelu TOME 
1981 t 343— 353 ° Tome finskog, Globus, Zagreb 

20 M.D. CHENU, nav. dj., str. 209 — 212. 

21 Usp. J. A. WEISHEIPL, nav. dj., str. 110. Naslov 
»magister (ili doctor) in sacra theologia« dobio ie prednost 
tek potkraj 13. st. 

viještalo označuju ono što mi moramo činiti, a esha- 
tologijski smisao pokazuje kako svi ti događaji ozna- 
čuju zbilju u vječnoj slavi.« 22 

Toma se u teološkim djelima redovito služi teksto- 
vima Biblije u njihovu literarnom značenju, ali katkada 
— posebno u ovim katehetskim propovijedima — po u- 
zoru sv. Augustina i sv. Grgura, koristi i duhovni smi- 
sao tekstova, posebno »alegorijski« i »ćudoredni«. 

Papa Pio XII u enciklici »Divino afflante Špiritu« 
od 1943. kaže: 

»(Bibličar) mora otkriti i razložiti ... i duhovno 
značenje, ako je samo pravilno utvrđeno da je to zna- 
čenje od Boga dano«. 23 Papa dalje govori o »nekoj slo- 
bodnijoj uporabi Svetoga pisma« koja može biti od 
koristi da se bolje osvijetle i preporuče vjerske i mo- 
ralne istine; to — veli — može biti od koristi osobito u 
propovijedanju, ako samo to biva umjereno i razbori- 
to. 24 To je ono što današnji bibličari zovu prilagođeni 
smisao (sensus accomodatus). 

U ovim Tominim vjeronaučnim propovijedima po- 
često nailazimo na taj prilagođeni smisao, kao npr. 
kad navodi Tužaljke 1, 12, gdje se govori o velikoj boli 
grada Jeruzalema i židovskog naroda: Toma to primje- 
njuje — kao što se to čini u liturgiji — na patnju 
Isusovu na križu; ili kad navodi stavak Izaije 14, 13, 
gdje se govori o oholosti kralja babilonskoga: Toma to 
primjenjuje na đavlovu oholost. Katkada će nam se 
takva upotreba svidjeti, a katkada neće, pogotovo ako 
se temelji na tekstu Vulgate, različnom od teksta izvor- 
nika. 

5. Prijevodi 

Naša su vremena uočila vrijednost Tominih kate- 
hetskih propovijedi iz god. 1273, pa su se stoga mnogi 


22 Prijevod dra Tome VEREšA u članku Izabrani tek- 
stovi sv. Tome, Zbornik sv. Tome Akvinskoga, Zagreb 1974, 
str. 227. 

23 PIO XII, Divino afflante Špiritu, br. 552; izdanje 
Kršćanske sadašnjosti, Zagreb 1968, str. 18. 

24 Na i st. mj., br. 553, str. 18 — 19. 

prihvatili posla da ih prevedu na moderne jezike i tako 
učine pristupnima duhovnim osobama i ostalim vjerni- 
cima. Nabrojit ću neke važnije prijevode po vremen- 
skom redoslijedu. 

1. Talijanski: 

A. PUCCETTI O.P., San Tommaso d'Aquino: Le 
prime verita della vita cristiana, Firenze 1929. Tu su 
prevedena sva četiri Tomina djelca, tj. Izlaganje o Apo- 
stolskom vjerovanju, o Očenašu, o dvjema zapovijedi- 
ma ljubavi i Deset zapovijedi te o Zdravomariji. 

S. MAGGIOLINI, San Tommaso d'Aquino: Commen- 
ti alla »preghiera del Signore Padre nostro e al Salato 
Angelico Ave Maria, Vicenza 1967. 

S. THOMA AQUINAS, In Symbolum Apostolorum 
devotissima expositio (II catechismo di San Tommaso). 
Talijanski prijevod, objelodanjen u časopisu L’Annuario 
del Parroco, 1969 (15), str. 153 — 248. 

RUBY, Commento di San Tommaso ali' Ave Maria. 
Objelodanjeno u: Bolletino di San Domenico, Bologna 
1973 (7), str. 201—202, 225—226, 254—255. 

E. ODETTO O.P., Benefici della jede cristiana. To 
je izvadak iz spisa O dvjema zapovijedima ljubavi. U: 
Stella di San Domenico, Torino 1974 (70), br. 5, str. 
18—20. 

E. ODETTO O.P., Le cose da credere. Izvadak iz 
Izlaganja o Vjerovanju. U Stella di San Domenico, 
Torino 1974 (70), br. 6, str. 12 — 25. 

L.A. REDIGONDA, O.P. Credo in Deum, Esposizio- 
ne del Simbolo degli Apostoli di San Tommaso d'Aqui- 
no. Izašlo u časopisu Sacra Doctrina, Bologna 1975 
(20), br. 77, str. 99—170. 

R. SORGI A O.P., San Tommaso: Opuscoli teologico 
— spirituali, Edizioni Paoline, Roma 1976. Tu se nalaze 
sva četiri djelca. 

2. Francuski: 

P. PEGUY et Y. SIMON, Commentaire de S. Tho- 
mas sur l’Oraison dominicale. U časopisu: Vie spiri- 
tuelle. Pariš 1929 (20), str. 342—352, 451—458, 545—551; 

1929—1930 (21), str. 212—216; 1930 (22), str. 83—88, 
282—287; 1930 (23), str. 73—77. 

J.F. BORD, L’Oraison dominicale et la salutation 
angelique d’apres S. Thomas d’Aquin, Desclee, 1933. 

UN MOINE DE FONTGOMBAULT, S. Thomas d’ 
Aquin: LePater et l'Ave, Nouvelles editions latines, Pariš 
1970. 

UN MOINE DE FONTGOMBAULT, S. Thomas d' 
Aquin: Le Pater et l’Ave, Nouvelles editions latines, Pa- 
riš 1970. 

3. Španjolski: 

C.A. SAENZ: Tomds de Aquino: Salutacion Angelica. 
U časopisu Mikael 1973, br. 1, str. 201 — 202, 225 — 226, 
254—255. 

M. SOMOLINOS, Santo Tomds de Aquino, Escritos 
de Catequesis, Rialp, Madrid 1974. Tu su sva četiri djel- 
ca. 


4. Njemački: 

A. PORTMANN und X. KUNZ, Katechismus des hl. 
Thomas von Aquin, Luzern 1882. Tu su sva četiri djel- 
ca. 

THOMAS-FIBEL, Der hl. Thomas von Aquin, Erldu- 
terungen zum Apostolischen Glaubensbekentnis, zum 
Vaterunser und zu den zchn Geboten. H. Raskop, 
Koln-Bachem 1936. 

REICH W., Thomas von Aquin: Ich glaube an Gott. 
Walter, Olten-Freiburg 1958. Tu je Izlaganje o Vjero- 
vanju, Očenašu i Zdravomariji. 

5. Engleski: 

W.K. FIRMINGER, The most devout Exposition oj 
the Lord’s Prayer oj S. Thomas Aq., The Faith Press, 
London 1927. 

L. SHAPCOTE O.P., The Commandements oj God... 
by St. Thomas Aquinas, Burns Oates and Washborne, 
London 1937. 

L. SHAPCOTE, The three greatest prayers ... by 
St. Thomas Aquinas, Burs and Washborne, London 1937. 

Tu je Izlaganje o Očenašu, Zdravomariji i Apostolskom 
vjerovanju. 

J. B. COLLINS, The catechelical Instructiun of St. 
Thomas Aquinas, New York 1939. Tu su sva četiri To- 
mina djelca. Taj prijevod, obogaćen uvodom R. G. Ban- 
dasa, izašao je i god. 1953. kod J. G. Wagnera u New 
Yorku. 

L. EVERY O.P., St. Thomas: Explanation of Hail 
Mary. To Izlaganje o Zdravomariji izašlo je u časo- 
pisu Dominicana, Washington 1954. (39), str. 31 — 38. 

6. Hrvatski: 

Ovo je prvi hrvatski prijevod 25 spomenutih četi- 
riju djelaca sv. Tome. 

Budući da još nije izišao kritički tekst Leoninskog 
izdanja (Editio Leonina), kao predložak uglavnom sam 
upotrebljavao izdanje P. Mandonnet-a: S. THOMAE 
AQUINATIS Opuscula omnia, t. IV, Lethielleux, Pari- 
siis 1927, str. 347 — 460. No, od pomoći mi je bilo i izda- 
nje R.M. Spiazzija O.P.: S. THOMAE AOUINATIS 
Opuscula theologica, vol. II, Marietti, Taurini-Romae 
1954, str. 193 — 271. Izlaganje o Zdravomariji sam preveo 
prema kritičkom izdanju koje je priredio I. F. ROSSI 
C.M.: S. Thomae Aquinatis Expositio salutationis ange- 
licae, II ed., Collegio Alberoni, Piacenza 1931, str. 25 — 
38. 

Od stranih prijevoda imao sam pri ruci talijanski 
od R. Sorgie, španjolski od Somolinosa i njemački od 
Portmanna i Kunza. 

U pogledu navoda iz Sv. pisma služio sam se — 
koliko je Tomino izlaganje dopuštalo — prijevodom 
Staroga zavjeta u izdanju Biblije, Stvarnost — HKD 
sv. ćirila i Metoda, Zagreb 1968; za Novi zavjet sam 
upotrebljavao prijevod B. Dude i J. Fućaka, IV izd., 


25 Jedan mali odlomak iz Izlaganja o Apostolskom vje- 
rovanju preveden je u Časoslovu Božjeg naroda, sv. III, 
Zagreb 1973, str. 1936 — 1937 (tu se potkrala štamparska 
pogreška, pa je krivo stavljeno da je to napisao sv. Ivan 
Bosko). Jedan drugi odlomak je u sv. V, Zagreb 1973, str. 
2870—2871. 

Kršćanska sadašnjost, Zagreb 1977. Budući da Sv. To- 
ma navodi Sv. pismo prema latinskom prijevodu zva- 
nom Vulgata, a hrvatski su tekstovi izravno prevedeni 
iz hebrejskog i grčkog jezika, zato katkada prijevod 
Tominih navoda ne odgovara prijevodu gore spomenu- 
tih hrvatskih izdanja. U tom sam slučaju iza citata sta- 
vio u zagrade bilješku: po Vulgati. U slučajevima kad 
nekih redaka nema u izvornom tekstu (pa zato ni u 
hrvatskom prijevodu), a postoje u Vulgati, onda sam 
uz označenje glave i retka stavio bilješku: Vulgata. 

Za razliku od Biblije Stvarnosti brojeve psalama 
navodim prema Vulgati, a ne prema hebrejskom izvor- 
niku, jer ih je tako navodio i sv. Toma. 


O. Augustin Pavlović, O.P. 


Oko 1225. 

1230—39. 

1239—43. 

1243. 

1244. 

1245. 
1245—56. 

1252—56. 


6. Pregled života i djela sv. Tome 

Rođenje Tome Akvinskoga u dvorcu Rocca- 
secca blizu Aquina na granici Lacija i Kam- 
panije (Italija). 

Osnovno i srednjoškolsko obrazovanje u 
benediktinskoj opatiji Montecassino. 

Studira na Filozofskom fakultetu (Facultas 
artium) u Napulju. 

Ulazi u Dominikanski red u samostanu San 
Domenico Maggiore u Napulju. 

Obitelj se suprostavlja njegovu dominikan- 
skom pozivu, uhvati ga na putu u Pariz i 
zatvara u dvorac Montesangiovanni (isku- 
šenje protiv kreposti čistoće!) a kasnije u 
dvorac Roccasecca. 

Pušten iz zatvora, vraća se u Napulj, a onda 
kreće u Pariz na nauke. 

U Kolnu, gdje je u dominikanskom samo- 
stanu Sv. križa osnovan Studium generale, 
pod vodstvom sv. Alberta Velikog studira 
filozofske i teološke nauke. 

U svojstvu baccalaureusa (što po prilici od- 
govara današnjem naslovu docenta) predaje 
u dominikanskom samostanu sv. Jakova u 
Parizu: najprije kroz dvije godine Sv. pi- 
smo, a onda kroz dvije godine tumači tada 
opće prihvaćeni priručnik teologije Senten- 
cije Petra Lombardskog. — Iz tog vremena 
potječu Tomina Tumačenja četiriju knjiga 

Petra Lombardskog i filozofsko djelce 0 
bitku i biti. 

1256 — 59. Postaje magistar in sacra pagina (magister 
in sacra theologia) tj. profesor teologije, 
član sveučilišnog profesorskog zbora, preda- 
je, predvodi javne rasprave i propovijeda. 
— Iz tog vremena potječu njegova Tumače- 
nja Izaije, Tumačenja Matejeva Evanđelja, 
zbirka rasprava O istini, polemički spis Pro- 
tiv onih koji napadaju štovanje Boga i re- 
redovništvo, te neka druga djela. 

1259 — 68. Vraća se u Italiju i djeluje u Orvietu (1261 
— 1265), gdje je imala sjedište kurija pape 
Urbana IV; zatim u Rimu (1265 — 1267), gdje 
je bio rektor teološke škole u dominikan- 
skom samostanu Sv. Sabine; konačno u Vit- 
erbu (1267 — 1278), gdje je tada bila kurija 
pape Klementa IV. — God. 1260. mu je 
njegova rimska provincija dala naslov »sve- 
opći propovjednik« (praedicator generalis). 
To razdoblje Tomina boravka u srednjoj 
Italiji bilo je vrlo plodno znanstvenim ra- 
dom. Od tada potječu biblijska djela: Tu- 
mačenje Lukina Evanđelja, Tumačenje po- 
slanica sv. Pavla, Zlatni lanac (Catena aurea 
— zbirka tumačenja sv. otaca) Matejeva 
Evanđelja, Zlatni lanac Ivanova Evanđelja, 
Tumačenje Jeremije, Tumačenje Tužaljki i 
Tumačenje Knjige o Jobu. — Dalje, imamo 
Tumačenja Aristotelovih djela (0 duši, O 
osjetilu i predmetu osjetila, 0 pamćenju, 
Fizika, Metafizika . . .), zbirke rasprava 0 mo- 
ći, O zlu .. . — Zatim amo spada Suma pro- 
tiv nekršćana (inače zvana: Knjiga o istini 
katoličke vjere protiv onih koji ne vjeruju), 
napisana god. 1259 — 1264; Suma teologije, 
I d'io (1266 — 1268). — Konačno, iz toga raz- 
doblja potječe još mnoštvo manjih spisa 
(opuscula), npr. O razlozima za vjeru protiv 
Saracena, Grka i Armenaca, O člancima vje- 

re i crkvenim sakramentima, Protiv zabiti - 
da Grka, O kraljevanju, itd. — Iz vremena 
boravka u Orvietu potječe i Časoslov na 
blagdan Tijelova (1264). 

1269 — 72. Kroz ove dvije i po godine opet predaje u 
Parizu. Bori se protiv protivnika »prosjač- 
kih redova« (franjevaca i dominikanaca i 
protiv averoista, koje je predvodio Siger de 
Brabant. U vezi s time napisao je polemička 
djela: O savršenstvu duhovnog života, Protiv 
naučai anja onih što odvraćaju od redovnič- 
kog staleža te O jednoti uma protiv averois- 
ta. — U to vrijeme nastala su i neka biblijs- 
ka djela, npr. Tumačenje Ivanova Evanđe- 
lja; neka filozofska, npr. Tumačenja nekih 
logičkih Aristotelovih djela, Aristotelove Eti- 
ke a, vjerojatno, i Politike . Od zbirki raspra- 
va iz tog doba 'imamo O krepostima; od 
»pitanja bilo o čemu« (quaestiones quodlibe- 
tales) Ouodlibetum I — VI i XII (ostala 
»Ouodlibeta« su napisana za vrijeme prvog 
boravka u Parizu god. 1256 — 1259). — Što 
se tiče Sume teologije, tada je napisan Dru- 
gi dio (Pars secunda), i to Prvi odsjek 1268 — 
1270, a Drugi odsjek 1271 — 1272. — Konač- 
no, iz tog vremena potječe d djelce O vječ- 
nosti svijeta (1270). 

1272 — 74. Organizira u napuljskom dominikanskom 
samostanu studij teologije, koji je bio dio 
napuljskog sveučilišta. God. 1273, kako re- 
kosmo, propovijeda korizmu. — Na blagdan 
sv. Nikole te godine preko sv. mise doživio 
neizreciv zanos, poslije kojega je prestao pi- 
sati i diktirati. Kad ga je njegov pratilac 
brat Reginald iz Piperna pitao zašto ne piše 
dalje i ne dovrši svoje glavno djelo, Sumu 
teologije (a tada je baš pisao njen Treći 
dio!), odgovorio je: »Ne mogu više . . . Sve 
što sam napisao, čini mi se da je slama u 

usporedbi s onim što sam vidio« 26 I još: »Do- 
šao je čas da prestanem pisati . . . Nadam se 
u Boga da, kao što je prispio svršetak mo- 
ga naučavanja, tako će ubrzo biti i konac 
moga života«. 27 

Papa Grgur X pozove ga na opći crkveni sa- 
bor u Lyon, koji je imao započeti 1. svibnja 
1274. Usprkos slaba zdravlja kreće na put 
početkom veljače, no zdravlje mu se naglo 
pogoršava te umire u cistercitskoj opatiji 
Fossanova dne 7. ožuljka ujutro, poslije ne. 
go je s dubokim poštovanjem primio Tijelo 
Kristovo i posljednje pomazanje. 

Za tog drugog boravka u Napulju god. 1271 
1274. Toma je napisao biblijska djela: Tu- 
mačenje Davidovih psalma, Tumačenje Po- 
slanice Rimljanima i Prve poslanice Korinca- 
nima (do gl. 7, 9; neki povjesničari smatraju 
da su ova tumačenja poslanica napisana u 
Parizu 1270—1272); Tumačenja nekih Aristo- 
telovih prirodoslovnih djela; konačno, Treći 
dio Sume teologije (o Kristu i o sakramen- 
tima do sakramenta pokore), tj. do pitanja 
90 čl. 4 uključno. Taj Treći dio je pisao od 
rujna 1272. do početka prosinca 1273, kad 
ie uopće prestao pisati. Dopunio ga je nje- 
gov učenik Reginald iz Piperna, koji je uzeo 
potrebne odlomke iz mladenačkog Tomrna 
djela »Tumačenje Sentencija Petra Lombard- 
skog«; taj dopunjak se zove Supplementum. 

1323. Papa Ivan XXII proglašuje ga svetim. 

1369. Prijenos njegovih smrtnih ostataka u južno- 

francuski grad Toulousu (28. I 1369). 

1567. Papa Pio V proglasio ga je naučiteljem Crk- 

ve. 


26 processus canonizationis S.Thomae q. Neapoli, c. 79. 
U: Revue thomiste, 1934, br. 1, str. 376-377 (Suppl.) 

27 G. DE TOCCO, nav. dj., c. 47. U: Revue thomiste, 
1917, br. 1, str. 120 (Suppl.) 

1880. Papa Lav XIII proglasio ga je zaštitnikom 
svih katoličkih, škola. 

1923. Papa Pio XI ponovno ga naziva »zajednič- 
kim učiteljem« (doctor communis). Taj nas- 
lov javlja se već god. 1312, dok onaj drugi 
naziv »anđeoski naučitelj« (doctor angelicus) 
potječe iz kraja 15. stoljeća. 


1917,’’b? I D s i T l O 20 C (iipS ^ ° ' 47 ' U: Re ™ e th ° miSte ’ 

IZLAGANJE 0 APOSTOLSKOM VJEROVANJU, 
TO JEST 0 »VJERUJEM U BOGA« 


Uvod 


Kršćaninu je prije svega potrebna vjera. Bez nje 
se nitko ne može zvati kršćanskim vjernikom. Vjera 
donosi vjerniku četiri dobra: 

1. — Po vjeri se čovjek združuje s Bogom: po njoj 
kršćanska duša sklapa neku vrstu braka s Bogom, kako 
proizlazi iz Hošee 2, 20: »Zaručit ću te sebi dovijeka«. 
Kad se čovjek krsti, najprije ispovijeda vjeru odgo- 
varajući na pitanje: »Vjeruješ li u Boga?«; krštenje 
je prvi sakramenat vjere. Zato Gospodin govori, u 
Evanđelju po Marku 16, 16: »Tko uzvjeruje i pokrsti 
se, spasit će se«. Krštenje bez vjere ne koristi. Zato je 
shvatljivo da bez vjere nitko nije mio Bogu, kako piše 
u Poslanici Hebrejima 11, 6: »Bez vjere nemoguće je 
omiljeti Bogu«. Augustin 1 , tumačeći stavak Poslanice 
Rimljanima 14,23: »Sve što nije iz vjere, grijeh je«, 
kaže: »Gdje se ne priznaje vječna i nepromjenjiva 
istina, nema prave kreposti unatoč najboljem vlada- 
nju«. 2 


1 SV. AUGUSTIN (354 — 430), biskup, crkveni naučitelj, 
najveći od latinskih crkvenih otaca. Rođen je u Tagasti 
(u tadašnjoj Numidiji, a u sadašnjem Alžiru), kršćanski 
odgojen od svoje majke Monike, u đačkim danima izgubi 
vjeru, od 374. do 383. sljedbenik maniheističke sljedbe; 
od 383. do 384. učitelj govomištva u Rimu, a od 384. do 
385. u Milanu, gdje se vraća vjeri svoga djetinjstva te se 
dade krstiti od sv. Ambrozija (387). Tada se vraća u zavičaj 
u Afriku, gdje neko vrijeme provodi samostanski život. 
God. 391. prima svećeničko ređenje u Hiponu (u današnjem 
Alžiru), gdje god. 395. postaje i biskupom. Tu je službu 

obavljao do smrti, koja ga je zadesila god. 430. za vrijeme 
vandalske opsade grada Hipona. 

2. Vjerom u nama započinje vječni život jer on 
nije drugo nego spoznaja Boga. Stoga Gospodin u 
Evanđelju po Ivanu 17, 3 kaže: »A ovo je život vječni: 
da upoznaju tebe, jedinoga istinskog Boga«. Upravo ta 
spoznaja Boga počinje ovdje na zemlji, i to po vjeri 
koja će biti usavršena u budućem životu, kada ćemo 
spoznati Boga kakav jest. U skladu s tim kaže se u 
Poslanici Hebrejima 11,1: »Vjera je već neko imanje 
onoga čemu se nadamo«. Nitko, dakle, ne može postići 
blaženstva, koje se sastoji u istinskom poznanju Boga, 
ako ga prije ne spozna vjerom, kao što Isus kaže u 
Evanđelju po Ivanu 20,29: »Blaženi koji ne vidješe, a 
vjeruju«. 

3- — Vjera ravna sadašnjim životom. Doista, da bi 
čovjek mogao ljudski živjeti, mora znati što je potreb- 
no da bi ispravno živio. Ako bi pak morao vlastitim 
istraživanjem proučiti što mu je potrebno da ljudski 
živi, onda ili to ne bi mogao postići, ili bi postigao tek 


u-u,. W sao , -> e mn ,°. štvo d i el a: filozofskih, apologetskih, 
biblijskih, dogmatskih, polemičkih, moralno-pastoralnih 
propovjedničkih. Od njega nam je ostalo i 220 pisama (iz’ 
god. 386—429). Njegov je uticaj na kršćansku teologiju go- 
lem. Sv. Toma Akvinski ga navodi vrlo često u svim svojim 
djelima; npr. samo u četiri spisa, tiskana u ovoj knjizi, oko 
35 puta. Spominjem Augustinova djela koja sv. Toma ovdje 
navodi: 

De Genesi contra Manichaeos (O Knjizi postanka pro- 
tiv manihejaca, 388/9); 

De diversis quaestionibus octoginta tribus (0 83 razna 
pitanja, 389/96); 

De sermone Domini in tnonte (0 Gospodnjem govoru 
na gori, 393/6); 

De mendacio (O laži, 395); 

De doctrina christiana (O kršćanskom nauku, 397); 

Confessiones (Ispovijesti, malo prije 400); 

De catechizandis rudibus (0 poučavanju neukih u vje- 
ri, 400); J 

Epistola 130 (al. 121) ad Probam (Poslanica Probi, 412); 

Epistola 153 (al. 54) ad Macedonium (Poslanica Mace- 
đoni ju, 414); 

De natura et grada (0 naravi i milosti, 415); 

De civitate Dei ( 0 Božjoj državi, 413—426); 

391—415 'y rat * ones IM Psalmos (Razlaganja o psalmima, 

poslije dugo vremena. A vjera odmah uči sve što je 
potrebno za dobar život. Ona, naime, uči da postoji 
Bog, koji nagrađuje dobre, a kazni zle, i da postoji 
drugi život, i slično. Sve je to dovoljan poticaj da čini- 
mo dobro i izbjegavamo zlo, u skladu s onim što čitamo 
kod Habakuka 2,4: »Pravednik živi od svoje vjere«. To je 
očevidno također iz činjenice što nijedan filozof prije 
Kristova dolaska, uza sve svoje nastojanje, nije mo- 
gao saznati o Bogu i o onomu što je potrebno za vječni 
život koliko jedna starica zna po vjeri poslije Kristova 
dolaska. Zato se veli kod Izaije 11,9: »Zemlja će se 
ispuniti spoznajom Gospodnjom«. 

4. — Vjerom pobjeđujemo napasti, kako piše u 
Poslanici Hebrejima 11,33: »(Sveti) su po vjeri osvojili 
kraljevstva«. Svaka je napast, naime, ili od đavla, ili 
od svijeta, ili od tijela. Đavao te napastuje da ne pos- 
lušaš Boga i da mu se ne podvrgneš. Tomu se suprot- 
stavljamo vjerom, jer upravo vjerom spoznajemo da 
je on gospodar svega pa mu se zato treba pokoravati. 
To je u skladu s Prvom Petrovom poslanicom 5,8: »Pro- 
tivnik vaš, đavao, kao ričući lav obilazi tražeći koga da 


Contra mendacium (Protiv laži, 420); 

Enchiridion ad Laurentium, seu de fide, spe et caritate 
(Priručnik za Lovru, ili o vjeri, ufanju i ljubavi, 421); 

Contra Iulianum Pelagianum (Protiv pelagijevca Juli- 
jana, 423); 

Epistola 211 ad sancdmoniales (Poslanica 211. redov- 
nicama, 423); 

Sermones (Govori, nije lako odrediti vrijeme nastanka), 
npr. Sermo 46 de pastoribus in Ezechielem 34; Sermo 159 de 
verbis Apostoli Rom. 3; Sermo 169 (al. 15) de verbis 
Domini; Sermo 273 (al. de Diversis 101) in Natali Martvrum; 
Sermo 354 ad continentes (al. 53 de verbis Domini); Sermo 
de Urbis excidio; 

De vera et falsa paenitenda (0 pravoj i krivoj pokori). 
Ovo djelo se dugo smatralo Augustinovo, ali se u novije 
vrijeme ispostavilo da potječe od nekog drugog, kasnijeg 
autora. 

2 Usp. Contra Iulianum, lib. IV, n. 25; AM t. 10, col. 
597; PL 44. Ipak se gornji navod doslovno nalazi samo u 
spisu Augustinova prijatelja i učenika PROSPERA AKVI- 
TANSKOG: Sentendae ex Augustino delibatae, n. 106; AM t. 
X, Appendix, col. 230; PL 45. 

proždre. Oprite mu se stameni u vjeri«. Svijet pak 
napastuje ili time što nas mami srećom, ili time što 
nas straši protivštinama. No, i to pobjeđujemo vjerom, 
koja nas uči da vjerujemo u drugi život, bolji od ovo- 
ga, pa stoga manje cijenimo sreću svijeta i ne bojimo 
se protivština. Ta’ sv. Ivan u Prvoj poslanici 5,4 piše: 
»Ovo je pobjeda što pobijedi svijet: vjera naša«. Vjera 
nas također uči da postoje i druga veća zla, tj. paklene 
muke. Konačno, i tijelo napastuje, potičući nas na ča- 
sovite užitke sadašnjega života. Vjera nas, naprotiv, 
uči da, ako prionemo uz njih na nedopušten način, 
gubimo vječne radosti, kao što piše u Poslanici Ejeza- 
nima 6,16: »U svemu imajte štit vjere«. 

Na taj je način jasno da nam je vjera od velike 
koristi. 

Ali netko može kazati da je ludo vjerovati ono što 
se ne vidi i da to naprosto ne treba činiti. Odgovaram: 

— Taj prigovor obeskrepljuje činjenica da je 
naš um nesavršen. Kad bi čovjek sam po sebi mogao 
savršeno poznati sve vidljivo i nevidljivo, bilo bi ludo 
vjerovati ono što ne vidimo. Ali je naša spoznaja tako 
manjkava da nijedan filozof nikada nije mogao savrše- 
no istražiti prirodu jedne muhe. Govori se da je neki 
filozof proboravio u pustinji trideset godina da bi upoz- 
nao prirodu pčele. Ako je, dakle, naš um tako slab, zar 
ne bi bilo ludo vjerovati Bogu samo u onim stvarima 
koje čovjek može sam po sebi spoznati? Zato se u 
Knjizi o Jobu 36,26 kaže: »Veći je Bog no što pojmit 
možemo«. 

2.— Recimo da je neki učitelj rekao nešto iz svoje 
struke , a seljak to osporio naprosto zato što nije ra- 
zumio: s pravom bismo toga seljaka smatrali budalom. 
Poznato je da um anđela nadmašuje um najboljeg filo- 
zofa više negoli što um najboljeg filozofa nadilazi um 
seljaka. Zato bi bio bezuman filozof ako ne bi htio vje- 
rovati ono što kažu anđeli, a još bezumniji ako ne bi 
htio vjerovati ono što kaže Bog. U vezi s time čitamo 
u Knjizi Sirahovoj 3, 25 (Vulg.): »Pokazano mi je mno- 
go stvari iznad čovječjeg poimanja«. 

3. — Kad čovjek ne bi htio vjerovati nego samo ono 
što spoznaje, zacijelo ne bi mogao živjeti na ovome 
svijetu. Kako bi, naime, netko mogao živjeti kad ne bi 
nekomu vjerovao? Kako bi bio siguran da je taj d taj 
njegov otac? Zato je nužno da čovjek nekomu vjeruje 
u onom što ne može savršeno spoznati sam po sebi. 
No, nikome ne treba vjerovati kao Bogu! Zato oni 
koji ne vjeruju što vjera kaže nisu mudri, nego bezum- 
ni i oholi, kao što kaže Apostol u Prvoj poslanici Timo- 
teju 6,4: »Nadut je, puka neznalica«. Stoga je rekao 
u Drugoj poslanici Titomeju 1,12: »Znam komu sam 
povjerovao«. A u Knjizi Sirahovoj 2,8 piše »Vi što se 
bojite Gospodina, uzdajte se u nj (vjerujte u njega)«. 

4. — Mora se također reći da Bog posvjedočuje da 
je istinito što vjera uči. Kad bi, naime, neki kralj pos- 
lao pismo zapečaćeno njegovim pečatom, nitko se ne 
bi usudio kazati da to pismo nije poslano po kralje- 
voj volji. Znamo da je sve ono što su sveti vjerovali i 
nama predali o vjeri u Krista zapečaćeno Božjim peča- 
tom. Taj pečat jesu djela koja ne može činiti nijedno 
stvorenje, naime čudesa kojima je Krist potvrdio rije- 
či apostola i crkvenih otaca. 

Ako prigovoriš da nitko nije vidio ta čudesa, od- 
govaram ovako: Poznato je da je cijeli svijet štovao 
kumire i progonio vjeru u Krista, kako govore pogan- 
ski pisci. Sada su se pak svi obratili Kristu: i obra- 
zovani, i plemići, i bogati, i moćni, i veliki, i to na 
propovijedanje šačice jednostavnih i siromašnih ljudi 
koji su navješćivali Krista. Zaključimo: ta činjenica 
ili je čudesna, ili nije; ako je čudesna, čudo ti je pri- 
sutno! ako nije čudesna, tvrdim da nije moglo biti ve- 
ćeg čuda nego da se cijeli svijet obrati bez čudesa, 
pa nam, dosljedno, ne treba drugog čuda. 

Zato nitko ne smije sumnjati o vjeri, čak se mora 
čvršće vjerovati što kaže vjera nego što se očima gleda, 
jer se čovječji vid može prevariti, ali Božje znanje ni- 
kad ne vara. 

Prvi članak: 


Vjerujem u jednoga Boga, Oca svemogućega, 
stvoritelja neba i zemlje 

Prvo što vjernici treba da vjeruju jest da Bog 
postoji i da je samo jedan. Treba ipak razmotriti što 
znači riječ »Bog«. Ona znači: upravitelja svijeta koji vo- 
di brigu o svim bićima. Onaj, dakle, vjeruje da postoji 
Bog, koji vjeruje da on upravlja svim stvarima i vodi 
brigu o njima. 

Tko vjeruje da se sve događa slučajno, taj ne vje- 
ruje u Boga. Ali nitko nije tako bezuman te ne bi vjero- 
vao da je priroda podložna nekoj upravi, skrbi i planu. 
U njoj se, naime, sve događa po nekom redu i u stal- 
nim vremenskim razmacima. Vidimo, npr., da sunce, 
mjesec i zvijezde, kao i druge stvari u prirodi, obdrža- 
vaju određeni tijek, a to se tako ne bi odvijalo da su 
postali slučajem. Zato, kad bi se netko našao tko ne 
bi vjerovao u Boga, bio bi bezuman, kao što kaže 
Psalam 13,1: »Bezumni reče u srcu: Nema Boga«. 

Neki, doduše, vjeruju da Bog upravlja prirodom 
i određuje njezin tijek, ali ne vjeruju da je Bogu stalo 
do ljudskih čina; oni drže da Bog ne vodi brigu o 
njima. Razlog je tomu što vide da na ovome svijetu 
dobri trpe, a zli uspijevaju. Ta činjenica, po njihovu 
mnijenju, isključuje Božju providnost, tj. Božju skrb 
za ljude. Stoga se u Knjizi o Jobu, 22,14, u njihova usta 
stavljaju ove riječi: »Oblaci pogled njegov zaklanjaju, 
i rubom nebeskog on hoda«. 

Ali to je vrlo nerazumno. Njima se, doista, događa 
što i čovjeku koji nema pojma o medicini, pa kad vidi 
da liječnik jednom bolesniku pruža vodu, a drugome 
vino, pomisli da je to slučajno, jer se ne razumije u 
liječničko umijeće. A ipak liječnik radi razložno kad 
daje, iz opravdana razloga, jednome vino, a drugome 
vodu. 

Tako je i s Bogom. On, naime, iz opravdanog raz- 
loga u svojoj providnosti raspoređuje što je čovjeku 
potrebno, te dopušta da neki dobri trpe, a neke zle 
ostavlja u blagostanju. Samo nerazuman drži da se to 
događa slučajno, jer nije svjestan da ne zna umijeće i 
razloge Božje rasporedbe. To nagovještava Knjiga o 
Jobu 11,6 riječima: »Kada bi ti (Bog) tajne mudrosti 
otkrio koje um nijedan doumit ne može!« Radi toga 
treba čvrsto vjerovati da je Bog upravitelj svega i da 
on upravlja ne samo prirodnim zbivanjima nego i ljud- 
skim činima. To je rečeno u Psalmu 93, 7—10: »I go- 
vore: 'Gospodin ne vidi! Ne opaža Bog Jakovljev!’ 
Shvatite, lude u narodu; bezumni, kada ćete se ura- 
zumiti? Onaj što uho zasadi, da ne čuje? Koji stvori 
oko, da ne vidi? . . . Gospodin poznaje namisli ljudske: 
one su isprazne«. 

Dakle, on sve vidi: i misli i tajne odluke volje. 
Zato je ljudima na poseban način potrebno da čine dob- 
ro jer je sve što misle i čine otkriveno božanskom po- 
gledu, kao što i Apostol kaže u Poslanici Hebrejima 
4,13: »Sve je golo i razgoljeno njegovim očima«. 

A treba vjerovati da taj Bog, koji sve raspoređuje 
i svime ravna, jest samo jedan. Razlog leži u tome 
što je samo onaj plan ljudskih zbivanja dobro naprav- 
ljen u kojem jedan raspoređuje mnoštvo i njime up- 
ravlja. Doista, mnoštvo predstojnika često uzrokuje 
neslogu u podložnicima. Budući da božansko upravlja- 
nje nadmašuje ljudsko, očito je da svijetom ne vlada 
mnogo bogova, nego samo jedan. 

Četiri razloga mogu navesti ljude da vjeruju u 
više bogova. 

1. — Slabost čovječjeg uma. Uistinu, ljudi nemoć- 
nog uma nisu bili sposobni uzdići se iznad tjelesnih 

bića, pa stoga nisu vjerovali da ima nešto iznad pri- 
rode. Zbog toga smatrahu da su ona tjelesa koja su im 
se činila ljepšima i dostojnijima, nešto uzvišenije i da 
upravljaju svijetom, pa su božansko štovanje pripisi- 
vali i iskazivali njima, tj. nebeskim tijelima, npr. Sun- 
cu, Mjesecu d zvijezdama. No, njima se dogodilo kao 
onomu koji je išao na kraljevski dvor da vidi kralja pa 
je smatrao da je kraljem svaki dvoranin lijepo odjeven 
ili onaj koji je obnašao neku službu. O njima govori 
Knjiga Mudrosti 13,2: »Smatraju bogovima koji svijetom 
vladaju... zvjezdani krug... ili svjetlila nebeska«. Ali 
Izaija 51,6 govori: »K nebu oči podignite, na zemlju 
dolje pogledajte. Ko dim će se rasplinuti nebesa, zem- 
lja će se ko haljina istrošiti, kao komarči nestat će joj 
žitelji. Ali će spasenje moje trajati dovijeka, i pravdi 
mojoj neće biti kraja«. 

2. — Ulagivanje ljudi . Neki su se ljudi toliko ulagi- 
vali vladarima i kraljevima da su im iskazivali štova- 
nje dužno samome Bogu, potpuno se njima podlažući. 
Zbog toga su neke od njih počeli poslije smrti oboža- 
vati, a neke su već za života proglasili bogovima. Pri- 
mjer imamo u Juditi 5,29 (Vulg.): »Neka svaki narod 
zna da je Nabukodonozor bog sve zemlje, i nema drugog 
boga osim njega«. 

3. — Sj etilna privrženost prema sinovima i rodbinu 
Neki, naime, zbog prevelike ljubavi prema svojima iza 
njihove smrti napraviše kipove, kojima su počeli iska- 
zivati božansko štovanje. O tome govori Knjiga Mudros- 
ti 14,21: »Robujući pretjeranoj privrženosti prema svo- 
jima ili kraljevima, ljudi su neizrecivo ime Božje pre- 
nijeli na kamenje i na drvlje« (po Vulg.). 

4. — Đavlova zloba . Doista, on se već od početka 
htio izjednačiti s Bogom, kako sam kaže kod Izaije 
14, 13 — 14: »Uspet ću se na nebesa, povrh zvijezda Bož- 
jih prijesto ću sebi dići. Na zbornoj ću stolovati gori 
na krajnjem sjeveru. Uzaći ću u visine oblačne, bit ću 
jednak Višnjemu«. Te namjere još se nije odrekao, pa 
stoga cijelo njegovo nastojanje ide za tim da ljude na- 
vede da mu se klanjaju i prinose žrtve. Ne zato što bi 
se naslađivao u krvi psa ili mačke, nego mu je stalo do 

toga da mu se iskazuje štovanje kao Bogu. Stoga je i 
rekao Kristu, u Evanđelju po Mate ju 4,9: »Sve ću ti to 
dati ako mi se ničice pokloniš«. Radi toga su zlodusi 
ulazili u kumire i davali odgovore da bi ih ljudi častili 
kao bogove. To je u skladu s Psalmom 95,5: »Zlodusi 
su svi bozi naroda« (po Vulg.). I Apostol kaže u Prvoj 
poslanici Korinćanima 10,20: »Pogani vrazima žrtvuju, 
a ne Bogu«. 

Iako su to strašne stvari, ipak ih ima nemalo koji 
postupaju slično, i to zbog nekog od tih četiri uzroka. 
To, doduše, ne kažu riječima ili srcem, ali pokazuju 
djelima da vjeruju u više bogova. 

Npr. oni koji vjeruju da nebeska tjelesa mogu 
imati upliv na ljudsku volju, i po njima raspoređuju 
svoje čine, zapravo pretpostavljaju da su nebeska tjele- 
sa bogovi i da vladaju drugim bićima; u vidu toga pra- 
ve astrolabe. 3 A ipak kod Jeremije 10,2 piše: »Ne drš- 
ćite pred znacima nebeskim jer pred njima dršću sa- 
mo bezbožnici. Jer su strašila tih naroda puka ništa- 
vost«. 

Nadalje, oni koji se pokoravaju kraljevima više ne- 
go Bogu, ili im se pokoravaju u onom u čemu ne bi 
smjeli, čine ih svojim bogovima. 

Oni pak koji više vole djecu ili druge srodnike 
nego Boga, djelima pokazuju da ima više bogova. Tako 
i oni koji više vole jelo nego Boga. O njima kaže 
Apostol u Poslanici Filipljanima 3,19: »Bog im je tr- 
buh«. 

Konačno, svi koji se bave čaranjem i gatanjem 
vjeruju da su zlodusi bogovi, jer im pripisuju ono što 
pripada Bogu, tj. objavu nečega tajnog i istinsko očito- 
vanje budućih događaja. 

Dakle, prvo što treba vjerovati jest da postoji samo 
jedan Bog. 


3 Astrolab je starinska prijenosna sprava za opažanje 
uzajamog položaja zvijezda. Većinom se pravila od mjedi 
ili mesinga. Često je bila zloupotrebljavana u praznovjerne 
svrhe. 

Rekosmo: prvo što treba vjerovati jest da ima 
samo jedan Bog. A drugo je ovo: taj Bog je stvoritelj 
i tvorac neba i zemlje, vidljivoga i nevidljivoga. 

Pustimo sada na stranu oštroumna dokazivanja pa 
uzmimo običan primjer da pokažemo kako je sve stvo- 
reno i učinjeno od Boga. 

Poznato je, naime, što će zaključiti onaj tko uđe 
u kuću te odmah na ulazu osjeti toplinu, pa idući dalje 
osjeti da je sve toplije i toplije: zaključit će da je izvor 
topline tu negdje unutra, iako ga ne vidi. To se događa 
onomu koji promatra stvari ovoga svijeta. On nalazi 
da su sve stvari u njemu svrstane prema stupnjevima 
ljepote d vrijednosti; primjećuje da su to ljepše i vred- 
nije što se više približuju Bogu. Zato su nebeska tje- 
lesa ljepša i vrednija od zemaljskih 4 , nevidljiva od vid- 
ljivih. Zbog toga su sve te stvari od jednoga Boga, ko- 
ji pojedinim stvarima daje bitak i vrijednost. 

U tom smislu piše Knjiga Mudrosti 13, 1 i 5: »Po 
naravi su glupi svi ljudi koji ne upoznaše Boga, oni 
koji iz vidljivih ljepota ne mogu spoznati onoga koji 
jest — nisu kadri prepoznati umjetnika po djelima nje- 
govim . . . Jer prema veličini ii ljepoti stvorova možemo, 
po sličnosti, razmišljati o njihovu Tvorcu«. 

Moramo, dakle, smatrati sigurnim da je od Boga 
sve što je stvoreno. 

U vezi s time se moramo kloniti triju zabluda: 


4 To je rečeno prema ondašnjem prirodoznanstvenom 
poimanju svemira, te ne odgovara sadašnjoj slici svijeta. 
Stoga to možemo, bez štete za Tomin misaoni postupak, 
ispustiti. Tomino zaključivanje, naime, nije ovisno ni o 
kakvom astronomskom sustavu. 

Inače, stari su mislili da su nebeska tjelesa vrednija 
od zemaljskih jer su navodno nepropadljiva (usp. Sumu 
teologije, I dio, pit. 66, čl. 2) pa zato po vrijednosti nekako 
bliža Bogu, koji je besmrtan. Među ta nebeska tjelesa oni 
su ubrajali sunce, mjesec, zvijezde, planete, ognjeno nebo, 
prozirno nebo i zvjezdano nebo. (0 tim pitanjima vidi čla- 
nak TOME VEREŠA, Astronomija i problem postojanja 
Boga, u: Iskonski mislilac, Dominikanska naklada Istina, 
Zagreb 1978, str. 6378.) 

1. — Prije svega treba zabaciti zabludu manihejaca 5 , 
koji uče da su sve vidljive stvari stvorene od đavla, a 
Bogu pripisuju samo stvaranje nevidljivih bića. Tvrde 
da je Bog najveće dobro — što je istina — i da je dob- 
ro sve što proizlazi od dobra. No, kako ne znaju raspoz- 
nati što je zlo a što je dobro, povjeravaše da je sve ono 
što je na neki način zlo, naprosto zlo. Tako npr. vatra, 
zato što pali, za njih je naprosto zla; a tako i voda, jer 
guši, itd. A kako nijedna osjetilna stvar nije naprosto 
dobra, nego i ponešto zla jer joj nešto nedostaje, re- 
koše da vidljive stvari nisu stvorene od dobroga Boga, 
nego od zloga. 

Protiv njih Augustin donosi ovaj primjer: 

Recimo da netko uđe u kuću drvodjelca, spotakne 
se o njegov alat, te se ozlijedi, pa stoga zaključi da je 
onaj drvodjelac zao jer drži takav alat. Taj bi očito 
bio glup, jer drvodjelac taj alat drži za svoj posao. 
Isto je tako glupo kazati da su stvorenja zla zato što su 
u nečemu štetna. Što je, naime, jednomu štetno, dru- 
gome je korisno. 6 

Ta je zabluda protiv vjere Crkve, zato joj se su- 
protstavljamo riječima Vjerovanja: »svega vidljivoga i 
nevidljivoga«. To proizlazi iz Knjige Postanka 1,1: »U 
početku Bog stvori nebo i zemlju« i iz Evanđelja po 
Ivanu 1,3: »Sve postade po njoj (po Riječi)«. 

2. — Valja odbaciti i zabludu onih koji pretpostav- 
ljaju da je svijet od vječnosti. Ovako govore izrugivači 
u Drugoj Petrovoj poslanici 3,4: »Otkad oci pomriješe, 
sve ostaje kao što bijaše od početka stvorenja«. 


5 Manihejci, tako nazvani po Perzijancu Maniju (215 — 
— 273), zastupali su strogi dualizam, sve su tumačili bor- 
bom dobra i zla, svjetla i tame, pa su, dosljedno, učili 
da postoje dva počela: počelo dobra i počelo zla, od kojega 
potječe tvar i tvarna bića. To krivovjerje se u toku 4. 
stoljeća raširilo po rimskom carstvu, ali se njegov pogubni 
upliv osjeća i u kasnijim stoljećima, posebno u 12. i 13. 
stoljeću. I sv. Augustin je kroz devet godina bio pristalica 
te sljedbe, ali ju je nakon obraćenja odlučno pobijao. 

6 De Genesi contra Manichaeos, lib. I, c. 16, n. 25; AM 
t. I, col. 655; PL 34. 

Do te su pretpostavke došli zato što nisu mogli 
shvatiti da je svijet počeo. Rabi Mojsije 1 kaže da se 
njima događa kao dječaku koji je odmah nakon ro- 
đenja bio smješten na otok te nikad nije vidio trudnu 
ženu ni rođenje djeteta; kad bi mu netko u odrasloj 
dobi rekao kako se čovjek začne, nosi u utrobi i rađa, 
ne bi vjerovao jer bi mu se činilo nemogućim da čov- 
jek može opstojati u majčinoj utrobi. Tako i oni, dok 
promatraju sadašnje stanje svijeta, ne vjeruju da je 
imao početak. 

I ta je zabluda protiv vjere Crkve, pa joj se su- 
prostavljamo riječima: »Stvoritelja neba i zemlje«. Ako 
su bića stvorena, znači da nisu uvijek postojala. Zato 
se kaže u Psalmu 148, 5: »On zapovjedi i postadoše«. 

3. — Treba se kloniti i zablude onih koji uče da je 
Bog učinio svijet iz već postojeće tvari. Na to ih je na- 
vela pretpostavka da je Božja moć slična ljudskoj. Pa 
kao što čovjek ne može ništa učiniti bez tvari koja 
već postoji, povjeravaše da to ne može ni Bog. Stoga 
rekoše da je kod stvaranja imao pri ruci već postojeću 
tvar. 

No, to nije istinito. Čovjek ništa ne može učiniti 
bez postojeće tvari zato što je djelomičan tvorac: spo- 
soban je proizvesti samo određeni oblik (formu) u ne- 
koj tvari koja već unaprijed nekako postoji. 8 Njegova 


V>J 7 BABI . MOJSIJE je Moses Maimonides (1135—1204) 
židovski mislilac, rođen u Cordobi (Španjolska). Iako je 
bio sljedbenik Aristotelov, pobijao je učenje arapskih ari- 
stotelovaca o vječnosti svijeta. Sv. Toma ga je vrlo cijenio. 

Prema aristotelovsko-tomistickoj nauci svako je tvar- 
no biće složeno od tvari (materije) i oblika-odrednice (for- 
me). Sve promjene koje čovjek može proizvesti sastoje se 
u tom da tvar odbaci jedan oblik (formu) a primi drugi. 
Tvar je u mogućnosti da ga primi; zato se može kazati 
da oblik u neku ruku već postoji u mogućnosti tvari (mate- 
rije). Ako se sve to događa na razini supstancije (tj. biti 
stvari), onda se tu zbivaju bitne ili sup stanci jalne promje- 
ne, kao kad iz vodika i kisika nastaje voda. Ako se pak 
promjena zbiva na razini svojstva stvari (na razini akci- 
denata, »pripadaka«), onda je to nebitna, akcidentalna pro- 
mjena, kao kad umjetnik iz komada mramora iskleše kip. 

je sposobnost, naime, ograničena samo na oblik (for- 
mu), i zato može samo njega proizvesti. Ali Bog je sve- 
opći uzrok svega, pa zato ne stvara samo oblik (formu) 
nego i tvar. Zbog toga sve čini ni od čega. — Spomenu- 
toj zabludi se suprotstavljamo kad ispovijedamo »Stvo- 
ritelja neba i zemlje«. 

»Stvoriti« i »učiniti« razlikuju se po ovome: »stvo- 
riti« znači učiniti nešto ni od čega, a »učiniti« znaci 
nešto napraviti od nečega. Ako je, dakle, sve načinio 
ni od čega, treba vjerovati da bi mogao sve nanovo 
učiniti kad bi bilo uništeno. Zato može slijepcu dali 
vid mrtvaca uskrisiti i učiniti ostala čudesna djela. ^ 
tom smislu Knjiga Mudrosti 12,18 veli: »Kad god hoces, 
moć ti je pri ruci«. 

Ovo nas promišljanje upućuje da njegujemo isprav- 
ne stavove prema Bogu i stvorenjima: 

1. — Ono nam pomaže da bolje upoznamo Božje 
veličanstvo. Tvorac je, naime, odličniji od svoga djela. 
Kako je Bog tvorac svega, očevidno je odličniji od 
svega. Zato i piše u Knjizi Mudrosti 13, 3 4: »Ako su 
ih, opčinjeni njihovom ljepotom (tj. ljepotom stvo- 
rova), uzeli smatrati bogovima, morali su spoznati ko- 
liko ih tek nadmašuje sam Tvorac ljepote. Ako ih je 
zadivila njihova sila i snaga, morali su iz toga zaklju- 
čiti koliko je tek silniji njihov Stvoritelj«. Iz toga 
slijedi da štogod se može shvatiti ili razmišljanjem^ do- 
umiti, manje je od samoga Boga, kao što se kaže u 
Knjizi o Jobu 36,26: »Veći je Bog no što pojmiti mo- 
žemo«. 

2. — Ono nas potiče da Bogu zahvaljujemo. Budući 
da je Bog stvoritelj svega, sigurno je da je od Boga sve 
što jesmo i što imamo. Apostol veli u Prvoj poslanici 
Korinćanima 4,7: »Što imaš da nisi primio?« a u Psalmu 
23, 1: »Gospodnja je zemlja i sve na njoj, svijet i svi 
koji na njemu žive«. Zato mu moramo zahvaljivati, pre- 
ma Psalmu 115, 12: »Što da uzvratim Gospodinu za 
sve što mi je učinio?« 

3. — Razmišljanje o Bogu, stvoritelju svega, čini da 
budemo strpljivi u nevoljama i protivštinama. Premda 
je svako stvorenje od Boga, pa je stoga po svojoj pri- 

rodi dobro, ipak nam u nečemu može nanijeti štetu i 
patnju. No, i u tom slučaju moramo vjerovati da je 
ta patnja od Boga, ali ne i grijeh; nikakvo zlo nije od 
Boga, osim ono koje je usmjereno dobru. Zato, ako je 
svaka patnja što je podnosimo od Boga, moramo je 
podnositi strpljivo. Patnje, naime, čiste od grijeha, po- 
nižavaju krivce, dobre potiču na ljubav prema Bogu. 
Stoga se u Knjizi o Jobu 2,10 kaže: »Kad od Boga pri- 
mamo dobro, zar da onda i zlo ne primimo?« 

4. Ono nas potiče da se ispravno služimo stvorenju 
ma. Stvorenja smo dužni upotrebljavati u one svrhe za 
koje ih je Bog stvorio. Te svrhe su dvije: slava Božja , jer 
je »Gospodin sve stvorio radi sebe« (tj. radi svoje slave), 
kako se kaže u Mudrim izrekama 16,4 (po Vulg.); i 
naša korist, kako kaže Ponovljeni zakon 4,19: »Njih je 
Gospodin, Bog tvoj, stvorio na službu svim narodima« 
(po Vulg.). Dužni smo se, dakle, služiti stvorenjima na 
slavu Božju, tj. da njemu omilimo, i na svoju korist, 
tj. da služeći se njima ne počinimo grijeha. To je u 
skladu s Prvom knjigom Ljetopisa 29,14: »Od tebe je 
sve, i iz tvojih ruku primivši, dali smo tebi«. Dakle, 
što god imaš — bilo znanje, bilo ljepotu — sve treba 
da usmjeriš na slavu Božju i da se tako time služiš. 

5. — Ono nas također potiče da bolje upoznamo 
čovječje dostojanstvo. Bog je, naime, sve stvorio radi 
čovjeka, kako se kaže u Psalmu 8,8: »Njemu pod noge 
sve podloži«. Čovjek je, ako izuzmemo anđele, naj- 
sličniji Bogu među svim stvorenjima. Zato se kaže u 
Knjizi Postanka 1, 26: »Načinimo čovjeka na svoju sli- 
ku, sebi slična«. Ovo nije rečeno ni o nebu, ni o zvijez- 
dama, nego samo o čovjeku. Ne s obzirom na tijelo, 
nego s obzirom na dušu, koja ima slobodnu volju i 
koja je nepropadljiva; po tome je sličnija Bogu nego 
ostala stvorenja. Stoga moramo držati da je čovjek, 
poslije anđela, najvredniji od svih stvorova; ne smije- 
mo, dakle, to dostojanstvo umanjiti grijesima i neured- 
nom težnjom za tjelesnim stvarima, koje su manje vri- 
jedne od nas i koje su stvorene da se njima služimo. 
Moramo se vladati kako odgovara dostojanstvu kojim 

nas je Bog obdario. Bog je, naime, stvorio čovjeka da 
vlada svime što je na zemlji i ujedno bude podložan 
Bogu Dužni smo, dosljedno, stvarima gospodariti i nji- 
ma vladati, a Bogu biti podložni, pokoravati mu se i 
služiti mu. Tako ćemo stići k uživanju Boga. Udijelio 
nam Gospodin tu milost! 

Drugi članak: 


I u Isusa Krista, Sina njegova jedinoga, 
Gospodina našega 

Kršćani su dužni vjerovati ne samo da je jedan 
Bog, stvoritelj neba i zemlje i svega, nego također da 
je Bog Otac a Krist pravi Božji Sin. 

To nije izmišljeno, kako kaže sv. Petar u Drugoj 
poslanici, gl. 1. nego sigurno i očitovano riječju Bož- 
jom na Gori. Stoga na istom mjestu, redak 16—18, kaže: 
»Ta nismo vam navijestili snagu i dolazak Gospodina 
našega Isusa Krista slijedeći dzmudrene priče, nego kao 
očevici njegova veličanstva. Od Oca je, doista, primio 
čast i slavu kad mu ono od uvišene Slave doprije ovaj 
glas: 'Ovo je Sin moj, Ljubljeni moj, u njemu mi sva 
milina! Taj glas, koji s neba dopiraše, čusmo mi koji 
bijasmo s njime na Svetoj gori«. 

I sam Isus na mnogo mjesta zove Boga svojim 
Ocem a sebe Sinom Božjim. I apostoli i sveti oci stavili 
su među članke vjere da je Krist Sin Božji, jer su 
rekli: »Vjerujem ... u Isusa Krista, Sina njegova« ti 
Božjega. 

Bilo je krivovjeraca koji su to shvatili naopako. 

Tako npr. Fotin 9 . On kaže da je Krist Sin Božji 
isto onako kao i dobri ljudi koji dobrim životom za- 


9 FOTIN, biskup u Sirmiju (danas Srijemska Mitro vi- 

ca). Živio je u 4. stoljeću, bio je pristaša nauke Pavla iz 
oamosate, koji je zastupao da je Krist samo čovjek koji je 
kasnije, možda prilikom krštenja u Jordanu, bio od Boga 
posinjen ili adoptiran (odatle se to učenje zove adopciia- 
nizam). ^ J 

služuju da budu nazvani Božjim sinovdma po posinje- 
nju, jer vrše volju Božju; tako je i Krist, koji je čestito 
živio i vršio Božju volju, zaslužio da se zove Sinom 
Božjim. Dosljedno tomu, Fotin je učio da Krist nije 
postojao prije Blažene Djevuce, nego je počeo postojati 
kad se u njoj začeo. 

Tu su dvije zablude. Prva je u tom što nije rekao 
da je on pravi Sin Božji po naravi, a druga je u tom 
što je kazao da je cijelim svojim bitkom počeo u vre- 
menu. Nasuprot tomu, naša nas vjera uči da je on Sin 
Božji po naravi i da je od vječnosti. U vezi s time 
imamo u Svetom pismu izričita svjedočanstva protiv 
njega. 

Protiv prve zablude je rečeno da nije samo Sin 
nego i jedinorođeni. Tako u Evanđelju po Ivanu 1,18: 
»Jedinorođenac, koji je u krilu Očevu, on nam ga obz- 
nani«. Protiv druge zablude čitamo u Evanđelju po 
Ivanu 8,58: »Prije negoli Abraham posta, ja jesam«. 
A bjelodano je da je Abraham živio prije Blažene Dje- 
vice. I zato su saborski ooi u drugom (nicejsko-carigrad- 
skom) vjerovanju 10 dodali« Jedinorođenoga Sina Božje- 
ga«, što je protiv prve zablude, i »Rođenog od Oca 
prije svih vjekova«, što je protiv druge zablude. 

Sabelije n , premda je rekao da je Krist postojao 
prije BI. Djevice, ipak je učio da Otac i Sin nisu dvije 


10 Sv. Toma u ovim propovijedima tumači »Apostolsko 
vjerovanje«. Istine u njemu sadržane jesu od apostola, ali 
književni oblik dugo se vremena na Zapadu razvijao dok 
nije u 9. stoljeću dobio današnji izraz. (Vidi o tom J. 
RATZINGER, Uvod u kršćanstvo, Kršćanska sadašnjost, 
Zagreb 1970, str. 57 — 60.) No, u Crkvi se upotrebljava i 
»drugo« vjerovanje, tj. »nicejsko-carigradsko«, koje se moli 
na misi u nedjelje i svetkovine. Također i to Vjerovanje 
ima sv. Toma u vidu dok tumači Vjerovanje apostolsko, 
kako se vidi iz gornjeg teksta. Ono je sastavljeno na općem 
saboru u Niceji (god. 325) i dopunjeno na općem saboru 
u Carigradu (god. 381). Raširilo se na Istoku a onda i na 
Zapadu. U Rimu se počelo moliti na misi početkom 11. 
stoljeća. (Vidi DS, br. 125—126, str. 52, i br. 150, str. 66—67.) 

u SABELIJE je početkom 3. stoljeća u Rimu zastupao 
krivo mišljenje da je Krist samo pojavni oblik (modus, 
odatle se taj smjer zove modalizam) jednoga i jedinoga 

različite osobe, nego da se sam Otac utjelovio, i da je 
ista osoba Oca i Sina. No, to je krivo jer briše trojstvo 
osoba. Protiv toga je Isusovo svjedočanstvo u Evanđe- 
lju po Ivanu 8,16: »Nisam sam, nego — ja i onaj koji 
me posla, Otac«. A očito, nitko ne šalje sam sebe. Sa- 
belije, dakle, laže. I zato je u Vjerovanju saborskih 
otaca dodano: »Boga od Boga, svjetlo od svjetla«, tj. 
dužni smo vjerovati da je Bog Sin od Boga Oca, i da 
Sin, koji je svjetlo, izlazi od Oca, koji je također svjet- 
lo. 

Konačno, Arije' 2 , iako je rekao da je Krist prije 
BI. Djevice, i da su Otac i Sin dvije različite osobe, 
ipak je Kristu pripisao troje: prvo, da je Sin Božji 
stvorenje; drugo, da nije od vječnosti, nego je navod- 
no od Boga stvoren u vremenu kao najuzvišeniji stvor; 
da Bog Sin nije iste naravi (iste biti) s Bogom Ocem, 
pa tako ne bi bio pravi Bog. 

No, to je krivo i protiv svjedočanstva Sv. pisma. 
Kaže se, doista, u Evanđelju po Ivanu 10,30: »Ja i Otac 
jedno smo«, tj. po naravi (biti). I zato, kao što je Otac 
bio uvijek, tako i Sin; i kao što je Otac pravi Bog, tako 
i Sin. Protiv Arijeve tvrdnje da je Krist bio stvor, sa- 
borski oci su u Vjerovanju izjavili »(Vjerujem u) pra- 
voga Boga od pravoga Boga«. A protiv njegove tvrdnje 
da Krist nije bio od vječnosti, nego stvoren u vreme- 
nu, Vjerovanje kaže: »rođena, ne stvorena«. Konačno, 
protiv njegove izreke da Krist nije iste biti s Ocem, u 
Vjerovanju je dodano: »istobitna s Ocem«. 

Očito smo, dakle, dužni vjerovati da je Krist je- 
dinorođeni Sin Božji i uistinu Božji Sin, i da je uvijek 
bio s Ocem, i da su Otac i Sin dvije različite osobe, i 


Boga, koji se navodno jednom objavljuje kao Otac, drugi 
put kao Sin, a treći put kao Duh Sveti. Prema tom učenju 
moglo bi se reći da se Otac utjelovio i za nas trpio. 

12 ARIJE (oko 260 — 336), podrijetlom iz Libije, svećenik 
Crkve u Aleksandriji (Egipat), ali odgojen u antiohijskoj 
teološkoj školi. Tvrdio je da Logos (Riječ, Krist) nije pravi 
Bog, nego stvoren u vremenu; on bi bio prvi među stvore- 
njima. Arije je osnovao krivovjerje koje se zove arijevstvo 
ili arijanizam. Ono je trajalo nekoliko stoljeća, nanijevši 
velike štete Crkvi i kršćanstvu. 

da je iste biti s Ocem. U ovom životu to vjerujemo, a 
u vječnom ćemo životu to savršeno gledati. Radi toga 
ćemo nešto o tom reći za našu utjehu. 

Najprije, imajmo na pameti da sva bića nemaju 
isti način rađanja. Rođenje Božje je drukčije od ro- 
đenja ostalih bića. Zato ne možemo doprijeti do Bož- 
jeg rođenja drukčije nego pomoću rađanja koje je 
među stvorovima Bogu najsličnije. A to je ono koje se 
zbiva u ljudskoj duši. Ovo je način rađanja u duši: 
čovjek u svojoj duši nešto zamišlja: to se može nazvati 
»začeće uma«, pojam. Taj pojam proizlazi iz duše kao 
od oca, i zove se »riječ u umu ili u čovjeku«. Duša, 
dakle, zamišljajući rađa svoju riječ. 

Tako i Sin Božji nije drugo doli Riječ Božja: ne 
riječ van izgovorena, jer ona prolazi, nego riječ unutra 
začeta; i zato je Riječ Božja jedne biti s Ocem i jedna- 
ka Bogu. Stoga je sv. Ivan, govoreći o Božjoj Riječi, 
uništio sva tri gore spomenuta krivovjerja: Fotinovo, 
kad kaže: »U početku bijaše Riječ«; Sabelijevo, kad 
nastavlja: »I Riječ bijaše kod Boga«; i, konačno, Arije- 
vo, kada veli: »I Riječ bijaše Bog«. 13 

Riječ drugačije postoji u nama, a drugačije u Bo- 
gu. U nama je riječ »pripadak« (svojstvo) 14 , a u Bogu je 
Riječ sam Bog, jer u Bogu nema ništa što nije njegova 
bit. A nitko ne može reći da Bog nema Riječi, jer bi 
onda Bog bio najgluplji. I zato, kao što je Bog postojao 
oduvijek, tako i njegova Riječ. 

Kao što umjetnik sve radi prema liku što ga je 
unaprijed zamislio u svojoj pameti, a taj lik je njegova 
riječ (nutarnja), tako i Bog sve čini svojom Riječju 
kao po svom uzorku. Zato se i kaže u Evanđelju po 
Ivanu 1,3: »Sve je učinjeno po njoj«. 


» Iv. 1, 1. 

14 U latinskom tekstu tu se nalazi riječ »accidens«, što 
bi se moglo prevesti »pripadak«, jer »pri-pada« samostojnoj 
podlozi (supstanciji); pripada joj bilo nužno (kao što čo- 
vjeku nužno pripada um, slobodna volja i dr.), ili nenužno 
(npr. neka pojedinačna spoznaja ili odluka). U Bogu riječ 
nije »pripadak« (svojstvo), nego sama Božja supstancija ili 
bit. 

Ako je Božja Riječ Sin Božji, a sve Božje riječi 
nekako slične toj Riječi, dužni smo: 

1. — rado slušati riječi Božje: znak je da Boga lju- 
bimo ako rado slušamo njegove riječi. 

2. — vjerovati Božjim riječima, jer po tomu u na- 
ma stanuje Riječ Božja, tj. Krist, koji je Božja Riječ. 
To je u skladu s onim što kaže Apostol u Poslanici 
Ef elanima 3,17: »Po vjeri Krist prebiva u srcima va- 
šim«; i Ivan u svom Evanđelju 5,38: »Ni Riječ njegova 
(Božja) ne prebiva u vama«. 

3. — stalno razmišljati o Riječi Božjoj koja prebiva 
u nama. Nije, naime, dovoljno vjerovati, nego i raz- 
mišljati; inače ne bi koristila. To razmišljanje djelo- 
tvorno čuva od grijeha. Tako se u Psalmu 118,11 kaže: 
»U srce pohranih riječ tvoju, da protiv tebe ne sagrije- 
šim«; a u Psalmu 1, 2 kaže se o pravedniku: »0 Za- 
konu njegovu misli dan i noć«. Zato se u Evanđelju 
po Luki 5,51, kaže o Blaženoj Djevici da »brižno čuvaše 
sve ove riječi u svome srcu«. 

4. — Božju riječ priopćavati drugima, i to upozo- 
ravanjem, propovijedanjem, poticanjem. Apostol u Po- 
slanici Efezanima 4,29 piše: »Nikakva nevaljala riječ 
neka ne izlazi iz vaših usta, nego samo dobra, da prema 
potrebi saziđuje«; dalje, u Poslanici Kološanima 3,16: 
»Riječ Krisiova neka u svem bogatstvu prebiva u va- 
ma! U svakoj se mudrosti poučavajte d urazumljujte«. 
Konačno, u Drugoj poslanici Timoteju 4,2 piše: »Pro- 
povijedaj Riječ, uporan budi — bilo to zgodno ili nez- 
godno — uvjeravaj, prijeti, zapovijedaj sa svom strplji- 
vošću i poukom«. 

5. — Riječ Božju provoditi u djelo. Tako piše Jakov 
u svojoj Poslanici 1,22: »Budite vršitelji riječi, a ne sa- 
mo slušatelji, zavaravajući sami sebe«. 

Ovih je pet točaka obdržavala BI. Djevica Marija 
kad je rodila Božju Riječ: 1. Božju je riječ čula: »Duh 
Sveti sići će na te«, 15 2. vjerom je dala pristanak: »Evo 
službenice Gospodnje«, 16 3. začela ju (= Utjelovljenu 


48 


15 Lk 2, 35. 

16 Lk 2, 38. 


riječ) je u svom tijelu i nosila; 4. donijela ju je na 
svijet i porodila; 5. hranila ju je i dojila. Stoga Crkva 
pjeva: »Samo je Djevica dojila Kralja anđela prsima 
koje je nebo napunilo«. 17 


17 Iz antifone u božičnoj osmini na jutarnjim hvalama 
u nedjelju poslije Božića (po starom ćasoslovu). 

Treći članak 


Koji je začet po Duhu Svetom , rođen od Marije Djevice 

Kršćanin je dužan ne samo vjerovati da je Isus Sin 
Božji, kako rekosmo, nego i da se utjelovio. Zato sv. 
Ivan, poslije nego je o njemu rekao mnogo uzvišenih i 
važnih istina, nagovijestio je i njegovo utjelovljenje kad 
veli: »I Riječ tijelom postade«. 18 

Da nešto od toga mognemo shvatiti, navest ću dva 
primjera. 

Poznato je da Sinu Božjem ništa nije tako slično 
kao riječ začeta u našem srcu, a neizrečena. Nitko ne 
pozna riječ dok je ona u čovjekovu srcu, osim onoga 
koji j u je zamislio; ona je tek onda spoznata kad je 
izrečena. Tako i Riječ Božja, dok je bila u srcu Očevu, 
ne bijaše nikome poznata, osim Ocu. Ali kad se zao- 
djenula u tijelo, kao što riječ u glas, onda je prvi put 
postala očita i poznata. Tako piše Baruh 3,38: »Potom 
se ona (Mudrost) na zemlji pojavila, među ljudima udo- 
mila«. 

Drugi je primjer ovaj: Izgovorena riječ biva primi- 
jećena pomoću sluha, ali se ne vidi miti pipa; no, kad se 
napiše na papir, tad se vidi i dira. Tako i Riječ Božja 
postade vidljiva i opipljiva kad bi kao upisana u ljud- 
skom tijelu. I kao što se papir, na kojem je napisana 
kraljeva riječ, naprosto zove »riječ kraljeva«, tako se i 
čovjek s kojim je. Božja Riječ združena u jednoj 
osobi zove Sin Božji. To je slično onomu što čitamo 


18 Iv . 1, 14. 


50 


kod Izaije 8,1: »Uzmi veliku ploču i napiši na njoj ljud- 
skim pismom«. — Zato su sveti apostoli rekli: »Koji 
je začet po Duhu Svetom, rođen od Marije Djevice«. 

Ali, kako su u vezi s time nastala mnoga krivo- 
vjerja, sveti su oci na Nicejskom saboru u »drugom« 
Vjerovanju dodali mnogo toga, čime se sve zablude 
onemogućuju. 

Origen 19 je, naime, rekao da se Krist rodio i došao 
na svijet kako bi spasio i đavle; đavli će se — reče 
— spasiti na koncu svijeta. Ali, to je protiv Svetoga 
pisma. Rečeno je, doista, u Evanđelju po Mateju 25,41: 
»Odlazite od mene, prokleti, u oganj vječni, pripravljen 
đavlu i anđelima njegovim«. Pa da se i gornja zabluda 
otkloni, dodano je: »Koji je radi nas ljudi (a ne radi 
đavola) i radi našega spasenja . . .« Tako se još više 
očituje Božja ljubav prema nama. 

Fotin 20 je, doduše, učio da se Krist rodio od Blaže- 
ne Djevice, ali je dodao da je bio samo čovjek koji je, 
živeći čestito i vršeći Božju volju, zaslužio postati si- 
nom Božijim kao i drugi sveci. Protiv toga se kaže u 
Evanđelju po Ivanu 6,38: »Sidoh s neba ne da vršim 
svoju volju, nego volju onoga koji me posla«. Očevid- 
no je da ne bi bio sišao da nije ondje već bio; a da je 
bio samo čovjek, ne bi prije bio u nebu. Stoga, da se 
to krivo mišljenje spriječi, dodaje se: »Sišao s nebesa«. 

Manihej 21 je učio da Isus, mada je uvijek bio Sin 
Božji i premda je sišao s nebesa, ipak nije imao pravo 
tijelo, nego prividno. Ali, to je krivo. Nije, naime, doli- 
kovalo da se učitelj istine pretvara. Nije se samo pojav- 
ljivao u tijelu nego ga je stvarno i imao. Radi toga 


19 ORIGEN (185 — oko 254), rođen u Aleksandriji, je- 
dan od osnivača filozofsko-teološke škole u tom gradu, 
veliki učenjak kršćanske starine. God. 230. dao se u Palestini 
zarediti za svećenika. Umro je u Tim (danas u Libanonu) 
od posljedica mučenja u tamnici, u koju je bio bačen zbog 
vjere u Krista. Napisao je dosta biblijskih, polemičkih, apo- 
logetskih i teoloških djela. U nauci nije uvijek bio sretne 
ruke, kao što se vidi i iz onoga što u gornjem tekstu na- 
vodi sv. Toma. 

20 Vidi bilj. 9. 

21 Vidi bilj. 5 (Manihej = Mani). 

kaže u Evanđelju po Luki 24, 39: »Opipajte me i vidite, 
jer duh tijela i kostiju nema, kao što ja imam«. Stoga, 
da se ta zabluda predusretne, saborski oci dodaše: »I 
utjelovio se«. 

Ebion 22 , koji je bio podrijetlom Židov, reče da se 
Krist rodio od Blažene Djevice, ali uz učešće muža i 
iz muškog sjemena. No, to je krivo, jer anđeo reče, u 
Evanđelju po Mateju, 1,20: »Sto je u njoj začeto, doista 
je od Duha Svetoga«. Zato sveti oci, da otklone to kri- 
vo mišljenje, dodaše: ». . . po Duhu Svetome«. 

Valentin 23 pak, iako je ispovijedao da je Krist začet 
po Duhu Svetom, ipak je naučavao da je Duh Sveti 
donio neko nebesko tijelo i položio ga u Blaženu Dje- 
vicu; to bi, navodno, bilo tijelo Kristovo. Blažena Dje- 
vica bi sudjelovala samo utoliko ukoliko bi mu pružila 
prostor. Zato je i rekao da je to tijelo prošlo kroz Blaže- 
nu Djevicu kao kroz vodovodni kanal. No, to je krivo., 
jer joj anđeo reče, kako čitamo u Evanđelju po Luki 
1, 35: »Dijete koje će se od tebe roditi, zvat će se sve- 
tim, Sinom Božjim«; a Apostol u Poslanici Galaćanima 
4,4: »A kada dođe punina vremena, odasla Bog Sina 
svoga: od žene bi rođen«. Stoga sveti oci dodaše: »Ro- 
đen od Marije Djevice«. 

Arije 24 pak i Apolinarije 25 naučavahu da, iako je 
Krist bio Riječ Božja i rodio se od Marije Djevice, 


22 EBION bi bio — prema mišljenju starih — osnivač 
židovske sljedbe ebionita, koji su priznavali Krista mesi- 
jom, ali ne i Bogom. Prema novijim istraživanjima »ebion« 
ne bi zapravo bila neka određena osoba, nego naprosto pri- 
padnik sljedbe ebionita, koja je postojala u prva četiri 
stoljeća kršćanstva. 

23 VALENTIN (oko 136 — oko 160), predstavnik »krš- 
ćanske gnoze« u Aleksandriji i u Rimu. U stvari ta gnoza 
(= viša i dublja spoznaja) mješavina je grčke religijske 
filozofije i istočno-helenističkih kultova s nekim sastavi- 
nama kršćanstva. Gnoza niječe osnovni element kršćanstva, 
tj. Kristovo božanstvo. Krist bi, prema toj nauci, bio samo 
jedno od duhovnih bića (eona) koja bi po svom bivstvu 
bila između Boga i tvarnog svijeta. 

24 Vidi bilj. 12. 

25 APOLINARIJE (oko 310 — poslije 385), biskup Lao- 
diceje u Siriji (danas Latakija). Po njegovu učenju Isus ne 
bi bio potpun čovjek jer ne bi imao ljudsku dušu. 

ipak nije imao dušu, nego je njezinu ulogu obavljalo 
božanstvo. Ali, to je protiv Svetoga pisma, jer Isus ka- 
že, u Evanđelju po Ivanu 12,27: »Duša mi je sada 
potresena«, a u Evanđelju po Mateju 26,38: »Duša mi 
je na smrt žalosna«. Radi toga, da otklone tu zabludu, 
dodaše: ». . . i postao čovjekom«. Čovjek je, naime, sas- 
tavljen od duše i tijela, pa je stoga Krist naj istiniti je 
imao sve što čovjek može imati, osim grijeha. 

Time što se kaže »I postao čovjekom« poništavaju 
se sve gore spomenute zablude, i sve koje se mogu iz- 
misliti, posebno Eutiha 26 , koji je naučavao da je nastalo 
stapanje dviju naravi u Kristu, tj. da je Kristova narav 
jedna i da je nastala iz božanske i čovječje naravi; na 
taj način on ne bi bio ni pravi Bog ni pravi čovjek. To 
je krivo jer, dosljedno, on u tom slučaju ne bi bio 
čovjek; ujedno je to protiv stavka: »I postao čovje- 
kom«. 

Tim se također poništava zabluda NestorijdP , koji 
reče da je Sin Božji s čovjekom združen samo time 


26 EUTIH (378 — poslije 451), arhimandrit jednog sa- 
mostana blizu Carigrada, toliko je jednostrano razvijao nau- 
ku sv. Ćirila Aleksandrijskog o jedinstvu Kristova bića da 
je učio kako je u Kristu božanska narav potpuno upila 
ljudsku narav te su obje naravi jedno. Otud se njegova 
nauka zove monofizitstvo. Kad ju je opći crkveni zbor u 
Kalcedonu (u Maloj Aziji) god. 451. osudio te svečano iz- 
javio da su u Kristu dvije naravi, božanska i ljudska, ne- 
i pomiješane i ujedno tijesno povezane jednom, i to božan- 

skom osobom Logosa ( = druga božanska osoba), Eutih 
to nije prihvatio. Mada osuđena, njegova nauka se u ne- 
kim zemljama (npr. u Egiptu, Etiopiji, Siriji i Armeniji) 
održala do danas. 

u ... 27 / N p STORIJE (Polije 381 — oko 451), rođen u Anti- 
ohiji (nekada u Siriji, a danas u južnoj Turskoj: Antakva), 
carigradski patrijarh od 428. do 431. god. Kao učenik anti- 
ohijske teološke škole tako je snažno naglašavao ljudsko 
bivstvo Kristovo da je između ljudske i božanske naravi u 
Kristu na kraju preostala samo neka izvanjska veza: bo- 
žanski Logos (druga božanska osoba) nastanio se — kaže 
7 " u čovjeku Kristu kao u hramu. Odatle je zaključio da 
je BI. Djevica Marija samo Kristorodica, a ne Bogorodica, 
jer je, navodno, rodila samo Krista-čovjeka. To učenje je 
bilo osuđeno na općem saboru u Efezu god. 431. Nestori- 
jevaca ima i danas, i to u Iraku, Iranu i Indiji. 


53 


što u čovjeku prebiva. To je krivo, jer u tom slučaju 
on ne bi bio čovjek, nego u čovjeku. A da je čovjek, jas- 
no je po onomu što kaže Apostol u Poslanici Filiplja- 
nima 2,7: »Obličjem čovjeku nalik«; ii Ivan u Evanđelju 
8,40: Eto, tražite da ubijete mene, čovjeka koji sam 
vam govorio istinu što sam od Boga čuo«. 

Sve nam ovo može služiti za poticaj i pobudu. 

1. — Time se učvršćuje naša vjera. Jer, kad bi nam 
netko pričao o udaljenoj zemlji, a sam ne bi tamo bio, 
ne bismo mu vjerovali kao kad bi tamo uistinu bio. 
Dosljedno, kad su patrijarsi i proroci te Ivan Krstitelj 
prije Kristova dolaska govorili o Bogu, ljudi im nisu 
vjerovali tako kao Kristu, koji je s Bogom bio i čak 
je s njime jedno. Stoga je vjera koju nam je Krist pre- 
dao mnogo čvršća. Ivan to naznačuje u Evanđelju 1,18: 
»Boga nitko ne vidje: Jedinorođenac — Bog — koji je 
u krilu Očevu, on nam ga obznani«. Odatle proizlazi da 
su mnoge tajne vjere, koje nam prije bijahu sakrite, 
postale očite poslije Kristova dolaska. 

2. — Tim se budi naša nada. Sigurno je, doista, da 
Sin Božji nije za ništa došao k nama d uzeo naše tijelo, 
nego je to učinio za našu veliku korist. Stoga i napra- 
vio zamjenu, tj. uzeo naše živo tijelo i udostojao se 
roditi od Djevice da nas obdari svojim božanstvom; 
postao je čovjekom da čovjeka učini Bogom. U Po- 
slanici Rimljanima 5,2 piše: Po njemu, u vjeri, imamo i 
pristup u ovu milost u kojoj stojimo i dičimo se na- 
dom slave Božjih sinova« (po Vulg.). 

3. — To razize našu ljubav. Nema očevidnijeg znaka 
Božje ljubavi nego što je činjenica da je Bog, stvoritelj 
svega, postao stvorom, da je naš Gospodar postao na- 
šim bratom, da je Sin Božji postao sinom čovječjim. 
Zato se u Evanđelju po Ivanu 3,16 kaže: »Bog je tako 
ljubio svijet te je dao svoga Sina Jedinorođenca«. Kad 
na to mislimo, naša će se ljubav prema Bogu ražeći 
d razbuktati. 

4. — To nas potiče da svoju dušu sačuvamo čistu. 
Doista, naša je narav združenjem s Bogom toliko bila 
oplemenjena i uzdignuta da je bila primljena u zajed- 

ništvo s božanskom osobom. Zato anđeo poslije Utjelov- 
ljenja nije dozvolio da mu se sv. Ivan klanja 28 , dok je 
prije to dopustio i najvećim patrijarsima. Stoga čovjek, 
sjećajući se tog uzvišenja i držeći ga na pameti, mora 
smatrati da je protiv njegova dostojanstva ako grije- 
hom obescijeni sebe i svoju narav. Radi toga sv. Petar 
kaže u svojoj Drugoj poslanici 1, 4: »Time smo obda- 
reni dragocjenim, najvećim obećanjima, da po njima 
postanete zajedničari božanske naravi, umakavši pokva- 
renosti koja je u svijetu zbog požude«. 

5. — Time se raspaljuje naša želja da dođemo 
Kristu. Ako bi neki kralj imao brata negdje daleko, 
taj bi želdo doći k bratu kralju da kod njega prebiva. 
Tako i mi: budući da je Krist naš brat, moramo željeti 
biti s njime. To je naznačeno u Evanđelju po Mateju 
24,28: »Gdje budu strvine, ondje će se skupljati orlo- 
vi«. I Apostol je imao želju otići i biti s Kristom 29 . Ta 
se želja u nama budi i raste dok promatramo Utjelov- 
ljenje. 


28 Usp. Otk 22, 8—9. 

29 Usp. Fil 1, 23. 

četvrti članak: 

Mučen pod Poncijem Pilatom, raspet, umro i pokopan 

C- K d° - St ° Je kršćanin dužan vjerovati u utjelovljenje 
Stna Božjega, tako isti valja da vjeruje i i nlegovu 
muku i uskrsnuće. Jer »nam ništa ne bi koristilo 8 što 

Sm ° rodlh da nismo imali sreću zadobiti otkuplje- 
nje«,* kako veli Grgur . 31 činjenica, naime, da je Krist 


nhiivn n . a ^ azimo u Vazmenom hvalospjevu (duži 

B) u 

h"hSSS» SS- 

u’, r . ly&1, str - 1231 )- Najnoviji istraživači drže da ie 

Francuskog na v Području ranogalikanske liturgije (u 

liečn mcn J V d J elon J?? n o prerađen u okolici Rima u 6. sto- 

Frriburg 19» str n i3lS) 8 ^ Kirche ‘ $V ' 3 ’ Herder ' 

kšess?* 

sš * 2 : Sdlr’ sr« 

za nas umro, tako je bremenita da je naš um jedva 
može shvatiti; čak nikako ne ulazi u vidokrug našega 
(prirodnog) uma. To želi reći Apostol u Djelima apostol- 
skim 13,41: »Djelo činim u vaše dane, djelo u koje ne 
biste vjerovali da vam ga tko ispriča«; i Habakuk 1,5: 
»U vaše dane činim djelo u koje ne biste vjerovali 
da vam ga tko ispriča«. Jer je tolika milost Božja i 
njegova ljubav prema nama da je on više za nas učinio 
nego što mi možemo zamisliti. 

Dakako, ne smijemo zamišljati da je Krist tako 
podnio smrt te je njome i Božanstvo umrlo; samo je 
ljudska narav u njemu umrla. Nije, naime, umro uko- 
liko je bio Bog, nego ukoliko je bio čovjek. To pojaš- 
njujem trima primjerima. 

Jedan je u nama. Poznato je, naime, da se duša 
odijeli od tijela kad čovjek umre; ona ne umire, nego 
samo tijelo ili put. Tako i kod Kristove smrti nije umr- 
lo Božanstvo, nego samo čovječja narav. 

Ali, ako Židovi nisu ubili Boga, čini se da nisu 
sagriješili više nego da su ubili nekog drugog čovjeka. 

Na to odgovaram: Pretpostavimo slučaj da je kralj 
odjeven u haljine pa da netko te haljine uprlja. Taj 
bi počinio isti zločin kao kad bi uprljao samoga kralja. 
Stoga Židovi, mada nisu mogli ubiti Boga, ubili su 
čovječju narav od Krista preuzetu, pa su zato kažnjeni 
kao da su ubili Riječ Božju. 

Osim toga, Sin Božji je Božja Riječ, kako gore 
rekosmo. A utjelovljena Božja Riječ naliči kraljevoj 
riječi napisanoj na papiru. Tko bi rastrgao taj papir, 
smatrao bi se krivcem kao da je rastrgao kraljevu ri- 
ječ. Slično se i grijeh Židova uračunava kao da su ubili 
Božju Riječ. 

Je li bilo potrebno da Riječ Božja za nas trpi? 
I te kako! Dva su razloga zašto je bilo potrebno da Krist 


d) Moralia in Iob (Ćudoredne pouke u vezi s Knjigom o 
Jobu, 35 knjiga), dovršeno oko 595. 

Sv. Toma ga često navodi u svojim djelima. U ova 
četiri spisa, štampana u ovoj knjizi, ima sedam citata iz 
djela sv. Grgura. 


57 


tanje PrVi j * UStUk pr ° tiv grijeha a dm & u ^r za djelo- 

A. Ustuk protiv grijeha. Protiv svih zala u koja uoa- 

tj 31 ™ Z . og § ri j ella . nalazimo ustuk u Kristovoj muci 
U pet zala upadamo: J 

L— Ljaga grijeha. Kad čovjek griješi, naerđuie 
svoju dušu; jer kao što je krepost ures duše, tako je 
grijeh ljaga na njoj. To naznačuje i Bar uh 3,10: »Zašto, 
zraelc, zašto si u zemlji neprijatelja . . . onečišćuiuć 
se mrtvacima?« To odstranjuje muka Kristova je? je 
Krist svojom mukom pripravio kupelj svoje krvi da 
u njoj opere grešnika. Tako stoji u Otkrivenju 1 5: 

» rvlju svojom opra nas od naših grijeha« (po Vulg) 
Krv Kristova pere dušu na krštenju, dajući j P oj snagu 
preporođenja. Zato, kad se netko okalja grahom, na- 
nos uvredu Kristu i griješi, i griješi teže nego prije 

rstenja, kao sto piše u Poslanici Hebrejima 10 28 29: 

e h tko prekršio Zakon Mojsijev, bez milosrđa biva 
pogubljen na osnovi dvojice ili trojice svjedoka. Zamis- 
lite koliko li ce goru kaznu zavrijediti tko Sina Božjega 

ćen?« 1 ’ 1 neČist ° m Smatra krv Saveza kojom je posve- 

2.— Uvreda Bogu. Kao što tjelesan čovjek voli tje- 
lesnu ljepotu, tako Bog voli duhovnu ljepotu, ljepotu 
duše. Kada se, dakle, duša okalja grijehom Bog biva 
uvrijeđen a grešnik mu postaje mrzik. Sko piše u 
Knjtzt Mudrosti 14,9: »Bogu su mrski i bezbožnik? bez- 

tov?°Krk! eS ° Va<< ' A tU B ,° ŽJU uvredu briše muka Kris- 
tova. Krist je, naime, zadovoljio Ocu za grijeh za koii 

mu čovjek mje mogao zadovoljiti. Njegova ljubavi 
posluh bijahu veći od grijeha i prekršaja prvog čovjeka 
Zato u Poslanici Rimljanima 5,10 piše: »Doista, dok još 
bijasmo neprijatelji, s Bogom se pomirismo po smrti 
Sina njegova«. 1 

. / Slabost. Kad čovjek jedanput sagriješi misli 
da ce se kasnije moći uzdržati od grijeha Ali sp dnanrii 

niTda??^ 110 ’ ^ P ™ im gri J ehom oslabi te biva sklo- 
kn J m a P v° no ™° sa g n J e si. Grijeh sve više ovlada čovje- 

SSJ H° VJC SC ' 0l i k ° je do n J' ega ' stavl J‘ a u takav 
1 olozaj da vise ne može ustati, osim s Božjom pomoći. 

Događa mu se kao onomu koji se bacio u bunar, iz 
kojega onda ne može izaći. Zbog toga, poslije nego je 
čovjek sagriješio, naša je narav oslabila i izopačila se, 
pa je čovjek postao skloniji grijehu. Krist je umanjio 
ovu nemoć i slabost mada je nije u potpunosti uklonio. 
Ipak je čovjek Kristovom mukom tako ojačan, a sna- 
ga grijeha tako umanjena da on više čovjekom ne vla- 
da: čovjek se može boriti protiv grijeha i udaljiti se od 
njega, dabome uz pomoć milosti Božje udijeljene mu 
po sakramentima, koji su djelotvorni po muci Kristo- 
voj. 

4. — Kazna. Božja pravednost traži da tko god sei- 
griješi, bude i kažnjen. Kazna se mjeri prema krivnji. 
Budući da je krivnja smrtnoga grijeha beskonačna — 
jer je protiv neizmjernog dobra, Boga, čije zapovijedi 
grešnik prezire — zato je i kazna za smrtni grijeh 
beskonačna. No, Krist nas je svojom mukom te kazne 
oslobodio, sam je ponijevši. Tako stoji u Prvoj Petrovoj 
poslanici 2,24: »On u tijelu svome grijehe naše (tj. 
kaznu za grijeh) ponese«. Kristova je muka, naime, i- 
mala takvu snagu da može okajati sve grijehe cije- 
loga svijeta, pa bilo ih na milijune. Radi toga su kršte- 
nici po Kristu oslobođeni od svih grijeha, radi toga 
također svećenik može opraštati grijehe, radi toga onaj 
tko se većma upriliči Kristovoj muci postiže veće oproš- 
tenje i zaslužuje veće milosti. 

5. — Izgon iz Kraljevstva (Božjega). Doista, oni koji 
uvrijede kraljeve primorani su ići u progonstvo. Tako 
i čovjek zbog grijeha biva protjeran iz raja. Stoga je i 
Adam poslije grijeha bio istjeran iz raja zemaljskoga, 
a vrata se zatvoriše. Krist ta vrata svojom mukom ot- 
vori te pozove prognanike u Kraljevstvo. Kad se, nai- 
me, otvori Kristov bok, otvoriše se i rajska vrata, a 
kad isteče njegova krv, ljaga bi izbrisana, Bog umilos- 
tivljen, slabost uklonjena, kazna okajana, prognanici 
pozvani u Kraljevstvo. Zato je odmah razbojniku reče- 
no: »Danas ćeš biti sa mnom u raju« 32 To nije rečeno 
nekomu prije tog događaja: ni Adamu, ni Abrahamu, 


32 Lk 23, 43. 

ni Davidu, nego »danas«, tj. tek kad vrata bjehu otvo- 
rena, razbojnik zatraži i nađe milost. U Poslanici Heb- 
i ejima 10,19 piše: »Imamo slobodan ulaz u Svetinju po 
krvi Isusovoj«. 

Tako je pojašnjena korisnost Kristove muke uko- 
liko je lijek. 

B. Ali nam nije manje korisna ukoliko nam je 

uzor. 

Doista, Kristova muka je, kako kaže sv. Augustin n , 
dostatna da posvema oblikuje naš život. Tko god hoće 
da živi savršeno, ne treba ništa drugo da prezre nego 
što je Krist prezreo na križu, i poželi što je Krist po- 
želio. 

1.— Nijedan uzor kreposti nije daleko od križa. 
Ako, naime, tražiš uzor ljubavi, Ivan u svom Evanđelju 
15, 13 veli: »Nitko nema veće ljubavi od ove da položi 
svoj život za prijatelje svoje«. To je učinio Krist na 
križu. Zato, ako je za nas dao svoj život, ne smije nam 
biti teško podnijeti bilo koje zlo za njega. U Psalmu 
115,12 se pjeva: »što da uzvratim Gospodinu za sve 
što mi je učinio?« 

Ako tražiš uzor strpljivosti, nema uzvišenijeg 
od onog na križu. Dvoje, naime, čini da strpljenje bude 
veliko: ili kad se strpljivo podnose velike teškoče, ili 
kad se podnosi ono što bi se moglo izbjeći, a ne izbje- 
gava se. A Krist je na križu podnio velike muke, kako 
piše u Tužaljkama 1,12: »Svi vi što putem prolazite, 
pogledajte i vidite ima li boli kakva je bol moja«. Pod- 
nio ih je i strpljivo, kako piše u Prvoj Petrovoj posla- 
nici 2,23: »Mučen nije prijetio«, i kod Izaije 53,7: »Kao 
jagnje na klanje odvedoše ga; ko ovca, nijema pred 
onima što je strižu, nije otvorio usta svojih«. 

Krist je također mogao izbjeći, a nije izbjegao, 
kako piše u Evanđelju po Mateju 26, 53: »Ili, zar misliš 
da ja ne mogu zamoliti Oca svoga i eto umah uza me 
vise od dvanaest tisuća anđela?« 

Velika je, dakle, Kristova strpljivost na križu. U 
Poslanici Hebrejima 12,1-2 piše: »Sa strpljenjem trči- 


ir , 33 y. s P'. jjf rmo r 46 đe pastoribus in Ezechielem 34 c 5 
n. 10-11; AM t. 5. col. 230; PL 38, col. 275. ' 

mo na utakmici koja nam je određena, upirući pogled 
u začetnika i dovršitelja vjere, u Isusa, koji namjesto 
određene mu radosti podnese križ, ne mareći za sra- 
motu«. 

3. — Ako tražiš uzor poniznosti , pogledaj Raspeto- 
ga. Bog je htio biti suđen pod Poncijom Pilatom i 
umrijeti. Naznačeno je to u Knjizi o Jobu 36,17: »Par- 
nicu tvoju sude kao parnicu bezbožnika« (po Vulg.), 
i u Knjizi Mudrosti 2,20: »Osudimo ga na smrt sramot- 
nu«. Gospodar htjede umrijeti za slugu, Kralj anđela 
za čovjeka. U Poslanici Filipljanima 2,8 piše: »Ponizi 
sam sebe, poslušan do smrti«. 

4. — Ako tražiš uzor poslušnosti, pođi za njim: on 
je bio poslušan Ocu do smrti. U Poslanici Rimljanima 
5,19 kaže se: »Kao što neposluhom jednoga čovjeka 
mnogi postadoše grešnici, tako će i posluhom Jednoga 
mnogi postati pravednici«. 

5. — Ako tražiš uzor preziranja zemaljskih dobara, 
pođi za njim: on, kojd je Kralj kraljeva i Gospodar 
gospodara i u kojemu je sakriveno sve blago mudrosti 
i znanja, na križu je bio svučen, izrugan, izudaran, 
trajem okrunjen i žučju i octom napojen te umro. Za- 
to neka te ne zaokupljaju haljine i bogatstvo, jer »po- 
dijeliše među se haljine moje«, kako se kaže u Psalmu 
21,19; ne časti, jer sam ja doživio poruge i udarce; ne 
dostojanstva, jer spletoše trnovu krunu i postaviše mi 
je na glavu; ne naslade, jer »u mojoj žeđi napojiše me 
octom«, kako je rečeno u Psalmu 68,22. 

Augustin kaže tumačeći Poslanicu Hebrejima 12, 2 
(»koji umjesto radosti što stajaše pred njim podnese 
križ, prezrevši sramotu«): »Čovjek Isus Krist potcijeni 
sva zemaljska dobra da bi nam pokazao kako ih treba 
prezreti«. 34 


34 Usp. Sermo de contemptu mundi, c. 5. Nalazi se 
među djelima sv. Augustina AM t. 6, Appendix, col. 294; 
PL 39. 

Peti članak: 


Sašao nad pakao , treći dan uskrsnuo od mrtvih 

Smrt se Isusova zbila, kao što je rečeno, odjelje- 
njem duše od tijela, kako to biva i u ostalih ljudi. 
Ali je Božanstvo bilo tako neraskidivo združeno s čovje- 
kom Kristom da je — unatoč odjeljenju duše od tijela - 
Božanstvo uvijek ostalo na najsavršeniji način združeno 
i s dušom i s tijelom. Zato je Sin Božji u grobu bio s 
tijelom, a s dušom je sišao »nad pakao« (u carstvo 
smrti). 35 

Četiri su razloga zašto je s dušom sašao nad pakao. 

1. — Da podnese cijelu kaznu za grijeh i tako okaje 
čitavu krivicu. Kazna za grijeh čovjeka nije samo tjeles- 
na smrt nego se odnosi i na dušu jer se grijeh tiče i 


35 Kod nas se uobičajio izraz da je Isus sišao »nad pa- 
kao«. To bl imalo odgovarati hebrejskom izrazu »u šeol«, 
grčkom »u had« (Dj 2, 27), latinskom »u podzemni svijet« 
(ad mferos ili ad mferna). Uzevši u obzir te izraze, moglo 
bi se reci da je Isus sišao u »Podzemlje« ili u »carstvo 
iTin, n kažu knjige Novoga zavjeta (Dj 2, 24.27.31;£/ 
4, 8—iu; 1 Pt 3, 19). Istina, sam izraz »Podzemlje« ili »car- 
stvo smrti« dosta je neodređen, kao, uostalom, i izraz 
»šeol« »had« ili »inferi«, ali je kršćanska misao naknadno 
postala jasnija, te, npr., sv. Toma (u Sumi teologije, III, 52, 
2) jasno razlikuje onaj dio Podzemlja gdje su osuđeni (to 
je pakao), kamo Krist nije sišao, i onaj dio gdje bijahu 
pravednici Staroga zavjeta, kamo je Krist sišao da ih ko- 
načno oslobodi i uvede u nebo. Upravo to hoće da kaže 
naš hrvatski izričaj: da je Krist sišao »nad pakao«, a ne »u 
pakao«. 

duše; zato je ona bila lišena gledanja Boga. Da bi se 
ta kazna oprostila, još nije bila dana Bogu zadovoljšti- 
na. Stoga su poslije smrti — u vrijeme prije Kristova 
dolaska — svi, pa i sveti oci, silazili u carstvo smrti. 
Da u potpunosti podnese kaznu što su je grešnici zaslu- 
žili, Krist htjede ne samo umrijeti nego i dušom svo- 
jom sići »nad pakao«. Zbog toga se kaže u Psalmu 87,5: 
»Broje me k onima što u grob silaze, postadoh sličan 
nemoćniku, slobodan između mrtvih« (po Vulg.). Drugi 
su tu bili kao sluge, a Krist kao slobodan. 

2. — Da na savršen način priteče u pomoć svojim 
prijateljima. Imao je, doista, svojih prijatelja ne samo 
na svijetu nego i u carstvu smrti. Naime, po tom je 
netko Kristov prijatelj što živi u ljubavi. U carstvu 
mrtviih bilo je mnogo onih koji su preminuli s ljubav- 
lju i vjerom o Onoga koji je imao doći, kao Abraham, 
Izak, Jakov, Mojsije, David i drugi pravedni i savršeni 
muževi. Budući da Isus bijaše već pohodio svoje na 
svijetu i svojom smrću im pritekao u pomoć, htjede 
također posjetiti i svoje u carstvu mrtvih i donijeti im 
pomoć sišavši k njima. To se slaže s Knjigom Siraho- 
vom 24, 45 (Vulg.): »Prodrijet ću u cijelo podzemlje, 
vidjet ću sve koji spavaju i prosvijetlit ću sve koji se 
uzdaju u Gospodina«. 

3. — Da potpuno pobijedi đavla. Tada neki kralj 
potpuno pobijedi drugoga kad ga ne samo svlada na 
bojnom polju nego ga napadne u vlastitom domu te 
osvoji njegovu prijestolnicu i kuću. Krist pak bijaše 
đavla pobijedio i svladao na križu. Zato i kaže, u 
Evanđelju po Ivanu 12,31: »Sada je sud ovome svijetu, 
sada će knez ovoga svijeta (tj. đavao) biti izbačen«. 
Stoga, da ga potpuno pobijedi, htjede mu oteti sjedište 
njegova kraljevstva i vezati ga u vlastitoj kući, a to je 
pakao. Sade, dakle, nad pakao, razori sve njegovo, sve- 
že ga i oplijeni. Tako je napisano u Poslanici Kološani - 
ma 2,15: »Oplijeni Vrhovništva i Vlasti, javno to po- 
kaza, u pobjedničkoj povorci ih sa sobom vodi« (po 
Vulg.). 

Kao što je Krist primio u posjed nebo i zemlju, 
htjede primiti u posjed i Podzemlje, da se tako — pre- 

ma Poslanici Filipljanima 2,10 — »na ime Isusovo prig- 
ne svako koljeno nebesnika, zemnika i podzemnika«. 
A i u Evanđelju po Marku 16,16: »U ime će moje iz- 
ganjati zloduhe«. 

4. — Konačno, da oslobodi svete koji su bili u carst- 
vu mrtvih, Krist je htio pretrpjeti smrt da žive oslobo- 
di od smrti; slično je htio saći nad pakao, u carstvo 
mrtvih, da oslobodi one koji bijahu tamo. To naznaču- 
je Zaharija 9,11: »A i tebi, zbog krvi tvoga Saveza, 
vratit ću sužnje tvoje iz jama bezvodnih«. Nešto se 
slično nalazi kod Hošee 13,14: »Ja ću ih izbaviti od 
vlasti Podzemlja, od smrti ću ih izbaviti. Bit ću tvoja 
smrt, o smrti, ujed tvoj, Podzemlje« (po Vulg.). 

No, mada je Krist potpuno uništio smrt, nije i 
Podzemlje. Nije, naime, sve oslobodio iz Podzemlja, ne- 
go samo one koji su bili bez smrtnoga grijeha i uz to i 
bez iskonskog (istočnog) grijeha; od njega su, naime, — 
kao pojedinačne osobe — bili oslobođeni obrezanjem. 
Djeca pak koja nisu imala upotrebu razuma kad su 
umrla a preminula su prije obrezanja, spašena su (oslo- 
bođena od iskonskog grijeha) vjerom roditelja vjernika. 
Što se tiče odraslih, oni su spašeni žrtvama i vjerom 
u Krista koji je imao doći. Ipak svi bijahu tamo (u 
Podzemlju) zbog Adamova iskonskog grijeha, od kojega 
— kao nosioci ljudske naravi — ne mogahu biti oslo- 
bođeni nego po Kristu. 36 On, dakle, ostavi tamo one 


36 Sv. Toma to jasnije tumači u Sumi teologije , III, 
52, 5 in corp. et ad 2. Tu uči da su ljudi bili dužni pod- 
nijeti kaznu s dva razloga: za osobne grijehe i za grijeh 
cjelokupne ljudske naravi koji od praroditelja čovječanst- 
va prelazi na sve ljude (to je iskonski ili istočni grijeh). 
Starozavjetni sveti oci su — po vjeri u budućeg Spasi- 
telja — još za života bili oslobođeni od krivnje svakog 
grijeha, bilo osobnog, bilo iskonskog, kao i od kazne za 
osobne grijehe, ali nisu mogli biti oslobođeni od kazne za 
iskonski grijeh, jer Krist još nije bio platio cijenu ljudskog 
otkupljenja, pa stoga nisu imali pristup u raj. Kad je 
Isus tu cijenu platio, sišao je u Podzemlje i oslobodio ih 
je i od te kazne koja je pripadala čovječjoj naravi kao 
takvoj — i tako im otvorio rajska vrata. 

koji su umrli u smrtnom grijehu i neobrezanu djecu. 37 
— Tako se obistinilo što je rečeno: »Bit ću ujed tvoj, 
Podzemlje!« 38 

Na taj je način, dakle, pojašnjeno da je Krist sašao 
nad pakao i zašto je to učinio. 

Iz toga možemo izvući četiri zaključka za našu 
kršćansku izgradnju. 

1. — Moramo imati čvrstu nadu u Boga. Jer, u ma 
kolikoj se nevolji čovjek našao, ipak se uvijek mora 
nadati Božjoj pomoći i u nju se uzdati. Doista, ništa ni- 
je tako teško kao nalaziti se u carstvu mrtvih. Ako je, 
dakle, Krist oslobodio one koji bijahu tamo, mnogo se 
više svaki prijatelj Božji mora nadati da će ga on oslo- 
boditi od svake nevolje. Tako piše u Knjizi Mudrosti 
10, 13—14: »Ona (tj. Božja Mudrost) nije ostavila pro- 
danog pravednika... S njime je u tamnicu sišla, te ga 
ni u okovima nije zapustila«. A jer Bog posebno po- 
maže svojim slugama, onaj koji služi Bogu treba da se 
na poseban način osjeća sigurnim. Tako stoji u Knjizi 
Sirahovoj 34,14: »Tko se boji Gospoda, ne boji se niče- 
ga i ne straši se, jer je Gospod nada njegova«. 

2. — Moramo pobuditi strah , a kloniti se preuzet- 
nosti. Premda je Krist trpio za grešnike i sašao nad 
pakao, nije ipak oslobodio sve, nego samo one koji su 
bili bez smrtnoga grijeha, kako rekoh. A one koji su 
umrli u smrtnom grijehu, ostavio je (u paklu). Zbog 
toga neka se nitko ne nada oproštenju koji je tamo 
sišao u smrtnom grijehu. I tako će dugo ostati u paklu 
koliko sveti oci u raju, kao što stoji napisano u Evan - 


37 Oni koji su umrli sa smrtnim grijehom ostali su u 
onom dijelu Podzemlja (ili u onom stanju) koji zovemo 
pakao, a »neobrezana djeca« (ovdje zacijelo misli na diecu 
roditelja koji nisu vjerovali u Boga i njegovu spasiteljsku 
Providnost; usp. Sumu teologije III, 70, 4 ad 2) ostala su 
u onom dijelu (ili u onom stanju) u kojem su bili praved- 
nici Staroga zavjeta. To mjesto ili stanje zove se »limbus 
puerorum« (usp. Supplementum Sume, 69, 6); to je stanje 
nekog prirodnog blaženstva (usp. sv. TOMU, 2 Sent., dist. 
33, q. 2, a. 2). 

38 Hoš 13, 14 (po Vulg.), 

đelju po Mateju. 25,46: »Otići će ovi u muku vječnu, 
a pravednici u život vječni«. 

v 3.— Moramo biti britljivi. Budući da je Krist radi 
našega spasenja sašao nad pakao, ii mi moramo češće 
duhom tamo silaziti da promotrimo one kazne; tako 
je činio onaj sveti Ezekija, koji kod Izaije 38,10 ovako 
kaže: »Govorio sam: U podne dana svojih ja moram 
otići. Na vratima podzemlja mjesto mi je dano«. Dois- 
ta, tko često u duhu tamo silazi za vrijeme života, neće 
lako tamo sići u času smrti, jer to promišljanje odvra- 
ća od grijeha. Vidimo da se ljudi ovoga svijeta čuvaju 
krivičnih djela zbog vremenite kazne; koliko se više, 
dakle, moraju čuvati paklene kazne, koja je veća i po 
trajanju, ii po žestini, i po mnogostrukosti! Zato veli 
Knjiga Sirahova 7,36: »U svim svojim djelima misli na 
svoj konac, pa nećeš nikada griješiti«. 

4. — Moramo tu gledati uzor ljubavi. Krist je sašao 
nad pakao da oslobodi svoje. I mi moramo tamo silazi- 
ti da pomognemo svojima. Oni su, naime, nemoćni, ali 
mi možemo pomoći onima koji su u čistilištu. Bio bi 
okrutan onaj koji ne bi pomogao ljubljenoj osobi u 
zemaljskom zatvoru, ali bi bio mnogo okrutniji onaj 
koji ne bi pomogao prijatelju u čistilištu, jer nema 
usporedbe ovozemaljskih i čistilišnih kazna. Zato se u 
Knjizi o Johu 19,21 kaže: »Smilujte mi se, prijatelji 
moji, jer Božja me je ruka udarila«; a u Drugoj knjizi 
o Makabejcima 12,46: »Svakako, sveta i pobožna misao. 
Zato je (Juda Makabejski) za pokojne prinio žrtvu 
naknadnicu, da im se grijesi oproste«. 

A pomažemo im glavno na tri načina, kako uči 
Augustin: misama, molitvama i milostinjama. 39 Grgur 


39 Sermo 191: In Cathedra S. Petri II. Nalazi se među 
djelima sv. Augustina mada vjerojatno nije od njega. AM 
t. 5, Appendix, col. 319; PL 39, 2102. — Slične misli se na- 
laze u pravim djelima sv. Augustina, npr. u Enchiridion . . . 
de fide, spe et caritate, c. 110, n. 29; AM t. 6, col. 238; PL 
40; ili u: Sermo 159: de verbis Apostoli Rom. 8, c. 1; AM 
t. 5, col. 765; PL 38, 868. 

dodaje četvrti način: post. 40 Tomu se ne smijemo čuditi 
jer i na ovom svijetu prijatelj može zadovoljiti za 
prijatelja. Dakako, sve to važi dok govorimo o onima 
koji su u čistilištu. 

Potrebno je da čovjek spozna dvije stvarnosti: 
slavu Božju i paklenu kaznu. Ljudi, slavom privučeni i 
kaznama prestrašeni, čuvaju se grijeha i od njih se 
odvraćaju. Ali je veoma teško spoznati te zbilje. Zato 
se s obzirom na slavu (Božju) govori u Knjizi Mudrosti 
9,16: »Što je na nebu, tko će istražiti?« To je, doduše, 
zemaljskim bićima teško, kako se kaže u Evanđelju po 
Ivanu 3,31: »Tko je sa zemlje, zemaljski govori«, ali ni- 
je teško duhovnim bićima, jer »tko dolazi s neba, on 
je iznad sviju«, kako se kaže na navedenom mjestu. 
Zbog toga je Bog sišao s neba i utjelovio se da nas 
pouči o nebeskim zbiljama. 

Bilo je također teško upoznati paklene kazne. U 
Knjizi Mudrosti 2,1 stoji napisano: »Još nije poznat 
tko bi se iz Podzemlja izbavio«. Tako su govorili bez- 
božnici, ali se sada to ne može kazati jer Krist, kao 
što je sišao s neba da nas pouči o nebeskoj stvarnosti, 
tako je ustao iz carstva smrti da nas pouči i o toj zbi- 
lji. Zbog toga je potrebno vjerovati ne samo da je pos- 
tao čovjekom i umro nego i da je uskrsnuo od mrtvih. 
Zato se i kaže: »Treći dan uskrsnuo od mrtvih«. 

Mnogi su uskrsnuli od mrtvih, kao Lazar, sin udo- 
vice iz Naima d kći nadstojnika sinagoge. Ali se uskrs- 
nuće Kristovo razlikuje od uskrsnuća ovdje spomenutih 
i ostalih; razlikuje se u četiri točke: 

1. — Razlika je gledom na uzrok uskrsnuća. Oni 
koji su uskrsnuli nisu uskrsnuli svojom snagom, nego 
Kristovom ili na zagovor nekog sveca. A Krist je uskrs- 
nuo vlastitom snagom, jer nije bio samo čovjek nego 
i Bog, i božanstvo Riječi nikad nije bilo odijeljeno ni 
od duše ni od tijela. Radi toga, kad Krist ushjede, 
njegovo se tijelo združilo s dušom. U Evanđelju po 


40 Nalazi se u: GRATIANUS, Decretum, p. II, causa 
13, q. 2, can. 22; ed. Richter-Friedberg, I, 728. Nije točno 
poznato iz kojega je djela sv. Grgura Velikoga gornji na- 
vod uzet. 

Ivanu 10, 18 Isus izjavljuje: »Vlast imam položiti ga 
(život), vlast imam opet ga uzeti«. I premda je umro, 
nije umro iz slabosti ili nužde, nego u snazi i dobrovolj- 
no. To je očito jer, kad je ispustio duh, zavikao je ja- 
kim glasom, a to ne mogu učiniti oni koji umiru iz 
nemoći. Radi toga je satnik kazao, kako čitamo u 
Evanđelju po Mateju 27,54: »Uistinu, Sin Božji bijaše 
ovaj!« Kao što je svojom vlašću položio svoj život, tako 
ga je svojom vlašću opet uzeo. Zato se i kaže da je 
»uskrsnuo«, a ne da je bio uskrišen, kao od nekoga 
drugoga. Tomu se ne protivi ono što je napisano u 
Djelima apostolskim 2,32: »Toga Isusa uskrisi Bog!« 
Uskrisio ga je, naime, Otac d Sin; jer je ista moć Oca 
i Sina. 

2. — Razlika je s obzirom na život na koji je uskrsnuo . 
Krist je uskrsnuo na život slavni i neraspadljivi, kao 
što kaže i Apostol u Poslanici Rimljanima 6,4: »Krist 
bi uskrišen od mrtvih slavom Očevom«, dok su drugi 
bili uskrišeni na isti život kojim su živjeli prije, kao 
npr. Lazar d drugi. 

3. — Razlika je i gledom na djelotvornost i plod , 
jer snagom uskrsnuća Kristova uskrsavaju svi. To je 
naznačeno u Evanđelju po Mateju 27,52: »Tjelesa mno- 
gih svetih preminulih uskrsnuše«. A Apostol kaže u 
Prvoj poslanici Korinćanima 15,20: »Krist uskrsnu od 
mrtvih, prvina usnulih«. 

Ali, svrati pozornost na to da je Krist kroz muku 
ušao u svoju slavu, da nas pouči kako i mi možemo 
u nju stići. U Evanđelju po Luki 24,26 čitamo: »Nije 
li trebalo da Krist sve to pretrpi i tako uđe u svoju 
slavu?«, a u Djelima apostolskim 14,21: »Kroz mnoge 
nam je nevolje ući u kraljevstvo Božje«. 

4. — Razlika je, konačno, u pogledu vremena. Uskrs- 
nuće ostalih dogodit će se na koncu svijeta, osim što je 
nekima dana povlastica da uskrsnu prije, kao npr. Bla- 
ženoj Djevici, i kako se pobožno vjeruje, sv. Ivanu 
Evanđelisti; Krist je, naprotiv, uskrsnuo treći dan. Raz- 
log je tomu što je on uskrsnuo, umro i rodio se radi 
našega spasenja, pa zato htjede uskrsnuti kad je do- 
vršio naše spasenje. Da je uskrsnuo odmah, ne bi se 

vjerovalo da je umro. A da je puno odgodio, učenici ne 
bi ustrajali u vjeri, pa onda ne bi bilo koristi od njego- 
ve muke. To naznačuje Psalam 29,10: »Kakva je korist 
od krvi moje, kakva korist da se raspadnem?« (po 
Vulg.). Zato je uskrsnuo treći dan: i da bude jasno 
da je umro, i da učenici ne izgube vjeru. 

Ti spasenjski događaji nam pružaju četiri poticaja 
za duhovnu izgradnju. 

1. — Hrabre nas u nastojanju da iz smrti duše, u 
koju smo upali grijehom, ustanemo na život praved- 
nosti. Ta se pravednost stiče obraćenjem. Tako Apostol 
kaže u Poslanici Ef elanima 5,14: »Probudi se, ti što 
spavaš, ustani od mrtvih, i zasvijetlit će ti Krist«. To 
je prvo uskrsnuće, o kojem govori i Otkrivenje 20, 6: 
»Blažen i svet onaj tko je dionik toga prvog uskrsnuća!« 

2. — Potiču nas da ne odgađamo duhovno uskrsnuće 
sve do smrti, nego da to učinimo odmah, jer je Krist 
uskrsnuo treći dan. Tako kaže Knjiga Sirahova 5,70 
»Ne oklijevaj se vratiti Gospodinu, i ne odgađaj iz dana 
u dan«. Jer, u bolesti nećeš misliti na spasenje,^ a 
ustrajanjem u grijehu gubiš dio svih dobrih djela što 
se vrše u Crkvi i upadaš u mnoga zla. Takođe đavao, 
što dulje nekoga posjeduje, teže ga pušta, kaže Beda . 41 

3. — Uče nas da ustanemo na neraspadljiv život, tj. 
da ne umremo ponovno, nego ustanemo s namjerom 
ne griješiti više . U tom smislu govori Poslanica Rimlja- 
nima 6,9.11 — 13: »Krist uskrišen od mrtvih više ne 
umire, smrt njime više ne gospoduje . . . Tako i vi: 
smatrajte sebe mrtvima grijehu, a živima Bogu u Kris- 
tu Isusu! Neka, dakle, ne kraljuje grijeh u vašem 
smrtnom tijelu, da slušate njegove požude; i ne predaj i- 
te grijehu udova svojih za oružje nepravde, nego sebe, 
od mrtvih oživjele, predajte Bogu«. 


41 BEDA ČASNI (672/3 — 735), engleski benediktinac, 
crkveni naučitelj. Napisao je dosta knjiga, npr. Tumačenje 
Knjige o Johu, Evanđelja po Mateju, Evanđelja po Ivanu, 
Mudrih izreka i dr. Posebno je značajna njegova Crkvena 
povijest engleskog naroda. Njegovi su spisi izdani u PL 
90—95. 

4 — Navode nas da ustanemo na život novi i slavni, 
tj. da izbjegavamo prigode i uzroke smrti i grijeha. 
To je naznačeno u Poslanici Rimljanima 6,4: »Kao 
što Krist slavom Očevom bi uskrišen od mrtvih, i 
mi hodimo u novosti života«. Taj novi život je život 
pravednosti, koja obnavlja dušu d vodi je u život slave. 
Amen. 

Šesti članak: 

U zašao na nebesa, sjedi o desnu Boga Oca svemogućega 

Osim u Kristovo uskrsnuće, treba vjerovati i u 
njegovo uzašašće, koje se zbilo četrdeseti dan. Zato 
kažemo: »Uzašao na nebesa«. 

U vezi s tim treba primijetiti troje: Uzašašće je 
bilo uzvišeno, razložno i korisno. 

Prvo: bilo je uzvišeno jer je uzašao na nebo. Nebo 
se uzimlje u tri značenja. 

1. — »Nebo« može značiti prostor nad svim tvarnim 
nebesima. Na to misli Apostol u Poslanici Efezanima 
4,10 kad kaže: »Uzađe iznad svih tvarnih nebesa«. To 
je prvi put započelo s Kristom, jer ljudsko tijelo prije 
bijaše samo na zemlji; i Adam je bio u raju zemaljs- 
kom, (a ne nebeskom). 

2. — Riječ »nebo« ima i drugo značenje: iznad du- 
hovnih nebesa, tj. iznad duhovnih bića. U tom smislu 
Poslanica Efezanima 1,20 govori: »Posjede ga sebi zdes- 
na na nebesima iznad svakog Vrhovništva i Vlasti i 
Moći i Gospodstva i svakog imena ne samo na ovom 
svijetu nego i u budućemu. Sve mu podloži pod noge«. 

3. — »Nebo« znači i položaj s desne strane Očeve. 
To je naznačeno kod Danijela 7,13: »Gle na oblacima 
nebeskim dolazi kao Sin čovječji. On se približi Pra- 
davnome«. A u Evanđelju po Marku 16,19 piše: »I Gos- 
podin Isus, pošto im to reče, bude uzet na nebo i sjede 
zdesna Bogu«. 

Dakako, kad je riječ o Bogu, desna strana se ne 
uzimlje doslovno, nego u prenesenom smislu. Kad se 

kaže da Krist sjedi zdesna Ocu, to znači da je, ukoliko 
je Bog, jednak Ocu, a ukoliko je čovjek, da uživa naj- 
veće prednosti. To je već đavao priželjkivao, kako či- 
tamo kod Izaije 14,13 : »Uspet ću se na nebesa, povrh 
zvijezda Božjih prijesto ću sebi dići. Na zbornoj ću 
stolovati gori na krajnjem sjeveru. Uzaći ću u visine 
oblačne, bit ću jednak Višnjemu«. To je postigao samo 
Krist, pa zato kažemo. »Uzašao je na nebesa«. A u 
Psalmu 109,1 pjevamo: »Reče Gospodin (Jahve) Gospo- 
dinu mojemu: Sjedi mi zdesna!« 

Drugo : uzašašće Kristovo, ukoliko znači uzlazak na 
nebo, bilo je razložno , i to s tri razloga: 

1. — Krist spada u nebo zbog svoje naravi . Prirodno 
je da se svatko vrati tamo odakle vuče podrijetlo. A 
Krist vuče podrijetlo od Boga, koji je nad svime. U 
tom smislu sam Isus kaže, u Evanđelju po Ivanu 16,28: 
»Izišao sam od Oca i došao na svijet. Opet ostavljam 
svijet i odlazim Ocu«; također u gl. 3, 13: »Nitko nije 
uzašao na nebo doli onaj koji siđe s neba, Sin čovječ- 
ji«. Premda i sveci uzlaze na nebo, ne uzlaze kao Krist. 
Krist, naime, uziđe svojom moći, a sveci privučeni od 
Krista, kao što je naznačeno u Pjesmi nad pjesmama 
1, 3: »Povuci me za sobom«. Ili se može kazati i ovako: 
nitko ne uzlazi na nebo doli Krist; zato sveti uzlaze 
samo ukoliko su udovi Krista, koji je glava Crkve. U 
Evanđelju po Mateju 24,28 čitamo: »Gdje budu strvine, 
ondje će se skupljati i orlovi«. 

2. — Kristu pripada nebo zbog njegove pobjede. 
Doista, Krist je poslan na svijet da se bori protiv đavla, 
i u toj je borbi odnio pobjedu. Zbog toga je zaslužio 
da bude uzvišen nad sva stvorenja. U Otkrivenju 3,21 
izjavljuje: »Ja pobijedih i sjedoh s Ocem svojim na 
prijestolje njegovo«. 

Krist je zaslužio da uzađe na nebo — zbog 
svoje poniznosti. Doista, nitko nije bio tako ponizan 
kao Krist, koji premda j e Bog, htjede postati čovjekom, 
i premda je Gospodar, htjede preuzeti lik sluge, postav- 
ši poslušan do smrti, kako piše u Poslanici Filipljanima 
2,7—8, i siđe čak nad pakao. Stoga je zaslužio da bude 
uzvišen do neba. do Božjeg prijestolja. Poniznost je 

put k uzvišenju, kako čitamo u Evanđelju po Luki 
14,11: »Koji se ponizuje, bit će uzvišen«, i u Poslanici 
Efeianima 4,10: »Koji siđe, isti je onaj koji i uzađe 
ponad sva nebesa, da sve ispuni«. 

Treće : uzašašće Kristovo bilo je korisno s obzirom 
na troje: 

1 . Najprije, zbog vodstva: uzašao je da nas tamo 

povede. Mi, naime, nismo znali puta, a on nam ga 
je pokazao. To je naznačeno kod Miheja 2,13: »Pred 
njima će ići njihov kralj, Gospodin«. Također nam je 
svojim uzašašćem osigurao posjed nebeskoga kraljev- 
stva, kao što kaže u Evanđelju po Ivanu 14,2: »Idem 
pripraviti vam mjesto«. 

2— Zatim, radi naše sigurnosti: uzašao je da se 
zauzima za nas, kako čitamo u Poslanici Hebrejima 
7,25: »Može do kraja spašavati one koji po njemu pri- 
stupaju k Bogu — uvijek živ, da se za nas zauzima«; 
također čitamo u Prvoj Ivanovoj poslanici 2,1: »Zago- 
vornika imamo kod Oca Isusa Krista«. 

3 _ Najzad, radi toga da k sebi privuče naša srca. 
To je u smislu onoga što kaže Evanđelje po Mateju 
6,21: »Gdje ti je blago, ondje će ti biti i srce«. Na taj 
način ćemo manje cijeniti ovozemno (nego nebesko), 
kao što Apostol potiče u Poslanici Kološanima 3,1: 
»Ako ste suuskrsli s Kristom, tražite ono što je gore, 
gdje Krist sjedi zdesna Bogu! Za onim gore težite, ne 
za zemaljskim!« 

Sedmi članak: 

Odonud će doći suditi žive i mrtve 

Kralj i gospodar imaju pravo suditi. To nagoviješ- 
taju Mudre izreke 20,8: »Kralj koji sjedi na stolici 
sudačkoj, istražuje svako zlo svojim očima«. Budući, 
dakle, da je Krist uzašao na nebo i sjedi zdesna Bogu 
kao gospodar svega, bjelodano je da mu pripada sud. 
Stoga u »pravilu katoličke vjere« (tj. u Vjerovanju) 
ispovijedamo: »Doći će suditi žive i mrtve«. 

To su rekli i anđeli, kako stoji u Djelima apostol- 
skim 1,11: »Ovaj Isus koji je od vas uzet na nebo isto 
ce tako doci kao što ste vidjeli da odlazi na nebo«. 

U vezi s tim sudom troje treba držati na pameti: 
način kako će se sud odvijati; činjenicu da se toga 
su da treba bojati; način kako se treba na nj pripraviti. 

S obzirom na način na koji će se suci odvijati , pro- 
motnt ćemo tko je sudac, koga će suditi i o čemu. 

Sudac je Krist. U Djelima apostolskim 10,42 čita- 

rnrtv/m J° T ° n - u k ? ga , B ° g postavi za suca živima i 
SeSr* f ° !f Z1 . bl !° da v P° d ri .) eč J u »mrtvi« shvatimo 
g esmke, a pod riječju »živi« pravednike, bilo da pod 

njecju »živi« razumijemo one koji će tada živjeti a 
pod riječju »mrtvi« sve preminule. A Krist je sudac ne 
samo kao Bog nego i kao čovjek, i to 5 tri razloga: 

1. Nužno je da pozvani na sud vide suca . Bo- 
žanstvo je tako divno da ga nitko ne može vidjeti a 
ta ne^ osjeti sreću. Zbog toga ga nijedan osuđenik 
ne može vidjeti, jer bi se tada radovao. Stoga je nužno 
da se pojavi u obličju čovjeka, kako bi ga svi vidjeli. 

U Evanđelju po Ivanu 5,27 piše: »Vlast mu dade da 
sudi, jer je Sin čovječji«. 

2. — Krist je kao čovjek zaslužio tu službu. On je, 
naime, kao čovjek nepravedno osuđen, pa ga je stoga 
Bog postavio sucem cijeloga svijeta. To je naznačeno u 
Knjizi o Jobu 36,17: »Budući da je tvoja parnica smat- 
rana parnicom bezbožnika, primit ćeš službu suđenja« 
(po Vulg.). 

3. — Da ljudi ne budu zdvojni, svjesni da im sudi 
čovjek. Kad bi ih sam Bog sudio, ljudi bi očajali od 
straha. Zato u Evanđelju po Luki 21,27 piše: »Ugledat 
će Sina čovječjega gdje dolazi u oblaku«. 

A sudit će sve koji žive, koji su živjeli ili će živjeti. 
Tako kaže Apostol u Drugoj poslanici Korinćanima 5,10: 
»Svima nam se pojaviti pred sudištem Kristovim, da 
svaki dobije što je kroz tijelo zaradio, bilo dobro, 
bilo zlo«. 

Prema Grgurovim riječima postoji četverostruka 
razlika među onima koji će biti suđeni, a ti su ili dob- 
ri, ili zli. 

Neki od zlih bit će osuđeni bez suđenja. Na prim- 
jer oni koji ne vjeruju; o njihovim se djelima neće 
raspravljati, jer »tko ne vjeruje, već je osuđen«, kaže 
se u Evanđelju po Ivanu 3,18. A drugi zli bit će suđeni 
i osuđeni. Na primjer oni koji su vjerovali, ali su umrli 
u smrtnom grijehu. Apostol u Poslanici Rimljanima 
6,23 uči: »Plaća je grijeha smrt«. Vjera koju su imali 
neće ih osloboditi od suda. 

Neki od dobrih spasit će se bez suđenja, to su 
»siromašni u duhu« radi Boga. Oni će čak suditi ostale. 
U Evanđelju po Mateju 19, 28 stoji: »Vi koji pođoste 
za mnom, o preporodu, kad Sin čovječji sjede na pri- 
jestolju svoje slave, i vi ćete sjediti na dvanaest prije- 
stolja i suditi dvanaest plemena Izraelovih«. To se od- 
nosi ne samo na učenike nego na sve »siromašne u 
duhu«. Inače, Pavao, koji se trudio više od drugih, ne 
bi bio u tom broju. Stoga to treba shvatiti također o 
svima koji su slijedili apostole i o apostolskim ljudima. 
U tom smislu Apostol kaže u Prvoj poslanici Konča- 
nima 6,3: »Ne znate li da ćemo suditi anđele?« a kod 

Izaije 3,14 čitamo: »Gospodin dolazi na sud sa starješi- 
nama i glavarima svoga naroda«. 

Drugi iz broja dobrih, naime oni koji umru u 
pravednosti, spasit će se, ali će biti suđeni. Mada su 
umrli u pravednosti, u nečemu su pogriješili, zauzeti 
zemaljskim stvarnostima. Zato će biti suđeni, ali će 
se spasiti. Bit će suđeni za sva djela, dobra i zla. Pro- 
povjednik 11, 9 kaže: »Idi putovima svoga srca... ali 
znaj da će ti za sve suditi Bog«. (Bit će suđeni) za sve 
bezrazložne riječi, kako stoji u Evanđelju po Mateju 
12,36: »Za svaku bezrazložnu riječ koju ljudi kažu dat 
će račun na Dan sudnji«; također za misli, kako nazna- 
čuje Knjiga Mudrosti 1, 9: »Namisli se bezbožnikove 
točno ispituju«. 

Tako je pojašnjeno kako će se sud odvijati. 

Suda se treba bojati s četiri razloga 

1- — Zbog mudrosti suca. Doista, on zna sve: misli, 
riječi i djela, jer »sve je golo i razgoljeno njegovim 
očima«, kako kaže Poslanica Hebrejima 4,13. Slično uče 
i Mudre izreke 16,2 : »Svi putovi ljudski očiti su njego- 
vim očima« (po Vulg.). On također poznaje naše riječi, 
kako piše u Knjizi Mudrosti 1,10: »Postoji uho ljubo- 
morno koje čuje«; a i naše misli, kako čitamo kod 
Jeremije 17,9: »Ja, Gospodin, istražujem srca i ispitu- 
jem bubrege, da bih dao svakome po njegovu vladanju, 
prema plodu ruku njegovih«. Bit će tu prisutni nepre- 
varljivi svjedoci, tj. vlastite savjesti ljudi. U tom smis- 
lu piše Apostol u Poslanici Rimljanima 2, 15 — 16: »0 
tom (što ćudoredni zakon nalaže) svjedoči i njihova 
savjest, a i prosuđivanje kojima se među sobom optu- 
žuju i brane. To će se očitovati na Dan u koji će Bog 
suditi ono što je skriveno u ljudima«. 

2* — Zbog moći suca, jer je sam. po sebi svemoćan. 
Kod Izaije 40,10 čitamo: »Gle, Gospod Jahve dolazi u 
moći«. Dalje, svemoćan je i po drugim bićima, jer će 
sve stvorenje biti s njime, kako piše Knjiga Mudrosti 
5,20: »Sav će svemir poći s njime u boj protiv bezum- 
nika«. Zato je i govorio Job 10, 7: »Znadeš dobro ... da 
ruci tvojoj izmaknuti ne mogu«, a Psalam 138, 8: »Ako 

se na nebo popnem, ondje si, ako u Podzemlje legnem, 
i ondje si«. 

3. — Zbog neumoljive pravednosti suca. Sad je vri- 
jeme milosrđa, a onda će biti vrijeme pravednosti. 
Stoga je sada vrijeme naše, a onda će vrijeme biti sa- 
mo Božje. To je nagoviješteno u Psalmu 74, 3: »Kad 
odredim vrijeme, sudit ću po pravu«; i u Mudrim izre - 
kama 6,34 — 35: »Bijesna je ljubomornost u muža: on ne 
zna za milost u osvetni dan; ne pristaje ni na kakav 
otkup, i ne prima ma kolike darove dao«. 

4. — Zbog sučeve srdžbe. Drugačiji će se pojaviti 
pravednima, naime blag i ljubazan, kako čitamo kod 
Izaije 33,17: »Oči će ti gledati kralja u njegovoj lje- 
poti«, a drugačiji zlima, naime srdit i okrutan, tako da 
će (zli) reći brdima: »Padnite na nas i sakrijte nas . . . 
od srdžbe Jaganjčeve«, kako piše u Otkrivenju 6,16. 
Ta srdžba ndje u Bogu duševno uzbuđenje, nego ozna- 
čuje učinak srdžbe, to jest: vječnu kaznu određenu 
grešnicima. Origen 42 piše: »Kako će biti teško grešni- 
cima na sudu! Gore rasrđen sudac . . .« 

Protiv toga straha treba uzimati četiri lijeka. 

1. Dobro vladanje. Apostol kaže u Poslanici Rimlja- 
nima 13,3: »Hoćeš li ne bojati se vlasti? Dobro čini pa 
ćeš imati pohvalu od nje«. 

2. — Priznanje i pokora za počinjene grijehe. To 

uključuje troje: žaljenje u mislima, stidljivost u priz- 
nanju i strogost u zadovoljštini. To okajava vječnu kaz- 
nu. ! 

3. — Milostinja, koja sve čisti. U Evanđelju po Luki 
16,9 stoji: »Napravite sebi prijatelje od nepoštena bo- 
gatstva da vas, kad ono umine, prime u vječne šatore«. 

4. — Ljubav, tj. ljubav prema Bogu i bližnjemu. 
Ljubav pokriva mnoštvo grijeha, kako se kaže u Prvoj 
Petrovoj poslanici 4,3 i u Mudrim izrekama 10,12. 


« Vidi bilj. 19. 

Osmi članak: 


Vjerujem u Duha Svetoga 

Riječ Božja je, kako rekosmo, Sin Božji, kao što 
je čovječja riječ plod uma. Ali, katkad je čovjekova 
riječ mrtva, tj. čovjek misli što treba da učini, ali ne- 
ma dovoljno snažnu volju da to i izvrši. Isto tako je 
vjera onoga koji vjeruje, ali po vjeri ne živi — mrtva, 
kao što uči Jakov u Poslanici 2,17. Ali, riječ je Božja 
živa, kako stoji u Poslanici Hebrejima 4,12: »živa je 
riječ Božja i djelotvorna«. Zato je nužno da Bog u 
sebi ima i volju i ljubav. Stoga Augustin piše u knjizi 

0 Trojstvu: »Riječ o kojoj govorimo jest spoznaja spo- 
jena s ljubavlju«. Kao što je Riječ Božja Sin Božji, 
tako je i ljubav Božja Duh Sveti. Stoga je jasno da 
tada čovjek ima Duha Svetoga kada ljubi Boga. Apostol 
u Poslanici Rimljanima 5,5 piše: »Ljubav je Božja raz- 
livena u srcima našim po Duhu Svetom koji nam je 
dan«. 

Neki su, krivo misleći o Duhu Svetom, učili da je 
on stvorenje i da je manji od Oca i Sina te da je sluga 

1 poslužitelj Božji. Zato su saborski oci, da te zablude 
pređusretnu, u »drugom« (tj. nicejskocarigradskom) 
Vjerovanju dodali pet riječi o Duhu Svetomu. 

1.— Gospodin. Premda ima i drugih duhova, oni 
su ipak službenici Božji, prema Apostolovoj riječi u 
Poslanici Hebrejima 1,14: »Svi ti su služnički duhovi«. 
Ali Duh Sveti je Gospodin, prema Evanđelju po Ivanu 
4,24: »Bog je Duh« i prema onomu što kaže Apostol u 
Drugoj poslanici Korinćanima 3,17: »Gospodin je Duh« 

Odatle slijedi da »gdje je Duh Gospodnji, ondje je slo- 
boda«, kako se kaže na istom mjestu. To je razlog što 
Duh čini da ljubimo Boga, a uklanja iz nas ljubav pre- 
ma svijetu. — Stoga se kaže: »(Vjerujem) ... i u Duha 
Svetoga, Gospodina«. 

2. — Životvorac. Život duše se sastoji u tom da se 
združi s Bogom, jer je Bog život duše kao što je duša 
život tijela. A s Bogom nas združuje Duh Sveti po lju- 
bavi, jer je on Ljubav Božja. Zato i oživljuje. U Evan- 
đelju po Ivanu 6,63 piše: »Duh je onaj koji oživljuje«. — 
Stoga se kaže: »(Vjerujem) ... i životvorca«. 

3. — Koji izlazi od Oca i Sina. Duh Sveti je iste 
biti s Ocem i Sinom. Kao što je Sin Riječ Očeva, tako 
je Duh Sveti Ljubav Oca i Sina, pa zato izlazi od jed- 
noga i drugoga. I kao što je Riječ iste biti s Ocem, tako 
je i Ljubav iste biti s Ocem i Sinom. Zbog toga se kaže: 
»Koji izlazi od Oca i Sina«. Time biva bjelodano da 
nije stvorenje. 

4. — Koji se s Ocem i Sinom skupa časti. Duh Sveti 
je jednak Ocu (i Sinu gledom na štovanje. To naznačuje 
Evanđelje po Ivanu 4,23: »Istinski klanjaoci klanjat će 
se Ocu u duhu i istini«, i Evanđelje po Mateju 28,19: 
»Učinite mojim učenicima sve narode krsteći ih u ime 
Oca i Sina i Duha Svetoga«. I zato se kaže: (»Vjeru- 
jem ... u Duha Svetoga) . . . koj-i se s Ocem i Sinom 
skupa časti«. 

5. — Koji je govorio po prorocima. Time se očituje 
da je Duh Sveti jednak Bogu, jer je svakome poznato 
da su sveti proroci govorili Bogom nadahnuti. Kad Duh 
Sveti ne bi bio Bog, ne bi se moglo reći da su proroci 
govorili po njemu. A Petar u Drugoj poslanici 1,21 kaže 
upravo to: »Duhom Svetim poneseni, Božji su ljudi go- 
vorili« (po Vulg.); također Izaija 48,16: »A sada me 
Gospod Jahve šalje s duhom svojim«. — Zato se do- 
daje: »Koji je govorio po prorocima«. 

Time se poništavaju dvije zablude. Najprije zablu- 
da manihejaca* , koji su učili da Stari savez nije bio od 


43 Vidi bilj. 5. 

Boga. To je krivo jer je po prorocima govorio Duh 
Sveti. Zatim se time poništava zabluda Priscile 44 i Mon - 
tana AS , koji su učili da proroci nisu govorili po Duhu 
Svetom, nego kao u nekom bunilu. 

Od Duha Svetoga nam dolaze mnogostruki plodovi. 

1. — Čisti nas od grijeha. Razlog je tomu što obno- 
va nečega spada na onoga koji je to napravio. A duša 
je stvorena po Duhu Svetom, jer Bog sve čini po nje- 
mu. Doista, Bog sve čini iz ljubavi. To je naznačeno u 
Knjizi Mudrosti 11, 24: »Ti ljubiš sva bića, i ne mrziš 
ni jedno koje si stvorio«. A Dionizije 46 u 4. poglavlju 
knjige O Božjim imenima piše: »Božja ljubav nije do- 
pustila da bude neplodna«. 47 Treba, dakle, da Duh Sveti 
obnovi srca ljudska opustošena grijehom. U Psalmu 103, 
30 pjevamo: »Pošalji Duha svoga i postat će, i obnovit 
ćeš lice Zemlji« (po Vulg.) A nije čudo da Duh Sveti 
čisti, jer se svi grijesi otpuštaju po ljubavi. Tako se u 
Evanđelju po Luki 7 ,47 kaže: »Oprošteni su joj grijesi 
mnogi jer ljubljaše mnogo«, u Mudrim izrekama 10,12: 
»Ljubav pokriva sve pogreške« i u Prvoj poslanici Pet - 
rovoj 4,8: »Ljubav pokriva mnoštvo grijeha«. 

2. — Prosvjetljuje naš um, jer sve što znamo, znamo 
od Duha Svetoga. Evanđelje po Ivanu 14,26 kaže: »Bra- 
nitelj — Duh Sveti, koga će Otac poslati u moje Ime, 


44 PRISCILA, pomagačica Montanova, tvrdila je da 
ima proročka viđenja. 

45 MONTAN, bivši svećenik poganske božice Kibele, 
živio je oko polovice 2. stoljeća u Maloj Aziji. Obrativši 
se, postavljao je kršćanima vrlo stroge moralne zahtjeve 
(npr. tražio je da se kršćani dobrovoljno javljaju na mu- 
čeništvo), naviještao je neposredni dolazak tisućgodišnjeg 
Kristova kraljevstva i izdavao se za proroka Duha Svetoga. 

46 DIONIZIJE zvan AREOPAGITA, o čijem se životu 
zna vrlo malo, živio je svršetkom 5. i početkom 6. stoljeća 
(možda od 485. do 532. god.), vjerojatno u Siriji. Njegova 
su djela: De caelesti hierarchia (0 nebeskoj hijerarhiji), 
De ecclesiastica hierarchia (0 crkvenoj hijerarhiji), De divi - 
nis nominibus (0 Božjim imenima), De mystica theologia 
(O mističkoj teologiji). — Sv. Toma, kao i drugi srednjo- 
vjekovni pisci, često ga citira. 

47 Usp. De divinis nominibus, c. 4, par. 13, n. 158; PG 
3, 711 A. 

poučavat će vas o svemu i dozivat vam na pamet sve 
što vam rekoh«, a Prva Ivanova poslanica 2,27: »Nje- 
govo pomazanje vas uči o svemu«. 

3. — Pomaže nam i na neki način primorava da ob- 
državamo zapovijedi. Doista, nitko ne bi mogao ob- 
državati Božje zapovijedi kad ne bi ljubio Boga, kao 
što kaže Evanđelje po Ivanu 14,23: »Ako me tko ljubi, 
čuvat će moju riječ«. A Duh Sveti čini da ljubimo Boga, 
dakle pomaže. Kod Ezekiela 36,26 čitamo: »Dat ću vam 
novo srce, nov duh udahnut ću u vas! Izvadit ću iz 
tijela vašega srce kameno i dat ću vam srce od mesa. 
Duh svoj udahnut ću u vas da hodiite po mojim zako- 
nima i da čuvate i vršite moje naredbe«. 

4. — Utvrđuje našu nadu u život vječni, jer je kao 
zalog naše baštine. Apostol u Poslanici Efezanima 1, 
13 — 14 kaže: »Opečaćeni Duhom obećanim, koji je zalog 
naše baštine«. Doista, on je jamstvo vječnoga života. 
Razlog je tomu što čovjeku utoliko pripada život vječni 
ukoliko je sin Božji; a to se zbiva tako da postaje 
sličan Kristu. Kristu pak netko postaje sličan po Duhu 
Kristovu, tj. po Duhu Svetomu. Apostol u Poslanici 
Rimljanima 8,15 — 16 piše: »T& ne primiste duha robo- 
vanja da se opet bojite, nego primiste Duha posinstva, 
u kojemu kličemo: 'Aba! Oče i'«. 

5 . — Savjetuje nas u sumnjama i uči što je volja 
Božja. U Otkrivenju 2,7 piše: Tko ima uho, nek posluša 
što Duh govori crkvama!« a kod Izaije 50,4: »Slušat ću 
ga kao učitelja« (po Vulg.). 

Deveti članak: 


Vjerujem u svetu Crkvu katoličku 

Kao što je u čovjeku jedna duša i jedno tijelo, 
a ipak su različiti udovi, tako je i Crkva katolička jed- 
no tijelo koje ima različite udove. A duša koja oživljuje 
to tijelo jest Duh Sveti. Zato poslije članka vjere o 
Duhu Svetom dolazi članak vjere u svetu Crkvu kato- 
ličku. Stoga se u Vjerovanju dodaje: »Vjerujem u svetu 
Crkvu katoličku«. 

U vezi s tim treba se podsjetiti da crkva znači 
zajednicu. Dakle, sveta Crkva znači: zajednica vjerni- 
ka, a svaki kršćanin je kao ud te Crkve, o kojoj se 
kaže u Knjizi Sirahovoj 51,23: »Priđite k meni, vi ne- 
poučeni, skupite se u moju školu« (po Vulg. 51,31). 
A ova sveta Crkva ima četiri oznake: da je jedna , sveta, 
katolička tj. sveopća i jaka i čvrsta . 

U vezi s prvom oznakom treba znati da razni krivo- 
vjerci, premda su izmislili različite sljedbe, ipak ne 
pripadaju Crkvi jer su razdijeljeni, a Crkva je jedna. 
Naznačeno je to u Pjesmi nad pjesmama 6,9: »Samo 
je jedna golubica moja, savršena moja«. 

Jedinstvo Crkve proizlazi iz tri izvora: 

1. — Jedinstvena vjera. Doista, svi kršćani koji pri- 
padaju tijelu Crkve vjeruju isto, kako zahtijeva Apos- 
tol u Prvoj poslanici Korinćanima 1,10: »Svi budite 
iste misli; neka ne bude među vama razdora«; i u 
Poslanici Efezanima 4,5: »Jedan Gospodin, jedna vjera, 
jedan krst!« 

2. — Jedna nada, jer su svi čvrsti u jednoj nadi da 
će prispjeti u život vječni. Zato kaže Apostol u Posla- 
nici Efezanima 4,4: »Jedno tijelo i jedan Duh — kao 
što ste i pozvani na jednu nadu svoga poziva«. 

3. — Jedna ljubav, jer su svi sjedinjeni u ljubavi 
prema Bogu d u uzajamnoj ljubavi. Evanđelje po Iva- 
nu 17,22 kaže: »Slavu koju si ti meni dao, ja dadoh nji- 
ma: da budu jedno kao što smo mi jedno«. Ta ljubav, 
kad je istinska, očituje se u skrbi jednoga za drugoga 
i suosjećanjem. U tom smislu piše u Poslanici Efeza- 
nima 4, 15 — 16: »U ljubavi rastimo u Njega, koji je 
Glava, Krist, od kojega sve Tijelo, usklađeno i poveza- 
no svakovrsnim zglobom zbrinjavanja po djelotvornosti 
primjerenoj svakom pojedinom dijelu, promiče svoj rast 
na saziđivanje u ljubavi«. Jer, svatko treba da milosne 
darove koje mu je Bog dao upotrebljava za služenje 
bližnjemu. 

Zato nitko ne smije Crkvu omalovažiti ili dopustiti 
da bude od nje odbačen ili izopćen, jer postoji samo 
jedna Crkva po kojoj se ljudi spašavaju, kao što su se 
u potopu mogli spasiti samo po Noinoj korablji. 

U vezi s drugom oznakom treba znati da postoji i 
druga zajednica, naime zlih, o kojoj govori Psalam 25, 
5 : »Mrsko mi je društvo zlotvora«. Ta zajednica je zla, 
a Crkva Kristova je sveta, kao što kaže Apostol u Prvoj 
poslanici Korinćanima 3,17: »Hram je Božji svet, a 
to ste vi«. Zato se kaže: »Vjerujem u svetu Crkvu«. 

Vjernici ove zajednice bivaju posvećeni na više na- 
čina: 

1. — Kao što se Crkva pere vodom prije nego se 
posveti, tako su vjernici oprani Kristovom krvlju. U 
Otkrivenju 1, 5 stoji napisano: »Zavolio nas je i oprao 
krvlju svojom od naših grijeha« (po Vulg.); a u Posla- 
nici Hebrejima 13,12: »Isus, da bi vlastitom krvlju po- 
svetio narod, trpio je izvan (gradskih) vrata«. 

2. — Pomazanjem, jer kao što se crkva kod obreda 
posvete maže svetim uljem, tako i vjernici bivaju po- 
mazani duhovnim pomazanjem da budu posvećeni. Ina- 
če ne bi bili kršćani, jer Krist znači »Pomazanik«. Ovo 
je pomazanje milost Duha Svetoga. U Drugoj poslanici 

Korinćanima 1, 21 stoji: »Bog nas pomaza« a u Prvoj 
poslanici Korićanima 6,11: »Posvećeni ste u Imenu Go- 
spodina našega Isusa Krista«. 

3. — Prebivanjem sv. Trojstva, jer je mjesto gdje 
Bog stanuje sveto. Zato se u Knjizi Postanka 28,16 ka- 
že: »Uistinu je ovo mjesto sveto« 48 a u Psalmu 92, 5: 
»Svetost je ures Doma tvojega, Gospodine«. 

4. — Zazivanjem Boga . U tom smislu piše Jeremija 
14,9: »Ti si među nama, Gospodine, mi se tvojim zove- 
mo imenom«. 

Čuvajmo se, dakle, da poslije takova posvećenja 
grijehom ne oskvrnemo svoju dušu, koja je hram Božji. 
Zato veli Apostol u Prvoj poslanici Korinćanima 3,17: 
»Ako tko upropašćuje hram Božji, upropastit će njega 
Bog«. 

U vezi s trećom oznakom treba znati da je Crkva 
katolička, tj. sveopća, i to s triju stajališta: 

1. — Ona je sveopća gledom na prostor, jer je ras- 
prostranjena po čitavom svijetu. To treba istaknuti 
protiv donatista 49 . U Poslanici Rimljanima 1,8 piše: »Va- 
ša se vjera navješćuje po svem svijetu« a u Evanđelju 
po Marku 16,15: »Pođite po svem svijetu, propovijedajte 
Evanđelje svemu stvorenju«. U stara vremena pravi 
Bog je bio poznat samo u Judeji, a sada po svem svi- 
jetu. 

Ova se Crkva proteže ne samo na zemlji nego i u 
nebu i u čistilištu. 

2. — Ona je sveopća gledom na društveni položaj i 
spol, jer nitko nije isključen, nd gospodar ni sluga, ni 
muško ni žensko, kao što kaže Pavao u Poslanici Gala - 


48 Tako taj stavak donosi stari Časoslov na blagdan 
Posvećenja crkve, antifona za »Blagoslovljen«. Naš hrvat- 
ski prijevod tog mjesta Post 28, 16 glasi: »Zaista se Jahve 
nalazi na ovome mjestu«. 

49 Donatisti, nazvani po DONATU, raskolničkom bis- 
kupu u Kartagi ( + 355), bili su raskolnici i krivovjerci 
koji su više od jednog stoljeća (311—430) održavali mučni 
rascjep u sjevernoafričkoj Crkvi. Sebe su smatrali savrše- 
nim kršćanima, a opću Crkvu optuživali s popustljivosti. 
Sv. Augustin je s njima raspravljao i na sve načine ih 
htio privesti u crkveno jedinstvo, ali uzalud. 

ćanima 3,28: »Nema više: rob — slobodnjak! Nema vi- 
še: muško-žensko! Svi ste vi Jedan u Kristu Isusu!« 

3. — Ona je sveopća gledom na vrijeme . Neki, do- 
duše, rekoše da će Crkva trajati do određenog roka. 
Ali, to je krivo, jer je ova Crkva počela od vremena 
Abelovih i trajat će do konca svijeta. U Evanđelju po 
Mateju 28,20 Isus kaže: »I evo, ja sam s vama u sve 
dane — do svršetka svijeta«. Ali i poslije svršetka svi- 
jeta trajat će u nebu. 

U vezi s četvrtom oznakom valja znati da je Crkva 
čvrsta (jer je apostolska). 

Kuća stoji čvrsto ako se obistinjuju dva uvjeta: 

1. ako ima čvrste temelje . A glavni temelj Crkve je 
Krist, kako kaže Apostol u Prvoj poslanici Korinća- 
nima 3,11: »Nitko ne može postaviti drugog temelja, 
osim onoga koji je postavljen, a taj je Isus Krist«. 
Drugo tni temelj jesu apostoli i njihova nauka. Stoga je 
Crkva čvrsta. U Otkrivenju 21,14 piše: »Gradske su 
zidine imale dvanaest imena dvanaestorice apostola Ja- 
ganjčevih«. Zato se Crkva i zove apostolska, a sv. Pe- 
tar stijena-temelj; time se označuje čvrstina same Crk- 
ve. 

2. — ako se, unatoč drmanju — ne može srušiti . A 
Crkvu ne mogu uništiti niti progonstva (čak je za vrije- 
me progonstva rasla, a koji su je progonili ili koje je 
ona progonila, propadoše, u skladu s onim što se kaže 
u Evanđelju po Mateju 21,44: »Tko padne na taj kamen, 
smrskat će se, a na koga padne, satrt će ga«), niti za- 
blude (čak, što su se više pojavljivale, to je više raslo 
poznavanje istine; a o krivim učiteljima se kaže u 
Drugoj poslanici Timoteju 3,8: »Ljudi pokvarena uma, 
u vjeri neprokušani, suprotstavljaju se istini, ali neće 
više napredovati«), niti navale paklenih duhova. Crk- 
va je, naime, poput tvrđave u kojoj nalaze utočište svi 
koji se bore protiv đavla, kako kažu Mudre izreke 18, 
10: »Tvrda je kula ime Gospodnje: njemu se pravednik 
utječe i nalazi utočišta«. Stoga đavo i nastoji da je 
uništi, ali ne uspijeva, jer je Gospodin rekao, u Evan- 
đelju po Mateju 16,18: »Vrata paklena neće je nadvla- 

dati«. Kao da kaže: Ratovat će protiv tebe, ali te neće 
nadvladati. 

To je razlog zašto je samo Petrova Crkva (u koju 
je ušla cijela Italija po propovijedanju učenika) uvijek 
bila čvrsta u vjeri. Dok u drugim zemljama ili nema 
vjere ili je pomiješana s mnogo zabluda, Petrova je 
Crkva i čvrsta u vjeri i čista od zabluda. To nije čudo, 
jer je Gospodin rekao Petru, u Evanđelju po Luki 22,32: 
»Ja sam molio za tebe, Petre, da ne malakše tvoja 
vjera«. 

Deseti članak: 


Vjerujem u općinstvo svetih i oproštenje grijeha 

Kao što u tijelu djelovanje pojedinih udova pri- 
donosi dobrom stanju cjeline, tako biva i u duhovnom 
tijelu, tj. u Crkvi. Budući da svi vjernici sačinjavaju 
jedno tijelo, u dobru koje čine pojedinci imaju dioništ- 
vo i drugi. Apostol u Poslanici Rimljanima 12,5 kaže: 
»Pojedinci su udovi jedan drugome«. Zato, pored osta- 
log što su nam apostoli predali, nalazimo i to da u 
Crkvi postoji zajedništvo (općinstvo) duhovnih doba- 
ra. To znači riječ: općinstvo svetih. 

Među svim udovima Crkve najvažniji je Krist, koji 
je glava, kao što kaže Poslanica Ej elanima 1, 22 — 23: 
»Njega postavi — nad svime — Glavom Crkvi, koja 
je Tijelo njegovo«. Duhovno blago Kristovo dijeli se 
svim kršćanima kao što glava djeluje na udove. To dje- 
lovanje se događa po sakramentima Crkve. U njima je 
djelotvorno prisutna snaga Kristove muke, koja posre- 
duje milost za oproštenje grijeha. 

Ima sedam sakramenata Crkve: 

1. — Krštenje, koje je duhovno preporođen jc. Jer, 
kao što ne možemo imati tjelesni život ako se tjelesno 
ne rodimo, tako ne možemo dobiti duhovni život, život 
milosti, ako se duhovno ne rodimo. A to se rođenje 
događa po krštenju. U Evanđelju po Ivanu 3,5 piše: 
»Ako se tko ne rodi iz vode ii Duha, ne može ući u kra- 
ljevstvo Božje«. 

Valja znati da, kao što se čovjek rodi samo jedan- 
put, tako se i jedanput krsti. Zato su saborski oci do- 
dali: »Ispovijedam jedno krštenje«. 

Snaga krštenja sastoji se u tom da čisti od svih 
grijeha, tj. od njihove krivnje i kazne za nju. Radi to- 
ga se krštenicima ne nalaže nikakva pokora ma koliko 
veliki grešnici bili; a ako bi umrli odmah poslije kršte- 
nja, tog bi trenutka ušli u vječni život. Radi toga tako- 
đer u nuždi može svatko krstiti, mada to redovito i po 
svojoj službi čine samo svećenici. Dakako, u svakom 
slučaju treba politi vodom i izreći bitne riječi kršte- 
nja: »Ja te krstim u ime Oca i Sina i Duha Svetoga«. 

Ovaj sakramenat prima snagu od muke Kristove, 
u skladu s onim što je rečeno u Poslanici Rimljanima 
6,3 : »Koji smo god kršteni u Krista Isusa, u smrt smo 
njegovu kršteni«. Pa kao što je Isus bio tri dana u gro- 
bu, tako se kod krštenja tri puta uranja u vodu (ili 
polijeva vodom). 

2. Potvrda. Naime, kao što je rođenom djetetu po- 
trebna snaga da može raditi, tako je i onomu koji se 
duhovno preporodio potrebna snaga Duha Svetoga. Ra- 
di toga su i apostoli, da budu jaki, poslije uzašašća Kris- 
tova primili Duha Svetoga, u skladu s Isusovim obeća- 
njem, u Evanđelju po Luki 24,49: »Ostanite u gradu 
dok se ne obučete u silu odozgor«. 

Ta nam se snaga daje po sakramentu potvrde. Za- 
, on * imaju na brizi odgoj djece moraju se oz- 
biljno zauzeti da im djeca prime potvrdu, jer se po 
njoj dariva velika snaga. A ako dijete umre, imat će 
veću slavu ako je potvrđeno, jer je ovdje imalo više mi- 
losti. 

3. Euharistija. Kao što je u tjelesnom životu, po- 
slije nego se dijete rodilo i ojačalo, potrebna hrana 
da se dijete sačuva na životu i očuva u snazi, tako je 
i u duhovnom životu, poslije nego je krštenik primio 
snagu u potvrdi, potrebna duhovna hrana, a to je tijelo 
Kristovo. Zato u Evanđelju po Ivanu 6,53 Krist izjav- 
ljuje: »Ako ne jedete tijela Sina čovječjega i ne pijete 
njegove krvi, nemate života u sebi«. Stoga prema od- 
redbi Crkve svaki kršćanin mora jedanput na godinu 

primiti tijelo Kristovo, ali dostojno i čista srca, jer se 
u Prvoj poslanici Korinćanima 11, 28 — 29 kaže: »Tko 
jede i pije nedostojno (tj. sa sviješću smrtnog grijeha 
koji ntije ispovjedio, ili od kojega se nije odlučio uz- 
držati), . . . sud sebi jede i pije«. 

4. — Pokora. Događa se, naime, u tjelesnom životu 
da se čovjek katkada razboli, pa, ako nema lijeka — i 
umre. Tako biva i u duhovnom životu: čovjek se raz- 
boli grijehom. Zato mu je potreban lijek da ozdravi. 
A to je milost koja se dobiva u sakramentu pokore. 
U Psalmu 102, 3 pjevamo: »On ti otpušta sve grijehe 
tvoje, on iscjeljuje sve slabosti tvoje«. 

U pokori valja da budu prisutna tri sastavna dije- 
la: kajanje, tj. žaljenje zbog grijeha združeno s odlu- 
kom više ne griješiti i priznanje (ispovijed) grijeha, i to 
cjelovito; i zadovoljština, koja se vrši dobrim djelima. 

5. — Posljednje pomazanje - 50 U ovom životu ima 
mnogo toga što čovjeka priječi da se savršeno očisti 
od grijeha. A budući da nitko ne može ući u vječni 
život ako nije potpuno čist, potreban je drugi sakra- 
menat kojim bi se čovjek (savršeno) očistio od grijeha, 
oslobodio od bolesti i pripravio za ulazak u Kraljevstvo 
nebesko. To je sakramenat posljednjeg pomazanja. A 
što on uvijek ne izliječi od tjelesne bolesti, to je zato 
što bi daljnji zemaljski život možda bio na štetu spa- 
senju duše. U Jakovljevoj poslanici 5, 14 — 15 piše: »Bo- 
luje li tko među vama? Neka dozove starješine Crkve! 
Oni neka mole nad njim, mažući ga uljem u Ime Gos- 
podnje, pa će molitva vjere spasiti bolesnika; Gospodin 
će ga podići, i, ako je sagriješio, oprostit će mu se«. 

6. — Pomoću gore spomenutih pet sakramenata mo- 
žemo postići savršenstvo života. Ali, treba da ih podje- 


50 Mi ga danas radije zovemo »bolesničko pomazanje«, 
jer Drugi vatikanski sabor o njem ovako naučava: »'Po- 
sljednje pomazanje’, koje se još, i to bolje, može nazvati 
'bolesničko pomazanje’, nije sakramenat samo za one koji 
se nalaze u skrajnjoj životnoj pogibelji. Sigurno je već 
prikladno vrijeme za njegovo primanje netom se vjernik 
zbog bolesti ili starosti nalazi na početku smrtne pogibelji«. 
( Konstitucija » Sacrosantum Concilium« o božanskoj litur- 
giji, br. 73.) 

ljuju određeni službenici, pa je zato bio potreban 
sakramenat svetoga reda, koji te službenike ovlašćuje 
za tu službu. Međutim ne treba gledati na njihov život 
— ako slučajno skrenu s pravoga puta — nego na 
Kristovu moć, od koje sakramenti što ih oni podjeljuju 
primaju snagu i djelotvornost. Zato Apostol u Prvoj 
poslanici Korinćanima 4,1 piše: »Tako, neka nas svatko 
smatra službenicima Kristovim i upraviteljima otaj sta- 
va Božjih«. To je šesti sakramenat, tj. sakramenat sve- 
toga reda. 

7. — Ženidba. U tom sakramentu se supružnici spa- 
šavaju ako žive čisto; 51 oni mogu živjeti bez smrtnoga 
grijeha. Kadšto počinjaju lake grijehe, ako ih previše 
zanese požuda, ne prekoračujući ipak granice ciljeva 
braka. Ako te granice prekorače, upadaju u smrtni 
grijeh. 52 


51 Korisno je ovdje sjetiti se nauke Drugog vatikanskog 
sabora: »Kršćanski bračni drugovi djelovanjem sakramenta 
ženidbe, kojim naznačuju i imaju dio u otajstvu jedinstva 
i plodne ljubavi između Krista i Crkve (usp. Ef 5,32), iz- 
mjenično se pomažu da postignu svetost u bračnom životu 
i u primanju i odgoju djece, te tako imaju u svom život- 
nom položaju i u svom staležu svoj posebni dar u Božjem 
narodu (usp. 1 Kor 7,7)« (Dogm. konstitucija o Crkvi , gl. 
2, br. 11). 

Sv. Toma u gornjoj propovijedi, kako nam je donesena 
od brzopisaca, uistinu se vrlo kratko dotakao braka i brač- 
nog života. O njem on teološki raspravlja na drugim mjes- 
tima, npr. u Suplementu Sume teologije, pitanja 41 — 68. 

52 U Suplementu Sume teologije, pit. 49, čl. 6, sv. To- 
ma o tom predmetu piše opširnije: »Ako se traži užitak... 
tako da muž u supruzi ne gleda bračnu družicu, nego samo 
ženu, spreman isto učiniti s onom koja nije njegova su- 
pruga, to je smrtni grijeh«. Dakako, isto važi o ženi s obzi- 
rom na supruga, odnosno s obzirom na drugog muškarca. 

Što se tiče ciljeva ili vrednota braka, sv. Toma na ist. 
mj.j čl. 2, ad 1 i čl. 5 ad 2, kaže po prilici ovo: Dobra ili 
vrijednosti braka jesu: potomstvo (proles), vjernost (fides) 
i sakramenat (sacramentnm). Pod riječju »potomstvo« razu- 
mije ne samo rađanje djece nego i njihov odgoj, što uklju- 
čuje sveukupno bračno zajedništvo. Pod riječju »vjernost« 
uključuje ne samo ono što se redovito razumije pod tom 
riječju nego i izlaženie u susret bračnom drugu koji traži 
tjelesno sjedinjenje. Sve su to, dakle, vrijednosti braka ko- 
je opravdavaju intimno sjedinjenje. — To se slaže s nau- 

Budući da preko ovih sedam sakramenata posti- 
žemo oproštenje grijeha, odmah se dodaje: »Vjerujem 
u oproštenje grijeha«. 

U tu je svrhu apostolima dana vlast opraštati grije- 
he. Apostoli tu vlast imaju od Krista, a oni su je dalje 
predali službenicima Crkve. Zato treba vjerovati da 
oni imaju vlast vezati i odrješivati i da u Crkvi postoji 
puna vlast opraštanja, ali u određenom stupnjevanju 
počevši od pape do nižih predstojnika. 

Valja primijetiti i to da nam se ne priopćuje samo 
snaga muke Kristove nego i zasluge njegova života. Ta- 
kođer, što god su dobro učinili sveti, priopćava se svi- 
ma koji su u ljubavi (milosti) jer su svi jedno, kako 
naznačuje Psalam 118, 63: »Dionik sam svih koji te se 
boje«. Stoga onaj koji živi u ljubavi dionik je svakog 
dobra koje se čini u svijetu; dakako, više je dionik 
onaj za koga se to dobro na posebni način čini. Jer, 
jedan može zadovoljiti za drugoga, kako se npr. vidi iz 
toga što mnoge družbe primaju određene vjernike u 
zajedništvo svojih duhovnih dobara. 

Ovo općinstvo svetih, dakle, ima dvije prednosti, 
prvu, da se Kristove zasluge priopćuju svima, i drugu, 
da se dobra djela koja učini jedan, priopćuju d drugima. 
Ako je, dakle, netko izopćen iz Crkve, time gubi dio- 
ništvo u spomenutim duhovnim dobrima, a to je veća 
šteta nego gubitak bilo kojeg zemaljskog dobra. Ali ima 
i druga opasnost. Naime, sudioništvom u duhovnim dob- 


kom Drugog vatikanskog sabora, koji uči: »Po svojoj pri- 
rodnoj svojstvenosti sama ustanova ženidbe i bračna^ ljubav 
usmjerene su k rađanju i odgoju djece... Muž i žena... 
intimnim sjedinjenjem osoba i čina pružaju jedno drugome 
pomoć i službu te doživljavaju smisao svoga jedinstva i 
iz dana u dan ga sve više produbljuju«. ( Pastoralna konsti- 
tucija Crkve u suvremenom svijetu, br. 48.) 

Kad dakle, sv. Toma u propovijedi kaže da supruzi 
kadšto počinjaju lake grijehe ako ih (previše) zanese po- 
žuda to bi značilo da — ostajući u okvirima gore spome- 
nutih bračnih vrijednosti — ipak glavno misle na užitak, 
što je izvjesna sebičnost, a ne »uzajamno darivanje dviju 
osoba« (kako se izražava Drugi vatikanski sabor C.r kva 
u suvremenom svijetu, br. 48). Stoga je to laki grijeh. 

rima Crkve đavlu se postavljaju zapreke da nas napas- 
tuje, a kad je netko isključen od tih dobara, đavlu je 
lakše da ga svlada. Zato se u prvim vremenima Crkve 
događalo da bi đavao i tjelesno počeo mučiti onoga 
koji bi bio izopćen. 

Jedanaesti članak: 


Vjerujem u uskrsnuće tijela 

Duh Sveti ne samo posvećuje duše članova Crkve 
nego će također svojom moći učiniti da uskrsnu naša 
tjelesa. Piše, naime, u Poslanici Rimljanima 4,24: »On 
od mrtvih uskrisi Isusa, Gospodina našega«, a u Prvoj 
poslanici Korinćanima 15,21: »Po čovjeku smrt, po 
Čovjeku i uskrsnuće od mrtvih«. Stoga vjerujemo da 
će se uskrsnuće od mrtvih stvarno dogoditi. 

U vezi s tim valja promotriti četvero: prvo: kcjrist 
što proizlazi iz vjere u uskrsnuće; drugo: opća svojstva 
uskrsnulih tjelesa; treće : posebna svojstva uskrsnulih 
pravednika; četvrto: posebna svojstva uskrslih osuđe- 
nika. 

Prvo: vjera i nada u uskrsnuće korisna nam je s 
četiri razloga: 

1. — Blaži tugu zbog smrti naših dragih. Čovjeka 
nužno obuzimlje žalost kad mu umre netko mili, ali 
ta bol biva ublažena kad pomislimo da će on uskrsnuti. 
Zato u Prvoj poslanici Solunjanima 4,13 piše: »Neće- 
mo da budete, braćo, u neznanju glede onih koji su 
usnuli, da ne tugujete kao drugi koji nemaju nade«. 

2. — Oduzimlje strah pred smrću. Kad se čovjek 
ne bi nadao boljemu životu poslije smrti, bez sumnje 
bi se trebalo smrti veoma bojati, pa bi čovjek morao 
učiniti sve, pa i zlo, samo da izbjegne smrti. Ali, budu- 
ći da vjerujemo u drugi, bolji život, u koji ćemo ući 
poslije smrti, ne moramo se bojati smrti niti što zlo 
učiniti da je izbjegnemo. To je u skladu s Poslanicom 

Hebrejima 2,14 — 15: »Smrću (Isus) obeskrijepi onoga 
koji imaše moć smrti, to jest đavla, pa oslobodi one 
koji — od straha pred smrću — kroza sav život bijahu 
podložni ropstvu«. 

3. — Čini nas marljivima i revnima u nastojanju oko 
dobra. Kad bi se život ljudski ograničio samo na ovaj 
zemaljski, ne bi ljudi imali dovoljno podstreka za dob- 
ro, jer što god bi učinili, bilo bi neznatno budući da 
čovječja težnja ne smjera na dobro koje je ograničeno 
granicama vremena, nego na vječno. A kad vjerujemo 
da ćemo za ono što ovdje činimo dobiti o uskrsnuću 
vječna dobra, revno se zalažemo za dobro. U tom smis- 
lu i kaže Prva poslanica Korinćanima 15,19: »Ako se 
samo u ovom životu u Krista ufamo, najbjedndji smo 
od svih ljudi«. 

4. — Odvraća nas od zla . Kao što nada u nagradu 
potiče na dobro, tako i strah od kazne, koja je namije- 
njena zlima, odvraća od zla. U Evanđelju po Ivanu 5,29 
stoji: »I izići će: koji su dobro činili — na uskrsnuće 
života, a koji su radili zlo — na uskrsnuće osude«. 

Drugo: uskrsla tjelesa imat će četiri zajednička 
svojstva: 

1. — Bit će ista kao ovo naše tijelo, uskrsnut će s 
mesom i kostima. Doduše, neki rekoše da ovo raspad- 
ljivo tijelo neće uskrsnuli, ali Apostol piše u Prvoj 
poslanici Korinćanima 15,23: »Ovo raspadljivo treba 
da se obuče u neraspadljivost«, a Sv. pismo u Knjizi o 
Jobu 19, 26 kaže da će ovo isto tijelo snagom Božjom 
uskrsnu ti: »Ponovo ću se zaodjeti kožom i u svom tijelu 
vidjeti Boga« (po Vulg.). 

2. — Bit će drukčija nego ova zemaljska. Naime, i 
tijela blaženih i tijela osuđenih bit će neraspadljiva, jer 
će dobri uvijek živjeti u (nebeskoj) slavi, a zli uvijek u 
svojim mukama. U Prvoj poslanici Korinćanima 15, 35 
piše: »Ovo raspadljivo treba da se obuče u neraspadlji- 
vost, i ovo smrtno da se obuče u besmrtnost«. Budući 
da će tijelo biti nepropadljivo i besmrtno, neće više biti 
potrebno jelo ni spolni čini. Zato i kaže Isus u Evan- 
đelju po Mateju 22, 30:« »O uskrsnuću niti se žene niti 
udavaju, nego su kao anđeli na nebu«. Ovo je protiv 


94 


uvjerenja Židova i Saracena. I vrijedi što piše u Knjizi 
o Jobu 7,10: »Domu svome natrag ne vraća se nikad«. 

3. — Cjelovitost . Svi će, i dobri i zli, uskrsnuti u 
savršenoj cjelovitosti svoga tijela, dakle neće biti slije- 
pi, hromi ili bilo kako osakaćeni. Apostol u Prvoj posla- 
nici Korinćanima 15,52 piše: »Mrtvi će uskrsnuti neras- 
padljivi«, što uključuje i izuzetost od tjelesnih nedosta- 
taka. 

4. — Dob savršena. Svi će uskrnuti u savršenoj do- 
bi, tj. u dobi oko 32 ili 33 godine. Koji tu dob nisu do- 
segli, još nisu u savršenoj dobi; starci su nju već preko- 
račili. Stoga će djeci i mladima biti dodano što im ne- 
dostaje, a stariji će biti vraćeni u savršenstvo mla- 
dosti. U Poslanici Ejezanima 4,13 Apostol piše: » . . . dok 
ne prispijemo ... do čovjeka savršena, do mjere uz- 
rasta punine Kristove«. 53 

Treće: tijela svetih bit će proslavljena, obdarena 
posebnim osobinama. Te osobine jesu: 

1. — Sjajnost, u skladu s Evanđeljem po Mateju 
13,43: »Pravednici će zasjati poput sunca u kraljevstvu 
Oca svoga«; 

2. — Netrpnost, u skladu s Prvom poslanicom Ko- 
rinćanima 15,43: »Sije se u sramoti, uskršava u slavi; 
sije se u slabosti, uskršava u snazi«, d s Otkrivenjem 21, 
4: »Bog će otrti svaku suzu s očiju, te smrti više neće 
biti, ni tuge, ni jauka, ni boli više neće biti, jer — 
prijašnje uminu«; 

3. — Pokretljivost, u skladu s Knjigom Mudrosti 
3,7: »Pravednici će se zasjati, te će vrcati kao iskre 
na strnjici«; 

4. — Tananost, u skladu s Prvom poslanicom Korin- 
ćanima 15,44: »Sije se tijelo naravno, uskršava tijelo 
duhovno«. Ne u tom smislu da će u potpunosti biti duh, 
nego da će u potpunosti biti podložno duhu. 

Četvrto : tijela osuđenih imat će osobine suprotne, 
jer će biti u vječnim mukama. 


53 Pod izrazom »mjera uzrasta punine Kristove« sv. 
Toma ovdje očito razumije mladenačku dob od oko 30 go- 
dina. (Usp. Supplementimi Summae theologiae, q. 81, a. 1, 
Sed contra.) 

1. — Njihova tijela bit će tamna, po onomu što je 
naznačeno kod Izaije 13,8: »Lica su im plamenom saž- 
gana« (po Vulg.). 

2. — Tijela će im biti podložna trpljenju, mada 
nikad neće propasti; uvijek će gorjeti, a nikad sagorjeti, 
prema onomu što kaže Izaija 66,24: »Crv njihov neće 
umrijeti, i njihov se oganj neće ugasiti«. 

3. — Tijela će im biti troma, jer će im duša biti 
kao privezana, kako je naznačeno u Psalmu 149, 8: »Da 
im kraljeve bace u lance«. 

4. — Konačno, i njihova duša i njihovo tijelo bit 
će u neku ruku tjelesni. To podsjeća na Joela 1,17: 
»Istrunu marva u svojim izmetinama«. 

Dvanaesti članak: 

Vjerujem u život vječni. Amen 

Vjerovanje se zgodno završava onim što je cilj 
naših želja, tj. životom vječnim: »Vjerujem u život 
vječni. Amen.« Tomu se suprotstavljaju oni koji tvrde 
da duša nestaje s tijelom. Kad bi to bilo istina, čovjek 
bi bio na istom stupnju vrijednosti kao životinje. Na 
njih se primjenjuje riječ Psalma 48,21: »Čovjek koji 
nerazumno živi sličan je stoci koja ugiba«, No, čovječ- 
ja je duša besmrtnošću slična Bogu, osjetilnim dijelom 
pak je nalik životinjama. Kada, dakle, netko drži da 
ona umire s tijelom, odriče se sličnosti s Bogom i pos- 
taje sličan životinjama. Protiv njih je upereno ono što 
kaže Knjiga Mudrosti 2, 22 — 23: »Ne očekuju nagradu 
za svetost, ne vjeruju u naknadu čistim dušama. Jer 
Bog je stvorio čovjeka za neraspadljivost, i učinio ga 
na sliku svoje besmrtnosti«. 

U ovom ćemo članku promotriti u čemu se sastoji 
život vječni. 

1. — Vječni se život sastoji u tom da se čovjek sje- 
dini s Bogom. Bog je, naime, nagrada i cilj svih našdh 
napora. U Knjizi Postanka 15, 1 piše: »Ja sam ti zaštita 
i tvoja nagrada vrlo velika« (po Vulg.) 

To sjedinjenje sastoji se u savršenom gledanju. U 
Prvoj poslanici Korinćanima 13,12 čitamo: »Sada gle- 
damo kroza zrcalo, u zagonetki, a tada — licem u lice!« 
S time je u vezi vrhunska hvala (Božja). Augustin u 22. 
knjizi spisa O državi Božjoj kliče : »Gledat ćemo i 

hvalit ćemo«, 54 a kod Izaije 51,3 čitamo: »Klicanje i 
radost njim (Sionom) će odjekivati, i zahvalnice i glas 
hvalospjeva«. 

2. — Život vječni sastoji se također u savršenoj za- 
sićenosti želje . U njem će svaki blaženik posjedovati 
više nego je želio ili se nadao. 

Razlog tomu leži u činjenici da u ovom životu nit- 
ko ne može ispuniti svoje želje, i nijedno stvoreno dob- 
ro nikada ne može zasititi težnju čovjeka. Bog sam je 
nasićuje i neizmjerno nadilazi. Stoga se čovjek može 
smiriti samo u Bogu. Augustin u 1. knjizi Ispovijesti 
priznaje: »Stvorio si nas, Gospodine, za sebe, i nemir- 
no je naše srce dok se ne smiri u tebi«. 55 A budući da će 
sveci u nebu Boga savršeno posjedovati, njihova će že- 
lja biti zasićena, i slava će ih Gospodinova preplaviti. 
Stoga Gospodin kaže, u Evanđelju po Mateju 25,21: 
»Uđi u radost gospodara svoga«, a Augustin: »Neće 
cijela (božanska) radost ući u one koji će se radovati, 
nego će svi koji se budu veselili ući u (božansku) ra- 
dost«. 56 U Psalmu 16,15 stoji: »Bit ću nasićen kad se 
pokaže tvoja slava« (po Vulg.), a u Psalmu 102, 5: 
»Želju ti ispunja dobrima« (po Vulg.). 

Što god ima poželjnog, tu se nalazi u preobilju. 
Jer, tko traži užitke, naći će najveći i najsavršeniji 
užitak u Bogu kao vrhunskom dobru, kao što je naz- 
načeno u Knjizi o Jobu 22,26: »Svesilni bit će tvoje 
radovanje« i u Psalmu 15, 11: »Tebi je u desnici bla- 
ženstvo vječno« (po Vulg.). 

Tko želi časti, tu će ih imati. Svjetovnjaci obično 
žele biti vladari, a duhovne osobe biskupi; obje će 
časti tu naći. U Otkrivenju 5,10 piše: »Učinio si ih Bogu 
našemu kraljevstvom i svećenicima«, a u Knjizi Mud- 
rosti 5,5: »Kako li se ubrojio među sinove Božje«. 

Tko želi znanje, tu će postići ono najsavršenije; 
saznat ćemo, naime, bit svih stvari, i svu istinu, i što 
god budemo htjeli; i sve što sada želimo upoznati, upoz- 
nat ćemo u životu vječnom, kao što piše u Knjizi Mud- 


54 De civitate Dei, lib. 22, c. 30, n. 5; AM 
PL 41. 


t. 7, col. 702; 

rosti 7,11: »S njome (s Mudrošću) su mi došla sva 
dobra« i u Mudrim izrekama 10,24: »Pravednička se 
želja ispunjava«. 

3. — Vječni se život sastoji i u savršenoj sigurnosti. 
Na ovom svijetu nema potpune sigurnosti, jer što net- 
ko više posjeduje i više se ističe, to se više boji i više 
potrebuje. A u vječnom životu nema nikakve žalosti, 
nikakva napora ni ikakva straha. U Mudrim izrekama 
1,33 piše: »Tko sluša mene, bezbrižan ostaje i spokojno 
živi bez straha oda zla«. 

4. — Konačno, vječni se život sastoji u ugodnu 
društvu svih blaženika, jer će to drugovanje biti vrlo 
prijatno. Svatko će, naime, biti dionik dobara svih bla- 
ženika. Svatko će ljubiti drugoga kao samoga sebe pa 
će se radovati dobru drugoga kao da je njegovo. A 
toliko su veći radost i veselje pojedinaca koliko je ra- 
dost općenitija, kao što je naznačeno u Psalmu 86, 7: 
»Svi koji stanuju u tebi, vesele se veoma« (po Vulg.). 

Sve ovo i mnogo drugo što je neizrecivo, posjedovat 
će sveti u nebu. A zli , koji će biti u vječnoj smrti, 
neće manje trpjeti i ispaštati kazne nego što će se dobri 
radovati u slavi. 

Njihova će kazna biti otežana zbog četiriju stvari: 

1. — Zbog odjeljenja od Boga i svih dobrih. To je 
kazna osude (poena damni), koja odgovara odvraćenju 
od Boga. Ta je kazna teža nego osjetilne muke (poena 
sensus). Naznačena je u Evanđelju po Mateju 25,30: 
»Beskorisnog slugu izbacite van u tamu«. U ovom ži- 
votu zli doživljavaju nutarnju tamu, a tada će biti 
njome i okruženi. 

2. — Zbog grižnje savjesti. U Psalmu 49, 21 piše: 
»Pokarat ću te i stavit ću ti sve to pred oči«, a u Knjizi 
Mudrosti 5,3: »Govorit će među sobom, puni kajanja, 
i uzdišući u tjeskobi svoje duše«. Ali će to kajanje i uz- 
disanje biti uzaludno jer neće proizlaziti iz mržnje na 
grijeh nego iz žalosti zbog kazne. 

3. — Zbog žestine osjetilne kazne , tj. paklenog og- 
nja, koji će mučiti i dušu i tijelo. Ta kazna je vrlo 
žestoka, kako kažu crkveni oci; osuđeni će uvijek biti u 
smrtnim mukama, a nikad neće umrijeti. Stoga se to 

i zove: vječna smrt. Kao što je, naime, umirući u veli- 
kim mukama, tako i oni koji su u paklu. U Psalmu 48, 
15 piše: »Poput stada redaju se u Podzemlju, smrt im 
je pastir«. 

4.— Zbog gubitka nade u spasenje. Kad bi imali 
nade u oslobođenje od kazna, njihova bi muka bila 
lakša. A kad im više nema nade, muka postaje preteš- 
ka. Kod Izuije 66, 24 čitamo: »Crv njihov neće umrijeti 
i njihov se oganj neće ugasiti«. 

Tako izlazi na vidjelo golema razlika između dob- 
rih i zlih djela. Dobra djela vode u život, a zla u smrt. 
Zato bi se ljudi morali toga češće sjećati, jer bi dh to 
potaklo na dobro, a odvratilo od zla. Radi toga je zna- 
čajno što na kraju Vjerovanja stoji: »Vjerujem u život 
vječni«, kako bi nam se to duboko urezalo u pamet. 

U taj život nek nas uvede Gospodin Isus Krist, koji 
je Bog blagoslovljen u vi jeke vjekova. Amen. 


55 Confessiones, lib. 1, c. 1, n. 1; AM t. 1, col. 69; PL 
r7’yy hrvatskom prijevodu Stjepana Hosu, Ispovijesti. 
Kršćanska sadašnjost, Zagreb 1973, str. 7. 

5ć Manuale, c. 36; AM t. 6, Appendix, col. 140; PL 40. 
Mada se taj spis nalazi među djelima sv. Augustina, čini se 
da mje od njega, nego od sv. Anselma i nekih drugih pisaca. 

IZLAGANJE O GOSPODNJOJ MOLITVI, 
TO JEST O OČENAŠU 


Uvod 


Gospodnja je molitva najvažnija od svih molitava. 
Posjeduje pet odlika koje se traže za molitvu: ona mo- 
ra biti pouzdana, ispravna, sređena, pobožna i ponizna. 

1. — Molitva mora biti puna pouzdanja, tj. valja da 
s pouzdanjem pristupamo k Prijestolju milosti, kako se 
kaže u Poslanici Hebrejima 4,16. Ona ne smije kolebati 
u vjeri, jer Jakovljeva poslanica 1,6 kaže: »Neka ište s 
vjerom, bez ikakva kolebanja«. A molitva je Očenaša 
s pravom najsigurnija. Sastavio ju je, naime, naš Od- 
vjetnik koji je najmudriji molitelj, jer su u njemu sva 
blaga mudrosti, kako se kaže u Poslanici Kološanima 
2,3. O njemu se također govori u Prvoj Ivanovoj posla- 
nici 2,1: »Zagovornika imamo kod Oca«. Zato Ciprijan [ 
u knjizi O Gospodnjoj molitvi veli: »Budući da imamo 
Krista kao zagovornika kod Oca, kad molimo za oproš- 
tenje svojih grijeha, učinimo to riječima našeg Zago- 
vornika« ? 

Osim toga, ova je molitva sigurnija od drugih i 
zato što nas je tako naučio moliti onaj koji nas zajedno 
s Ocem usldšava, prema Psalmu 90,15: »Zazvat će me, 
a ja ću ga uslišiti«. Zato Ciprijan kaže: »Prijateljska je, 


1 SV. CIPRIJAN (oko 200 — 258), pokršten god. 246, 
biskup u Kartagi (u današnjem Alžiru) od god. 249. do mu- 
čeničke smrti. Odlučan predstavnik crkvenog jedinstva, na- 
pisao je djelo De unitate Ecclesiae (0 jedinstvu Crkve), 
oko 251). Pored toga izdao je i spise De lapsis (O otpalima, 
251), De oratione Dominica (0 Gospodnjoj molitvi, 251/2) 
itd. 

2 De oratione Dominica , c. 3; PL t. 4, n. 521, col. 538. 

povjerljiva i pobožna molitva kad Gospodina molimo 
n ie 8 be z m „Sf t,m St °& ta molitva nikad 

opraStaju^lakf 'grtjes^ 6 P ° " )OJ ' kak ° "** >* 

2 V mo! * tva mora biti ispravna, tj. treba da 

kaže J M rf ° ga m0li Št ° je dolično ’ Ivan Đamašćanini 
kaže. »Molitva je prošnja doličnih stvari od Boga« ‘ 

k.S P rff " as ? B °g. ne us bšava jer tražimo što ne doli- 
kuje. U Jakovljevoj poslanici 4,3 piše: »Ištete, a ne nri- 

mat t e ’ J er rđavo ištete<< - No. znati što treba iskati vrlo 
je teško, jer je veoma teško znati što treba željeti 
Moga Apostol kaže u Poslanici Rimljanima 8,26: »Ne 
znamo sto da molimo kako valja«. A Krist nas poučava 
sto valja da molimo. Učenici mu, naime, rekoše: »Go- 
spodine, nauči nas moliti!«, kako stoji kod Luke 11 1. 
Ono, dakle, što nas je on naučio moliti, sasvim oprav- 
dano molimo. Zato i Augustin kaže: »Ako molimo is- 
pravn ? v 1 d °bčno, kojim god riječima molili, nećemo 
reci msta drugo nego što stoji u Gospodnjoj molitvi«. 7 

j . 3, T M ° htva treba da bude sređena (u njoj treba 
bude neki poredak) kao i želja, jer molitva je izraz 
zelje. A ispravan se poredak sastoji u tom da u željama 
i prošnjama dajemo prednost dihovnom pred narTv. 
mm, nebeskom pred zemaljskim, u skladu s Evanđe- 

:V«°r Mateili 6,33: >>Tražite na jprije kraljevstvo Bož- 
je« ltd. Taj nas je poredak Gospodin naučio obdržavati 


l orat ione Dominica, na ist. mi. 

** fide.'spe et Pilate, ?‘iu 

yr e f ! d f ° r ‘ hodoxa ’ 3, C. 24; PG t. 94; col. 1089 C 

2. oiSg < Sžfo2 L 3g. I) ^ Pr ° bam ' " 12 ' n ‘ 22 = ^ t! 

kad je u ovoj molitvi najprije metnuo prošnje za ne- 
beske stvari, a onda za zemaljske. 

4. — Molitva valja da je pobožna, jer pobožnost kod 
molitve čini molitvenu žrtvu Bogu ugodnom, što je 
u Psalmu 62, 5 — 6 naznačeno »salom i mrsom«: »U 
tvoje ću ime ruke dizati. Duša će mi biti sala i mrsa 
sita«. A budući da pobožnost u molitvi nerijetko slabi 
zbog dužine, Gospodin nas je poučio da treba izbjega- 
vati suvišno produživanje molitve; u Evanđelju po Ma- 
teju 6,7 kaže: »Kad molite, ne blebećite«. Augustin u 
veza s tim u Poslanici Probi s piše: »Neka je daleko od 
molitve mnogo govorenje, ali neka ne bude odsutno 
srdačno zazivanje ako traje molitveni žar«. Zato je 
Gospodin htio da ova molitva bude kratka. 

A odakle proizlazi pobožnost? Iz božanske ljubavi, 
koja se očituje u odnosu prema Bogu i bližnjemu. Obo- 
je se ostvaruje u ovoj molitvi. Da naznačimo ljubav 
prema Bogu, zovemo ga Ocem; da naznačimo ljubav 
prema bližnjemu, molimo za sve, jer kažemo: »Oče 
naš ... I otpusti nam grijehe naše«. Na to nas potiče 
ljubav prema bližnjemu. 

5 — Molitva valja da bude ponizna, kao što se kaže 
u Psalmu 101, 18: »Osvrće se na prošnju poniznih« (po 
Vulg.). Slično nalazimo u Evanđelju po Luki 18, 9 — 14 
(prispodoba o farizeju i cariniku) i u Knjizi o Juditi 
9,16 (po Vulg.): »Tebi je uvijek bila mila prošnja poniz- 
nih i krotkih«. Ta se poniznost očituje u ovoj molitvi 
jer se u njoj ne oslanjamo drsko na svoje snage, nego 
sve očekujemo od Božje moći. 

Od molitve imamo trojaku korist: 

1. — Ona je djelotvorno i korisno pomagalo protiv 
zala. Oslobađa nas od počinjenih grijeha, kao što čita- 
mo u Psalmu 31, 5—6: »Ti si mi krivnju grijeha opros- 
tio; zato nek ti se moli pobožnik svaki«. I razbojnik na 
križu je molio, pa je dobio oproštenje, jer mu je Isus 
rekao: »Danas ćeš biti sa mnom u raju«, kako je pi- 
sano u Evanđelju po Luki 23,43. Tako je molio i cari- 
nik, te je »sišao opravdan kući svojoj«, kako stoji u E- 


8 Isto dj., c. 10, n. 20; AM t. 2, col. 389; PL 33, col. 501. 

ZrH e l!V° Luki 3 H - - Također oslobađa od straha 

fiev% : 0 :sir^T te od nevoiia 1 ,u8e - u jak ° v - 

' ' P° slamct 5,13 stoji napisano: »Pati li tko među 

vama? Neka moli!« _ Molitva oslobađa i od proaonS 
1 neprijatelja, kao sto je naznačeno u Psalmu 108 4- 
•Za moju me ijubav oni optužuju, a ja se samo mm 

Sto Mim“°U ‘‘Evmđ^pTMarZTut^L i ' jp '°' imo 

mmm i 


c.7;’juSTŠ.^UM i ‘S , Ku'Sj, W ' » de '*'<* °°»W. 

Oče naš! 


Bogu kažemo: »Oče!« Uočimo kako je Bog naš 
otac i što smo mu dužni iskazati kao ocu. 

On je otac s jednog posebnog razloga: on nas je, 
naime, stvorio na svoju sliku i priliku, a to nije učinio 
s nižim bićima. U Ponovljenom zakonu 32, 6 piše: »Nije 
li on Otac tvoj, Stvoritelj, koji te sazdao, po kom po- 
stojiš?« — Ima i drugi razlog: on nama upravlja. Isti- 
na, upravlja svime, ali nama upravlja kao gospodari- 
ma, dok ostalima kao slugama. U Knjizi Mudrosti 14,3 
(i 12, 15) piše: »Tvoja providnost, Oče, upravlja svime«, 
a u istoj knjizi, 12 18: »Upravljaš nama s velikom paž- 
njom«. — Konačno, primio nas je kao sinove. Druga 
je stvorenja obdario darcima, a nas baštinom, jer smo 
sinovi: ako smo sinovi, onda smo i baštinici. Apostol u 
Poslanici Rimljanima 8,15 piše: »Ne primiste duha robo- 
vanja da se opet bojite, nego primiste Duha posinstva 
u kojem kličemo: Aba! Oče!«. 

Bogu kao ocu dužni smo iskazivati štovanje i pos- 
lušnost, a također i nasljedovati ga te primati strpljivo 
nevolje dz njegove ruke. 

1. — Štovanje. Kod Malahije 1, 6 čitamo: »Ako sam 
ja otac, gdje je čast moja?« To se štovanje najprije 
sastoji u iskazivanju hvale Bogu, kao što piše u Psalmu 
49,23: »Žrtva hvale čast mi daje« (po Vulg.). Ta se hvala 
ne smije iskazivati samo ustima nego i srcem, kao što 
naznačuje Izaija 29,13: »Narod ovaj... samo me usti- 
ma časti, a srce mu je daleko od mene«. — Štovanje 
Bogu iskazujemo također čistoćom svojdh tjelesnih nag- 

nuća, prema riječima Prve poslanice Korinćanima 6,20: 
»Proslavite Boga u tijelu svojemu!« — Konačno, to se 
štovanje sastoji i u pravičnom sudu o bližnjemu, kako 
je naznačeno u Psalmu 98,4: »Ti kralj si moćni koji 
ljubiš što je pravo«. 

2. — Nasljedovanje, jer on je naš otac. Kod Jere- 
mije 3,19 čitamo: »Ti ćeš me zvati: 'Oče moj', i nećeš 
se više odvratiti od mene«. To se nasljedovanje očituje 
najprije ljubavlju, kao što piše Apostol u Poslanici 
Efezcmima 5,1: »Budite nasljedovatelji Božji kao djeca 
ljubljena i hodite u ljubavi«; a to valja da se ostvari u 
srcu. — Nasljedovanje se, zatim, očituje i milosrđem, 
jer je milosrđe pratnja ljubavi. U Evanđelju po Luki 
6,16 Isus kaže: »Budite milosrdni«, a to valja da se 
vidi po djelima. — Konačno, ono se očituje savršenošću, 
jer ljubav i milosrđe treba da budu savršeni, kako je 
naznačeno u Evanđelju po Mateju 5,48: »Budite savrše- 
ni kao što je savršen Otac vaš nebeski!« 

3. — Poslušnost. U Poslanici Hebrejima 12,9 čitamo: 
»Kudikamo ćemo se više podlagati Ocu duhova«, i to 
zbog tri razloga. Najprije, zbog njegova gospodstva: on 
je Gospodin. U Knjizi Izlaska 24,7 stoji napisano: »Sve 
što je Gospodin rekao izvršit ćemo i poslušat ćemo«. 
— Zatim, zbog Kristova primjera, jer pravi Sin Božji 
postade poslušan Ocu sve do smrti, kako piše Poslanica 
Filipljanima 2,8. — Konačno, radi vlastite koristi, kako 
je naznačeno u Drugoj knjizi o Samuelu 6,21: »Pred 
Gospodinom ja igram!... On me izabrao«. 

4. — Strpljivost u nevoljama. U Mudrim izrekama 
2, 11 — 12 čitamo: »Sine moj, ne odbacuj Gospodnje 
opomene, i nemoj da ti omrzne njegov ukor. Jer koga 
Gospodin ljubi, onoga i kori, kao otac sina koga voli«. 

Iz oslovljenja »Oče naš!« slijedi da bližnjima dugu- 
jemo dvoje . Najprije, ljubav, jer su oni naša braća; 
svi su, naime, sinovi Božji. U Prvoj Ivanovoj poslanici 
4,20 nalazimo: »Tko ne ljubi brata koga vidi, Boga, kog 
ne vidi, ne može ljubiti«. — Bližnjima dugujemo i po- 
štovanje, jer su sinovi Božji. Kod Malahije 2,10 čitamo: 
»Nemamo li jednog Oca? Nije li nas jedan Bog stvorio? 
Zašto smo onda jedan drugome nevjerni?«, a u Posla- 

nici Rimljanima 12,10: »Pretječite jedni druge pošto- 
van j em«. 

A to sve radi naše duhovne koristi, jer on (Krist) 
»posta svima koji ga slušaju začetnik vječnoga spase- 
nja«, kako kaže Poslanica Hebrejima 5,9. 


Koji jesi na nebesima 

Među svojstvima koja su potrebna molitelju naj- 
važnije je pouzdanje. U Jakovljevoj poslanici 1,6 sveti 
pisac kaže: »Neka ište s vjerom, bez ikakva kolebanja«. 
Stoga, kad nas je Gospodin učio moliti, na prvo je 
mjesto stavio ono što će u nama pobuditi pouzdanje, 
a to je Očeva dobrota i njegova moć. S obzirom na 
dobrotu poučio nas je da Bogu kažemo: »Oče naš!«, a u 
Evanđelju po Luki 11, 13 dodaje: »Ako vi, iako zli, 
znate dobrim darima darivati djecu svoju, koliko li ce 
više Otac s neba obdariti Duhom one koji ga zaištu.«. 

A da nam dozove u pamet Očevu moć, dodao je: »Koji 
jesi na nebesima«. U skladu s time kaže se u Psalmu 
122, 1: »Oči svoje uzdižem k tebi koji u nebesima pre- 
bivaš«. 

Te riječi mogu imati tri uloge: 

j Da pomognu pripravu molitelja prije molitve, 

jer Knjiga Sirahova 18,23 kaže: »Prije molitve pripravi 
dušu svoju« (po Vulg.). Molitelj je pozvan da misli na 
»nebo«, tj. na nebesku slavu, u skladu s Evanđeljem p 
Mateju 5,12: »Velika je plaća vaša na nebesima«. 

Ta misao potiče molitelja da mu uzorom bude Otac 
nebeski, jer sin treba da nasljeduje oca. Zato se u Prvo; 
poslanici Korinćanima 15,49 kaže: »Kao što smo nosili 
sliku zemljanoga, nosit ćemo i sliku nebeskoga«. — Po- 
tiče ga također da duhom motri nebesko, jer ljudi se 
obično mislima zalijetaju tamo gdje im je otac i druge 
mile osobe, kao što kaže Evanđelje po Mateju 6,21: 
»Gdje ti je blago, ondje će ti biti i srce«. Zato je 
Apostol u Poslanici Filipljanima 3,20 rekao: »Naša je 
domovina na nebesima«. — Potiče ga da teži za nebes- 
kim, te da od onoga koji je na nebesima moh samo ne- 

beske darove, u skladu s Poslanicom Kološanima 3,1: 
»Tražite ono što je gore, gdje Krist sjedi zdesna Bogu«. 

2. — Da naznače sklonost Božju da nas usliši, jer 
nam je on blizu. Izraz, naime, »koji si na nebesima« 
može se shvatiti u značenju: »koji si u svetima«, jer 
Bog prebiva u njima, kao što je naznačeno kod Jere - 
mije 14,9: »Ti si u nama, Gospodine«. A u Psalmu 18,2 
čitamo: »Nebesa slavu Božju kazuju«, gdje izraz »ne- 
besa« možemo shvatiti u smislu »sveti«. 

Bog prebiva u svetima po vjeri, kao što kaže Po- 
slanica Ef elanima 3,17: »Po vjeri Krist prebiva u srci- 
ma vašim«. Također i po ljubavi, kao što uči Prva 
Ivanova poslanica 4,16: »Tko ostaje u ljubavi, u Bogu 
ostaje i Bog u njemu«. Konačno, po ispunjavanju zapo- 
vijedi, kao što izjavljuje Isus u Evanđelju po Ivanu 
14,23: Ako me tko ljubi, čuvat će moju riječ, pa će i 
Otac moj ljubiti njega, i k njemu ćemo doći i kod njega 
se nastaniti«. 

3. — Da naznače moć onoga koji uslišava. U tom 
slučaju pod riječju »nebesa« razumijevamo materijalno 
nebo. Dakako, time ne mislimo reći da Njega materi- 
jalno nebo obuhvaća, kako to kaže i Prva knjiga o 
kraljevima 8,27: »Nebesa ni nebesa nad nebesima ne 
mogu ga obuhvatiti«. Nasuprot, time želimo označiti 
njegovu pronicavost kojom sve opaža kao onaj koji 
gleda s visoka. U Psalmu 101, 20 piše: »Gospodin gleda 
sa svog uzvišenog svetišta«. — Isto tako izrazom »koji 
jesi na nebesima« želimo naznačiti njegovu uzvišenu 
moć, prema Psalmu 102, 19: »Gospodin u nebu postavi 
prijestolje svoje« — a također i njegovu stalnost i vječ- 
nost, prema Psalmu 101, 13 — 28: »Ti, o Gospodine, os- 
taj eš dovijeka, tvojim godinama nema kraja«. Zato 
se i o Kristu veli u Psalmu 88,30: »Prijestolje mu kao 
dan nebeski«. A Filozof 0 u 1. knjizi O nebu reče da svi 


]° Za sv. Tomu i njegove suvremenike, Filozof je veliki 
grčki mislilac Aristotel . Sv. Albert Veliki i sv. Toma preu- 
zeli su njegovu misaonu baštinu, u mnogočem dopunili i 
ispravili te je iskoristili za napredak kršćanske teologije. 

ARISTOTEL je živio u 4. stoljeću prije Krista (384/3 
— 322/1). Rođen je u Stagiri (tada u Trakiji, a sada u sje- 
vernoj Grčkoj), od 18. godine pripadao je — kroz 20 godi- 

smatraju nebesa, zbog njihove nepropadljivosti, bora- 
vištem duhovnih bića. 11 

Govoreći da je Bog na nebesima, jačamo svoje 
pouzdanje u molitvi, i to s tri razloga: zbog moći onoga 
od koga ištemo, zbog njegove prisnosti i zbog priklad- 
nosti prošnje. 

1. Moć onoga od koga ištemo naznačena je izrazom 
»na nebesima«, uzetim u smislu materijalnog neba. Ma- 
da njega ne može obuhvatiti materijalni prostor, pre- 
ma riječima Jeremije proroka 23,24: »Ja ispunjam nebo 
i zemlju«, ipak se veli da je on u nebeskim prostranst- 
vima, kako bi se dala naslutiti veličina njegove moći i 
uzvišenost božanskog bića. 

Protiv veličine njegove moći postavljaju se oni koji 
tvrde da se sve odvija neumoljivo sudbinskim uplivom 
nebeskih tjelesa. Po toj pretpostavci bilo bi beskorisno 
nešto od Boga moliti. Ali, to je bezumlje, jer se o Bogu 
kaže da je na nebesima kao gospodar neba i zvijezda, 
prema riječima Psalma 102,19: »Gospodin u nebu pos- 
tavi prijestolje svoje«. — Protiv uzvišenosti Božjega 
bića postavljaju se i oni koji u molitvi svojom maštom 
stvaraju o Bogu materijalne predodžbe. Izričajem da 
je Bog na nebesima, tj. u najvišoj stvarnosti materijal- 
nog svemira, želimo reći da uzvišenost Božjega bića 
nadilazi sve, pa i čovječju želju i um. Stoga, što god 
se može zamisliti ili poželjeti, manje je od Božjega 
bića. U Knjizi o Jobu 36,26 čitamo: »Veći je Bog no što 
pojmit možemo«, u Psalmu 12, 4: »Uzvišen je Gospodin 


na — Platonovoj školi u Ateni, bio je učitelj Aleksandra 
Velikog na makedonskom dvoru, zatim se god. 335/4 vra- 
tio u Atenu, gdje je osnovao svoju filozofsku školu, Likej, 
koja se prozvala peripatetskom. Poslije smrti Aleksandra 
Velikog god. 323. morao je pobjeći iz Atene na otok Eu- 
beju, gdje je i umro. 

Napisao je Organon (zbirka logičkih djela), Metafiziku, 
Fiziku, Etiku, Politiku, Poetiku, Retoriku; O nebu, O na- 
stajanju i propadanju, O istraživanju životinja, O duzini i 
kratkoći života, itd. 

11 De caelo, lib. 1, c. 3, n. 6; ARISTOTELIS, Opera 
omnia, Parisiis, Firmin — Didot, vol. 2, p. 370, 43. 

12 Usp. bilj. 4. u Izlaganju o Apostolskom vjerovanju . 

nad sve narode«, a kod Izaije 40,18: »S kime ćete pris- 
podobit Boga?« 

2. — Božja prisnost bila bi dobro označena ako bis- 
mo izrazu »nebesa« dali značenje »sveti«. Budući da 
neki zbog njegove uzvišenosti rekoše da se on ne brine 
za čovjeka, valja uvijek misliti da nam je on blizu, čak 
intiman, jer je rečeno da je »na nebesima«, tj. u sveti- 
ma, koji se nazivlju »nebesa«, kako daje naslutiti Psa- 
lam 18, 2: »Nebesa slavu Božju kazuju« i Jeremija 14, 
9: »Ti si u nama, Gospodine«. 

To budi u nama pouzdanje, i to s dva razloga. Prvo: 
jer nam je Bog blizu, prema Psalmu 144,18: »Blizu je 
Gospodin svima koji ga prizivlju«. Zato se kaže u 
Evanđelju po Mateju 6,6: »Ti, kada moliš, uđi u svoju 
sobu«, tj. u sobu svoga srca. — Drugo: jer ono što mo- 
limo možemo izmoliti i po zagovoru svetih, prema 
Knjizi o Jobu 5,1: »Obrati se nekom svecu« (po Vulg.) 
i prema Jakovljevoj poslanici 5,16: »Molite jedni za 
druge da postignete spasenje«. 

3. — Izričaj »koji jesi na nebesima« povećava prik- 
ladnost naše molitve, ako riječju »nebesa« mislimo na 
duhovna i vječna dobra, u kojima se sastoji blaženstvo. 
Time se budi naša želja za nebeskim dobrima. Naša 
želja treba da bude upravljena tamo gdje imamo Oca, 
jer tamo je naša baština, u skladu s Poslanicom Kolo - 
šanima 3,1: »Tražite ono što je gore« i s Prvom Petro- 
vom 1,4: »Za baštinu neraspadljivu... i neuvelu«. — 
Time se i naš zemaljski život preobrazuje u nebeski, i 
mi se sve više upriličujemo nebeskom Ocu, prema Prvoj 
poslanici Korinćanima 15,48: »Kakav je nebeski, takvi 
su i nebeski«. Želja za nebeskim dobrima i nebeski 
način življenja čine molitvu prikladnom, a time i moli- 
telja dostojnim da bude uslišan. 


Prva prošnja: 

Sveti se Ime tvoje 

To je prva prošnja, u kojoj molimo da se njegovo 
Ime među nama očituje i bude poznato. 

Ime je Božje divno, jer čini čudesna djela u svim 
stvorenjima. Zato se kaže u Evanđelju po Marku 16,17: 
»U Ime će moje izganjati zloduhe, novim će jezicima 
govoriti, zmije uzimati; popiju li što smrtonosno, neće 
im nauditi; na nemoćnike će ruke polagati, i bit će 
im dobro«. 

Ime je Božje ljubavi vrijedno. U Djelima apostols- 
kim 4,12 piše: »Nema pod nebom drugoga imena dana 
ljudima po kojem se možemo spasiti«. Za spasenjem 
svi moramo čeznuti. Imamo primjer u sv. Ignaciju, 13 
koji je toliko ljubio Ime Kristovo da je caru Trajanu, 
kad je od njega zahtijevao neka zaniječe ime Kristovo, 
odgovorio: »Ono se ne može ukloniti s mojih usana«. 
Kad ga je Trajan strašio da će mu odrubiti glavu i tako 
odstraniti Kristovo ime s njegovih usana, odgovori: 
»Ako mi i odrubiš glavu, nećeš mi ga moći ugrabiti iz 
srca: to je Ime upisano u mom srcu, pa ga stoga mogu 
neprestano zazivati«. Kad to ču Trajan, htjede se uvje- 
riti, odrubi glavu sluge Božjega, zapovjedi da mu izva- 
de srce, i pronađe da je na njemu zlatnim slovima na- 
pisano ime Isusovo. Ignacije bijaše to Ime stavio kao 
pečat na srce svoje. 14 

Ime je Božje štovanja vrijedno. Apostol u Posla- 
nici Filipljanima 2,10 kaže: »Da se na ime Isusovo 
prigne svako koljeno nebesnika, zemnika i podzemni- 
ka«. »Nebesnika«, tj. anđela i blaženika; »zemnika«, 
tj. ljudi na zemlji, koji to čine iz želje da dođu u ne- 
besku slavu i iz straha pred kaznom; »podzemndka«, tj. 
osuđenika, koji to čine iz straha. 

Ime je Božje neizrecivo: svi jezici skupa ne mogu 
ga do kraja izraziti. Stoga se katkada utječemo pored- 
bama. Kaže se, npr., da je slično stijeni, i to zbog čvrs- 


13 SV. IGNACIJE ( -f 107), biskup u Antiohiji (onda u 
Siriji, sada u južnoj Turskoj). Kao kršćanin bio je uhvaćen 
za vrijeme rimskog cara Trajana, odveden u Rim i bačen 
pred divlje zvijeri. Od njega nam je sačuvano sedam drago- 
cjenih pisama kršćanskim zajednicama u Maloj Aziji i u 
Rimu. Opis njegova mučeništva imamo u S. Ignatii Theo- 
phori martyrium, PG t. 5, col. 979 — 990. 

14 Usp. S. Ignatii Theophori martyrium, PG t. 5, col. 
982. 

toče, kao što se može naslutiti iz Evanđelja po Mateju 
16,18: »Na toj stijeni sagradit ću Crkvu svoju«. Može 
se usporediti i s ognjem, jer, kao što oganj čisti kovine 
od primjesa, tako i Bog čisti srca od grijeha. Zato se 
kaže u Ponovljenom zakonu 4,24: »Bog je oganj što 
proždire«. Može se usporediti i sa svjetlom, jer kao što 
svjetlo rasvjetljuje tamu, tako dme Božje prosvjetljuje 
tmine pameti. U Psalmu 17,29 kličemo: »Bože, tminu 
moju obasjavaš«. 

Radi toga molimo da se to Ime među nama očituje 
kako bi bilo upoznato i priznato svetim. 

Ono je sveto u trojakom smislu: 

1* — Sveto znači isto što i '.čvrsto, nepovredivo. Zato 
se svi blaženioi u nebu zovu svetim, jer su učvršćeni u 
vječnom blaženstvu. U tom smislu nema svetaca na 
zemlji jer su izloženi stalnoj promjeni. Augustin kaže: 
»Pobjegao sam od tebe, Gospodine, i previše lutao, 
udaljio se od sigurnog puta tvoga«. 15 

2. — Sveto također znači: nađzemaljsko . Sveci 
koji su u nebu, nemaju zemaljskih želja. Zato Apostol 
u Poslanici Filipljanima 3,8 veli: »Sve otpadom smat- 
ram da Krista steknem«. 

Nađzemaljsko znači ono što je »nad zemljom«. 
Riječju »zemlja« razumiju se »grešnici«. Najprije zato 
što zemlja, ako se obrađuje, rađa trnjem i korovom. 
Tako i grešnikova duša, ako nije oplođena milošću, ra- 
đa samo korovom i trnjem grijeha. U Knjizi Postanka 
3,18 piše: »Rađat će ti trnjem i korovom«. — Osim 
toga, zemlja je tamna i bez sjaja; tako je i grešnik 
taman i bez sjaja. U Knjizi Postanka 1,2 stoji: »Tama 
se prostirala nad bezdanima«. — Konačno, zemlja je 
nešto suho i sipko ako u njoj nema vlage. Bog je posta- 
vio zemlju nad vodom, kao što je naznačeno u Psalmu 
135,6: »On utvrdi zemlju nad vodama«. 16 Bez vode je 


15 Confessiones, lib. 2, n. 14; AM t. 1, col. 86; Ispovijesti, 
preveo Stjepan Hosu, Kršćanska sadašnjost, Zagreb 1973, 
str. 38. 

16 Tu je sadržano ondašnje prirodoznanstveno poima- 
nje zemlje. Budući da je Bog u Sv. pismu govorio po lju- 
dima na ljudski način (II vat. sabor, Dogmatska konstituci - 

zemlja suha i besplodna; tako je i grešnikova duša 
(bez vode milosti) suha d neplodna, prema Psalmu 142, 
6: »Duša moja ko suha zemlja za tobom žeđa«. 

3. — Konačno, sveto znači: oprano u krvi (sanctum 
= sanguine tinctum). Zbog toga se sveti u nebu zovu 
svetima jer su oprani u krvi, prema Otkrivenju 7,14: 
»Oni dođoše iz nevolje velike i opraše haljine svoje . . . 
u krvi Jaganjčevoj«; također u Otkrivenju 1, 5: »Krvlju 
nas svojom opra od naših grijeha« (po Vulg.). 


Druga prošnja: 

Dođi Kraljevstvo tvoje 

Kako rekosmo, Duh Sveti čini da ispravno ljubimo, 
želimo i molimo. On prije svega potiče u nama straho- 
poštovanje 17 , iz kojega proizlazi naša prošnja: »Sveti se 
Ime tvoje!« Njegov drugi dar je dar poboznosti . 18 To 


ja o Božjoj objavi, gl. 3, br. 12), i to na način ondašnjeg 
vremena i kulture, nije čudo da su u svete knjige ušla i 
ondašnja poimanja o zemlji i svemiru. Bog nije namjeravao 
učiti ljude što oni mogu istražiti znanstvenim metodama 
nego onu istinu »koju htjede ... da radi našega spasenja 
bude zapisana u Svetom pismu« (na ist . mj. br. 11). Usp. 
S. THOMAS AQ., De veritate, pit. 12, čl. 2. 

n-i8 »Strah Božji« i »pobožnost« uzimlju se ovdje u 
značenju »darova Duha Svetoga«. Naime, kršćanska preda- 
ja nabraja ih baš sedam prema Iz 11, 23 (po Vuig.): mud- 
rost, razum (umnost), savjet, jakost, znanje, pobožnost, 
strah Božji. Prema nauci sv. Tome ( Suma teologije, I — II, 
pit. 68) darovi Duha Svetoga razlikuju se od ulivenih kre- 
posti, bilo ćudorednih, bilo bogolikih, ali su usko povezani 
s njima, posebno s ljubavlju, u kojoj su ukorijenjeni (na 
ist . mj., čl. 8 i 5); oni su trajna raspoloženja našega duha 
što izviru iz Božje ljubavi u nama i čine nas poslušnima 
glasu Duha (na ist. mj., čl. 3). S tog stajališta darovi um- 
nosti i mudrosti izravno usavršuju naš spekulativni um, 
savjet i znanje praktični um, dok pobožnost, jakost i 
strah Božji usavršuju naše sposobnosti da težimo za dob- 
rom, a to znači volju i čuvstvenost. 

Sv. Toma, slijedeći Augustina (De sermone Domini in 
morite, lib. 2, c. 11), povezuje prošnje Očenaša s darovima 
Duha Svetoga i s blaženstvima (usp. Suma teologije, II — II, 

je onaj slatki i odani osjećaj koji imamo prema ocu i 
svakom čovjeku koji je u bijedi. Budući da je Bog naš 
otac, ne samo da ga moramo štovati i bojati ga se 
nego također i osjećati slatku i nježnu privrženost 
prema njemu. Taj nas osjećaj potiče da kažemo: »Dođi 
Kraljevstvo tvoje«. U Poslanici Titu 2, 12 — 13 piše: 
»Razumno, pravedno i pobožno živimo u sadašnjem 
svijetu, iščekujući blaženu nadu i Pojavak slave veli- 
koga Boga«. 

Moglo bi se postaviti pitanje: »Kraljevstvo je Bož- 
je uvijek postojalo, pa zašto onda molimo da ono tek 
dođe? Na to dajem tri odgovora: 

1. — Katkada kralj ima pravo na kraljevski prijes- 
to , ali još nije proglašen kraljem, te mu pripadnici 
kraljevstva još nisu podložni. Tek onda će se očitovati 
njegova kraljevska vlast kad mu ljudi budu podložni. 
Bog je po sebi i po svojem biću gospodar svemira. 
A Krist, ukoliko je Bog i također ukoliko je čovjek, 
ima od Boga vlast da bude gospodar svemira. Kod 
Danijela 7,14 piše: »Njemu bi predana vlast, čast i 
kraljevstvo«. Valja, dakle, da mu sve bude podloženo, 
ali to još nije, nego će biti na koncu, kako stoji u 
Prvoj poslanici Korinćanima 15,25: »On treba da kra- 
lj uje, dok ne položi sve neprijatelje pod noge svoje«. 
Stoga molimo govoreći: »Dođi Kraljevstvo tvoje«, i to 
u trostrukom smislu, tj. da se pravednici obrate (ustra- 
ju u obraćenju), grešnici kazne a smrt uništi. 


pit. 83, čl. 9, ad 3): Prošnju »Sveti se Ime tvoje« povezuje 
sa strahom Božjim i s blaženstvom siromašnih u duhu. 

Prošnju »Dođi Kraljevstvo tvoje« povezuje s pobožnoš- 
ću i s blaženstvom krotkih. 

Prošnju »Budi volja tvoja« povezuje sa znanjem i 
blaženstvom ožalošćenih. 

Prošnju »Kruh naš svagdanji...« povezuje s jakošću 
i blaženstvom gladnih. 

Prošnju »Otpusti nam duge naše . . .« povezuje sa sa- 
vjetom i blaženstvom milosrdnih. 

Prošnju »Ne uvedi nas u napast« povezuje s umnošću 
i blaženstvom čistih srcem. 

Prošnju »Izbavi nas od zla« povezuje s mudrošću i 
blaženstvom mirotvoraca. 

Ljudi se, naime, podlažu Kristu ili dobrovoljno, ili 
prisilno. A budući da je Božja volja tako djelotvorna 
da se neumoljivo ispunja, a Bog k tome hoće da sve 
bude podloženo Kristu, jedno je od toga neizbježno: 
ili da čovjek vrši volju Božju dobrovoljno vršeći nje- 
gove zapovijedi, što čine pravednici, ili će Bog provesti 
svoju volju kaznom; a to će učiniti grešnicima i svojim 
neprijateljima na koncu svijeta. Tako je naznačeno u 
Psalmu 109, 1: »Dok ne položim dušmane za podnožje 
tvojim nogama«. Radi toga pravednici rado ištu da 
dođe Božje kraljevstvo, tj. da oni sami budu njemu 
potpuno podložni, — dok je grešnicima to strašno jer 
to za njih ništa drugo ne znači nego da se snagom 
Božje volje podvrgnu kaznama. Kod Amosa 5,18 čitamo: 
»Jao vama što žudite za danom Gospodnjim«. » — Tada 
će biti također uništena i smrt, kako se kaže u Prvoj 
poslanici Korinćanima 15,26: »Kao posljednji neprija- 
telj bit će obeskrijepljena smrt«. To će biti o uskrsnu- 
ću, kako čitamo u Poslanici Filipljanima 3,21: »On će 
preobraziti naše bijedno tijelo«. 

2. — Kraljevstvo je Božje rajska slava. To nije čud- 
no, jer kraljevstvo nije ništa drugo nego vladavina. 
Ondje je najbolja vladavina gdje se ništa ne zbiva pre- 
ko volje vladara. Volja Božja pak je spasenje ljudi, jer 
on hoće da se svi ljudi spase; a to će biti na savršen 
način u raju, gdje neće biti ništa protivno spasenju 
ljudi. U Evanđelju po Mateju 13, 41 piše: »(Anđeli« će 
pokupiti iz njegova kraljevstva sve zavodnike i bezako- 
nike«. Na ovom svijetu ima mnogo toga što se suprot- 
stavlja spasenju. Stoga, kad molimo: »Dođi Kraljevstvo 
tvoje«, ištemo da dobijemo udio u nebeskom kraljev- 
stvu i rajskoj slavi. 

To Kraljevstvo je poželjno s tri razloga. Najprije, 
zbog savršene pravednosti što u njemu vlada, kako je 
naznačeno kod Izaije 60,21: »Svi u tvom narodu bit će 
pravednici«. Ovdje na zemlji dobri su pomiješani sa 
zlima, ali u nebu neće biti ni zlih ni grešnika. — Zatim, 
zbog savršene slobode. Ovdje, naime, nema slobode, 
premda je svi po prirodi žele. A ondje će vladati pot- 
puna sloboda od svakog ropstva. U Poslanici Rimlja- 

nima 8, 21 čitamo: »Stvorenje će se osloboditi robo- 
vanja pokvarljivosti«. I ne samo da će svi biti slobodni 
nego će svi imati udjela u kraljevskoj vlasti, kako je 
rečeno u Otkrivenju 5,10: »Učinio si ih Bogu našemu . . . 
kraljevstvom«. Razlog je u tomu što će svi isto željeti 
što i Bog, te Bog će htjeti isto što i sveti a sveti što i 
Bog. Tako će njihova volja biti usklađena s voljom 
Božjom. Zato će svi vladati jer će biti ispunjena volja 
svih, i Gospodin će bitii kruna sviju njih. Kod Izaije 28,5 
čitamo: »U onaj dan, Gospodin nad Vojskama postat 
će kruna slave i sjajan vijenac Ostatku svoga naroda«. 
— Naposljetku, to Kraljevstvo je poželjno i zbog preo- 
bilja sreće. Kod Izaije 64,3 piše: »Oko nijedno nije vid- 
jelo da bi koji bog, osim tebe, takvo što činio onima 
koji se uzdaju u njega«, a u Psalmu 102,5 stoji napisa- 
no: »Život ti ispunja dobrima, ko orlu ti se mladost 
obnavlja«. Čovjek će u samom Bogu naći sva dobra, i 
to na uzvišeniji i savršeniji način nego što možemo 
postići na zemlji. Ako tražiš užitak, naći ćeš ga u Bogu 
u najvećoj mjeri. Ako tražiš bogatstvo, u njemu ćeš 
naći sve što trebaš u dovoljnoj mjeri, i tome slično. 
Augustin u Ispovijestima piše: »Kad duša bludi daleko 
od tebe, traži izvan tebe ono što ne nalazi čisto i bist- 
ro dok se ne vrati k tebi«. 19 

3. — Kad ljudi postanu skloni da odmah udovolja- 
vaju grešnoj želji, onda na ovome svijetu zavlada gri- 
jeh. Ali Apostol u Poslanici Rimljanima 6,12 piše: »Ne- 
ka ne kraljuje grijeh u vašem smrtnom tijelu« — Bog 
treba da vlada u tvom srcu. A kod Izaije 52,7 čitamo: 
»Sionc, Bog tvoj kraljuje«. To se događa kad si spre- 
man pokoravati se Bogu i obdržavati njegove zapovije- 
di. Kada, dakle, molimo da dođe Božje kraljevstvo, 
ištemo da u nama ne vlada grijeh, nego Bog. 

Ovom prošnjom postižemo blaženstvo 20 o kojem 
govori Isus u Evanđelju po Mateju 5,5: »Blago krot- 


19 Confessiones, lib. 2, n. 18; AM t. 1, col. 88; Ispovijesti, 
preveo Stjepan Hosu, Kršćanska sadašnjost, Zagreb 1973, 
str. 41. 

20 Vidi bilj. 17—18. 

kima: oni će baštiniti zemlju«. Budući da prvom proš- 
njom — prema tumačenju što sam ga naveo u prvom 
odgovoru — čovjek želi da Bog bude gospodar svega, 
on se zbog nanesene uvrede ne osvećuje, nego osvetu 
prepušta Bogu. Kad bi se sam osvećivao, ne bi tražio 
da dođe kraljevstvo Božje. Osim toga, ako — prema tu- 
mačenju iznesenom u drugom odgovoru — čekaš nje- 
govo Kraljevstvo, tj. rajsku slavu, ne moraš se tjeskob- 
no brinuti ako -izgubiš ovosvjetska dobra. Naposljetku, 
ako — prema tumačenju iznesenom u trećem odgovoru 
— moliš da Bog i Krist u tebi vlada, moraš biti blaga i 
krotka srca jer je i on takav bio. U Evanđelju po Ma- 
teju 11, 29 potiče: »Učite se od mene, jer sam krotka 
i ponizna srca«, a u Poslanici Hebrejima 10, 34 čitamo: 
»S radošću ste prihvatili otimanje dobara«. 

Treća prošnja: 

Budi volja tvoja kako na nebu tako i na zemlji 

Dar znanja 21 je treći dar Duha Svetoga kojim nas 
on obdaruje. Uz dar straha Božjega i pobožnosti, te 
nježne privrženosti Bogu, Duh Sveti poklanja dar kojim 
čovjeka čini pametnim. To je David molio u Psalmu 118, 
66: »Nauči me razumu i znanju«. Po tom znanju, koje- 
mu nas je naučio Duh Sveti, čovjek živi ispravno. 

Među ostalim činiocima koji pridonose čovjekovu 
znanju i mudrosti najvažnija je ona mudrost što čini 
da se čovjek ne pouzdaje u svoje mišljenje. U Mudrim 
izrekama 3,5 piše: »Ne oslanjaj se na vlastiti razbor«. 
Oni, naime, koji se oslanjaju samo na vlastiti sud a ne 
vjeruju drugima, oduvijek su smatrani bezumnima. U 
Mudrim izrekama 26,12 čitamo: »Vidiš li čovjeka koji 
se sam sebi mudrim čini? Znaj, -i od bezumnika ima 
više nade nego od njega«. 

Da se čovjek ne uzda sasvim u svoje mišljenje, 
posljedica je poniznosti. Stoga, gdje je mudrost, tu je 
i poniznost, kako se kaže u Mudrim izrekama 11,2. Oho- 
li se previše uzdaju u sama sebe. 


21 Vidi bilj. 17—18. 

Po daru znanja Duh Sveti nas poučava da ne čini- 
mo svoju volju, nego volju Božju. Zato -i molimo od 
Boga da njegova volja bude »kako na nebu tako i na 
zemlji«. Time se očituje dar znanja. Bogu govorimo: 
»Budi volja tvoja« kao kad pacijent od liječnika traži 
lijek, ali ne zna koji, nego se povjerava liječnikovu 
sudu i volji; ako bi drukčije radio, bio bi bezuman. 
Tako i mi ne smijemo iskati drugo nego da se u nama 
ispuni Božja volja. 

Čovjekovo je srce ispravno kad je u skladu s vo- 
ljom Božjom. To je bilo u Kristu, kao što on sam izjav- 
lj u je u Evanđelju po Ivanu 6,38: »Sidoh s neba ne da 
vršim volju svoju, nego volju onoga koji me posla«. 
Krist, ukoliko je Bog, ima istu volju koju i Otac, ali 
ukoliko j e čovjek, ima drugu volju, različitu od Očeve. 
U tom smislu kaže da ne čini volju svoju, nego Očevu, 
pa nas zato uči da molimo i ištemo: »Budi volja tvoja«. 

No, koji je zapravo smisao ove prošnje? Zar se u 
Psalmu 113,3 ne kaže: »Sve što mu se svidi, to učini?« 
Ako, dakle, Bog sve čini što mu se svidi na nebu i na 
zemlji, čemu onda prošnja: »Budi volja tvoja kako na 
nebu tako i na zemlji«? Da bismo odgovorili na to 
pitanje, valja znati da Bog od nas želi tri stvari, koje 
mi onda ištemo da se ispune. 

*•' Vječni život. Kad netko poduzimlje neki posao 
zbog određenog^ cilja, zacijelo hoće taj cilj i postići. 
Bog je stvorio čovjeka, zacijelo ne uzalud, kao što je 
rečeno u Psalmu 88,48: »Zar si uzalud stvorio sve sinove 
čovječje?« (po Vulg.). Stvorio je, dakle, ljude radi ne- 
og cilja ne radi užitaka, jer njih imaju i nerazum- 
ne životinje, nego radi života vječnoga. Bog, dakle, 
hoće da čovjek posjeduje život vječni. 

Ova je volja već ispunjena u anđelima i svetima u 
nebu,^ jer Boga gledaju, poznaju i njemu se raduju. 
Kao što se volja Božja ispunila u blaženicima na nebu, 
tako mi želimo da se ispuni u nama koji smo na zem- 
lji. To ištemo kad molimo: Budi volja tvoja u nama 
koji smo na zemlji kao u svetima koji su na nebu. 

2.— Obdrzavanje njegovih zapovijedi. Kad netko 
nešto želi, hoće ne samo željenu stvar nego i sredstva 

po kojima se k njoj dolazi. Npr. liječnik koji hoće 
ozdravljenje pacijenta, traži od njega da obdržava dije- 
tu, uzimlje lijekove i si. Bog hoće da posjedujemo vječ- 
ni život. U Evanđelju po Mateju 19,17 Isus kaže: »Ako 
hoćeš u život ući, čuvaj zapovijedi«. Hoće, dakle, da 
obdržavamo zapovijedi. U Poslanici Rimljanima 12, 

1 — 2, Apostol opominje: »Neka bude vaše bogoslužje 
duhovno ... da mognete razabirati što je volja Božja, 
što li je dobro, (Bogu) milo, savršeno«. Kaže »dobro« 
jer je korisno. Kod Izaije 48,17 piše: »Ja, Bog tvoj, 
tvojemu dobru te učim«. Volja je Božja »mila« onomu 
koji ljubi, kako je naznačeno u Psalmu 96,11: »Svjet- 
lost sviće pravedniku i radost čestitima u srcu«. Kaže 
»savršena je« jer je časna i u sebi vrijedna. U Evanđe- 
lju po Mateju 5,48 Krist veli: »Budite savršeni kao što 
je savršen Otac vaš nebeski«. Kad, dakle, kažemo: 
»Budi volja tvoja«, molimo da ispunimo Božje zapo- 
vijedi. 

Ta volja se ispunjava u pravednicima, ali još ne u 
grešnicima. Pravednike označuje riječ »nebo«, a greš- 
nike riječ »zemlja«. Ištemo, dakle, da se volja Božja 
ispuni na zemlji, tj. u grešnicima, kako i na nebu, tj. 
u pravednicima. 

Valja primijetiti da nam sam način govora daje 
naslutiti pouku. Naime, ne kažemo: »Ispuni ti«, niti: 
»Ispunimo mi«, nego: »Neka se ispuni volja tvoja«. 
Zašto? Zato što se za život vječni traži dvoje: milost 
Božja i volja čovjekova! Premda je Bog stvorio čovjeka 
bez njega, ne opravdava (ne spasava) ga bez njega. 
Augustin je napisao tumačeći Ivana (ili apostola Pavla): 
»Onaj koji te je stvorio bez tebe, neće te opravdati 
(spasiti) bez tebe« 22 , jer hoće da čovjek sudjeluje. Kod 
Zaharije 1,3 čitamo: »Vratite se meni, i ja ću se vratiti 
vama«, a Apostol u Prvoj poslanici Korinćanima 15,10: 
»Milošću Božjom jesam što jesam, i njegova milost 
prema meni ne bijaše uzaludna«. Ne budi, dakle, pre- 
uzetan, nego se uzdaj u milost Božju. Ali ne budi ni 


22 Sermo 169 (al. 15) de verbis Apostoli, c. 11, n. 13; 
AM t. 5, col. 815; PL 38, 923. 

nemaran, nego ulazi svoje napore. Stoga se ne kaže: 
»Ispunimo mi«, kako se ne bi činilo da tu milost Božja 
nema nikakva udjela; niti se ne kaže: »Ispuni ti«, kako 
se ne bi činilo da tu naš napor i nastojanje nemaju 
udjela. Nego se kaže: »Neka se ispuni (neka bude) po 
Božjoj milosti uz naš trud i nastojanje«. 

3. — Povratak čovjeka u prvobitno stanje i dostojan- 
stvo. Bog je, naime, tako stvorio prve ljude da njihov 
duh i duša nisu osjećali oporbu tijela i sjetilnosti. Dok 
je duša bila podložna Bogu, tijelo je tako bilo podlož- 
no duhu da nije osjećalo raspadljivost smrti, ili bolesti 
'I 11 d ™S e v . rste ^P 1 jenja. No, netom se duh i duša, ko- 
ja bijaše između Boga i tijela, pobuniše protiv Boga 
počinivši grijeh, odmah se tijelo pobuni protiv duše, 
te odonda počne osjećati smrt, i bolesti, i trajnu pobu- 
nu sjetilnosti protiv duha. U Poslanici Rimljanima 7,23 
piše: »Opažam u svojim udovima drugi zakon, koji 
vojuje protiv zakona uma moga«, a u Poslanici Galaća- 
nima 5,17: »Tijelo žudi protiv Duha, a Duh protiv tijela«. 
Bije se, dakle, neprestani boj između tijela d Duha, i 
čovjek neprestano propada zbog grijeha. Božja je pak 
volja da se čovjek obnovi i vrati u prvotno stanje, te 
u tijelu ne bude ništa što se protivi duhu. U Prvoj 
poslanici Solunjanima 4,3 piše: »Ovo je volja Božja: 
vaše posvećenje«. 

Ova se volja Božja ne može ostvariti u ovom živo- 
tu, nego o uskrsnuću pravednika, kad uskrsnu proslav- 
ljena tjelesa i postanu nepropadljiva i veličanstvena. 
U Prvoj poslanici Korinćanima 15,43 čitamo: »Sije se u 
sramoti, uskršava u slavi«. Ipak se ostvaruje volja 
Božja u pravednicima, barem u duhovnom dijelu njiho- 
va bića, i to pravednošću, znanjem i životom. Stoga, 
kad molimo: »Budi volja tvoja«, ištemo da se ona ispu- 
ni i u tijelu. U vezi s time pod »nebom« razumijevamo 
»duh«, a pod »zemljom« »tijelo«; tako dolazimo do 
slijedećeg smisla: Budi volja tvoja i na zemlji, to jest 
u našem tijelu, kako se ostvaruje na nebu, to jest u 
našem duhu obdarenom pravednošću. 

Ova nas prošnja privodi blaženstvu tugovanjaP, o 
kojoj Isus govori u Evanđelju po Mateju 5,5: »Blago 
ožalošćenima: oni će se utješiti«. To važi za svaki od 
tri smisla koji su gore izloženi. Ako, naime, imamo na 
pameti da nas je Bog stvorio radi vječnog života, onda 
ova prošnja: »Budi volja tvoja . . .« izraz je naše težnje 
za vječnim životom, ali ona nas vodi i — k nekoj tuzi, 
kao što kaže Psalam 109, 5: »Jao meni što se moj bora- 
vak (na zemlji) produžio!« (po Vulg.). Ta želja je kod 
svetih tako jaka da su zbog nje željeli smrt, koja inače 
nije poželjna. U Drugoj poslanici Korinćanima 5,8 Apo- 
stol piše: »Najradije bismo se iselili iz tijela i naselili 
kod Gospodina«. — Ako pak imamo na pameti da Bog 
od nas traži opsluživanje njegovih zapovijedi, onda je 
prošnja »Budi volja tvoja . . .« izraz našega nastojanja 
oko obdržavanja zapovijedi. Ali i tu se rađa žalost jer, 
mada su zapovijedi duši slatke, tijelu su gorke zato 
što od njega traže odricanje. U Psalmu 125, 5 stoji: 
»Išli su plačući« — s obzirom na tijelo, a »vraćat će se 
s pjesmom« — s obzirom na dušu. — Naposljetku, ako 
imamo na pameti da je Božja volja obnova čovjeka i 
povratak u prvotno stanje, onda prošnja »Budi volja 
tvoja . . .« podsjeća na onu stalnu borbu između tijela i 
duha, što je uzrok žalosti. U toj borbi, naime, duša 
neminovno dobiva barem rane lakih grijeha, te je 
tužna dok ih ne okaje. U Psalmu 6,7 stoji: »U noći«, 
tj. u tami grijeha, »postelju svoju«, tj. svoju savjest, 
»plačem zalijevam«. Koji tako plaču, doći će u nebo, 
u koje nek nas uvede Gospodin. 


Četvrta prošnja: 

Kruh naš svagdašnji daj nam danas 

Mnogo se puta događa da netko zbog velikog zna- 
nja i mudrosti postane plašljiv. Zato mu je potrebna 
odvažnost da ne klone u teškoćama. U tom smislu či- 
tamo kod Izaije 40,29: »Umornome snagu vraća, jača 


“ Vidi bilj. 1—18. 

nemoćnoga«. Tu jakost daje Duh Sveti, kako je nazna- 
čeno kod Ezekijela 2,2: »I uđe u me duh ... te mi 
podiže noge«. Ovu snagu ulijeva Duh Sveti, da čovječje 
srce ne klone zbog straha od nedostatka potrebnih do- 
bara, nego da se čvrsto uzda da će mu Bog dati što mu 
je potrebno. Zato nas Duh Sveti, koji nam daje to pouz- 
danje, uči neka od Boga ištemo: »Kruh naš svagdanji 
daj nam danas«. Stoga se i zove Duh jakosti. 2 * 

Dobro je primijetiti da trima prethodnim prošnja- 
ma ištemo duhovna dobra, koja se ovdje na zemlji 
nalaze u zametku, dok će puninu doseći u vječnosti. 
Kad molimo da se posveti ime Božje, ištemo da ljudi 
upoznaju Božju svetost. Kad molimo da dođe kraljevst- 
vo Božje, ištemo da imamo udjela u životu vječnom. 
Kad molimo neka bude volja Božja, ištemo da se ta 
volja u nama ispuni. Sve to započinje, doduše, na ovom 
svijetu, ali će se potpuno ispuniti tek u vječnom životu. 
Zato je trebalo dskati neka nužna dobra koja možemo 
savršeno imati u ovom životu, pa nas je Duh Sveti to 
i poučio. Time nam je ujedno naznačio da se Bog za 
nas brine i s obzirom na vremenita dobra. To je sadr- 
žano u prošnji: »Kruh naš svagdanji daj nam danas«. 

Tim nas je riječima Gospodin poučio da izbjega- 
vamo pet vrsta grijeha koje su ljudi skloni počiniti 
zbog pohlepe za vremenitim dobrima. 

1. — Nezadovoljstvo s onim što odgovara vlastitom 
stanju. Čovjek, dosljedno, iz pohlepe ište ono što nadi- 
lazi njegov stalež i položaj; npr. u pitanju odijevanja: 
kad vojnik nije zadovoljan odjećom vojnika pa žudi za 
uniformom zapovjednika; ili kad član duhovnog staleža, 
nezadovoljan vlastitom odjećom, želi se odijevati kao 
biskup. Ta mana odvraća ljude od duhovnih dobara jer 
su suviše privezani uz vremenite stvari. A Gospodin nas 
je poučio da tu manu izbjegnemo, kad je rekao neka ište- 
mo samo kruh, tj. ono nužno za sadašnji život, uzevši 
dakako u obzir položaj svakoga pojedinca: to se sve 
razumije pod riječju »kruh«. Radi toga nas nije pou- 
čio da ištemo poslastice ni raznolike birane stvari, 


24 Vidi bilj. 17—18. 

nego kruh, bez kojega čovjek ne može živjeti jer je 
zajednička hrana sviju. U Knjizi Sirahovoj 29,21 piše: 
»Prve su životne potrebe voda, kruh«, a u Prvoj posla- 
nici Timoteju 6,8: »Imamo li hranu i odjeću, zadovolji- 
mo se time«. 

2— Zlostavljanja i prijevare . Neki pomoću toga 
gomilaju vremenita dobra. Ta je mana posebno opasna 
jer je teško nadoknaditi drugome uzeta dobra. A grijeh 
se ne oprašta ako se ukradeno ne vrati, kako veli Augus- 
tin 25 . Gospodin nas je naučio da se klonimo te mane 
kad je rekao da ištemo kruh naš, a ne tuđi. Kradljivci 
i varalice ne jedu svoj kruh, nego tuđi. 

3 _ Pretjerana zabrinutost. Ima ih koji nisu nikad 
zadovoljni onim što imaju, nego uvijek hoće više. To 
je neumjereno, jer se želja mora ravnati prema potrebi. 
U Mudrim izrekama 30,8 mudrac moli Boga: »Ne daj 
mi siromaštva ni bogatstva: hrani me kruhom mojim 
dostatnim«. Gospodin nas uči kako izbjeći toj mani, 
kad kaže: »Kruh naš svagdanji«, tj. kruh za jedan dan, 
ili za jedno vremensko razdoblje. 

4. — Prozdrljivost . Ima ih koji toliko pojedu i po- 
troše u jedan dan koliko bi bilo dovoljno za više dana. 
Ti ištu kruh ne za jedan dan, nego za deset. A budući 
da mnogo troše, naposljetku sve potroše. U Mudrim 
izrekama 23, 21 stoji napisano: »Vinopija i izjelica 
osiromaše«, a u Knjizi Sirahovoj 19,1: »Radnik pijanica 
nikad se neće obogatiti«. 

5. — Nezahvalnost. Kad se netko oholi bogatstvom, 
i ne priznaje da je ono što ima Božji dar, to je vrlo 
loše. Doista, sve što imamo, bila to dobra duhovna ili 
zemaljska, Božji je dar. U Prvoj knjizi Ljetopisa 29,14 
David kaže: »Od tebe je sve i iz tvojih smo ruku pri- 
mili«. Zato, da izbjegnemo toj mani, Gospodin nas uci 
da govorimo: »Daj nam kruh naš«; tako postajemo 
svjesni da je sve što imamo Božji dar. 

Ima slučajeva da netko posjeduje veliko bogatstvo, 
a od toga nema nikakve koristi, nego samo duhovnu 


25 Sermo 159 (al 54) ad Macedonium , c. 6, n. 20; AM 
t. 2, col. 532; PL 33, 923. 

i zemaljsku štetu, štoviše, ima ih koji su zbog bogatst- 
va nastradali. U Propovjedniku 6,1 piše: »Ima još jed- 
no zlo pod suncem, i teško tišti ljude: Nekome Bog 
udijeli bogatstvo i blago i počasti, te ima što mu duša 
poželi, ali mu ne udijeli da to i uživa, nego uživa tu- 
đinac«; a u istoj knjizi 5,12: »Vidjeh teško zlo pod 
suncem: skupljeno blago što je na propast svome vlas- 
niku«. Moramo, dakle, iskati da nam naše imanje bude 
na korist; to molimo kad govorimo: »Kruh naš daj 
nama«, tj. učini da nam ono što imamo bude na korist, 
a ne na štetu, kako to piše u Knjizi o Jobu 20, 14 — 15: 
»Hrana ta mu trune u utrobi, otrovom zmijskim u crije- 
vima postaje. Blago progutano mora izbljuvati. Bog će 
ga istjerati njemu iz utrobe«. 

Ima još jedna mana, a to je pretjerana zabrinutost . 
Naime, neki se tjeskobno brinu za zemaljska dobra već 
godinu dana unaprijed. Ti onda nisu nikad u miru. Ali 
u Evanđelju po Mateju 6,31 Isus opominje: »Nemojte 
zabrinuto govoriti: 'Što ćemo jesti?' ili: 'Što ćemo piti?' 
ili: 'U što ćemo se obući?'« Zato nas Gospodin uči da 
ištemo kruh svagdanji, tj. ono što nam je potrebno u 
sadašnjosti. 

Ima i drugi kruh osim zemaljskoga, a to je kruh 
sakramentalni (euharistijski). Ištemo, dakle, i euharis- 
tdjski kruh koji se dnevno u Crkvi priređuje, da nam 
on, kojim se sakramentalno pričešćujemo, bude na spa- 
senje. U Evanđelju po Ivanu 6,51 Isus kaže: »Ja sam 
kruh živi koji je s neba sišao«, a u Prvoj poslanici 
Korinćanima 11, 27 — 29 Apostol opominje: »Tko god 
jede kruh ili pije čašu Gospodnju nedostojno . . . sud 
sebi jede i pije«. 

Osim euharistijskog kruha ima i kruh riječi Božje. 
U Evanđelju po Mateju 4,4 Isus veli: »Ne živi čovjek 
samo o kruhu, nego o svakoj riječi što izlazi iz Božjih 
usta«. Ištemo, dakle, da nam dadne kruh, tj. svoju riječ. 
Iz nje izvire blaženstvo pravednosti 26 , žeđ za pravdom. 
Doista, kad posjedujemo duhovna dobra, još više za 
njima čeznemo. Iz toga proizlazi (duhovna) glad, a iz 
nje želja za nasićenjem u vječnom životu. 

26 Vidi bilj. 17 — 18. 

Peta prošnja: 


Otpusti nam duge naše kako i mi otpuštamo dužnicima 

našim 

Ima ljudi velike mudrosti i jakosti, ali zbog pre- 
tjeranog pouzdanja u svoju snagu ne rade mudro ono 
što rade niti dovode do kraja što su namjeravali. U 
Mudrim izrekama 20,18 stoji: »Naumi se provode sa- 
vjetom«. Duh Sveti, koji daje jakost, daje i dar savje- 
ta P Svaki dobri savjet za spasenje ljudi od Duha je 
Svetoga. Savjet je potreban posebno čovjeku u nevo- 
lji, kao npr. savjet liječnikov onomu koji je obolio. 
Zato i čovjek koji je duhovno obolio od grijeha treba 
da traži savjeta kako bi ozdravio. Da je grešniku potre- 
ban savjet, naznačeno je kod Danijela 4,24: »Kralju, 
neka ti bude mio moj savjet: iskupi svoje grijehe pra- 
vednim djelima... i milosrđem prema siromasima«. 
Odličan je, dakle, savjet za oproštenje grijeha: milos- 
tinja i milosrđe. Zato Duh Sveti poučava grešnike da 
ištu ti mole: »Otpusti nam duge naše«. Dužnici smo pred 
Bogom ako mu oduzimamo ono na što ima pravo. A 
Bog ima pravo tražiti da vršimo njegovu volju dajući 
joj prednost pred svojom voljom. Kada dakle dajemo 
prednost svojoj volji pred njegovoj, oduzimamo Bogu 
što mu po pravu pripada. A to je grijeh. Dakle, grijesi 
su naši dugovi. Duh Sveti nas savjetuje da pitamo od 
Boga oproštenje. Zato i kažemo: »Otpusti nam duge 
naše«. 

Te riječi nas potiču da postavimo tri pitanja: zašto 
ištemo? kako se ta prošnja ispunja? što se od nas 
traži da se ta prošnja ispuni? 

1. — U vezi s prvim pitanjem valja primijetiti da iz 
ove prošnje možemo izvući dvije pouke vrlo potrebne 
za ovaj život: treba živjeti s jedne strane u strahu i 
poniznosti, a s druge strane u nadi i ufanju. 


^ Vidi bilj. 17—18. 

Bilo je tako preuzetnih krivovjeraca 2 * koji su uči- 
li da se čovjek sam svojim silama može kloniti grije- 
ha. Ali, to nije nikomu dano osim Kristu, koji nije imao 
Duha u ograničenoj mjeri i Blaženoj Djevici, koja je 
bila puna milosti i u kojoj nije bilo nikakva grijeha, 
kako kaže Augustin: »Kad je riječ o Djevici, ne dolazi 
u obzir da bi sagriješila«. 29 Ali drugim svetima nije bilo 
dano da ne sagriješe barem lakim grijesima. U Prvoj 
Ivanovoj poslanici 1,8 čitamo: »Reknemo li da grijeha 
nemamo, sami sebe varamo, i istine nema u nama«. 
To se vidi i po ovoj prošnji. Naime, svim svetima i svim 
ljudima priliči moliti Očenaš, u kojemu se kaže: »Ot- 
pusti nam duge naše«, dakle, svi priznaju i ispovijedaju 
da su grešnici ili dužnici. 

Druga je pouka da valja uvijek živjeti u nađi, jer, 
premda smo grešnici, ipak ne smijemo zdvajati da nas 
očajanje ne odvede k većim i raznim grijesima kako 
veli Apostol u Poslanici Efežanima 4,19: »Oni očajavši 
podadoše se razvratnosti da bi u pohlepi počinjali sva- 
ku nečistoću« (po Vulg.). Vrlo je korisno, dakle, da 
uvijek gojimo nadu. Jer, koliko god čovjek sagriješio, 
mora se nadati da će mu Bog oprostiti ako se skruši i 
obrati. Ta se nada učvršćuje kad ištemo: »Otpusti nam 
duge naše«. 

Tu su nadu potkopali Novacijanovi sljedbenici, 30 
koji su učili da nikad neće dobiti oproštenje oni koji 
su, pa i jedanput, poslije krštenja sagriješili. To nije 
ispravno jer je istina što Krist reče u Evanđelju po 
Mateju 18,32: »Sav sam ti onaj dug oprostio, jer si 


“To su pelagijevci, tako nazvani po PELAGIJU (+ oko 
422). Protiv njegova učenja i njegovih sljedbenika osobito 
se borio sv. Augustin, ističući potrebu Božje milosti za spa- 
senje. 

29 De natura et gratia, c. 36, n. 42; AM t. 10, col. 
144 — 145; PL 44. 

30 NOVACIJAN, rimski svećenik i učen teolog, živio je 
oko 250. god. Tražio je da se prema otpalima postupa veo- 
ma strogo. Budući da je papa Kornelije postupao blaže, 
došlo je do spora i čak do raskola u rimskoj Crkvi. Nova- 
cijan se dao posvetiti za protubiskupa i osnovao protucrk- 
vu. Njegova se »Crkva svetih« održala do 4. stoljeća. 

me zamolio«. Kad god, dakle, zamoliš, moći ćeš do- 
biti oproštenje ako zaišteš sa skrušenošću zbog grije- 
ha. 

Tako, dakle, iz ove prošnje proizlazi strah i nada, 
jer svi grešnici koji se kaju i priznaju grijehe, postižu 
milosrđe. Zato je ta prošnja bila potrebna. 

2. — U vezi s drugim pitanjem valja primijetiti da 
u grijehu možemo uočiti dva vida: krivnju što smo u- 
vri jedili Boga, i kaznu koju smo krivnjom zaslužili. 
Krivica se otpušta skrušenošću koju prati odluka da 
ćemo se ispovjediti i izvršiti zadovoljštinu. U Psalmu 
31, 5 čitamo: »Rekoh: 'Priznat ću Gospodinu prijestup 
svoj’, i ti si mi krivnju grijeha oprostio«. Ne valja, 
dakle, očajati jer je za oproštenje krivnje dovoljna 
skrušenost s odlukom da ćemo se ispovjediti. 

No, netko može primijetiti: Ako se grijeh oprašta 
skrušenošću, čemu onda svećenik? Odgovaram: Bog po 
skrušenosti oprašta krivnju, a vječnu kaznu, na koju 
je grešnik obvezan, zamjenjuje vremenitom. Zato, kad 
bi čovjek umro bez ispovijedi, koju je želio, ali je 
nije mogao obaviti, — otišao bi u čistilište i tako trpio 
vrlo velike muke, kako uči Augustin. 31 Ali, kad se ispo- 
vjediš, svećenik te odrješuje od te kazne »vlašću klju- 
čeva« 32 kojoj se podlažeš. Stoga Krist reče apostolima, 
u Evanđelju po Ivanu 20, 22—23; »Primite Duha Sveto- 
ga! Kojima otpustite grijehe, otpuštaju im se; kojima 
zadržite, zadržani su im«. Zato, ako se netko jedanput 
ispovjedi, može mu se otpustiti i cijela kazna. 

Nasljednici apostola pronašli su i drugi način ka- 
ko dobiti otpuštenje vremenite kazne, a to su oprosti. 


31 Enarratio in Psalmum 37, n. 3; AM t. 4, col. 295 
C; PL 36, 597. De vera et falsa paenitentia, c. 17, n. 34; AM 
t. 6, Appendbc col. 241; PL 40. (Danas se smatra da ovo 
djelo nije od sv. Augustina.) 

32 »Vlast ključeva« (potestas clavium) znači ovlaštenje 
koje ima Crkva da ukloni zapreke za ulaz u Kraljevstvo 
nebesko. Te zapreke su grijesi, koje Crkva oprašta u ime 
Božje i tako tom vlašću kao ključem otvara raiska vrata. 
(Usp. Supplementum Sume teologije, pit. 17, čl. 1.) Izraz 
se očito oslanja na Isusove riječi upućene Petru: »Tebi ću 
dati ključeve Kraljevstva nebeskoga« (Alt 16, 19). 

Onomu koji je u Božjoj milosti i ljubavi, oprosti toliko 
vrijede koliko to odrede nadležne crkvene vlasti. Ra- 
zumije se da papa može davati oproste, i to iz »duhov- 
ne riznice Crkve«. Naime, mnogi su sveti učinili puno 
dobrih djela a nisu sagriješili, barem ne smrtno; ta su 
djela učinili u korist Crkve. Također zasluge Kristove 
i Blažene Djevice sačinjavaju, recimo, duhovnu riznicu 
Crkve. Papa i oni kojima on povjeri, mogu te zasluge di- 
jeliti kad je potrebno. 

Grijesi se, dakle, otpuštaju ne samo skrušenošću 
gledom na krivnju nego također ispovijeđu i oprostima 
gledom na kaznu. 

3. — U vezi s trećim pitanjem valja primijetiti da 
se s naše strane traži da svojim bližnjima otpustimo 
uvrede što su nam ih nanijeli. Zbog toga se kaže: ». . . 
kako i mi otpuštamo dužnicima našim«. Inače nam 
Bog neće oprostiti. U Knjizi Sirahovoj 28,3 piše: »Ako 
čovjek goji mržnju na drugoga, kako može od Gospo- 
da tražiti ozdravljenje?«, a u Evanđelju po Luki 6,37: 
»Praštajte i oprostit će vam se«. Zato se jedino u ovoj 
prošnji postavlja uvjet, kad se kaže: ». . . kako i mi ot- 
puštamo dužnicima našim«. Ako ne otpustiš, neće ti se 
oprostiti. 

No, ti bi mogao reći: »Ja ću reći prvi dio, a onaj 
drugi, tj. 'kako otpuštamo dužnicima našim', taj ću 
prešutjeti«. Zar nastojiš Krista izigrati? To ti neće 
uspjeti. Krist, koji je sastavio ovu molitvu, dobro se 
nje sjeća, pa ne može biti prevaren. Zato — što kažeš 
ustima, ispuni srcem. 

Postavlja se pitanje, da Ii onaj koji ne kani otpus- 
titi bližnjemu, smije reći: ». . . kako i mi otpuštamo 
dužnicima našim«. Na prvi pogled izgleda da ne smije, 
jer laže. Ipak, ne laže jer ne moli u svoje ime, nego 
u ime Crkve, koja se ne vara u onom što moli; stoga je 
prošnja u množim (»mi otpuštamo«!). 

Otpuštamo na dva načina. Prvo je način kojim se 
služe savršeni, tj. uvrijeđeni potraži onoga koji ga je 
uvrijedio, kao što je naznačeno u Psalmu 33,15: »Traži 
mir i za njim idi«. Drugi je način svima zajednički, na 
koji su svi obvezani, tj. da oproste onomu koji traži 

oproštenje. U Knjizi Sirahovoj 28,2 čitamo: »Oprosti 
nepravdu svojemu bližnjemu, pa kad budeš molio, gri- 
jesi će se tvoji oprostiti«. 

U ovoj prošnji Očenaša izvor je onom blaženstvu . 33 
»Blago milosrdnima: oni će zadobiti milosrđe«. Milo- 
srđe, naime, potiče da se smilujemo svome bližnjemu. 


šesta prošnja: 

I ne uvedi nas u napast 

Ima grešnika koji žele postići oproštenje grijeha, 
pa se stoga ispovijedaju i kaju, ali ne ulažu dužni na- 
por da ponovo ne padnu u grijeh. To je protivurječno: 
s jedne strane žale svoje grijehe kad se kaju, a s^ druge 
strane gomilaju grijehe koje žale. Zato Bog kaže kod 
Izaije 1,16: »Operite se, očistite. Uklonite mi s očiju 
djela opaka, prestanite zlo činiti!« Krist nas je, dos- 
ljedno, u prethodnoj prošnji poučio da ištemo otpuš- 
tenje grijeha, a u ovoj, da se mognemo kloniti grijeha, 
jer je rekao: »Ne uvedi nas u napast«. To znači: ne do- 
pusti da budemo dovedeni u kušnju po kojoj bismo 
pali u grijehe. 

U vezi s time mogu se postaviti tri pitanja: što je 
napast? kako je čovjek napastovan i od koga? kako se 
oslobađa od napasti? 

1. — Napastovati znači kušati, napastovati čovjeka 
znači kušati njegovu krepost, čovjekova krepost dvoja- 
ko može biti stavljena na kušnju jer zahtijeva dvoje, 
tj. činiti dobro i čuvati se zla. U Psalmu 33, 15 čitamo: 
»Zla se kloni a čini dobro«. Katkada je, dakle, čovjeko- 
va krepost stavljena na kušnju s obzirom na zahtjev 
da treba činiti dobro, a katkada gledom na zahtjev da 
se treba kloniti zla. 

Što se prvoga zahtjeva tiče, čovjek je kušan da li 
je spreman na neko dobro, npr. na post ili slično. Tvo- 
ja krepost je velika ako si spreman činiti dobro. Na 


« Vidi bilj. 17—18. 

taj način Bog katkada kuša čovjeka, ne zato što ne bi 
znao njegovu krepost, nego da je svi upoznaju i da 
bude drugima za primjer. Tako je Bog kušao Abra- 
hama, kako priča Knjiga Postanka 22, i Joba, kako se 
vidi iz Knjige o Jobu. Stoga Bog često puta dopušta 
da pravednici trpe, da se u strpljivom podnošenju pat- 
nji pokaže njihova krepost i da oni sami u kreposti 
napreduju. U Ponovljenom zakonu. 13,4 čitamo: »To vas 
iskušava Gospodin, Bog vaš; hoće da dozna ljubite li 
zbilja Gospodina, Boga svoga«. Tako, dakle, Gospodin 
kuša potičući na dobro. 

Što se drugoga zahtjeva tiče, čovjekova se krepost 
stavlja na kušnju kad ga netko navodi na zlo. Ako se 
junački odupire i ne pristaje, čovjekova je krepost 
velika. A ako podlegne napasti, njegova je krepost ni- 
kakva. Tim načinom Bog nikoga ne kuša, jer Jakovlje- 
va poslanica 1,13 jasno uči: »Bog... ne napastuje niko- 
ga«. 

2. — Čovjeka napastuje vlastito tijelo, đavao i svijet. 

Tijelo napastuje dvojim načinom: potičući na zlo 
i odvraćajući od dobra. Potiče na zlo jer stalno čezne 
za svojim, sj etilnim užicima, koji su često grešni. Tko 
se zadržava u sj etilnim užicima, zanemaruje duhovna 
dobra. U Jakovljevoj poslanici 1, 14 stoji: »Svakoga 
napastuje njegova požuda«. — Tijelo napastuje i time 
što odvraća od dobra. Duh bi sam po sebi uživao u 
duhovnim dobrima, ali tijelo pritiskuje i priječi duh. U 
Knjizi Mudrosti 9,15 čitamo: »Propadljivo tijelo tlači 
dušu, i ovaj zemljani šator pritiskuje um bremenit 
mislima«, a u Poslanici Rimljanima 7, 22 — 23: »Po 
unutrašnjem čovjeku s užitkom se slažem sa Zakonom 
Božjim, ali opažam u svojim udovima drugi zakon, 
koji vojuje protiv zakona uma moga i zarobljuje me 
zakonom grijeha, koji je u mojim udovima«. To napas- 
tovanje tijela vrlo je teško jer je naš neprijatelj, tj. 
tijelo, s nama vrlo usko spojen; a Boetije M piše da ni 


34 BOETIJE (470 — 525) bio je filozof, teolog i političar. 
Živio je u Rimu u teškim vremenima poslije raspada Za- 
padnorimskog carstva za vladavine istočnogotskog kralja 

kuga ne škodi više nego neprijatelj u kući. 35 Zato tre- 
ba biti budan. U Evanđelju po Mateju 26,41 Isus opo- 
minje: »Bdijte i molite da ne padnete u napast«. 

Đavao također mnogo kuša. Poslije nego su pobije- 
đene sj etilne napasti, napada đavao, protiv kojega nam 
se treba junački boriti. Apostol u Poslanici Efežanima 
6,12 upozorava: »Nije nam se boriti protiv krvi i mesa, 
nego protiv Vrhovništva, protiv Vlasti, protiv upravlja- 
ča ovoga mračnoga svijeta, protiv zlih duhova na nebe- 
sima«. Zato se đavao na posebni način zove »zavodnik«, 
npr. u Prvoj poslanici Solunjanima 3,5 gdje Apostol 
strahuje »da vas možda Zavodnik nije zaveo«. On 
zavodi veoma lukavo. Kao vješt vojskovođa koji opsje- 
da tvrđavu, istražuje slaba mjesta, pa kuša čovjeka 
tamo gdje je najslabiji. Napastuje ga onim manama 
kojima je čovjek, pošto je pobijedio tijelo, najviše 
sklon, kao što su srdžba, oholost i drugi duhovni po- 
roci. U Prvoj poslanici 5,8 sveti pisac nas opominje: 
»Protivnik vaš, đavao, kao ričući lav obilazi koga da 
proždre«. 

Kad đavao kuša, ne predočuje odmah nešto što je 
očito zlo, nego što ima privid dobra, da bi time na- 
pastovanog barem malko skrenuo s puta temeljnog 
opredjeljenja; tako će ga kasnije lakše navesti na grijeh 
kad ga je prije barem ponešto skrenuo s pravoga puta. 
U tom smislu i Apostol u Drugoj poslanici Korinćanima 
11,14 upozorava: »Sam se Sotona prerušuje u anđela 
svjetla«. A onda, kad je nekoga već naveo na grijeh, 
tako ga zarobi da mu ne dopušta iz grijeha ustati. U 
Knjizi o Jobu 40,12 piše: »Sva su mi stegna ispreplele 


Teodorika, koji mu je najprije bio sklon, a onda ga dao 
pogubiti u Paviji oko god. 525. U tamnici je napisao knjigu 
De consolatione philosophiae (0 utjehi filozofije). Od teološ- 
kih djela treba spomenuti De Trinitate (0 Trojstvu), a 
od filozofskih njegove prijevode i tumačenja Aristotelovih 
i Porfirijevih logičkih spisa. Izvršio je velik utjecaj na 
srednjovjekovnu misao, tako da je i sv. Toma tumačio ne- 
ka njegova djela. 

35 De consolatione philosophiae, 1. 3, prosa 5; PL 
63, col 743 A. 

žile«: to je slika grešnikova robovanja đavlu. Đavao 
vara i prevarenog drži u grijehu. 

I svijet napastuje prevelikom i pretjeranom pohle- 
pom za vremenitim dobrima, a također i strahom pred 
progoniteljima i silnicima. U vezi s prvim Apostol upo- 
zorava u Prvoj poslanici Timoteju 6,10: »Korijen svih 
zala je srebroljublje«. U vezi s drugim čitamo u Knjizi 
o Jobu 37,19: »Zbog tmine se ne snalazimo više«, a u 
Drugoj poslanici Timoteju 3,12: »Svi koji hoće živjeti 
pobožno u Kristu Isusu, bit će progonjeni«; također 
Isus, u Evanđelju po Mateju 10,28: hrabri: »Ne bojte 
se onih koji ubijaju tijelo«. 

3. — Tako je objašnjeno što je napast, kako je 
čovjek napastovan i od koga. Preostaje da se vidi 
kako se čovjek može napasti osloboditi . 

Tu valja primijetiti ovo: Krist nas ne uči moliti da 
ne budemo kušani, nego da ne budemo uvedeni u na- 
past. Jer, ako čovjek pobijedi napast, zaslužuje nagra- 
du. Zato i kaže Jakovljeva poslanica 1, 2: »Pravom 
radošću smatrajte, braćo moja, kad upadnete u razne 
kušnje«, a u Knjizi Sirahovoj 2,1: »Sine moj, ako želiš 
služiti Gospodinu, pripravi dušu svoju na kušnju«, pa 
opet u Jakovljevoj poslanici 1,12: »Blago čovjeku koji 
trpi kušnju: prokušan, primit će vijenac života«. Stoga 
nas Isus uči iskati da ne budemo dovedeni u napast 
pristajući uz nju. U Prvoj poslanici Korinćanima 10,13 
piše: »Nije vas zahvatila druga kušnja osim ljudske«. 
Biti kušan je ljudsko, ali pristati je đavolsko. 

No, zar nas Bog navodi na zlo? Može to izgledati 
jer kažemo: »Ne uvedi nas u napast«. Odgovaram: Bog 
može dopustiti (»trpjeti«) da čovjek sagriješi kad mu 
zbog mnogih grijeha uskrati svoju milost te bez nje 
on upadne u grijeh. U tom vrlo širokom smislu možda 
se može kazati da Bog »navodi« na zlo. 36 U Psalmu 


* Zato se u nekim prijevodima Očenaša izbjegava 
kazati »Ne uvedi nas ...«, nego se jasnije kaže: »Ne dopusti 
da podlegnemo u napasti« (npr. španjolski: No nos dejes 
caer en la ten tat ion). Uostalom, kad se uzme u obzir heb- 
rejska podloga Očenaša, izlazi da je pravi smisao ove proš- 

70,9 pjevamo: »Ne zabaci me u starosti: kad mi malak- 
šu sile, ne zapusti me!« Bog neće da pristanemo na 
grijeh; zato nam daje žar ljubavi: svaka ljubav, kako 
god bila malena, može se oduprijeti grijehu. U Pjesmi 
nad pjesmama 8,7 čitamo: »Mnoge vode ne mogu uga- 
siti ljubav«. Bog sam daje i svjetlo razuma kojim nas 
poučava što treba raditi. Čovjek koji griješi — kako 
kaže Filozof ( Aristotel ) — čini to u neku ruku zbog 
neznanja. 37 Zato Bog u Psalmu 31,8 kaže: »Učit ću te, 
put ti kazat kojim ti je ići«; a i David je to molio, u 
Psalmu 12, 4 — 5: »Prosvijetli mi oči da ne zaspim na 
smrt, nek ne kaže dušmanin: 'Nadjačah njega'«. 

To je dar Duha Svetoga — dar razuma (umnosti) 38 . 
Ne pristajući uz napast, čuvamo srce čisto, o čemu go- 
vori Isus u Evanđelju po Mateju 5,8: »Blago čistima, 
srcem: oni će Boga gledati«. Tako ovom prošnjom sti- 
žemo k blaženstvu gledanja Boga} 9 , u koje neka nas 
On uvede. 


Sedma prošnja: 

Nego izbavi nas od zla 

Gospodin nas je poučio da ištemo oproštenje grije- 
ha i kako da ne podlegnemo kušnjama. A ovom nas 
prošnjom uči iskati da budemo izbavljeni od zla, od 
svake vrste zala, kao što su grijesi, bolesti i nevolje, 
kako veli Augustin.® Budući da smo o grijehu d napas- 
tima već govorili, preostaje da nešto kažemo o osta- 


li je: »Nemoj dozvoliti da uđemo u napast«. (Usp. A. REBIĆ, 
Oče naš — molitva Gospodnja, Kršćanska sadašnjost, 1973, 
str. 81.) 

37 Ethica Nichomachea, lib. 72, c. 3, n. 4 — 13; ARISTO- 
TELIS, Opera omnia, Parisiis, Firmin-Didot, vol. 2, pag. 78, 
38 — 79, 49; Nikomahova etika, preveo dr M. Đurić, Kultura, 
Beograd 1958, str. 168 — 171. 

3 « Vidi bilj. 17—18. 

3 9 Vidi bilj. 17—18. 

40 Usp. Enchiridion . . . de fide spe et caritate, c. 115 — 
116, n. 30; AM t. 6, col. 239—240; PL 40. 

lim zlima, tj. o svim protivštinama i nevoljama ovoga 
svijeta. Od njih nas Bog izbavlja na četiri načina: 

1. — Izbavlja nas time što nas čuva od trpljenja . 
To se ipak rijetko događa jer su i sveti na ovome svi- 
jetu izloženi trpljenju. U Drugoj poslanici Timoteju 
3,12 čitamo: »Svi koji hoće živjeti pobožno u Kristu 
Isusu, bit će progonjeni«. Međutim, katkada Bog neke 
čuva od trpljenja jer zna da su slabi i da se ne mogu 
oduprijeti. Bog tada naliči liječniku koji oslabjelom 
pacijentu ne daje jake lijekove. U Otkrivenju 3,8 čita- 
mo: »Evo, otvorio sam pred tobom vrata kojih nitko 
zatvoriti ne može. Doista, malena je tvoja snaga«. U 
nebu neće biti nikakva trpljenja. U Knjizi o Jobu 5,19 
čitamo: »Iz šest nevolja« — jer čovjek u ovom životu 
prolazi kroz šest svojih životnih dobi — »tebe će izba- 
viti, a ni u sedmoj zlo te dotaknuti neće«; također u 
Otkrivenju 7,16: »Neće više gladovati ni žeđati«. 

2. — Bog nas dzbavlja i time što nas u nevoljama 
tješi . Kad Bog ne bi dao utjehu, ne bismo mogli izdr- 
žati. U Drugoj poslanici Korinćanima 1,8 Apostol piše: 
»Bijasmo prekomjerno, preko snage, pretovareni«, pa 
opet u gl. 7,6: »Bog, tješitelj poniznih, utješi nas«, te 
konačno u Psalmu 93,19: »Kad se skupe tjeskobe u 
srcu mome, tvoje mi utjehe dušu vesele«. 

3. — Izbavlja nas također time što onima koji trpe 
daje toliko dobročinstva da zaborave na nevolje . U 
Tobiji 3,22 (Vulg.) čitamo: »Poslije oluje tišinu daješ«. 
Tako, dakle, ne valja se bojati nevolja i trpljenja na 
ovom svijetu jer se mogu lako podnijeti kako zbog 
udijeljene utjehe tako zbog kratkoće. U tom smislu 
Apostol piše u Drugoj poslanici Korinćanima 4,17: 
»Ova malenkost naše časovite nevolje donosi nam obi- 
lato, sve obilatije, breme vječne slave, jer nama nije 
do vidljivog, nego do nevidljivog; ta vidljivo je privre- 
meno, a nevidljivo — vječno«. 

4. — Bog nas, konačno, izbavlja time što se kušnja 
i trpljenje obraćaju na dobro . Zato se ne kaže: Izbavi 
nas od trpljenja, nego od zla. Svetima se trpljenje obra- 
ća u slavu, zato se njime i ponose, kako priznaje Apos- 
tol u Poslanici Rimljanima 5,3: »Mi se dičimo i u nevo- 

ljama jer znamo: nevolja rađa postojanost«, a u T°biji 
3,13 (Vulg.) čitamo: »U vrijeme trpljenja otpuštaš gri- 
jehe«. Bog, dakle, čovjeka oslobađa od zla i trpljenja 
okrećući ih na dobro. To je znak velike mudrosti jer 
je odlika mudraca da zlo usmjeri na dobro; a to se do- 
gađa po strpljivosti u nevoljama. Ostale kreposti se 
služe onim što je dobro, dok se strpljivost koristi onim 
što je zlo, pa je zato nužna u zlim časovima, tj. u nevo- 
ljama. U Mudrim izrekama 19,11 piše: »Um čovjeka 
poznaje se po strpljivosti« (po Vulg.). 

Duh Sveti po daru mudrosti 41 potiče da lstemo 
strpljivost i tako dođemo do blaženstva koje je plod 
mira* 1 , jer strpljivošću posjedujemo mir kako u sreći 
tako u nesreći. Zbog toga se mirotvorci zovu smoyi 
Božji. Naime, slični su Bogu, kojemu ništa ne može 
naškoditi, ni dobro, ni zlo; tako m njima^ Stoga — bla- 
go mirotvorcima jer će se zvati sinovi Božji. 

Amen je opća potvrda svih prošnji. 44 


* • 

Hoćemo li sažeti cijelo tumačenje, reoimo da je 
u Gospodnjoj molitvi sadržano sve što želimo i sve čega 
se želimo kloniti. A među svim željenim dobrima ono 
više ljubimo koje više želimo: to je Bog. Zato najprije 
išteš slavu Božju kad kažeš: » Sveti se ime tvoje«. 

Od Boga valja željeti troje što se odnosi na tebe. 

Najprije, da dođeš u život vječni. To istes kad ka- 
žeš: » Dođi Kraljevstvo tvoje«. . 

Onda, valja željeti da činiš volju Božju i njegovu 
pravednost. To išteš kada kažeš: »Budi volja tvoja kako 

na nebu tako i na zemlji«. 


u Vidi bilj. 17—18. 

« Vidi bilj. 17—18. 

43 Mt 5, 9. 

44 Amen je hebrejska riječ, i znači: pozdano, zastalno. 
U Starom zavjetu znači odobravanje. U Isusovim ustima 
ie riječ potvrđivanja, i znači otprilike: doista, uistinu. _ U 
ostalim knjigama Novoga zavjeta (osim Evanđelja) riječ 
»amen« je liturgijski poklik Bogu u smislu molbe, da 
ispuni dano obećanje. (Usp. Biblijski leksikon, Kršćanska 
sadašnjost, Zagreb 1972, str. 19.) 

Konačno, valja željeti da imaš potrebno za život. 
To išteš kada kažeš: »Kruh naš svagdanji daj nam da- 
nas«. 

0 ovom tro j em govori Gospodin u Evanđelju po 
Mateju 6,33: »Tražite najprije Kraljevstvo Božje« — 
to se odnosi na prvo — »i pravednost njegovu« — to 
se odnosi na drugo — »a sve će vam se ostalo nadoda-, 
ti« — to se odnosi na treće. 

Ono čega se treba kloniti i što treba izbjegavati — 
to je ono što se protivi dobru. Imamo četiri vrste do- 
bara, od kojih je prvo: slava Božja. Njoj ne može nani- 
jeti štetu nikakvo zlo, kao što se vidi i iz Knjige o 
Jobu 35, 6 7: »Ako griješiš, što si mu uradio, grije- 
hom svojim što si mu zadao? Ako si prav, što si dodao 
njemu?« Naime, Bog je proslavljen i time što kažnjava 
zlo kao i time što nagrađuje dobro. 

Drugo je dobro: život vječni. Njemu se protivi 
grijeh, jer ga grijehom gubimo. Zato, da uklonimo gri- 
jeh, kažemo: » Otpusti nam duge naše kako i mi otpuš- 
tamo dužnicima našim«. 

Treće je dobro: pravednost ii dobra djela. Tomu se 
protivi napast, jer nas napasti priječe da činimo dobro. 
Da bismo uklonili tu opasnost, ištemo:»7 ne uvedi nas 
u napast«. 

Četvrto je dobro: potrebne stvari i povoljni uvjeti 
za zemaljski život. Njih ugrožavaju protivštine i trp- 
ljenja. Da ih izbjegnemo, ištemo: »Nego izbavi nas od 
zla. Amen.« 

O DVJEMA ZAPOVIJEDIMA LJUBAVI 
I 

0 DESET ZAPOVIJEDI ZAKONA 


Uvod 

Troje je čovjeku potrebno za spasenje: znati što 
treba vjerovati, znati za čim treba težiti i znati što treba 
činiti. 0 prvome nas poučava Vjerovanje, u kojem nam 
se izlažu članci vjere predani od apostola; o drugome 
— Gospodnja molitva; o trećem — zakon Božji. 

Ovdje namjeravam izložiti nauku o onom što treba 
činiti. Da nju razumijemo, treba znati da postoje četiri 
zakona: 

1. — Naravni ćudoredni zakon. To nije ništa drugo 
nego svjetlo razuma, usađeno nam od Boga, kojim 
spoznajemo što moramo činiti, a čega se kloniti. To 
svjetlo i taj zakon Bog je dao čovjeku kad ga je 
stvorio. Mnogi ipak misle da ih neznanje ispričava ako 
ga ne opslužuju. Protiv njih prorok u Psalmu 4,7 kaže: 
»Mnogi govore: Tko će nam pokazati dobro?’« — kao 
da ne znaju što treba činiti — , i onda odgovara: »Oba- 
sjalo nas je svjetlo lica tvoga, Gospodine« — to jest 
svjetlo razuma, koje nam kazuje što treba činiti. Svat- 
ko zna da ne valja činiti drugome ono što ne bi želio 
da njemu drugi učini, i slično. No, makar je Bog kod 
stvaranja čovjeku dao ovaj zakon, đavao je naknadno 
u čovjeku posijao drugi zakon, tj. zakon požude. 

2. — Zakon požude. Dok je duša u prvom čovjeku 
bila podložna Bogu, opslužujući Božje zapovijedi, dotle 
je i tijelo u svemu bilo podložno duši ili razumu. Ali, 
poslije nego je đavao došap tavan j em odvratio čovjeka 
od obdržavanja Božjih zapovijedi, tijelo je postalo ne- 
poslušno razumu. Tako se događa da se čovjek, iako ga 
razum navodi na dobro, ipak iz požude priklanja 

suprotnome. Apostol kaže u Poslanici Rimljanima 7,22: 
»Opažam u svojim udovima drugi zakon, koji vojuje 
protiv zakona uma moga«. Razumijemo onda zašto za- 
kon požude često izopačuje naravni ćudoredni zakon i 
ispravan sud razuma. Zato Apostol dodaje: »I zarob- 
ljuje me zakonom grijeha koji je u mojim udovima«. 
Budući da je ćudoredni naravni zakon bio izopačen 
zakonom požude, trebalo je vratiti čovjeka ka krepos- 
nim djelima i odvratiti ga od poroka. U tu svrhu bio je 
potreban zakon objavljen u Svetom pismu. 

3. — Starozavjetni Zakon. Valja znati da se čovjek 
na dvojak način odvraća od zla i navodi na dobro: naj- 
prije — strahom, a zatim ljubavlju. Na čovjeka najviše 
djeluje strah od pakla i posljednjeg suda da bi počeo 
izbjegavati grijeh. Zato Knjiga Sirahova 1,14 uči: »St- 
rah Gospodnji početak je mudrosti«, pa dalje u retku 
27 (Vulg.): »Strah Gospodnji izgoni grijeh«. Premda 
onaj koji iz straha ne griješi nije još pravednik, ipak 
je to početak opravdanja. Tako se čovjek Mojsijevim 
Zakonom odvraća od zla i navodi na dobro. Tko bi 
prekršio Mojsijev Zakon, bio bi kažnjen smrću, kako 
piše d u Poslanici Hebrejima 10,28: »Je li tko prekršio 
Zakon Mojsijev, bez milosrđa biva pogubljen na osnovi 
dvojice ili trojice svjedoka«. 

Ovaj način izbjegavanja zla bio je ipak nedovoljan. 
Zakon dan po Mojsiju, što je strahom odvraćao od 
zla, nije bio dostatan, jer, iako je obuzdavao ruku, nije 
dušu. Postoji, dakle, drugi način kako odvratiti od zla 
i navesti na dobro, a to je način ljubavi. To je Kristov 
zakon, tj. zakon evanđeoski, koji je zakon ljubavi. 

4. — Zakon ljubavi. Primijetimo da postoje tri raz- 
like između zakona straha i zakona ljubavi. Prvo: zakon 
straha zarobljuje one koji ga opslužuju, a zakon lju- 
bavi ih čini slobodnima. Naime, tko radi samo iz straha, 
radi kao rob, a koji radi iz ljubavi, djeluje kao slo- 
bodan čovjek. Zato Apostol izjavljuje u Drugoj posla- 
nici Korinćanima 3,17: »Gdje je Duh Gospodnji, ondje 
je sloboda«; jer oni (koji imaju Duha Gospodnjega) 
rade iz ljubavi kao sinovi. — Drugo: obdržavateljd Sta- 
roga zakona primali su kao nagradu vremenita dobra, 

kako čitamo kod Izaije 1,19: »Htjednete li me poslu- 
šati, uživat ćete plodove zemaljske«. Obdržavatelji No- 
voga zakona za nagradu primaju nebeska dobra, kako 
je naznačeno u Evanđelju po Mateju 19,17: »Ako hoćeš 
u život ući, čuvaj zapovijedi«, i u istom Evanđelju 
3,2: »Obratite se! TS približilo se kraljevstvo nebesko«. 
— Treće: Stari zakon je težak, a Novi lak. 0 Starom je 
rečeno u Djelima apostolskim 15,10: »Što sada iskuša- 
vate Boga, stavljajući učenicima na vrat jaram kojega 
ni oci naši ni mi ne mogosmo nositi?« 0 Novom je 
kazano u Evanđelju po Mateju 11,30: »Jaram je moj 
sladak, i breme moje lako«, a u Poslanici Rimljanima 
8,15: »Ne primiste duha robovanja da se opet bojite, 
nego primiste Duha posinstva«. 

Kako rekosmo, razlikujemo četiri zakona: naravni 
ćudoredni zakon, što ga je Bog usadio u čovjeka kad 
ga je stvorio; zakon požude; starozavjetni Zakon; za- 
kon ljubavi i milosti, tj. zakon Kristov. Budući da se 
svi ne mogu baviti naukom, Krist je dao kratak zakon 
da ga svi mogu upoznati i da se nitko ne može nezna- 
njem ispričavati što ga ne obdržava. To je zakon bo- 
žanske ljubavi, o kojem Apostol u Poslanici Rimljani- 
ma 9,28 izjavljuje: »Kratku riječ objavit će Gospodin 
na zemlji« (po Vulg.). 

Taj zakon mora biti mjerilo ljudskih čina. Kao što 
je na području umijeća i zanata djelo dobro i isprav- 
no kad je izrađeno po pravilima umijeća, tako je i 
ljudski čin ispravan i krepostan kad je učinjen u skla- 
du s pravilom, tj. s božanskom ljubavlju; a kad se od 
njega udaljuje, nije dobar, ni ispravan, ni savršen, Da 
bi ljudski čini, dakle, bili dobri, valja da budu u skladu 
s pravilom božanske ljubavi. 

Zakon božanske ljubavi proizvodi u čovjeku četiri 
vrednote: 

1. — Budi u njemu duhovni život. Očito je da je 
ljubljeno biće po prirodi sjedinjeno s onim koji ljubi; 
stoga onaj tko ljubi već na neki način posjeduje ljub- 
ljenoga. U Prvoj Ivanovoj poslanici 4,16 čitamo: »Tko 
ostaje u ljubavi, u Bogu ostaje i Bog u njemu«. Pri- 
rodno je svojstvo ljubavi da onoga koji voli preobra- 

žava u voljeno biće: ako volimo niske i prolazne stvari, 
i sami postajemo niski i nestalni. Kod Hošee 9,10 
stoji napisano: »Postadoše grozote kao ljubimci njiho- 
vi«. Zato, ako ljubimo Boga, mi se pobožanstvenjuje- 
mo, kao što je naznačeno u Prvoj poslanici Korinća - 
nima 6,17: »Tko prione uz Gospodina, jedan je duh«. 

Augustin 1 piše: »Kao što je duša život tijela, tako 
je Bog život duše«. 2 . To je očevidno. Kažemo, naime, 
da tijelo živi kada snagom duše vrši životne djelatnosti, 
to jest kad radi i pokreće se; kad se duša odijeli od 
tijela, ono više ne radi niti se kreće. Duša pak djeluje 
kreposno i savršeno kad djeluje snagom ljubavi po 
kojoj je Bog u njoj prisutan; bez ljubavi on ne djeluje. 
U Prvoj Ivanovoj poslanici 3,14 čitamo: »Tko ne ljubi, 
ostaje u smrti«. Kad bi netko imao sve darove (kariz- 
me) Duha Svetoga 3 , a ne bi imao ljubavi, ne bi imao 
pravog života. Ni dar različitih jezika, ni dar vjere niti 
bilo koji drugi dar ne daju duši život, kao što ni zlatne 
haljine, kojima bismo zaodjeli mrtvo tijelo, ni drago 
kamenje kojima bismo ga uresili — ne daju život tije- 
lu: ono ostaje mrtvo. 

To je prva vrednota koju ljubav uzrokuje. 

2. — Božanska ljubav omogućuje čovjeku da obdr - 
žava Božje zapovijedi. Grgur 4 piše: »Božja ljubav nije 
nikada besposlena«. 5 Ako je prisutna, čini velike stvari; 


1 O sv. Augustinu vidi Izlaganje o Apostolskom vjero- 
vanju, bilj. 1. 

2 Sermo 273 (al. de diversis 101) in Natali martvrum, 
c. 1, n. 1; AM t. 5, col. 1105; PL 38. 

3 Ovdje sv. Toma ne govori o »sedam darova Duha 
Svetoga« (koje spominje u Izlaganju o Očenašu, vidi tamo 
bilj. 17 — 18), nego o izvanrednim darovima Duha ili kari- 
zmama, koje Duh Sveti daje prvenstveno za izgradnju vjer- 
ničke zajednice (usp. 1 Kor 12, 8—11). Ti darovi, doduše, 
daju se onima koji su u Božjoj ljubavi, ali to ne mora 
biti uvijek slučaj (usp. 1 Kor 13, 1 — 3 i Suma teologije, 
11 — 11. pit. 172, čl. 4); nasuprot, onih »sedam darova Duha 
Svetoga« ne mogu biti bez ljubavi i milosti Božje u duši. 

4 O sv. Grguru Velikom vidi Izlaganje o Apostolskom 
vjerovanju, bilj. 31. 

5 Homilia 30 die sancto Pentecostes, n. 2; PL 76, col. 
1221 B. 

ako ne djeluje, onda je i nema. Stoga je očevidan znak 
prisutnosti Božje ljubavi kad smo spremni ispunjavati 
Božje zapovijedi. Opažamo da tko voli, čini velike i 
teške stvari radi onoga koga voli. U Evanđelju po Iva- 
nu 14,23 Spasitelj kaže: »Ako me tko ljubi, čuvat će 
moju riječ«. 

Tko opslužuje zapovijed i zakon Božje ljubavi, 
taj ispunjava cijeli zakon. Ima, naime, dvije vrste Bož- 
jih zapovijedi: po jednima se nešto naređuje, po dru- 
gima nešto zabranjuje. Što se tiče naredbi, njih ljubav 
ispunjava, jer punina zakona — koja se sastoji u 
zapovijedima — upravo je ljubav po kojoj ispunjava- 
mo zapovijedi. Što se pak tiče zabrana, ljubav i njih 
ispunjava jer — kao što uči Apostol u Prvoj poslanici 
Korinćanima 13,4 — »ne radi pogrešno«. 

3. — Božanska ljubav štiti čovjeka protiv protivšti- 
na. Onomu koji posjeduje ljubav, nikakve protivštine 
ne škode, nego se okreću na dobro. U Poslanici Rimlja- 
nima 8,28 Apostol uči: »Onima koji Boga ljube sve sura- 
đuje na dobro« (po Vulg.). Čak i protivštine i poteškoće 
postaju ugodnima onomu koji ljubi, kako to opažamo 
u dnevnom životu. 

4. — Božanska ljubav nas vodi k sreći. Vječno je 
blaženstvo obećano samo onima koji posjeduju ljubav. 
Bez nje je sve ostalo nedovoljno za vječni život. Apo- 
stol nas poučava u Drugoj poslanici Timoteju 4,8: 
»Pripravljen mi je vijenac pravednosti kojim će mi u 
onaj Dan uzvratiti Gospodin, pravedan sudac; ne samo 
meni, nego i svima koji s ljubavlju čekaju njegov 
Pojavak«. 

Blaženstvo se mjeri prema stupnju ljubavi, a ne 
prema stupnju koje druge kreposti. Mnogi su provodili 
stroži život nego apostoli, pa ipak ovi nadvisuju u 
blaženstvu sve ostale zbog veličine ljubavi. Oni su 
imali prvine Duha, kako kaže Apostol u Poslanici Rim- 
ljanima 8,23. Razlike, dakle, u blaženstvu potječu od 
razlika u ljubavi. 

Tako smo objasnili četiri učinka ljubavi u nama. 

Postoje i drugi učinci ljubavi koje ne smijemo 
zaobići. 


145 


1- — Ljubav donosi otpuštenje grijeha. Opažamo to 
već u svakodnevnom životu. Ako netko nekoga uvrijedi, 
ali ga poslije iskreno zavoli, oprostit će mu uvredu 
jer ga sada voli. Tako i Bog otpušta grijehe onima ko- 
ji ga ljube. U Prvoj Petrovoj poslanici 4,8 stoji: »Lju- 
bav pokriva mnoštvo grijeha«. Dobro se kaže: »pokri- 
va«, jer se tako naznačuje da Bog onda te grijehe »ne 
vidi« i ne kažnjava ih. Premda se u tom navodu kaže 
da pokriva »mnoštvo grijeha«, ipak Salomon u Mudrim 
izrekama 10,12 kaže da »ljubav pokriva sve pogreške«. 
To se najbolje vidi na primjeru Magdalene. Naime, u 
Evanđelju po Luki 7,47 Isus izjavljuje: »Oprošteni su 
joj grijesi mnogi«, pa nadodaje razlog: »jer ljubljaše 
mnogo«. 

Možda će tkogod kazati: »Ako je dovoljna ljubav 
da se izbrišu grijesi, zar je onda potrebno još i pokaja- 
nje«? Odgovaram: nitko uistinu ne ljubi ako se uistinu 
ne kaje; što više nekoga volimo, to više žalimo ako 
smo ga uvrijedili. 

To je jedan učinak ljubavi. 

2. — Ljubav prosvjetljuje srce. U Knjizi o Jobu 
37,19 stoji napisano: »Zbog tmine se ne snalazimo više«. 
Cesto ne znamo što nam je raditi ili što željeti. A 
ljubav nas poučava o svemu što nam je potrebno za 
spasenje. Zato Prva Ivanova poslanica 2,27 veli: »Nje- 
govo nas Pomazanje uči o svemu«, jer gdje je lju- 
bav, tu je i Duh Sveti, koji sve zna i vodi nas po 
ispravnom putu, kako kaže Psalam 142,11. A u Knjizi 
Sirahovoj 2,10 (Vulg.) piše: »Vi što se bojite Gospodina, 
ljubite ga, i bit će prosvijetljena srca vaša«. Bit će 
prosvijetljena da upoznaju što je potrebno za spasenje. 

3- — Ljubav u čovjeku pobuđuje savršenu radost. 
Nitko nema prave radosti ako nema ljubavi. Tko god 
nešto želi, taj se zapravo ne veseli, ne raduje niti smi- 
ruje dok to ne postigne. Kad je riječ o zemaljskim 
dobrima, događa nam se da želimo ona koja nemamo, 
a kad ih imamo, ne cijenimo ih i ne nalazimo u njima 
zadovoljstva. Nije tako kad se radi o duhovnim dob- 
rima. Naprotiv, tko ljubi Boga, već ga posjeduje. Du- 
ša koja ljubi d čezne za Bogom, u njemu se smiruje 

(raduje). »Tko ostaje u ljubavi, u Bogu ostaje, i Bog 
u njemu«, veli Prva Ivanova poslanica 4,16. 

4. — Ljubav donosi savršeni mir. Kad je riječ o 
zemaljskim dobrima, za kojima ljudi često teže, ljud- 
ska duša ne miruje kad ih postigne, nego, postigavši 
jedno, odmah želi drugo. Kod Izaije 57, 20 — 21 čitamo: 
»Opaki su poput mora uzburkanog koje se ne može 
smiriti... 'Nema mira grešnicima’, govori Bog moj«. 
To se ne događa kad se radi o ljubavi prema' Bogu: 
koji Boga ljube, savršen mir uživaju, kao što stoji u 
Psalmu 118,165: »Koji tvoj Zakon ljube, velik mir uži- 
vaju, ni o što se oni ne spotiču«. Razlog je tomu što 
samo Bog može ispuniti našu želju. Bog je veći od 
našega srca, kako piše u Prvoj Ivanovoj poslanici 3,20. 
Zato Augustin kaže u prvoj knjizi Ispovijesti: »Stvorio 
si nas, Gospodine, za sebe, i nemirno je naše srce dok 
se ne smiri u tebi«, 6 a u Psalmu 102,5 čitamo: »Život ti 
ispunja dobrima«. 

5. — Ljubav obdaruje čovjeka velikim dostojanst- 
vom. Sva stvorenja služe Božjem veličanstvu, jer ih je 
on stvorio, kao što obrtnička djela služe zanatliji koji 
ih je napravio. Ali, ljubav Božja pretvara slugu i roba 
u slobodnjaka i prijatelja, kao što kaže Isus u Evan- 
đelju po Ivanu 15,15: »Više vas ne zovem slugama . . . 
vas sam nazvao prijateljima«. 

Ali, zar se Pavao i drugi apostoli ne zovu slugama? 

Odgovaram: Dvojako je služenje. Jedno potječe iz 
straha; mučno je i nije vrijedno nagrade. Ako se netko 
uzdržava od grijeha samo zbog straha, ne stiče zasluge, 
on je još sluga i rob. — Drugo služenje je iz ljubavi. 
Ako netko ne radi samo iz straha od Božje pravde, ne- 
go iz ljubavi prema Bogu, ne radi kao rob, nego kao 
slobodan, jer radi dobrovoljno. 7 U tom smislu Isus ka- 


6 Conjessiones, lib. 1, c. 1, n. 1; AM t. 1, col. 69; 
Ispovijesti, preveo Stjepan Hosu, Kršćanska sadašnjost, 
Zagreb 1973, str. 7. 

7 Onaj strah kojim netko služi Bogu samo zato što se 
boji kazne sv. Toma zove ropskim strahom (timor servilis, 
Suma teologije II — II, pit. 19, čl. 2), a onaj kojim netko 

že: »Više vas ne zovem slugama«. A zašto? Na to od- 
govara Apostol u Poslanici Rimljanima 8,15: »Ne pri- 
miste duha robovanja da se opet bojite, nego primiste 
Duha posinstva«. Također čitamo u Prvoj Ivanovoj 
poslanici 4,18: »Straha u ljubavi nema... jer strah je 
muka«, a ljubav slast. Ljubav nas čini ne samo slobod- 
nima nego i sinovima, kao što se kaže u istoj Poslanici 
3,1: »Sinovi se Božji zovemo i jesmo«. 

Netko biva posinjen kad stekne pravo nasljedstva 
od onoga koji ga je posinio. Tako i ljubav stiče pravo 
na nebesku, Božju baštinu, a to je život vječni. Apos- 
tol piše u Poslanici Rimljanima 8, 16 — 17: »Sam Duh 
susvjedok je s našim duhom da smo djeca Božja; ako 
pak djeca, onda i baštinici, baštinici Božji, a subašti- 
nici Kristovi«. A u Knjizi Mudrosti 5,5 čitamo: »Kako 
li su se ubrojili među sinove Božje!« 

Iz onoga što smo već rekli proizlazi da su očevid- 
ne koristi ljubavi. Budući da je ona tako korisna, 
treba uložiti brižljiv napor da je stečemo i očuvamo. 

Nitko ne može sam od sebe steći ljubav. Ona je 
dar samoga Boga. Zato se kaže u Prvoj Ivanovoj posla- 
nici 40,10.19: »Ne da smo mi ljubili Boga, nego — on 
je prije ljubio nas«, jer ne ljubi on nas zato što bismo 
mi prije ljubili njega, nego činjenica da ga ljubimo 
posljedica je njegove ljubavi prema nama i u nama. 
Osim toga, iako svi darovi dolaze od Oca svjetlila (kako 
kaže Jakovljeva poslanica 1,17), taj dar, tj. dar ljubavi, 
sve nadmašuje. Sve drugo možemo dobiti i imati bez 
dara ljubavi i Duha Svetoga, ali s ljubavlju primamo i 
imamo samog Duha Svetoga. U Poslanici Rimljanima 
5,5 Apostol kaže: »Ljubav je Božja razlivena u srcima 
našim po Duhu Svetome koji nam je dan«. A dar 


obdržava Božje zapovijedi iz straha da ga ne bi uvrije- 
dio, dakle iz ljubavi, Toma nazivlje sinovskim strahom 
(timor filialis). Ako je pak u nekome pomiješan jedan i 
drugi strah, onda je to početnički strah (timor initialis), 
jer se nalazi u početnicima, u kojima ljubav još nije sa- 
vršena (Suma teologije, II— II, pit. 19, čl. 8). Početnički i 
sinovski strah su dobri, dok je ropski strah zao, ne baš u 
svojoj suštini, nego ukoliko se boji kazne kao najglavnijeg 
zla (nav. mj., čl. 4). 

različitih jezika, ili spoznanja, ili prorokovanja može 
se dobiti bez ljubavi i Duha Svetoga. 8 

Mada je ljubav božanski dar, ipak se s naše strane 
traži neka priprema. Dva su uvjeta potrebna da se 
taj dar primi i, već primljen, poveća. 

Da se dar ljubavi dobije, treba: 

1. — pažljivo slušati riječi Božje. To potvrđuje naše 
ljudsko iskustvo. Kad, naime, čujemo govoriti o neči- 
jim odlikama, počnemo ga voljeti. Tako i kad sluša- 
mo Božju riječ, zapaljeni smo Božjom ljubavlju. U 
Psalmu 118,140 čitamo: »Riječi su tvoje ognjem raža- 
rene veoma, zato ih tvoj sluga ljubi« (po Vulg.), a u 
Psalmu 104, 19: »Riječ Gospodnja ga ražari« (po Vulg.). 
Zato i ona dva učenika, ražarena božanskom ljubavlju, 
rekoše jedan drugome, kako piše u Evanđelju po Luki 
24,32: »Nije li gorjelo srce u nama dok nam je putem 
govorio, dok nam je otkrivao Pisma?«; a u Djelima 
apostolskim 10,44 čitamo: »Dok je Petar još govorio te 
riječi, siđe Duh Sveti na sve koji su slušali tu besjedu«. 
To se često događa za vrijeme propovijedi: da se oni 
koji su došli otvrdla srca, zapale božanskom ljubavlju 
zbog propovjednikovih riječi. 

2. — neprekidno promišljati o Božjim dobročinst- 
vima. U Psalmu 38,4 piše: »U meni srce je gorjelo«. 
Ako hoćeš zadobiti Božju ljubav, razmišljaj o dobro- 
činstvima. Pretvrdo bi srce imao onaj tko se ne bi dao 
zapaliti Božjom ljubavlju razmišljajući o Božjim dobro- 
činstvima koja je primio, o opasnostima koje je 
•izbjegao i o blaženstvu koje nam je Bog obećao. 
Stoga Augustin piše: »Tvrda je duša onoga čovjeka koji 
ne samo da ne poklanja ljubav nego je čak ni ne uz- 
vraća« 9 . Općenito govoreći: kao što zle misli uništavaju 
ljubav, tako je dobre stiču, hrane i čuvaju. Bog opo- 
minje, kako piše kod Izaije 1,16: »Uklonite mi s oči- 


8 Usp. 1 Kor 13, 1 — 2 i bilj. 3. Neki izvanredni darovi, 
npr. proroštvo, mogu biti »bez Duha Svetoga«, tj. bez mi- 
losti i ljubavi, po kojima Duh Sveti prebiva u duši. Ali 
to ne znači da taj dar nije od Duha Svetoga: on, mada u 

tom slučaju u duši ne prebiva, ipak u njoj djeluje i u 
njoj se »očituje« {Suma teologije I, pit. 43, c. et ad 4.) 

ju opaka djela vaših misli« (po Vulg.); također u Knji- 
zi Mudrosti 1,3: »Podmukle misli otuđuju od Boga«. 

Dva su zahtjeva da se postojeća ljubav poveća: 

1. — Odvojenost srca od zemaljskih dobara. Naše 
srce ne može biti potpuno privrženo raznim stvarima; 
zato nitko ne može (potpuno) ljubiti Boga i svijet. Zbog 
toga, što se više duša udaljuje od ljubavi prema zemalj- 
skim dobrima, to se više učvršćuje u ljubavi prema 
Bogu. U tom smislu piše Augustin u knjizi O osamdeset 
tri različita pitanja: »Briga oko sticanja ali očuvanja 
zemaljskih dobara otrov je za ljubav. Naprotiv, umanji- 
vanje pohlepe znak je rasta ljubavi, a potpuna odsut- 
nost pohlepe znak je njezina savršenstva, jer je pohlepa 
korijen svih zala«. 9 10 Tko, dakle, želi rast ljubavi, nek 
se trudi ublažiti pohlepu. 

Pohlepa se sastoji u želji za stjecanjem i očuva- 
njem zemaljskih dobara. Poticaj da se ublaži, nalazi se 
u strahu Božjemu, jer jedino se Boga ne možemo bo- 
jati bez ljubavi. Radi toga su bili ustanovljeni redov- 
nički redovi, u kojima i po kojima se duša odvraća 
od ovozemaljskih i raspadi jivih dobara i uzdiže k 
božanskima. To je naznačeno riječima iz Druge knjige 
o Makabejcima 1,22: »U trenutku zasja sunce, dotad 
zastrto oblakom«. Sunce, to jest ljudski um, zastrt je 
oblakom kad je uronjen u zemaljsko; zasja kad se 
otrgne i odvrati od privrženosti zemaljskome. 

2. — Čvrsta strpljivost u protivštinama. Uistinu, 
kad podnosimo teške kušnje za biće koje volimo, 
ljubav ne slabi, nego raste. U Pjesmi nad pjesmama 
8,7 čitamo: »Mnoge vode ne mogu ugasiti ljubav«. Mno- 
ge vode znače nevolje i nedaće. Zato se sveti još više 
utvrđuju u Božjoj ljubavi dok podnose protivštine radi 
Boga; oni sliče umjetniku koji više voli ono djelo radi 
kojega se najviše namučio. Tako i vjernici, što više 
nedaća za Boga podnesu, to se većma uzdižu k ljubavi 


9 De catechizandis rudibus c. 4, n. 7; AM t. 6, col. 267; 
PL 40, 25. 

10 De diversis quaestionibus octoginta tribus, p. 36, n. 
1; AM t. 6, col. 13; PL 40, 25. 

prema njemu. To je naznačeno riječima iz Knjige Pos- 
tanka 7,17: »Vode«, tj. nevolje, »sveudilj su rasle i 
korablju nosile«, tj. Crkvu, ili dušu pravednika. 


O ljubavi prema Bogu 

Kad su zakonoznanci pitali Krista prije njegove 
muke, koja je najveća i prva zapovijed, on im odgovori, 
u Evanđelju po Mateju 22, 37 — 38: »Ljubi Gospodina, 
Boga svoga, svim srcem svojim, i svom dušom svojom, 
i svim umom svojim. To je najveća i prva zapovijed«. 

Uistinu, ta je zapovijed veća, plemenitija i koris- 
nija od ostalih; njome se ispunjaju sve zapovijedi. No, 
da se ova zapovijed ljubavi može savršeno ispuniti, 
traže se četiri uvjeta: 

1. — Sjećanje na božanska dobročinstva. Doista, sve 
što imamo, bilo dušu, bilo tijelo, bilo vanjska dobra, 
imamo od Boga. Stoga je prirodno da mu svime time 
služimo i da ga ljubimo savršenima srcem. Veoma bi 
bio nezahvalan onaj koji ga ne bi ljubio imajući u 
vidu ta dobročinstva. David je, razmišljajući o tome, 
klicao, u Prvoj knjizi Ljetopisa 29,14: »Od tebe je sve, 
i iz tvojih ruku primivši, dali smo tebi!« A sveti ga pi- 
sac u Knjizi Sirahovoj 47,10 ovako hvali: »(David) je 
proslavljao sveto ime Gospodnje, i Svetište je odzva- 
njalo već od zore«. 

2. — Promatranje Botje veličine. Bog je veći od 
našega srca, kako je rečeno u Prvoj Ivanovoj poslanici 
3,20. Stoga, ako mu služimo svim srcem i svim silama, 
opet ne možemo učiniti koliko on zaslužuje. To je iz- 
rečeno u Knjizi Sirahovoj 43, 32 — 33 (Vulg.): »Hvalite 
Gospoda koliko god možete, jer je on još uzvišeniji . . . 
Blagoslivljajte ga, uzvisujte ga koliko možete: veći je od 
svake hvale«. 

3. — Odricanje od ovosvjetskih i zemaljskih dobara. 
Doista, veliku nepravdu Bogu nanosi onaj koji neko 
drugo dobro izjednačuje s njime. Kod Izaije 40,18 čita- 
mo: »S kime ćete prispodobiti Boga?« Kada zemaljska 
i raspadi j iva bića d stvari jednako volimo kao i Boga, 
tada ih izjednačujemo s njime. Ali, to je skroz nemogu- 

će. Zbog toga se kaže kod Izaije 28,20: »Prekratka bit 

umo°a<! e T. ** pruŽi ’ preuzak Pokrivač da se 

umota«. Tu se čovječje srce poređuje s prekratkom 

posteljom i preuskim pokrivačem. Uistinu, ljudsko ie 

d™„ Pr S k R ‘ P™ 51 ™ Boga. Zbog toga, kd neslo 
drugo osim Boga primiš u svoje srce, njega izgoniš 
On, naime, ne trpi takmaca u duši, kao ni muž kod 

Bo?; °f k Vdl U Kni ' Zi hlaSka 20>5: >>Ja - B °S tvoj, 

nW, r • JUb0m ° ran<< - ° n ne da da išta Uubimo koliko 
njega ili izvan njega. 

h,v Izbje Z avc l n i e svih grijeha. Nitko ne može Iju- 
ti Boga u grijehu. U Evanđelju po Mate ju 6,24 Isus 

s?Ta'kT : 6 S | UŽiti B ° gU 1 b °g a tstvu«. Ako 

si dakle, u grijehu, ne ljubiš Boga. A onaj je ljubio 

koji je govorio: »Gospodine, sjeti s e da sam pred to- 

^°n Jern ° 1 P ° Štena srca<< ' kako čitamo kod 
u . 38 ’ 3, °. slm t°g a Ih ja je govorio narodu, u Prvoj 
knjižio kraljevima 18,21: »Dokle ćete hramati na obje 

hrome Ak r Je , . Jahve B °g- slijedite ga!« Kao što se 
hrom čovjek naklanja sad amo sad tamo, tako i grešnik 

nn? p nJ v S a f d , nast ° ji tražiti B °g a - Zato Gospodin 
pozivlje, kod Joela 2,12: »Vratite se k meni svim srcem 
svojim«. 

Protiv ove zapovijedi griješe dvije vrste ljudi: 

1 i , Najpnj f.’ °m k °ji izbjegavaju jedan grijeh nor 
udnost, ali počine drugi, npr. grijeh lihve Ipak su 

vruedni osude, jer »,ko u jedkome kmo posme! p OS 

2 10 - ZatTm SVega<< i ^ kaŽe Jakovl j*™ poslanica 

.. Zatim, griješe također oni koji jedan griieh 

ispovijedaju, a drugi ne; nešto kažu jednim ispovjed 
dr “Some. Takvi nemaju 1 KoriSi oZlpc 
3 J griješe, jer imaju nakanu prevariti Boga i 
raspolovljuju sakramenat. g 

vati $ nri u PrVih , tiČ ®' netko reče: »Bezbožno je očeki- 
ati od Boga polovično oproštenie« u A štrv co a -u 

tiče, Psalam 61,9 kaže- »Pred S e • • se . dru g lh 

U ispovijedi treba sve očkovati J “'Uevajte., ,j. 

Rekosmo da je čovjek dužan darovati se Bogu. Sa- 
da promotrimo što mu čovjek treba da daruje. Mora 
mu darovati srce, dušu, um i snagu. Zato se kaže u 
Evanđelju po Marku 12, 30: »Ljubi Gospodina, Boga 
svoga, iz svega srca svojega, iz sve duše svoje, iz sveg 
uma svoga i iz sve snage svoje«. 

Srce znači nakanu. Nakana posjeduje snagu da ob- 
likuje sva naša djela. Stoga i dobra djela, kad su uči- 
njena sa zlom nakanom, postaju zla. U Evanđelju po 
Luki 11,34 Isus kaže: »Kad ti je oko«, tj. nakana, »ne- 
valjalo, i tijelo ti je tamno«, tj. sva tvoja dobra djela 
postaju tamna. Zbog toga u svakom našem djelu nek 
je prisutna nakana koja ga usmjeruje Bogu. Tako ka- 
že i Apostol u Prvoj poslanici Korinćanima 10, 31: »Ili 
jeli, ili pili, ili drugo što činili, sve na slavu Boga čini- 
te«. 

Ipak sama dobra nakana nije dovoljna, nego tre- 
ba da i volja bude ispravna, što je naznačeno riječju 
»duša«. Stvarno, čovjek često radi u dobroj nakani, ali 
uzaludno, jer nedostaje ispravna volja. Npr. kad netko 
krade da nahrani siromaha: tu je prisutna dobra na- 
kana, ali volja nije sasvim ispravna. 12 Zbog toga nijedno 
se zlo ne može opravdati dobrom nakanom. U Poslanici 
Rimljanima 3,8 čitamo: »I zar da ne 'činimo zlo da 
dođe dobro’, kako nas kleveću i kako neki kažu da 
govorimo? Sud ih pravedni čeka!«. Ispravna je volja 
prisutna u dobroj nakani kad je volja u skladu s Bož- 
jom voljom. To svaki dan molimo riječima: »Budi 
volja tvoja kako na nebu tako i na zemlji«. U Psalmu 
39, 9 čitamo psalmistove riječi: »Milje mi je, Gospodi- 
ne, vršiti volju tvoju«. Radi toga^ i kaže Evanđelje: 
» . . . iz sve duše svoje«. Riječ »duša«, naime, često se 
u Sv. pismu uzima u značenju: volja, kao u Poslanici 
Hebrejima 10,38: »Ako li (pravednik) otpadne, ne mili 
se on duši mojoj«, tj. mojoj volji. 


12 Za potpunu ispravnost volje traži se ne samo dobra 
nakana nego i to da djelo samo po sebi bude ispravno, ili 
barem da ne bude zlo, Usp. Suma teologije I — II, pit. 20, čl. 

Katkada su prisutne dobra nakana i ispravna vo- 
lja, ali je grijeh u umu. Stoga i um treba Bogu poklo- 
niti. Apostol kaže u Drugoj poslanici Korinćanima 10, 
5: »Zarobljujemo svaki um na pokornost Kristu«. Mno- 
go ih je koji ne griješe djelom, ali često vole o grije- 
sima misliti. Protiv njih je napisano kod Izaije 1,16: 
»Uklonite s misli djela opaka« (po Vulg.). Ima ih koji 
se toliko uzdaju u svoju mudrost te neće da prihvate 
ono što je Bog objavio. Takvi ne poklanjaju svoj um 
Bogu. Protiv njih se kaže u Mudrim izrekama 3,5: »Ne 
oslanjaj se na vlastiti razbor«. 

Ali, ni to nije dovoljno. Treba Bogu pokloniti i 
svoju snagu. U Psalmu 58,10 čitamo: »Jakost ću svoju 
za te čuvati« (po Vulg.). Mnogi koriste svoju snagu u 
grešne svrhe, želeći time pokazati svoju sposobnost. 
Protiv njih diže svoj glas prorok Izaija 5,22: »Jao oni- 
ma koji su jaki u vinu i junaci u miješanju jakih pića«. 
Drugi opet pokazuju svoju moć i snagu nanoseći štetu 
bližnjima, a morali bi je upotrijebiti da im pomognu, 
prema onomu što kažu Mudre izreke 24, 11: »Izbavi 
one koje vode u smrt; i spašavaj one koje vode na 
stratište«. 

Dosljedno, da možemo Boga ljubiti, valja da mu 
poklonimo sve: nakanu, volju, um i snagu. 


O ljubavi prema bližnjemu 

Kad su Krista pitali koja je najveća zapovijed, na 
jedno pitanje dao je dva odgovora. Prvi je: »Ljubi 
Gospodina Boga svoga«; o tomu smo već govorili. A 
drugi je: »Ljubi bližnjega svoga kao samoga sebe«. 
Tko to obdržava, sav je zakon ispunio. Apostol kaže u 
Poslanici Rimljanima 13,10: »Punina Zakona je ljubav«. 

Četiri nas poticaja navode da ljubimo bližnjega: 

1- Ljubav prema Bogu. U Prvoj Ivanovoj posla- 
nici 4,20 čitamo: »Rekne li tko: 'Ljubim Boga, a mrzi 
brata svog, lažac je«. Uistinu, tko kaže da nekoga voli, 
a mrzi njegova sina ili njegove udove, laže. Svi su 
vjernici sinovi (Božji) i udovi Kristovi, jer Apostol 

uči u Prvoj poslanici Korinćanima 12,27: »Vi ste tijelo 
Kristovo i, pojedinačno, udovi«. Zbog toga, tko ne 
ljubi bližnjega, ne ljubi Boga. 

2. — Božja zapovijed. Kad je Krist odlazio s ovoga 
svijeta, među ostalim zapovijedima posebno je prepo- 
ručio ono što piše u Evanđelju po Ivanu 15,12: »Ovo 
je moja zapovijed: ljubite jedni druge kao što sam ja 
ljubio vas«. Uistinu, tko bližnjega mrzi, ne obdržava 
Božje zapovijedi. Ljubav prema bližnjemu je znak da 
opslužujemo Božji zakon. Zato Gospodin kaže u Evan- 
đelju po Ivanu 13,35: »Po ovom će svi znati da ste moji 
učenici: ako budete imali ljubavi jedni za druge«. Ne 
kaže: po tom što ćete uskrisivati mrtve ili po kojem 
d nagom čudesnom znaku, nego po ovom znaku: »ako 
budete imali ljubavi jedni za druge«. To je dobro uočio 
sveti Ivan, zato i reče u Prvoj poslanici 3,14: »Mi zna- 
mo da smo iz smrti prešli u život«. Zašto? »Jer lju- 
bimo braću; tko ne ljubi, ostaje u smrti«. 

3. — Ista ljudska narav. U Knjizi Sirahovoj 13,15 
piše: »Svako biće ljubi svoju vrstu«. Radi toga, budu- 
ći da su svi ljudi iste vrste, iste naravi, moraju se 
međusobno ljubiti. Zato je mržnja prema bližnjemu 
ne samo protiv Božjega zakona nego i protiv prirod- 
nog zakona. 

4. — Korist. Ljubav čini da ono što ima jedan, bu- 
de i drugima od koristi. Ljubav sjedinjuje Crkvu i 
čini sve zajedničkim. U Psalmu 118, 63 čitamo: »Dionik 
sam svih koji te se boje i koji čuvaju tvoje naredbe« 
(po Vulg.). 

» Ljubi bližnjega svoga kao samoga sebe«.. 

To je druga zapovijed, i odnosi se na ljubav prema 
bližnjemu. Rekosmo već da moramo ljubiti bližnjega. 
Sad preostaje da kažemo kako treba da ga ljubimo. To 
je naznačeno riječima: »kao samoga sebe«. U skladu 
s time naša ljubav valja da ima pet odlika: 

1. — Moramo uistinu ljubiti bližnjega kao same se- 
be. To činimo kad ga volimo ne radi nas samih, nego 
radi njega. Da to bolje shvatimo, razlikujemo tri lju- 
bavi, od kojih dvije nisu istinske, a treća jest. Uzmimo 
onu koja je usmjerena na korist, o kojoj govori Knjiga 

Sirahova 6,10: »Nađe se po koji prijatelj za stolom, ali 
ga nema u času nevolje«. To nije prava ljubav, jer kad 
nema koristi, nema ni nje; a to je znak da ne želimo 
dobro bližnjemu, nego vlastitu korist. Ima i druga pri- 
vidna ljubav, koja je usmjerena na užitak. Ni to nije 
prava ljubav jer, kad nema ugodnosti, nema ni nje; a 
to je znak da ne želimo u prvom redu dobro bližnjega, 
nego vlastit užitak. Konačno, ima i prava ljubav, koja 
je usmjerena na krepost. Tada ne volimo bližnjega radi 
svoga dobra, nego radi dobra njegova. 

2. — Moramo bližnjega ljubiti sređeno, tj. da ga ne 
volimo iznad Boga, ili onoliko koliko i Boga, nego 
onako kako moraš voljeti sebe. U Pjesmi nad pjesmama 
2,4 piše: »Uspostavio je poredak u mojoj ljubavi« (po 
Vulg.). Tom redoslijedu naučio nas je Gospodin, u 
Evanđelju po Mat ej u 10,37: »Tko ljubi oca ili majku 
više nego mene, nije mene dostojan. Tko ljubi sina ili 
kćer više nego mene, nije mene dostojan«. 

3. — Treba da ljubimo bližnjega djelotvorno . Sebe 
samoga ne voliš samo osjećajem, nego se marljivo tru- 
diš da postigneš dobro, a izbjegneš zlo. Tako treba da 
činiš i bližnjemu. U Prvoj Ivanovoj poslanici 3,18 piše: 
»Ne ljubimo riječju i jezikom, nego djelom i istinom«. 
No, najgori su oni koji ustima ljube, a srcem škode. 
O njima govori Psalam 27, 3: »Govore slatko s bližnji- 
ma, a u srcu im je pakost«. Apostol u Poslanici Rimlja- 
nima 12,9 potiče: »Ljubav (neka bude) nehinjena!«. 

4. — Bližnjega treba ljubiti neprestance, kao što i 
sebe neprestance voliš. U Mudrim izrekama 17,17 čita- 
mo: »Prijatelj ljubi u svako vrijeme, a u nevolji i bra- 
tom postaje«. To znači da ljubi i u sreći i u nesreći, 
čak se tada najbolje vidi tko je pravi prijatelj. 

Dva su uvjeta što pridonose da se sačuva prija- 
teljstvo. Najprije strpljivost. Nasuprot, »svadljivac ras- 
paljuje svađu«, kažu Mudre izreke 26,21. Na drugo 
mjesto dolazi poniznost, iz koje proizlazi strpljivost. 
Nasuprot, »oholost rađa samo svađu«, kažu Mudre iz - 
7 eke 13, 10. Uistinu, tko o sebi visoko misli, a drugog 
prezire, ne može trpjeti njegove nedostatke. 

5. — Bližnjega treba ljubiti pravedno i sveto, tj. ne 
smijemo ga ljubiti da s njime počinjamo grijehe; na 
taj način ne smijemo ni sebe ljubiti, jer bismo time 
izgubili Boga. Stoga Isus kaže u Evanđelju po Ivanu 
15,9: »Ostanite u mojoj ljubavi«. 0 toj ljubavi veli 
Knjiga Sirahova 24,24 (Vulg.): »Ja sam majka lijepe 
ljubavi«. 

» Ljubi bližnjega svoga kao samoga sebe«. 

Tu su zapovijed Židovi i farizeji krivo shvatili, mis- 
leći da njome Bog zapovijeda ljubiti prijatelje, a mrziti 
neprijatelje. Dosljedno, pod riječju »bližnji« razumije- 
vahu samo prijatelje. Ovo shvaćanje htio je Isus odba- 
citi kad je rekao, u Evanđelju po Mateju 5,44: »Lju- 
bite neprijatelje svoje, činite dobro onima koji vas 
mrze« (po Vulg.). 

Tko mrzi brata svoga, ne nalazi se na putu spase- 
nja. Zato Prva Ivanova poslanica 2,9 upozorava: »Tko . . . 
mrzi brata svoga, u tami je sve do sada«. — Ali, mo- 
že nam se činiti da je to u suprotnosti s činjenicom da 
su sveti neke mrzili, kao što kaže i Psalam 138, 22: 
»Mržnjom dubokom ja ih mrzim i držim ih svojim ne- 
prijateljima«, a i u Evanđelju po Luki 14,26 Isus uči: 
»Dođe li tko k meni, a ne mrzi svog oca i majku ... ne 
može biti moj učenik«. 13 Odgovaram: Kristov primjer 
treba da nam u tom bude uzorom. Uistinu, Bog ljubi i 
mrzi. Naime, u čovjeku treba razlikovati dvoje: narav 
i porok; ljudsku narav treba u svakome ljubiti, a po- 
rok mrziti. Dosljedno, ako bi netko želio da koji čov- 
jek dođe u pakao, mrzio bi čovječju narav. Ali, ako 
bi htio da netko bude dobar, mora mrziti njegov gri- 
jeh. U tom smislu, izjavljuje Psalam 5, 6: »Mrziš sve 
koji čine bezakonje«; a u Knjizi Mudrosti 11,24 piše: 
»Ti ljubiš sva bića, i ne mrziš ni jedno koje si stvorio«. 

Bog, dakle, i ljubi i mrzi: ljubi narav, mrzi porok. 

Osim toga, treba primijetiti da čovjek katkada 
može bez grijeha počiniti zlo, naime kad preko nekog 
zla želi dobro. 14 I Bog tako čini. Uzmimo slučaj čovje- 
ka koji je bio zao dok je bio zdrav, a kad oboli, onda 
se obrati; ili slučaj onoga koji je u sreći bio zao, a 
kad je upao u nesreću, obrati se i postane dobar. Neš- 

to takvo čitamo kod Izaije 28,19: »Nevolja će vas nau- 
čiti da shvatite« (po Vulg.). Dosljedno, bez grijeha želiš 
zlo silniku koji tlači Crkvu, ako njegovu propast želiš 
zbog dobra Crkve. Zato se i kaže u Drugoj knjizi o 
Makabejcima 1,17: »Neka je za sve to hvaljen Bog naš, 
koji je bezbožnike predao smrti«. I to svi moraju htjeti, 
ne samo voljom nego i djelom. Zaista, nije grijeh zle 
kazniti smrću, dakako uz pravedan postupak. To pri- 
pada nadležnim vlastima, koji su u tom Božji posluži- 
telji, kako veli Apostol u Poslanici Rimljanima 13,4. Oni 
obdržavaju ljubav jer se kazna vrši katkada radi pri- 
mjera a katkada radi većeg i vrednijeg dobra. Uistinu, 
veće je i vrednije dobro zajednice nego život pojedi- 
nog čovjeka. 

Nije ipak dovoljno ne htjeti zlo bližnjemu, nego 
mu treba htjeti dobro, tj. popravak života i vječno spa- 
senje. To biva na dva načina. Prvo: općenito, ukoliko 
je bližnji Božje stvorenje i pozvan da bude dionik vječ- 
noga života. Drugo: posebno, ukoliko je prijatelj ili 
drug. Od općenite ljubavi ne smijemo nikoga isklju- 
čiti. Treba za svakoga moliti i svakome priteći u pomoć 
kad je u krajnjoj nevolji. Ali, nisi dužan sa svakim biti 
prisan (makar te uvrijedio), osim ako ište oproštenje; 
u tom slučaju on ti je opet postao prijatelj, pa ako 
bi ga odbio, mrzio bi svoga prijatelja. Zato Isus veli u 
Evanđelju po Mateju 6,14: »Ako vi otpustite ljudima 
njihove prijestupke, otpustit će i vama Otac vaš nebeski. 
Ako li vi ne otpustite ljudima, ni Otac vaš neće otpusti- 


13 Riječ »mrziti« ovdje ne znači ono što mi zapadnjaci 
pod tim razumijemo, nego — prema semitskom načinu 
izražavanja — to znači »manje voljeti«. Dosljedno, smisao 
Isusovih riječi je ovaj: Tko više voli oca, majku ili bilo 
koga nego samoga Isusa, ne može biti njegov učenik, kao 
što, uostalom, on izričito kaže u Mt 10, 32. 

14 Ovdje riječ »zlo« ne znači zlo u ćudorednom smislu 
(tj. grijeh), nego »fizičko zlo« (npr. bolest, i si.). Ali ni 
u tom slučaju zlo se ne smije željeti izravno, u vidu zla, 
nego neizravno, u vidu većeg dobra. Usp. Suma teologije 
II — II, pit. 25, čl. 6, ad 2; pit 76, čl. 1. U kojem smislu 
Bog nije uzrok zla, a u kojem smislu se može kazati da ga 
dopušta u vidu većeg dobra, vidi Sumu teologije I, pit. 49, 

ti vaših prijestupaka«. A u Gospodnjoj molitvi, koju 
nalazimo u Evanđelju po Mateju 6, 9 — 13, stoji: »Ot- 
pusti nam duge naše kako i mi otpuštamo dužnicima 
svojim!« 

»Ljubi bližnjega svoga kao samoga sebe!« 

Rekoh da griješiš ako ne oprostiš onomu koji ište 
oproštenje, i da je znak savršenstva ako ga prizoveš k 
sebi, mada to nisi dužan. Postoje razlozi da ga privučeš 
k sebi: 

1. — Čuvanje vlastitog dostojanstva. Razni dosto- 
janstvenici imaju različite znakove. Nitko se ne smije 
odreći znakova vlastitog dostojanstva. Među svim vrs- 
tama dostojanstva najveća je da smo sinovi Božji, a 
znak toga dostojanstva jest da ljubiš neprijatelja. U 
Evanđelju po Mateju 5,44 Isus kale: »Ljubite neprija- 
telje ... da budete sinovi svoga Oca koji je na nebesi- 
ma«. Uistinu, ako ljubiš prijatelja, to nije znak božan- 
skog sinovstva, jer »to čine i carinici ... i pogani«, 
kako se kaže u Evanđelju po Mateju 5, 46 — 47. 

2. — Sticanje pobjede. To svi po prirodi žele. Treba, 
dakle, da svojom dobrotom k ljubavi privedeš onoga 
koji te je uvrijedio: tada stičeš pobjedu. Ako te pak 
drugi navede da ga mrziš, onda si pobijeđen. U Posla- 
nici Rimljanima 12,21 Apostol potiče: »Ne daj se pobije- 
diti zlom, nego dobrim svladavaj zlo«. 

3. Mnogostruka korist. Uistinu, tko zna oprostiti, 
stiče prijatelje. U Poslanici Rimljanima 12,20 čitamo: 
»Ako je gladan neprijatelj tvoj, nahrani ga, i ako je 
žedan, napoj ga! Činiš li tako, ugljevlje mu ražareno 
zgrćeš na glavu«. Augustin piše: »Nema većeg izazova 
za ljubav nego kad prvi ukažemo ljubav. Doista, nitko 
nije tako bezosjećajan da neće ljubav uzvratiti, mada 
je nije bio spreman prije pokloniti«. 15 U Knjizi Sira - 
hovoj 6,15 stoji napisano: »Pravom prijatelju nema ci- 
jene«, a u Mudrim izrekama 16,7: »Kad su Gospodu 
mili putovi čovječji, i neprijatelje njegove miri s njim«. 


15 De catechizandis rudibus, c. 4, n. 7; AM t. 6, col. 
267: PL 40, 314. 

4. — Lakše uslišanje molitava. Kad opraštaš neprija- 
teljima, lakše ćeš biti uslišan. Zato Grgur 16 , tumačeći 
ono mjesto Jeremije 15,1: »Kad bi i Mojsije i Samuel 
stali pred lice moje . . .« — kaže: »Radije spominje njih 
(Mojsija i Samuela) jer su oni molili za neprijatelje«. 
Slično kaže i Krist, u Evanđelju po Luki 23, 34: »Oče, 
oprosti im«. Pa i sveti Stjepan, moleći za neprijatelje, 
veoma je koristio Crkvi, jer je obratio Pavla. 

5. — Oslobođenje od grijeha . To nam leži na srcu. 
Katkada griješimo i ne tražimo Boga, ali Bog nas pri- 
vlači bilo bolešću, bilo na koji drugi način. Kod Hošee 
2,8 čitamo: »Put ću joj trnjem zagraditi«. Tako je bio 
privučen i sv. Pavao. To stanje izražava Psalam 118, 176: 
»Ko ovca izgubljena ja zalutah: o, potraži, Gospodine, 
slugu svojega«; također Pjesma nad pjesmama 1,4: 
»Povuci me za sobom«. Zadobit ćemo i mi tu milost ako 
privučemo neprijatelja opraštajući mu uvredu prije 
nego pita za oproštenje; Isus, naime, kaže u Evanđelju 
po Luki 6,38: »Mjerom kojom mjerite, vama će se zauz- 
vrat mjeriti«, a malo prije toga: »Praštajte d oprostit 
će vam se«. U Evanđelju po Mateju 5,7 Gospodin navi- 
ješta: »Blago milosrdnima: oni će zadobiti milosrđe«. 
Nema većeg milosrđa nego oprostiti onomu koji nas je 
uvrijedio. 


Prva zapovijed: 

»Nemoj imati drugih bogova izvan mene« 

Izl 20,3 

Kao što rekosmo, čitav Kristov zakon ovisi o lju- 
bavi. Ta ljubav sadrži dvije zapovijedi: ljubav prema 
Bogu i ljubav prema bližnjemu. Njih smo već izložili. 
A sad se treba sjetiti da je Bog, dajući zapovijed Moj- 
siju, predao također Deset zapovijedi na dvije kamene 
ploče. Prve tri, napisane na prvoj ploči, iskazi su lju- 
bavi prema Bogu, a ostalih sedam iskazi su ljubavi pre- 
ma bližnjemu. I tako se čitav Zakon temelji na dvjema 
zapovijedima. 

16 Sv. GRGUR VELIKI, vidi bilj. 31, u Izlaganju o 
Avostolskom vjerovanju. 

Prva od zapovijedi koje su iskaz ljubavi prema Bo- 
gu glasi: »Nemoj imati drugih bogova izvan mene«. 

Da je shvatimo, valja primijetiti da su ljudi u 
staro doba na mnogo načina prestupali ovu zapovijed. 
Jer, neki su štovali zloduhe, kao što piše u Psalmu 95, 
5: »Zlodusi su svi bozi naroda« (po Vulg.). To je uža- 
san grijeh, najveći od svih grijeha. A i sada mnogi pre- 
stupaju ovu zapovijed, tj. oni koji se bave gatanjem i 
čaranjem. To se ne događa — kako uči Augustin — bez 
nekog ugovora s đavlom. 17 A u Prvoj poslanici Korim 
ćanima 10, 20 čitamo: »Neću da budete zajedničari 
vražji«, pa nastavlja u r. 21: »Ne možete biti sudionici 
stola Gospodnjega i stola vražjega«. 

Drugi su štovali nebeska tjelesa vjerujući da su 
zvijezde bogovi. Tako čitamo u Knjizi Mudrosti 13,2: 
»Smatraju bogovima koji svijetom vladaju . . . zvjezda- 
ni krug ... ili svjetlila nebeska« Zato je Mojsije nare- 
dio Židovima da ne podižu oči te se ne klanjaju suncu, 
mjesecu i zvijezdama. U Ponovljenom zakonu 4, 19 
Mojsije ovako upozorava: »Pazite dobro! ... da se ne 
bi, kad digneš svoje oči prema nebu te vidiš sunce, 
mjesec, zvijezde — svu nebesku vojsku — dao zavesti 
da im se klanjaš i da im iskazuješ štovanje. Njih je 
Gospodin, Bog tvoj, dao svim narodima«. Isto se nala- 
zi u Ponovljenom zakonu 5,8 — 9. — Protiv te zapovije- 
di griješe astrolozi, koji naučavaju da nebeska tjelesa 
upravljaju ljudskim dušama, a ona su stvorena radi 
čovjeka, kojim opet upravlja samo Bog. 

Drugi su opet štovali niža prapočela, kako čitamo u 
knjizi Mudrosti 15,2: »Smatraju bogovima . . . oganj ili 
vjetar ili hitri zrak«. U tu zabludu upadaju oni koji se 
nepravilno služe zemaljskim dobrima ljubeći ih pretje- 
rano. Tako Apostol u Poslanici Efežanima 5,5 žigoše 

one koji pretjerano vole novac: » pohlepndk — taj 

idolopoklonik«. 

Bilo je onih koji su zabludivši štovali ljude, ptice, 
druga bića ili sebe. To se događalo iz sj etilne ljubavi, 


17 De doctrina christiana, lib. 2, c. 20, n. 30, i c. 23, 
n. 36; AM t. 3, col. 31; PL 34. 

iz ulizivanja ili iz preuzetnosti. Iz sjetilne ljubavi: U 
Knjizi Mudrosti 14,15 čitamo: »Neki otac, satrt prije- 
vremenom žalošću, načini lik svojega djeteta koje je 
tako brzo bilo smrću ugrabljeno: i dojučerašnjeg mrt- 
vaca sad već kao boga štuje, i odredi svojim podani- 
cima tajne obrede i žrtve«. — Iz ulizivanja: kad poje- 
dinci nisu mogli štovati izvjesne ljude u njihovoj pri- 
sutnosti, pobrinuli su se da ih štuju nenazočne, na- 
pravivši njihove likove koje su štovali umjesto dotičnih 
osoba. Tako čitamo u Knjizi Mudrosti 14,17: »Onih 
koje ljudi nisu mogli u osobi štovati, jer su predaleko 
od njih prebivali, približavahu sebi njihovo daleko ob- 
ličje, načinivši od čašćenog kralja vidljiv lik, da mu 
nenazočnu revno laskaju«. Takvi su i sada svi koji 
ljube i štuju ljude više od Boga. Ali Isus u Evanđelju 
po Mateju 10, 37 upozorava: »Tko ljubi oca ili majku 
više nego mene, nije mene dostojan«; a u Psalmu 145, 
3 čitamo: »Ne uzdajte se u knezove, u čovjeka od 
kog nema spasenja«. — Iz preuzetnosti: Bilo ih je koji 
su u svojoj preuzetnosti naredili da ih zovu bogovima, 
kako Knjiga o Juditi 3,8 priča o Nabukodonozoru. I 
kod Ezekijela 28,2 Bog govori knezu tirskom: »Tvoje 
se srce uzoholi, ti reče: 'Ja sam bog’«. U stvari to čine 
i oni koji više vjeruju svome sudu nego Božjim zapo- 
vijedima: ti, naime, štuju sebe kao bogove. Idući za 
tjelesnim užicima, tijelo svoje časte umjesto Boga. 0 
njima govori Apostol u Poslanici Filipljanima 3,19: 
»Bog im je trbuh«. 

Svega toga treba se kloniti. 

r>Nemoj imati drugih bogova izvan mene«. 

Kako rekosmo, prva zapovijed Zakona zabranjuje 
štovati sve drugo osim jednoga Boga. Na to nas navodi 
pet razloga: 

1. — Bolje dostojanstvo. Ako ga ne priznajemo Bo- 
gom, nanosimo mu nepravdu. To se može vidjeti i iz 
međuljudskih odnosa. Svakom dostojanstveniku dugu- 
jemo poštovanje koje mu pripada; onaj koji odbije 
kralju iskazati dužno poštovanje, smatran je izdajni- 
kom. A upravo to neki čine Bogu. U tom smislu Apos- 
tol piše u Poslanici Rimljanima 1,23: »Zamijeniše slavu 

neraspadljivog Boga likom, obličjem raspadljiva čovje- 
ka«. A to Boga veoma vrijeđa. Kod Izaije 42,8 čitamo: 
»Svoje slave drugome ne dam, niti časti svoje kipo- 
vima«. 

Božje dostojanstvo sastoji se također u tomu da 
on sve zna. Stoga je i riječ Bog (u latinskom) povezana 
s riječju »vidjeti« 18 , što je jedan znak božanstva. Uisti- 
nu, kod Izaije 8,19 čitamo: »Otkrijte nam što će se pos- 
lije zbiti, i poznat ćemo da ste bogovi«, a u Poslanici 
Hebrejima 4,13: »Sve je golo i razgoljeno očima Onoga 
komu nam je dati račun«. A tu isključivo božansku 
odliku gataoci Bogu uskraćuju. Zato se kod Izaije 8,19 
protiv njih govori: »Zar narod ne mora pitati Boga svo- 
ga i za žive i za mrtve?« (po Vulg.). 

2. — Bolja darežljivost. Uistinu, od Boga imamo 
svako dobro. I to pripada Božjem dostojanstvu da je 
stvoritelj i darivatelj svih dobara. U Psalmu 103, 28 
čitamo: »Otvaraš li ruku, nasite se dobrima«. I to je 
sadržano u imenu »Bog«, koje se (u latinskom) izvodi 
od riječi »darivanje«. 19 Bog je, dakle, darivalac svih do- 
bara i sve ispunja svojom dobrotom. Nezahvalan si, 
dakle, skroz na skroz ako ne priznaješ da dobra koja 
imaš dolaze od njega, pa čak ako priznaješ drugoga 
boga, kao što su sinovi Izraelovi, poslije nego ih je 
Bog izveo iz Egipta, napravili sebi kumira. Narod reče, 


18 19 Latinski se Bog kaže »Deus«, vidjeti »videre« a 
darivati »distribuere«. Ima tu, dakle, zvučna podudarnost, 
na kojoj sv. Toma gradi i iz koje izvodi zaključke da je 
Bog sveznajući i darežljiv. Zaključci su ispravni mada pret- 
postavke, čini se, nisu znanstveno utemeljene. Ipak se i da- 
nas smatra da »Deus« potječe od indoevropskog korijena 
dei, što znači »svjetlo«, »sjaj« (usp. Enciclopedia filosofica, 
Firenze, Sansoni, 1967, vol. 2, st. 470), dakle ima nešto za- 
jedničko s pojmom »vidjeti«. A hrvatska riječ »Bog« po- 
tječe iz praslavenskog doba, i značila je »božanstvo koje 
razdjeljuje sreću i zemaljska dobra po svom nahođenju«. 
Također u sanskrtu bhdgas znači: 1. djelitelj, gospodar, 2. 
bogatstvo. (Usp. P. SKOK, Etimologijski rječnik hrvatskog 
ili srpskog jezika, JAZU, Zagreb 1971, 1. knjiga, str. 179.) 
I to pokazuje da naša riječ Bog znači darivatelja. Dakako, 
to je korijen slavenske riječi »Bog«, a ne korijen latinske 
riječi »Deus«, ali je Toma nekom intuicijom i u latinskom 
korijenu vidio pojam darivanja. 

kako piše kod Hošee 2,7: »Trčat ću za svojim milosnici- 
ma«. — No, to se i sada događa kad netko stavlja svoju 
nadu u drugoga osim u Boga, tj. kad pomoć traži od 
drugoga. A Psalam 39, 5 kaže: Blago čovjeku koji se 
u Gospodina uzda«; također Apostol u Poslanici Gala- 
ćanima 4, 9 — 10: »Sada kad ste spoznali Boga . . . vra- 
ćate se bijednim počelima i opet im hoćete robovati? 
Dane pomno opslužujete, i mjesec i vremena, i godine!« 

3. — Vjernost krsnom obećanju. Na krštenju smo 
se odrekli đavla i obećali vjernost jedinom Bogu. Tu 
vjei'nost ne smijemo pogaziti. U Poslanici Hebrejima 
10,28—29 čitamo: »Je li tko prekršio Zakon Mojsijev, 
bez milosrđa biva pogubljen na osnovi dvojice ili troji- 
ce svjedoka. Zamislite koliko će goru kaznu zavrijediti 
tko Sina Božjega pogazi, i nečistom smatra krv Save- 
za kojom je posvećen, i Duha milosti pogrdi?« A u 
Poslanici Rimljanima 7,3 Apostol kaže o ženi preljub- • 
nici, ali to se može primijeniti i na nevjerna kršćanina: 
»Dok joj muž živi, zvat će se preljubnicom pođe li za 
drugoga«. Takvu je, po Mojsijevu Zakonu, trebalo 
spaliti. Jao, dakle, grešniku koji hoda dvojim putem, 
jao onima koji hramaju na obje strane. 

4. — Težina đavlova gospodstva. To je naznačeno kod 
Jeremije 16,13: »Ondje ćete služiti tuđini bogovima da- 
nju i noću, koji vam neće pružiti počinka« (po Vulg.). 
Đavao se ne zadovoljava jednim grijehom, nego nastoji 
navesti i na drugi. U Evanđelju po Ivanu 8,34 piše: 
»Tko god čini grijeh, rob je grijeha«, zato ne izlazi tako 
lako iz grešnoga stanja, kao što i Grgur kaže: »Grijeh, 
koji nije pokorom opran, naskoro će svojom težinom 
povući u drugi grijeh«. 20 

Suprotno važi o Božjoj vladavini, jer su Božje 
zapovijedi lake. Isus kaže u Evanđelju po Mateju 11, 
30: »Uistinu, jaram je moj sladak, i breme moje lako«. 
Smatra se da netko čini za spasenje ako čini za Boga 
onoliko koliko je činio za grijeh. U tom smislu čitamo 
u Poslanici Rimljanima 6,19: »Kao što nekoć preda- 
doste udove svoje za robove nečistoći i bezakonju, ta- 


20 Homilia 11 super Ezechielem, n. 24; PL 76, 915 B. 


164 


ko sada predajte udove svoje za robove pravednosti — 
do posvećenja«. Ali o đavlovim robovima Knjiga Mud- 
rosti 5,7 govori:« Umorili smo se na stazama propasti, 
i prohodili bespuća pustinje« (po Vulg.), a kod Jere- 
mije 9,5 čitamo: »Mučili su se da nepravedno rade« 
(po Vulg.). 

5. — Neizmjerna nagrada. Ni jedan zakon ne obe- 
ćaj e tako veliku nagradu kao zakon Kristov. Sarace- 
nima 21 se obećavaju rijeke meda i mlijeka, Židovima 
obećana zemlja, a kršćanima slava anđela. U Evan- 
đelju po Mateju 22,30 Isus uči: »Bit će kao anđeli«. 
Imajući to u vidu, Petar reče Isusu, u Evanđelju po 
Ivanu 6,69: »Gospodine, kome da idemo? Ti imaš rije- 
či života vječnoga!« 


Druga zapovijed: 

»Ne izgovaraj uzalud ime Gospodina, Boga svoga « 

Izl 20,2 

To je druga zapovijed Zakona. Kao što ima samo 
jedan Bog komu se moramo klanjati, tako je samo je- 
dan komu moramo iskazivati poštovanje, i to prvenstve- 
no njegovu imenu. Zato se i kaže: »Ne izgovaraj uza- 
lud ime Gospodina, Boga svoga«. 

Riječ »uzalud« može se uzeti u tri, odnosno četiri, 
značenja. 

1. — »Uzalud« katkada znači »krivo, lažno«, npr. u 
Psalmu 11, 3: »Svatko laže svome bližnjemu«, tj. govori 
mu uzaludne i lažne stvari. Zato, izgovaraš ime Božje 
uzalud kad ga upotrebljavaš da potvrdiš laž. Protiv to- 


21 Saracenima su u ranom srednjem vijeku nazivali 
sve Arape, a kasnije (od 12. stoljeća pa kasnije) i ostale 
islamizirane narode Sredozemlja. Dakle, »Saraceni« su za- 
pravo muslimani. Sv. Toma ovdje pobija pučko poimanje 
raja, koje su očito imali obični muslimanski vjernici. Ali 
neki veliki muslimanski mislioci, npr. Avicena, imaju mno- 
go uzvišenije shvaćanje. Usp. Smjernice za dijalog između 
kršćana i muslimana, što ih je izdalo Tajništvo Sv. Stolice 
za nekršćane, izdala Radosna vijest, Sarajevo 1978, bilj. na 
str. 50. 

ga čitamo kod Zaharije 8,17: »Ne ljubite lažnu zaklet- 
vu«, pa dalje u gl. 13,3: »Nećeš više živjeti, jer laž go- 
voriš u ime Gospodnje«. 

Takav čovjek nanosi uvredu Bogu, sebi i svim lju- 
dima. Najprije Bogu! Jer, zakleti se Bogom ne znači 
ništa drugo nego zazvati Boga za svjedoka. Kad se, 
dakle, lažno zaklinješ, ili misliš da Bog ne zna istinu — 
a tada pretpostavljaš neznanje u Bogu mada Poslanica 
Hebrejima 4,11 uči da je sve golo i razgoljeno njego- 
vim očima — ; ili misliš da voli laž, premda je mrzi, 
kako kaže i Psalam 5, 7: »Mrziš sve koji govore laž« 
(po Vulg.); ili podcjenjuješ njegovu moć, kao da on 
to ne može kazniti. 

Dalje, nanosi štetu sam sebi jer sam sebe optužuje 
pred Božjim sudom. Tko se, naime, krivo kune i kaže: 
»Boga mi, tako je«, kao da kaže: »Bog me kaznio ako 
nije tako!« 

Zatim, nanosi štetu drugima ljudima. Nijedno dru- 
štvo ne može opstojati ako ljudi jedan drugome ne vje- 
ruju. A ako se pojave sumnje, stvari se raščiste zaklet- 
vom. Zato se i kaže u Poslanici Hebrejima 6,16: »Zak- 
letva im (ljudima) je, kao potkrepa, kraj svake ras- 
pre«. 

Krivokletnik, dakle, vrijeđa Boga, okrutan je pre- 
ma samome sebi i nanosi štetu ljudskom društvu. 

2. — »Uzalud« katkada znači »beskorisno«. Tako u 
Psalmu 93,11: »Gospodin poznaje namisli ljudske: one 
su isprazne« (beskorisne). Zato, zaklinjući se zbog bes- 
korisnih stvari, izgovara se ime Božje uzalud. 

U Starom zavjetu bilo je zabranjeno krivo se zakli- 
njati. U Ponovljenom zakonu 5,11 stoji: »Ne uzimaj 
uzalud imena Gospodina, Boga svoga«. No, Krist je 
zabranio zakletvu, osim u nuždi. Uistinu, u Evanđelju 
po Mateju 5,33 — 34 Isus veli: »Čuli ste da je rečeno sta- 
rima: Ne zaklinji se krivo ... A ja vam kažem: Ne 
kunite se nikako!« Razlog je tomu što nigdje nismo 
tako slabi kao gledom na jezik, jer ga »nitko od ljudi 
ne može ukrotiti«, kako upozorava Jakovljeva poslanica 
3,8. Stoga se može lako dogoditi da se čovjek krivo 
zakune. Nije čudo da Isus, u Evanđelju po Mateju 


166 


5,37. 34 kaže: »Vaša riječ neka bude: 'Da, da — ne, 
ne!'... A ja vam kažem: Ne kunite se nikako!« 

Zakletva je kao lijek, koji ne valja neprestance uzi- 
mati, nego samo kad je nužda. Zato i govori Isus, u 
Evanđelju po Mateju 5,37: »Što je više od toga, od 
Zloga je«. A u Knjizi Sirahovoj 23,9 — 10 nadahnuti pi- 
sac opominje: »Ne privikavaj usta svoja na prisege i 
ne navikavaj se izgovarati ime Svetoga . . . Tko uvijek 
priseže i zaziva ime Božje, neće izmaći grijehu«. 

3. — »Uzalud« katkada znači »grijeh, nepravdu«. 
Tako u Psalmu 4,3 čitamo: »Sinovi čovječji, dokle će 
vam srca ostati tvrda? Zašto ispraznost ( = grešnu 
stvar) ljubite, opsjenu slijedite?« Tko se, dakle, kune 
da će učiniti neku grešnu stvar, izgovara ime Božje 
uzalud. Sastavni dijelovi pravednosti jesu: činiti dobro 
i ostaviti se zla. Ako se, dakle kuneš da ćeš nekoga 
pokrasti, ili slično, to je protiv pravednosti; pa, iako je 
nedopušteno ispuniti tu zakletvu, ipak je dotični čovjek 
krivokletnik. Takav je bio i Herod u slučaju Ivana Krs- 
titelja, kako se vidi iz Evanđelja po Marku 6, 23 — 28. 
Isto tako radi protiv pravednosti onaj koji se zakune 
da neće učiniti neko dobro, npr. da neće ući u Crkvu 
ili u koju redovničku ustanovu; premda nije dopušte- 
no tu zakletvu ispuniti, ipak je dotični čovjek krivo- 
kletnik. 

Ne valja se, dakle, zaklinjati na laž, niti na besko- 
risno, niti na nepravedno. Stoga se kod Jeremije 4, 2 
kaže: »Ako se zakuneš: 'Živoga mi Gospodina' istinito, 
pravo i pravedno . . .« 

4. — »Uzalud« katkada znači »bezumno, glupo«. Ta- 
ko u Knjizi Mudrosti 13,1: »Po naravi su glupi svi 
ljudi koj'i ne upoznaše Boga«. Koji, dakle, izgovaraju 
ime Božje bezumno, kao hulitelji, izgovaraju ga uza- 
lud. U Levitskom zakoniku 24,16 stoji: »Tko izgovori 
hulu na ime Gospodnje, neka se smakne«. 

»Ne izgovaraj ime Gospodina, Boga svoga uzalud «. 
Ime se Gospodnje opravdano izgovara u šest prigoda: 

1. — Za potvrdu rečenoga, npr. u zakletvi. Time 
potvrđujemo da je izvor istine samo u Bogu, te mu 
time iskazujemo čast. Zato se u Ponovljenom zakonu 

6,13 naređuje da se prisega polaže samo njegovim 
imenom; oni koji nekim drugim imenom prisežu čine 
suprotno. A ipak u Knjizi Izlaska 23, 13 piše: »Ne 
spominjite imena drugih bogova«. 

Katkada se čovjek zaklinje stvorenjima, ali i tu 
je na kraju Bog uključen. Npr., kuneš li se dušom ili 
životom, u stvari kažeš neka te Bog kazni (ne govoriš 
li istinu). Isto tako kad prisežeš na Evanđelje, prisežeš 
se Bogom, koji je dao Evanđelje. Zato griješe svi koji 
se na laku ruku kunu Bogom ili Evanđeljem. 

2. — Za posvećivanje , kao npr. u času krštenja, ka- 
ko kaže Apostol u Prvoj poslanici Korinćanima 6,11: 
»Ali oprali ste se, ali posvetili ste se ... u Imenu Gospo- 
dina našega Isusa Krista«. To se događa u snazi Sv. 
Trojstva koje u krštenju zazivamo, o čemu se govori 
i kod Jeremije 14,9: »Ti si među nama, Gospodine, i 
tvoje sveto ime je zazvano nad nama« (po Vulg.). 

3. — Za otklinjanja (uklanjanje đavolskog utjecaja), 
kao npr. prije krštenja kad se obavlja obred odreknuća 
od đavla. To je naznačeno kod Izaije 4,1: »Daj nam da 
se tvoje ime zazove na nas, skini sa nas svu sramotu 
našu« (po Vulg.). No, ako se vraćaš na grijeh, ime 
Božje se izgovara uzalud. 

4. — Za ispovijedanje Božjeg imena. Apostol u Po- 
slanici Rimljanima 10,13 — 14 kliče: »Tko god prizove 
Ime Gospodnje, bit će spašen ... Ali kako da prizovu 
onoga u koga ne povjerovaše?« Ispovijedamo najprije 
ustima a onda srcem. Ustima : da očitujemo slavu Božju, 
u skladu s Izaijom 43,7: (»Dovedi) sve koji se mojim 
zovu imenom i koje sam na svoju slavu stvorio«; ako, 
dakle, što govoriš protiv slave Božje, izgovaraš uzalud 
ime Božje. — Srcem: kad činimo ono što očituje slavu 
Božju, u skladu s Evanđeljem po Mateju 5,16: »Da 
vide vaša dobra djela i slave Oca vašega koji je na 
nebesima«; suprotno rade oni na koje misli Apostol 
kad u Poslanici Rimljanima 2,24 piše: »Ime se Božje 
zbog vas huli među narodima. 

5. — Za zazivanje Boga da nas zaštiti. Na to nas 
potiču Mudre izreke 18,10: »Tvrda je kula ime Gospod- 
nje: njemu se pravednik utječe i nalazi utočište«. U 

Evanđelju po ^^^pos.olskZ 412 “n'- 
r P S'n“; g o 6 a imena dana ljudima P o kojemu 

a 05 , J iite sve din ite u Imenu Gospodina Isusa«, « 
pSSSsuTpiu 123, 8: »Pomoć je naša u unenu 

GOSP Do d godi'se, ipak, da netko nerazborito počne. npr. 
kad netko nešto zavjetuje, a ; oporni- 

’aSeš^od htiS 

niemu nije m«c > — obećanje 

kršite zavjete Gospodinu, Bogu 

svojemu«. 


Treća zapovijed: 

» sjetiti se da svetkuješ dan subotnU 
Iz.1 20,8 

To ie treća zapovijed, a i prikladno je da tako 

st iszt&Sz »sg 

U drugih bogova osim mene«. Zatim, treba da ga štuje 

zato: »Sjeti se da svetkuješ dan subotm«. Bog htjede 
da se jedan dan posveti njegovoj službi. 

Ta je zapovijed data s pet razZoga. n , ■ Sveti 
1 — Da se iskorijeni izvjesna zabluda. Du j 

1 po vodi«. Htjede, dakle, Bog da se jedan dan izdvoji 
na uspomenu da je on u šest dana sve stvorio, a sed- 
mi dan otpočinuo od svega djela koje učini. Zbog toga 
je rekao: »Sjeti se da svetkuješ dan subotni«. 

Židovi su svetkovali subotu u spomen prvog stva- 
ranja. Ali Krist je svojim dolaskom izvršio novo stva- 
ianje; prvim stvaranjem je učinjen čovjek zemaljski, a 
drugim čovjek nebeski. U tom smislu piše u Poslanici 
Galaćanima 6,15: »(U Kristu Isusu) niti je što obre- 
zanje, niti neobrezanje, nego — novo stvorenje«. Novo 
stvaranje se događa po milosti, koja ima svoj početak 
u uskrsnuću. U tom smislu piše Apostol u Poslanici 
Rimljanima 6, 4 5: »Kao što Krist slavom Očevom 
bi uskrišen od mrtvih, i mi tako hodimo u novosti 
života. Ako smo, doista, s njime srasli po sličnosti 
smrti njegovoj, očito ćemo srasti i po sličnosti njego- 
vu uskrsnuću«. A budući da se uskrsnuće dogodilo u 
nedjelju, mi svetkujemo taj dan, kao što Židovi svet- 
kuju subotu zbog prvog stvaranja. 

2 ~ Da nas upućuje na vjeru u Otkupitelja. Kristo- 
vo se tijelo nije raspalo u grobu, kako se kaže u Psal- 
mu 15, 9 10: »Tijelo mi spokojno počiva. Jer nećeš... 
dati da pravednik tvoj truleži ugleda«. Zato Bog htjede 
da se opslužuje subota da, kao što starozavjetne žrtve 
naznačivahu Kristovu smrt, tako i subotni počinak naz- 
nači počinak njegova tijela. Te žrtve, doduše, ne obdr- 
žavamo, jer s dolaskom zbilje i istine mora prestati 
slika, kao što dolaskom sunca prestaje tama. Subotu 
ipak donekle štujemo posvećujući je slavnoj Djevici, 
koja je taj dan sačuvala cjelovitu vjeru u Krista mada 
je on ležao u grobu mrtav. 

3. Da učvrsti ili naznači vjernost obećanju. Obe- 
ćan nam je počinak, npr. kod Izaije 14,3: »U dan kad 
ti Gospodin dade da pooineš od svojih stradanja, nemi- 
la i teškog robovanja kojima te pritisnuše . . .« ili u 
gl. 32,18: »Narod će moj prebivati u nastambama pouz- 
danim, u bezbrižnim počivalištima«. 

Mi očekujemo počinak od stradanja sadašnjeg ži- 
vota, od napadaja iskušenja i od đavlova robovanja. To 
Krist obeća kad reče u Evanđelju po Mateju 11, 28 — 30: 

»Dođite k meni svi vi, izmoreni i opterećeni, i ja ću 
vas odmoriti. Uzmite jaram moj na sebe, učite se od 
mene, jer sam krotka i ponizna srca, i naći ćete spo- 
koj dušama svojim, Uistinu, jaram je moj sladak, i 
breme moje lako«. 

Primjećujemo da je Bog radio šest dana, a sedmi 
dan počinuo, jer treba prije činiti savršena djela (a 
onda počinuti), kako je naznačeno u Knjizi Sirahovoj 
51, 27: »Pogledajte očima svojim: kako sam se malo 
trudio, a mnogo stekao«. Zaista, trajanje vječnosti ne- 
usporedivo više nadmašuje sadašnje vrijeme nego ti- 
suću godina jedan jedini dan. 

4. — Da se raspalimo ljubavlju. Naime: »propacl- 
ljivo tijelo tlači dušu«, kako veli Knjiga Mudrosti 9,15. 
Zato će čovjek težiti onomu što je dolje, zemlji, ako 
se ne potrudi podići se gore, prema nebu. No, zato 
je potrebno izvjesno vrijeme; neki to čine čak cijelo 
vrijeme, prema Psalmu 33, 2: »Blagoslivljat ću Gospo- 
dina u svako doba, njegova će mi hvala biti svagda na 
ustima«. Slično nas potiče i Apostol u Prvoj poslanici 
Solunjanima 5,17: »Bez prestanka se molite!« Ovi svet- 
kuju subotu neprestance, dok drugi samo katkada. Ta- 
ko kaže psalmista u Psalmu 118, 164: »Sedam puta na 
dan tebe hvalim«. Da se preostali potpuno ne otuđe 
Bogu, trebalo je narediti da svetkuju barem jedan, od- 
ređeni dan, kako ne bi previše oslabila ljubav Božja u 
njima. U tom smislu možemo shvatiti ono što piše kod 
Izaije 58,13 — 14: »Nazoveš li subotu milinom a čas- 
nim dan Gospodinu posvećen . . . , tad ćeš u Gospodinu 
svoju milinu naći«, a u Knjizi o Jobu 22,26: »Da, Svesil- 
ni bit će tvoje radovanje, i lice ćeš k Bogu dizati slo- 
bodno« . 

Nije taj dan određen za (grešne) zabave, nego za 
hvale Gospodnje i molitve. Stoga Augustin kaže da je 
manje zlo taj dan orati nego se (grešno) zabavljati. 21 

5. — Da se poštede podložnici. Ima takvih koji su 
okrutni prema sebi i podložnicima: stalno rade da još 
više zarade. Tako rade ponajviše Židovi, koji su veoma 
lakomi. Ponovljeni zakon 5, 12—14, nasuprot, naređuje: 
»Dan subotni obdržavaj i svetkuj, kako ti je naredio 

Gospodin, Bog tvoj. Šest dana radi i obavljaj sav po* 
sao. A sedmi je dan subota posvećena Gospodinu, Bogu 
tvome. Tada nikakva posla nemoj raditi, ni sin tvoj, ni 
kći tvoja, ni sluga tvoj, ni sluškinja tvoja, ni vol tvoj, 
ni magarac tvoj, niti ikakvo živinče tvoje, niti došljak 
koji je u tvojim gradovima; tako da može otpočinuti i 
sluga tvoj, i slušknja kao i ti«. 

Radi toga je, dakle, bila dana gornja zapovijed. 

» Sjeti se da svetkuješ dan subotnji «. 

Rekosmo da, kao što Židovi svetkuju subotu, tako 
i mi kršćani svetkujemo nedjelju i druge glavne svet- 
kovine. Promotrimo kako ih moramo svetkovati. 

Najprije primijetimo da se ne kaže: »Obdržavaj 
subotu«, nego: »Sjeti se da svetkuješ (posvetiš) dan 
subotni«. »Sveto« ima dva značenja. Katkada »sveto« 
znači »čisto«. Tako u Prvoj poslanici Korinćanima 6,11: 
»Oprali ste se, posvetili ste se«, gdje te dvije riječi 
imaju slično značenje. Katkada »sveto« znači nešto 
što je isključivo izdvojeno za Božju službu, npr. neko 
mjesto, vrijeme, odijelo ili sveto posuđe. Dakle, na ta 
dva načina moramo svetkovati blagdane, tj. čisto i pre- 
dajući se službi Božjoj. 

U ovoj zapovijedi, dakle, imamo dva vida: najprije, 
čega se moramo u blagdanske dane kloniti, a zatim, što 
treba činiti. A kloniti se treba triju stvari: 

1. Ne treba obavljati tjelesne poslove. U tom smislu 
kod Jeremije 17,22 čitamo: »Nikakva posla ne radite, 
nego svetkujte dan subotni«, a u Levitskom zakoniku 
23,25: »Nikakva teškog posla ne radite«. Težak posao 
je posao tjelesan, za razliku od duhovnog posla, kao 
što je razmišljati i si.; ti poslovi su »slobodni« i na 
njih nitko ne može čovjeka prisiliti. 

Međutim, ima četiri slučaja kad se i u subotu, mo- 
gu obavljati tjelesni poslovi. Najprije, radi nužde. Zbog 
toga je Gospodin ispričao učenike kad su u subotu 
trgali klasje, kako se priča u Evanđelju po Mateju 12, 


21a Enarratio in Psalmum 32, n. 6; AM t. 4, col. 191 F; 
PL 36, 281.—- Enarratio in Psalmum 91, n. 2; AM t. 4, col. 
982 F; PL 37, 1172. 

1 — 8. — Dalje, radi koristi Crkve. Zbog toga Isus kaže 
u Evanđelju po Mateju 12,5 da su svećenici subotom 
radili što je bilo potrebno u hramu. — Zatim, radi ko- 
risti bližnjega. Zbog toga je Gospodin u subotu izlije- 
čio čovjeka s usahlom rukom, i odgovorio Židovima 
koji su mu prigovarali, navodeći kao primjer slučaj da 
ovca padne u jamu, kako čitamo u Evanđelju po Ma- 
teju 12,11. — Konačno, zbog naredbe nadležnog pogla- 
vara. Stoga je Bog naredio Židovima da obrezuju u 
subotu, kako naznačuje Isus u Evanđelju po Ivanu 7, 
22—23. 

2. — Moramo se čuvati grijeha, kako je naznačeno 
kod Jeremije 17,21: »Čuvajte duše svoje, i ne nosite 
tereta u dan subotni« (po Vulg.). Teret ili breme duše 
jest grijeh. Zato psalmista u Psalmu 37, 5 jadikuje: 
»Zloće moje glavu su mi nadišle, kao preteško breme 
tište me«. Grijeh je djelo teško i »ropsko«, jer Isus 
kaže u Evanđelju po Ivanu 8,34: »Tko god čini grijeh, 
rob je grijeha«. Zato, kad se kaže: »Nemojte vršiti teš- 
ke (ropske) poslove«, može se to shvatiti i o grijehu. 
Stoga, tko u subotu griješi, krši ovu zapovijed, jer 
grešnim djelom vrijeđa Boga. U tom smislu kaže Bog 
kod Izaije 1, 13 — 14: »Mlađaka, subote i sazive — ne 
podnosim«. 22 Zašto? Jer su »zborovanja vaša opaka« 
(po Vulg.). »Mlađake i Svetkovine vaše iz sve duše 
mrzim, teški su mi, podnijeti ih ne mogu«. 

3. — Moramo se čuvati besposlice. Naznačeno je to 
u Knjizi Sirahovoj 33,28: »Lijenost poučava zloćama 
mnogim«. A Jeronim je napisao u Pismu Rustiku: 
Uvijek radi nešto dobro da te đavao nađe zauzeta«. 23 


22 »Mlađak« je prvi dan u mjesecu; naime, židovska 
je godina bila mjesečeva te su mjeseci počinjali mlađa- 
kom. Ima značenje i u vjerskom životu Izraelaca. U Iz 1, 13 
i na nekim drugim mjestima Biblije poistovjećuje se sa 
subotom i kao takav je dan počinka i bogoslužbenih sasta- 
naka. U Br 28, 11 — 15 doneseni su propisi za žrtvu na svet- 
kovinu Mlađaka. (Usp. Biblijski leksikon, Zagreb 1972, izd. 
Kršćanska sadašnjost, str. 196.) 

23 Epistola ad Rusticum monachum, n. 11; PL 22, 
1078. Izabrane poslanice sv. Jeronima, preveo Ivan Marko- 
vić, sv. II, Zagreb 1908, str. 271. 0 sv. Jeronimu vidi bilj: 31. 

Zbog toga nije dobro obdržavati sve, nego samo glavne 
blagdane, ako bi čovjek u drugim blagdanima morao 
biti dokon. U Psalmu 98, 4 čitamo: »Ti si kralj moćni 
koji ljubi što je pravo«, tj. što je pametno; a u Prvoj 
knjizi o Makabejcima 2, 29 — 38 priča se kako mnogi 
Židovi pobjegoše u pustinju a neprijatelji ih napadoše, 
pobijediše i ubiše, jer su oni (Židovi) smatrali da se 
u subotu ne smiju braniti. Tako se događa mnogima 
koji u blagdanske dane besposličare, kako je nazna- 
čeno u Tužaljkama 1,7: »Neprijatelji ih gledahu te 
ismijavahu subote njihove«. Oni moraju učiniti ono što 
su učinili drugi Židovi, kako priča Prva knjiga o Maka- 
bejcima 2,41: »Tko god nas, napadne u dan subotni, 
vojevat ćemo protiv njega«. 

»Sjeti se da svetkuješ dan subotnji «. 

Kako rekosmo, čovjek mora svetkovati ili posvetiti 
blagdanske dane. Rekosmo da »sveto« znači »čisto« a 
također i »Bogu predano, za Boga izdvojeno«. Rekosmo 
i to od čega se treba uzdržavati u te dane. A sada valja 
kazati čime se treba baviti: prinositi žrtve, slušati riječ 
Božju, predati se pobožnim vježbama. 

1. — Prinositi žrtve. U Knjizi Brojeva 28,1 — 10 čita- 
mo da je Bog naredio neka se svaki dan prinosi jedno 
janje jutrom, drugo u suton, a subotom neka se žrtve 
podvostruče. To znači da u subotu moramo prinijeti 
Bogu žrtvu, i to od svega što imamo, kako je naznačeno 
u Prvoj knjizi Ljetopisa 29,14: »Od tebe je sve, i iz 
tvojih ruku primivši, dali smo tebi!« 

Najprije, moramo dobrovoljno prinijeti svoju du- 
šu žaleći svoje grijehe — kako piše u Psalmu 50, 19: 
»Žrtva Bogu duh je raskajan« — i zahvaljujući mu za 
dobročinstva, prema Psalmu 140, 2: »Nek mi se uzdig- 
ne molitva kao kad pred lice tvoje!« Blagdani su za 
to da promiču duhovnu radost, a tomu pridonosi upravo 
molitva. Stoga treba da ih bude više u te dane. 

Dalje, moramo prinositi kao žrtvu i svoje tijelo, 
obuzdavajući ga. U Poslanici Rimljanima 12, 1 čitamo: 
»Zaklinjem vas milosrđem Božjim: prikažite svoja ti- 
jela za žrtvu živu, svetu, Bogu milu — kao duhovno 
bogoslužje«. Također treba prinositi žrtvu hvale, prema 

Psalmu 49, 23: »Pravo me štuje onaj koji prinosi žrtvu 
hvalbenu« (po Vulg.). Stoga se u blagdanskim danima 
više pjeva. 

Moramo također žrtvovati i nešto od vlastitih stva- 
ri dajući milostinju. U Poslanici Hebrejima 13,16 o 
tom piše: »Dobrotvornosti i zajedništva ne zaborav- 
ljajte jer takve su žrtve mile Bogu«. 

2. — Slušati riječ Božju, kao što Židovi i danas 
rade. Tako piše u Djelima apostolskim 13,27: »(Židovi 
ne upoznaše) riječi proročkih što se čitaju svake subo- 
te«. Zato i kršćani, koji treba da imaju savršeniju 
pravednost, dužni su te dane dolaziti da slušaju propo- 
vijed i da sudjeluju u bogoslužju Crkve. U Evanđelju 
po Ivanu 8,47 piše: »Tko je od Boga, riječi Božje sluša«. 
Treba da govore riječi korisne za duhovnu izgradnju, 
u skladu s Poslanicom Efezanima 4,29: »Nikakva ne- 
valjala riječ neka ne izlazi iz vaših usta, nego samo 
dobra, da prema potrebi saziđuje«. Oboje je korisno 
duši grešnikovoj jer njegovo srce mijenja na bolje, ka- 
ko naznačuje i Jeremija 23,29: »Nije li riječ moja po- 
put vatre — riječ je Gospodnja — i nije li slična malju 
što razbija pećinu?« Suprotno se događa čak i savrše- 
nima kad govore nekorisne stvari ili ih slušaju. Apostol 
u Prvoj poslanici Korinćanima 15,33 — 34: »Zli govori 
kvare dobre običaje. Otrijeznite se kako valja i ne 
griješite«, a u Psalmu 118, 11 čitamo: »U srcu pohra- 
nili riječ tvoju«. Uistinu, riječ Božja poučava onoga ko- 
ji je u neznanju, prema istom Psalmu 118, 105: »Tvoja 
riječ nozi je mojoj svjetiljka«; ražaruje mlitava, prema 
Psalmu 104, 19: »Gospodnja riječ ga ražari« (po Vulg.). 

3. — Predati se poboinim vjeibama, što je svojstvo 
savršenih. U Psalmu 53, 9 psalmista potiče: »Kušajte 
i vidite kako je dobar Gospodin«. To vodi k počinku 
duše. Kao što umorno tijelo čezne za počinkom, tako 
i duša. Duša počiva u Bogu, kako naznačuje Psalam 30, 
3: »Bože, budi mi hrid zaštite i tvrđava spasenja«; 
Poslanica Hebrejima 4, 9 — 10: »Preostaje, dakle, neki 
subotni počinak narodu Božjemu! Zaista, tko uđe u 
njegov počinak, počinuo je od djela svojih kao ono i 

Bog od svojih«; Knjiga Mudrosti 8,16: »Kada se vratim 
kući, tad ću počinuti kraj nje« (tj. kraj Mudrosti). 

Ali, prije negoli duša stigne u taj počinak, treba 
da »otpočine« od nemira grijeha, od tjelesnih strasti i 
od svjetskih poslova. Od nemira grijeha: jer »opaki su 
poput mora uzburkanog koje se ne može smiriti«, 
kako veli Izaija 57,20. Od tjelesnih strasti: jer »tijelo 
žudi protiv Duha, a Duh protiv tijela«, kako piše Apos- 
tol u Poslariici Galaćanima 5,17. Od svjetskih poslova: 
jer Isus veli Marti, u Evanđelju po Luki 10,41: »Marta, 
Marta! Brineš se i uznemiruješ za mnogo«. 

Poslije tih »otpočinaka« duša nesmetano miruje u 
Bogu. To je naznačeno kod Izaije 58,13 — 14: »Nazoveš 
li subotu milinom i časnim dan Gospodinu posvećen, 
častiš li ga odustajuć od puta, bavljenja poslom i pre- 
govaranja — tad ćeš u Gospodinu milinu naći«. Stoga 
su sveci sve ostavili, jer to je onaj dragocjeni biser i 
dragocjeno blago koje »čovjek pronađe, sakrije, sav 
radostan ode, proda sve što ima i kupi tu njivu« u 
kojoj se nalazi sakriveno blago, kako stoji u Evanđelju 
po Mateju 13,44 — 46. Taj je počinak zapravo život vječ- 
ni i vječna radost. U Psalmu 131, 14 čitamo: »Ovo mi 
je počivalište vječno, boravit ću ovdje jer tako pože- 
ljeh«. U to počivalište uveo nas Gospodin! 

Četvrta zapovijed: 

»Poštuj oca svoga i majku svoju, da imadneš dug život 
na zemlji koju ti da Gospodin , Bog tvoj « 

Izl 20,12 

Čovjekovo se savršenstvo sastoji u ljubavi prema 
Bogu i bližnjemu. Na ljubav prema Bogu spadaju prve 
tri zapovijedi, koje su napisane na prvoj ploči; a na 
zapovijed prema bližnjemu spada ostalih sedam zapo- 
vijedi, koje su napisane na drugoj ploči. Ali Prva Iva- 
nova poslanica 3,18 opominje: »Ne ljubimo riječju i 
jezikom, već djelom i istinom«. Onaj koji ljubi na taj 
način, mora činiti dvoje: izbjegavati zlo i činiti dobro. 
Zato neke zapovijedi navode na dobro, a druge zabra- 
njuju zlo. 

čuvati se zla u našoj je moći, ali činiti svakome 
dobro nije. Zato sv. Augustin piše da smo dužni sve 
ljubiti, ali nismo dužni svima dobro činiti. 24 Dužni smo 
činiti dobro svima onima koji su s nama povezani, jer 
piše Apostol u Prvoj poslanici Timoteju 5,8: »Ako li 
se tkogod za svoje, navlastito za ukućane, ne stara, 
zanijekao je vjeru i gori je od nevjernika«. Ali između 
svih bližnjih najbliži su nam otac i majka, pa stoga 
kaže Ambrozije 25 : »Najprije moramo ljubiti Boga, a 
onda oca i majku«. 26 To je izraženo zapovijeđu: »Poš- 
tuj oca svoga i majku svoju«. — Istu misao ističe i 
Filozof (Aristotel) 27 kad uči da roditeljima ne možemo 
jednakom mjerom uzvratiti za dobročinstva koja smo 
od njih primili. 28 Zbog toga može uvrijeđeni otac otjera- 
ti sina, ali ne sin oca. 

Roditelji pružaju djeci tri dobročinstva : 

1- — Postojanje . Zbog toga mudrac u Knjizi Sira- 
hovoj 7 ,27 — 28 opominje: »Svim srcem poštuj oca svo- 
ga, i ne zaboravi majčinih bolova. Sjeti se da im svoj 
život duguješ«. 

2.— Hranu i potrebno za život . Čovjek dolazi na 
svijet bez ičega, kako se kaže u Knjizi o Jobu 1,21: »Go 
izidoh iz krila majčina«. A roditelji mu pružaju sve po- 
trebno da preživi. 

3* — Odgoj . U Poslanici Hebrejima 12,9 čitamo: 
»Tjelesne smo oce imali odgojiteljima i poštovali ih«, 
a u Knjizi Sirahovoj 7,23: »Imaš li djece, pouči ih«. 
Roditelji moraju poučiti sinove u dvjema stvarima, i 


24 De doctrina christiana, lib. I, c. 28, n. 29; AM t. 3, 
col. 30; PL 34, col. 30. ' 

.. 25 SV. AMBROZIJE (333 — 397), crkveni naučitelj, naj- 
prije visoki državni službenik, a onda od god. 374. biskup 
u Milanu. Bio je duhovni pastir, političar, pisac i pjesnik. 
Ostavio nam je dosta spisa biblijskog, moralnog, dogmats- 
kog sadržaja. 

26 Expositio in Lucam, lib. 7, n. 136; PL 15, col. 1824 

27 O ARISTOTELU vidi Izlaganje o Očenaša, bilj. 10. 
tto Ethlca Kicomachea, lib. 8 (al. 16), c. 14. ARISTOTE- 
Llb Opera omnia, Parisiis, Firmin-— Didot, vol. 2, p. 103 
48. Nikomahova etika , Kultura, Beograd 1958, str. 224; pre- 
veo M. Đurić. 

to brzo. U Mudrim izrekama 22,6 mudrac opominje: 
»Upućuj dijete prema njegovu putu, pa kad i ostari, ne- 
će odstupiti od njega«, a u Tužaljkama 3,27: »Dobro je 
čovjeku da nosi jaram za svoje mladosti«. A one dvije 
stvari u kojima treba da mladi budu poučeni jesu one 

0 kojima je Tobit poučavao svoga sina Tobiju, u Knji- 
zi o Tobiji 4,5.12, tj. da se boji Gospoda i da se čuva 
grijeha. To je protiv onih koji uživaju u zloći svoje 
djece. Ali kaže Knjiga Mudrosti 4,6: »Djeca rođena iz 
nezakonita spavanja svjedoče na sudu o zlu roditelja«. 
Bog kažnjava grijeh roditelja na djeci, kako kaže Knji- 
ga Izlaska 20,5. 

Djeca, dakle, od roditelja imaju život, hranu i od- 
goj. Budući da od njih imamo život, valja ih više poš- 
tovati nego bilo koje druge gospodare, od kojih smo 
primili samo vanjska dobra, izuzevši, dakako, Boga, od 
koga smo primili dušu. U Knjizi Sirahovoj 3,6 — 8 čita- 
mo: »Tko časti oca svojeg, dugo živi; tko čini radost 
majci svojoj, sluša Gospoda. On služi roditeljima kao 
svojim gospodarima. Sine moj, riječju i djelom štuj oca 
svoga da ti od njega stigne blagoslov«. Time poštuješ 

1 samoga sebe, jer »čovjeku dolazi čast od počasti oca 
njegova, a prezrena majka sramota je djeci«, kako opa- 
ža Knjiga Mudrosti 3,11. 

Dalje, budući da nam roditelji pružaju hranu u 
djetinjstvu, i mi moramo njima u starosti. U Knjizi 
Sirahovoj 3,12 — 16 piše: »Sine, pomozi oca svoga u 
starosti, i ne žalosti ga za života njegova. Ako mu i 
razum klone, budi blag s njime i ne grdi ga ti, koji si 
u punoj snazi . . . Od hulitelja nije bolji tko prezire oca, 
i Gospodin proklinje onoga tko vrijeđa majku«. — Na 
sramotu onih koji se ogrešuju o roditelja Kasiodor 29 
priča u knjizi drugoj Pisama: kad stare rode zbog sta- 
rosti više ne mogu letjeti te nisu sposobne tražiti hra- 


29 KASIODOR (oko 477 — oko 570), visoki državni 
službenik za vrijeme vladavine istočnogotskog kralja Teo- 
dorika i njegovih nasljednika. Posljednja tri desetljeća svoga 
života proveo je kao monah. Vrlo je zaslužan za znanosti 
i književnost. Napisao je dosta djela svjetovnog i vjerskog 
sadržaja. Umro je u rodnoj Kalabriji (Italija). 

nu, njihovi ih potomci griju svojim krilima i hrane, 
te tako mladi potomci roditeljima uzvraćaju što su 
od njih kao mladunčad primili. 30 

Isto tako, budući da su nas roditelji odgajali, treba 
da ih slušamo. U Poslanici Kološanima 3,20 Apostol po- 
tiče: »Djeco, slušajte roditelje u svemu«, dakako, osim 
u onomu što se protivi Bogu. Stoga Jeronim 31 piše u 
Pismu Heliodoru: »U tomu biti neposlušan zapravo je 
— ljubav prema roditeljima«. 32 A u Evanđelju po Luki 
14,26 Isus veli: »Tko . . t ne mrzi svog oca i majku . . . , 
ne može biti moj učenik!« 33 jer je Bog u istinskijem 
smislu naš otac. U Ponovljenom zakonu 32,6 stoji na- 
pisano: »Nije li on otac tvoj, Stvoritelj, koji te sazdao, 
po kom postojiš?« 

»Poštuj oca svoga i majku svoju«. 

Zanimljivo je da se samo toj zapovijedi dodaje: 
»Da imadneš dug život na zemlji. A razlog je ovaj: ne- 
ka se zna da oni koji poštuju roditelje zaslužuju nagra- 
du; to je prirodno. Pet im je nagrada obećano: 

1. — Milost u sadašnjem životu a slava u budućem. 
U Knjizi Sirahovoj 3,8 piše: »Sine moj, riječju i dje- 
lom štuj oca svoga da te od njega (od Boga) stigne 
blagoslov«. Suprotno se događa onima koji svoje rodi- 


30 Variarum 1. 2, Epistola 14; PL t. 69, col. 552 B. 

31 SV. JERONIM (oko 342 — 420), crkveni naučitelj. 
Rodio se u Stridonu (u ondašnjoj pokrajini Dalmaciji), 
kršten u Rimu oko 365. god. Dosta je putovao; u Antio- 
hiji (u ondašnjoj Siriji, a danas u južnoj Turskoj) po- 
svetio se učenju Sv. pisma, zatim provodi pustinjački ži- 
vot. God. 379. zaređen je za svećenika. Od god. 382. do 
385. u Rimu, na papinskom dvoru, radi na reviziji Biblije; 
taj njegov revidirani tekst kasnije je nazvan Vulgata. Po- 
slije se stalno nastanio u Betlehemu, gdje je živio monaš- 
kim životom; tamo je i umro. — On je najučeniji od svih 
latinskih crkvenih otaca. Napisao je mnogo spisa, poglavito 
biblijskog sadržaja. 

32 Epistola 14 (dl. 1) ad Heliodorum, n. 2; PL 22, col. 
348. Izabrane poslanice sv. Jeronima, preveo o. Ivan Mar- 
ković, sv. I, Zagreb 1908, str. 54. 

33 Riječ »mrziti« ovdje ne znači ono što mi zapadnja- 
ci pod tim razumijemo, nego — prema semitskom načinu 
izražavanja — to znači »manje voljeti«. Vidi bilj. 13. 

telje ne poštuju, kako piše u Ponovljenom zakonu 
27,16: »Proklet bio tko vrijeđa oca svoga i majku svo- 
ju!« A u Evanđelju po Luki 16,10 Isus uči: »Tko je u 
najmanjem nepošten, i u najvećem je nepošten«. To 
»najmanje« je ovaj zemaljski život kad ga usporedimo 
sa životom milosti. Ako, dakle, nisi zahvalan za dobro- 
činstvo zemaljskog života što si ga dobio od roditelja, 
nedostojan si života milosti, koji je od veće vrijednosti, 
a pogotovo si nedostojan života slave, koji je najveća 
vrijednost. 

2. — Život, kako je naznačeno riječima: »Da imad- 
neš dug život na zemlji«. I u Knjizi Sirahovoj 3,6 čita- 
mo: »Tko časti oca svojega, dugo živi«. Život je dug 
kada je puniji, a ta se punina ne mjeri vremenom, nego 
(dobrim) djelima, kako uči Filozof (Aristotel). 34 Život 
je onda pun kad je krepostan. Stoga čovjek krepostan 
i svet dugo živi i kad tijelom brzo umre. Zbog toga 
mudrac u Knjizi Mudrosti 4,13 — 14 izjavljuje: »Stekav- 
ši savršenstvo u malo vremena, dugo je živio; jer mu je 
duša bila draga Gospodinu«. Najbolji je trgovac onaj 
koji u jedan dan napravi koliko drugi u godinu dana. 
Osim toga, katkada je dug život uzrok tjelesne i duhov- 
ne smrti, kako se desilo s Judom. — Nagrada je, dakle, 
život zemaljski. 

Suprotno se događa onima koji vrijeđaju svoje ro- 
ditelje: oni zaslužuju smrt. Od njih smo dobili život, 
kao što vojnici od kralja dobivaju posjed (feud); pa 
kao što ga oni s pravom izgube ako su kralju nevjerni, 
tako i sinovi nisu dostojni života ako vrijeđaju svoje 
roditelje i nanose im nepravdu. U Mudrim izrekama 
30,17 čitamo: »Oko koje se ruga ocu i odriče posluh 
majci, iskljuvat će potočni gavrani i izjesti mladi or- 
lovi«. Pod riječju »mladi orlovi« razumije kraljeve i 
vladare, a pod riječju »gavrani« njihove službenike. Ako 


34 To vjerojatno nije doslovan navod, nego zaključak 
iz onoga što je Aristotel napisao na mnogo mjesta u svo- 
jim knjigama. Može se navesti Ethica Eudemiana, lib. 2, 
c. 1; ARISTOTELIS Opera omnia, vol. 2, str. 192, 17 — 193, 
16; ili Ethica Nicomachea, 1 . 10, 1 . 10, c. 6, nav. izd., vol 2, 
str. 123, 48 (u gore citiranom prijevodu M. Đurića str. 266)i 

katkada i ne bivaju tjelesno kažnjeni, neće izbjeći du- 
hovnoj smrti. Zbog toga otac ne smije dati sinovima 
previše vlasti. U Knjizi Sirahovoj 33, 20—21 čitamo: 
»Ni sinu ni ženi ... ne daj vlasti nad sobom za 
života svoga. Ne daj svoga blaga drugome, da se ne 
pokaješ... Dok si živ i dok je daha u tebi, ne daj 
nikome vlasti nad sobom«. 

3— Zahvalna i pažljiva djeca. To je prirodno, jer 
otac ostavlja imovinu djeci, a ne obratno. Osim toga u 
Knjizi Sirahovoj 3,5 čitamo: »Tko štuje oca, radovat 
će se sa svoje djece«, a u Evanđelju po Mateju 7,2: 
»Mjerom kojom mjerite mjerit će vam se«. 

4- — Dobar glas, kao što čitamo u Knjizi Sirahovoj 
3, 11.18: »Čovjeku dolazi čast od počasti oca njegova . . . 
Od hulitelja nije bolji tko prezire oca«. 

5.— Blagostanje. U Knjizi Sirahovoj 5,9 piše: »Bla- 
goslov očev učvršćuje kuću djeci, a majčina kletva te- 
melje im ruši«. 

»Poštuj oca svoga i majku svoju«. 

Ocem nazivamo ne samo onoga od koga potječemo 
po tijelu nego i neke druge s posebnih razloga. Sva- 
koga od njih smo dužni poštovati. Tako npr. očima 
nazivamo apostole i druge svece zbog nauke koju su 
nam predali i primjere vjere koje su nam pružili. I 
Apostol u Prvoj poslanici Korinćanima 4,15 izjavljuje: 
»Da imate u Kristu i deset tisuća učitelja, ipak ne biste 
imali više otaca. Ta u Kristu Isusu po Evanđelju ja vas 
rodih«. Mudrac u Knjizi Sirahovoj 44,1 potiče: »Opje- 
vajmo slavne muževe, pretke (roditelje) naše po njiho- 
vim pokoljenjima«. Hvalimo ih ne samo ustima nego i 
nasljedovanjem; to se obistinjuje kad u našem životu 
nema nešto suprotno onomu što hvalimo. Tako Posla- 
nica Hebrejima 13,7 potiče: »Spominjite se svojih gla- 
vara koji su vam navješćivali riječ Božju: promatrajući 
kraj njihova života, nasljedujte njihovu vjeru«. 

v Očima se nazivlju i crkveni poglavari. I njih valja 
poštovati jer su službenici Božji. Zato i kaže Isus u 
Evanđelju po Luki 10,16: »Tko vas sluša, mene sluša; 
tko vas prezire, mene prezire«. Poštovanje prema njima 
treba iskazivati posluhom. Stoga pisac Poslanice Hebre- 

jima 13,17 opominje: »Poslušni budite svojim glavarima 
i podložni«. S time je u vezi i davanje desetine. 0 
tome govore Mudre izreke 3,9: »Časti Gospodina svojim 
blagom i prvinama svega svoga prirasta«. 

Očima se nazivlju također kraljevi i knezovi. Tako 
se u Drugoj knjizi o kraljevima 5,13 priča da je sluga 
rekao vojskovođi Naamanu: »Oče moj, da ti je prorok 
(Elizej) odredio što teže, zar ne bi učinio?« Oni se 
zovu očevima jer se moraju starati za dobro naroda. 
Njih poštujemo pokoravajući im se, kako stoji u Po- 
slanici Rimljanima 13,1: »Svaka duša neka se podlaže 
vlastima nad sobom«. Taj posluh neka ne bude samo iz 
straha nego također iz ljubavi, i ne samo s razumskih 
razloga nego i zbog savjesti. Razlog navodi sam Apostol 
na tom istom mjestu: »Nema vlasti doli od Boga«, pa 
nastavlja da joj treba dati što joj pripada: »Komu po- 
rez — porez, komu carina — carina, komu poštovanje 
— poštovanje, komu čast — čast« (Rim 13,7). I u Mud- 
rim izrekama 24,21 stoji: »Boj se Gospodina, sine moj, 
i kralja«. 

Zatim, i dobročinitelji se nazivaju očima, kao što 
piše u Knjizi Sirahovoj 4,10: »Budi kao otac sirotama«. 
Vlastito je ocu da čini dobro sinovima. Zato smo duž- 
ni svojim dobročiniteljima uzvratiti, kako je naznačeno 
riječima Knjige Sirahove 29,15: »Ne zaboravljaj jamcu 
uslugu njegovu«; nezahvalnicima se dešava ono što 
kaže knjiga Mudrosti 16,29: »Nada se nezahvalnika 
rastapa kao zimski mraz«. 

Konačno, očima se nazivlju i poodmakli u dobi. 
To daje naslutiti ovaj navod iz Ponovljenog zakona 
32,7: »Oca svoga pitaj i poučit će te, pitaj starije, pa 
će ti kazati«. U Levitskom zakoniku 19,32 stoji: »Ustani 
pred sijedom glavom: poštuj lice starca«, a u Knjizi 
Sirahovoj 32, 9 — 10: »Kad si s odličnicima, ne izjedna- 
čuj se s njima i ne ćeretaj mnogo dok drugi (stariji) 
zbore . . . Ljupkost ide pred skromna čovjeka«. 

Sve te osobe treba poštovati jer su na neki način 
slične Ocu koji je na nebesima. O njima se kaže u 
Evanđelju po Luki 10,16: »Tko vas prezire, mene pre- 
zire«. 

Peta zapovijed: 

»Ne ubij!« 

Izl 20, 13 

U Božjem zakonu, koji nas upravlja k ljubavi pre- 
ma Bogu i bližnjemu, ne zapovijeda se samo: činiti 
dobro, nego također: izbjegavati zlo. A jedno od naj- 
većih zala koje se može bližnjemu nanijeti jest: ubiti 

ga- 

Sto se zapovijedi tiče, bile su tri vrste zabluda: 

1. — Neki su učili da nije dopušteno ubiti životi- 
nje. Ali to je krivo, jer nije grijeh njima se služiti bu- 
dući da su podvrgnute čovječjem gospodstvu. Uistinu, 
prirodan je poredak da biljke budu za hranu životinja- 
ma, neke životinje za hranu drugim, a sve za hranu lju- 
dima. U Knjizi Postanka 9,3 Bog kaže ljudima: »Sve što 
se kreće i živi neka vam bude za hranu: sve vam dajem 
kao što vam dadoh zeleno bilje«. I Filozof (Aristotel) 
kaže u Politici: da je lov poput pravedna rata 35 ; a Apos- 
tol u Prvoj poslanici Korinćanima 10,25: »Sve što se 
prodaje na tržnici, jedite, ništa ne ispitujući poradi 
savjesti«. Dakle, smisao je zapovijedi: Ne ubij ljude. 

2. — Drugi su učili da je zabranjeno ubiti bilo kojeg 
čovjeka. Zato su i suce nazvali ubojicama, jer po zako- 
nima osuđuju neke na smrt. Protiv njih je Augustin, 
koji kaže da Bog ovom zapovijeđu nije sebi oduzeo 
vlast ubiti. 36 Zato i kaže u Ponovljenom zakonu 32,39: 
»Ja usmrćujem i oživljujem«. Dopušteno je, dakle, u- 
biti kad to čine oni kojima je Bog povjerio; u tom 
slučaju — može se reći — to Bog čini. U Mudrim izre- 
kama 8,15 stoji: »Po meni (Mudrosti) kraljevi kraljuju 
i velikaši dijele pravdu«, a Apostol u Poslanici Rimlja- 
nima 13,4 piše: »Ako zlo činiš, strahuj (od vlasti)! Ne 
nosi uzalud mača! Božji je ona poslužitelj!« A Mojsiju 


35 Politica, lib. 1, c. 2 (al. 6); c. 3 (al. 8); ARISTOTELIS 
Opera omnia, Parisiis, Firmin-Didot, vol. 1, p. 488, 22 i p. 
489, 41 si.; Politika, Kultura, Beograd 1960, str. 14, odnosno 
16. 

36 Usp. De civitate Dei, lib. 1, c. 21; AM t. 7, col. 21; 
PL 41. 

je rečeno, u Knjizi Izlaska 22,17: »Ne dopuštaj da vra- 
čarica živi«. Ono što je dopušteno Bogu, dopušteno je 
i njegovim poslužnioima po njegovu nalogu. A Bog ne 
griješi kad kroz zakone što ih je dao nalaže smrt zbog 
grijeha, prema Poslanici Rimljanima 6,23: »Plaća je 
grijeha smrt«. 

Dakle, smisao je zapovijedi: Ne ubij svojevoljno. 

3. — Bilo je i takvih koji su učili da je snagom te 
zapovijedi zabranjeno ubiti druge, ali da je dopušteno 
ubiti sebe. Tako je učinio Samson, kako priča Knjiga 
o sucima 16,30. Slično se priča o Katonu i o nekim 
djevicama koje su se bacile u oganj, kako spominje 
Augustin u djelu O državi Božjoj , knjiga prva. 37 On u 
vezi s time primjećuje: »Tko sebe ubija, čovjeka ubi- 
ja!« 38 Ako, dakle, nije dopušteno ubiti čovjeka, osim 
Božjim ovlaštenjem, onda nije dopušteno ni sebe ubiti, 
osim s Božjim ovlaštenjem ili s nutarnjim poticajem 
Duha Svetoga, kao što se pretpostavlja o Samsonu. — 
Dakle, ne ubij! 

Treba primijetiti da čovjek može čovjeka ubiti na 
mnogo načina: 

1— Vlastitom rukom . Tako Izaija 1, 15 navodi rije- 
či Božje glavarima naroda: »Ruke su vam u krvi ogrez- 
le«. To je protiv ljubavi koja zapovijeda da ljubiš bliž- 
njega kao sebe samoga. U tom smislu piše Prva Ivanova 
poslanica 3,15: »Nijedan ubojica nema u sebi trajnoga, 
vječnoga života«. Ali je ubojstvo i protiv prirode, jer 
»svako biće ljubi svoju vrstu«, kako izjavljuje Knjiga 
Sirahova 13,15. Zato se i kaže u Knjizi Izlaska 21,12: 
»Tko god udari čovjeka pa ga usmrti, neka se smrću 
kazni«. Taj je okrutniji od vuka, o kojem se priča 
u spisu O životinjama, knjiga 4, da, ako mu se dadne 
za jelo vučje meso, neće ga jesti. 39 


37 Usp. nav. dj. c. 23 i 26; AM t. 7, col. 22—24; PL 41. 

38 Usp. nav. dj. c. 20; AM t. 7, col. 20; PL 41. 

t 9 . Vjerovatno sv. Toma misli na Aristotelovu knjigu O 
istraživanjima životinja, iako Aristotel ima o životinjama 
još četiri spisa^ No, u svim tim knjigama ne nalazimo gor- 
nji navod. Možda je Toma imao neki latinski prijevod u 
kojem se taj navod nalazio. Možda bi se nešto u smislu 

2. — Može se ubiti ustima, riječju. To se zbiva kad 
dajemo savjet na štetu drugoga, huškamo protiv njega, 
optužujemo ga ili ocrnjujemo. 0 tom čitamo u Psalmu 
56,5: »Zubi su im koplja i strijele, a jezik im mač je 
naoštren«. 

3. — Također pomaganjem. U Mudrim izrekama 
1,15 — 16 piše: »Sine moj, ne idi s njima (grešnicima, 
ubojicama) na put, makni nogu od njihove staze. Jer 
na zlo trče svojim nogama i hite prolijevati krv«. 

4. — Isto tako odobravanjem. U Poslanici Rimlja- 
nima 1,32 stoji: »Smrt zaslužuju oni koji takvo što čine, 
a oni ne samo to čine nego i povlađuju onima koji či- 
ne«. Na neki način odobravaš njihov čin kad možeš 
spriječiti (a ne sprečavaš). U Mudrim izrekama 24,11 
stoji napisano: »Izbavi one koje vode na smrt; i spa- 
šavaj one koji posrćući idu na stratište«. Slično griješiš 
ako imaš mogućnost i snage, ali propustiš zbog nemara 
ili škrtosti. Ambrozije uči: »Nahrani onoga što umire 
od gladi; ako ga nisi nahranio, ubio si ga«. 40 

Dobro je upozoriti da neki ubijaju samo tijelo — 
o čemu smo već govorili — a drugi dušu oduzimajući 
život milosti, tj. mameći ga na teški grijeh. Tako Isus 
kaže o đavlu, u Evanđelju po Ivanu 8,44: »On bijaše 
čovjekoubojica od početka«, ukoliko je naveo na grijeh. 
A ima i takvih koji čine oboje, tj. usmrćuju dušu i 
tijelo, npr. kod samoubojstva ili kod pobačaja, pri če- 
mu se ubija i tijelo i duša djeteta. 

»Ne ubij«. 

Krist u Evanđelju po Mateju 5,20 uči da naša 
pravednost mora biti veća od pravednosti Zakona. Do- 
sljedno, kršćani moraju obdržavati zapovijedi Zakona 


tog navoda moglo izvesti iz Historiae animalium, 1 . 8, c. 
28 (al. 27), u izdanju Firmin-Didot ARISTOTELIS Opera 
omnia, vol. 3, str. 169, 27 si. 

40 Sermo 81 (al. 64), Dom. VIII post Pentecosten, su- 
per Luc. 12, 18. Iako je taj govor bio pripisivan sv. Am- 
broziju, izdavači benediktinske kongregacije sv. Maura su 
ga ispustili iz izdanja Ambrozijevih djela, jer nije ništa dru- 
go nego prerađena homilija sv. Bazilija Velikog. Vidi PL 
17, col. 607—608 i 613—614. 

savršenije nego što to čine Židovi. Razlog je ovaj: ve- 
ćim trudom stiče se veća nagrada, i obratno, kako veli 
Druga poslanica Korinćanima 9,6: »Tko sije oskudno, 
oskudno će i žeti«. U Zakonu, naime, bila su obećana* 
vremenita i zemaljska dobra, prema Izaiji 1,19: »Htjed- 
nete li poslušati, uživat ćete plodove zemaljske«, dok 
se u Novom zakonu obećavaju dobra nebeska i vječna. 
Dosljedno, pravednost, koja' se sastoji u opsluživanju 
zapovijedi, mora biti veća jer se očekuje veća nagrada. 

Uz ostale zapovijedi, Isus navodi i ovu (»Ne ubij«) 
te u Evanđelju po Mateju 5,21—22 uči: »čuli ste da je 
rečeno starima: Ne ubij! Tko ubije, bit će podvrgnut 
sudu. A ja vam kažem: Svaki koji se srdi na brata 
svoga, bit će podvrgnut sudu«, tj. kazni koju mu sud 
presudi. A u Knjizi Izlaska 21,14 čitamo: »Tko hotimič- 
no navali na svoga bližnjega te ga podmuklo ubije, od- 
vuci ga i s moga žrtvenika, da se pogubi«. 

Čovjek se mora čuvati srdžbe na pet načina: 

1. Ne smije se olako razđraiivati. Jakovljeva po- 
slanica 1,19 upozorava: »Svatko neka bude brz da slu- 
ša, spor da govori, spor na srdžbu«. Razlog: srdžba je 
grijeh, i Bog je kažnjava. 

Ali, zar je svaka srdžba protiv kreposti? O tom 
postoje dva mišljenja. Stoici 41 su naučavali da nijedna 
strast ne pristaje mudracu, čak da se istinska krepost 
sastoji u duševnoj ravnodušnosti. Peripat etici* 2 su, na- 
suprot, naučavali da srdžba pristaje mudracu, ali umje- 
rena. To mišljenje je ispravnije. Vidi se to iz Kristova 
primjera, u Evanđelju nalazimo da se Isus srdio iako 
;e u njemu bila punina i izvor mudrosti. To se također 
može i razumski dokučiti: kad bi, naime, sve strasti 
(osjelilna nagnuća) bile protiv kreposti, neke bi dušev- 


, \£ toici !. sljedbenici stoičke filozofske škole, koju je 
- P n Jf Kr ; osnovao Zenon Mlađi (350—264). Stoič- 
ka škola je trajala do početka 6. stoljeća po Kr Među 
predstavnicima mlađe stoičke škole ističu se Seneka i Mar- 
pacija rellJe EtlČkl P roblemi bl H su njihova glavna preoku- 

T ? Per [patetici su sljedbenici Aristotelove filozofije. Vi- 
di Izlaganje o Očenaša, bilj. 10. J 

ne moći bile beskorisne, čak škodljive, jer se ne bi 
mogle očitovati odgovarajućim djelovanjem. To bi zna- 
čilo da su moć žudnje (concupiscibilis) i moć rasrd- 
ljivosti (irascibilis) dane čovjeku uzalud. 

Treba, dakle, reći da je srdžba katkada krepost, a 
katkada nije. Ima, naime, tri značenja: 

Prvo: ona znači razumno rasuđivanje bez duševnog 
uzbuđenja. To zapravo nije srdžba, nego sud. Na taj se 
način kaže da se Gospodin srdi kad kažnjava zle. U 
tom smislu kod Miheja 7,9 čitamo: »Moram podnositi 
srdžbu Gospodnju, jer sam protiv njega sagriješio«. 

Drugo: ona označuje osjetilno nagnuće (strast), ko- 
je je izraz osjetilne čuvstvenosti. To čuvstvo katkada se 
ravna po razumu te ostaje u razumnim granicama, tj. 
ako se netko ljuti kad treba, koliko treba, zbog čega 
treba i si. To je onda krepostan čin, to je revnost. I 
Filozof (Aristotel) kaže da blagost ne znači nikad se ne 
srditi. 43 Dakle, ta srdžba nije grijeh. 

Treće: srdžba znači osjetilno nagnuće koje nije u 
skladu sa razumskim rasuđivanjem. Takva srdžba uvi- 
jek je grijeh, kadšto lak, kadšto težak. To ovisi o po- 
budi koja potiče na srdžbu, jer podstrek na srdžbu 
može biti lakše ili teže grešan. 

Smrtni grijeh je težak ili po svojoj biti (naravni) 
ili zbog okolnosti. A ubojstvo je smrtni grijeh po svo- 
joj naravi jer je u izravnoj suprotnosti s Božjom zapo- 
vijedi. Zato pristanak na ubojstvo po svojoj je biti 
smrtni grijeh, ali unutarnji poticaj na ubojstvo nije 
smrtni grijeh jer volja na nj ne pristaje. Slično se do- 
gađa kad se u duši rodi nagnuće požude za bludnim 
djelom, ali volja ne pristane: tada to nije smrtni grijeh. 
Tako je i sa srdžbom. Srdžba je duševna težnja za osve- 
tom zbog nanesene nepravde. Ako je ta težnja tako 
jaka da pridobije razum i volju, tada se radi o smrt- 
nom grijehu. Ako se to ne dogodi, onda je samo laki 
grijeh. Ako pak duševna težnja ne smjera nečemu što 


43 Ethica Nicomachea , lib. 4, c. 5 (al. 11); ARISTOTE- 
LIS Opera omnia, Parisiis, Firmin-Didot, vol. 2, str. 47. 
Usp. Nikomahova etika, Kultura, Beograd 1958, str. 100 — 
101 . 

je po svojoj biti teški grijeh, tada se — uza sav prista- 
nak volje — ne radi o teškom grijehu. 

Kad, dakle, Isus kaže: »Svaki koji se srdi na brata 
svoga, bit će podvrgnut sudu«, treba to razumjeti o du- 
ševnom nagnuću (o strasti srdžbe) koji smjera da na- 
nese bližnjemu štetu; ta srdžba je teški grijeh ako je 
uz pristanak volje. U Propovjedniku 12,14 čitamo: »Sva 
će skrivena djela, bila dobra ili zla, Bog izvesti na 
sud«. 

Dodajmo još jedan razlog zašto se čovjek ne smije 
olako prepustiti srdž.bi: svaki čovjek voli slobodu, a 
mrzi ropstvo; srdit pak čovjek ne gospodari sobom. 
U Mudrim izrekama 27,3 — 4 čitamo: »Težak je kamen 
i pijesak težak, ali je od obojega teži bezumnikov bijes. 
Jarost je okrutna i srdžba žestoka, tko će odoljeti . . .?« 

2. — Treba se čuvati da ne ustrajemo dugo u srdžbi. 
Čitamo u Psalmu 4, 5: »Srdite se, ali nemojte griješiti« 
(po Vulg.), a u Poslanici Efežanima 4,26: »Sunce nek 
ne zađe nad vašom srdžbom«. A razlog navodi sam 
Isus u Evanđelju po Mateju 5,25 — 26: »Nagodi se sa 
svojim protivnikom dok si još s njime na putu, da te 
protivnik ne preda sudu, a sudac tamničaru, pa da te 
ne bace u tamnicu. Zaista, kažem ti, nećeš izići odande 
dok ne isplatiš do posljednje pare«. 

3. — Treba se čuvati da se srdžba ne rasplamti. To 
se najprije može dogoditi u srcu, kad srdžba izraste u 
mržnju. Razlika je između srdžbe i mržnje: srdžba je 
časovi ta, a mržnja dugotrajna. I zato je smrtni grijeh, 
kako uči Prva Ivanova poslanica 3,15: »Tko god mrzi 
brata svoga, ubojica je«. Razlog je ovaj: lišavajući se 
ljubavi, ubija sebe i drugoga. Augustin kaže u svom 
Pravilu: »Neka ne budu među vama svađe, ili, ako 
nastanu, što brže ih završite, da se srdžba ne izrodi u 
mržnju i od slamke ne napravi gredu, te dušu učini 
ubojicom«. 44 U Mudrim izrekama 15,18 čitamo: »Gnjev- 
ljiv čovjek zameće svađu«, a u Knjizi Postanka 49,7: 


44 Regula ad servos Dei, n. 10; AM t. 1, str. 793; PL 32. 
Također Epistola 211 ad Sanctimoniales, n. 14; AM t. 2, 
str. 786; PL 33. 

»Prokleta im srdžba, jer je prežestoka! Prokleta im 
obijest, jer je preokrutna!« 

4. — Treba se čuvati da se srdžba ne pretvori u 
gnjevne riječi. U Mudrim izrekama 12,16 piše: »Luđak 
odmah odaje svoj bijes«. To čini na dva načina: vrije- 
đajući i oholo govoreći. 0 takvom vrijeđanju govori 
Isus u Evanđelju po Mateju 5,22: »Tko bratu rekne . . . 
'Luđače!,' bit će podvrgnut ognju paklenomu«. A što 
se oholog govora tiče, Isus kaže, na istom mjestu: »Tko 
bratu rekne »Glupane!«, bit će podvrgnut Vijeću«. U 
Mudrim izrekama 15,1 piše: »Blag odgovor ublažava ja- 
rost, a riječ osorna uvećava srdžbu«. 

5. — Treba paziti da se u srdžbi ne prijeđe na djelo. 
Naime, u svakom djelu valja imati pred očima pravdu 
i milosrđe, a srdžba upravo to priječi. Uistinu, »srdžba 
čovjekova ne čini pravde Božje«, kako upozorava Ja- 
kovljeva poslanica 1, 20. Ako bi i htjela, ona to ne 
može. Stoga i neki filozof reče svom protivniku: »Kaz- 
nio bih te da nisam ljut«. U Mudrim izrekama 27,4 pi- 
še: »Jarost je okrutna i srdžba žestoka«, a u Knjizi 
Postanka 49,6: »U srdžbi su svojoj ljude ubijali«. Zbog 
toga je Krist učio da se ne samo čuvamo ubojstva 
nego i srdžbe. Dobar liječnik ne liječi samo znakove 
bolesti nego i sam uzrok, kako se bolest ne bi povratila. 
Krist, dakle, hoće da se klonimo izvora grijeha, do- 
sljedno i srdžbe, koja je korijen ubojstva. 


Šesta zapovijed: 

»Ne učini preljuba« 

Izl 20, 14 

Zabranivši ubojstvo, zabranjuje i preljub, i to s 
razlogom, jer su muž i žena kao jedno tijelo. »I bit će 
njih dvoje jedno tijelo«, kaže Gospodin u Knjizi Postan- 
ka 2,24. Zato, poslije nepravde nanesene osobi bližnjega 
nema veće od one nanesene osobi s kojom je tako usko 
združen. Preljub se, naime, zabranjuje i mužu i ženi. 

Najprije treba raspraviti o ženinom preljubu jer 
ona, kako se čini, počinja veći grijeh. Uistinu, žena 

preljubom počinja tri teška grijeha , koja su naznačena 
u Knjizi Sirahovoj 23,23: »(žena nevjerna mužu) pre- 
zrela je, prvo , Zakon Svevišnjega, drugo: ogriješila se o 
muža svoga, i treće : preljubom se okaljala i začela dje- 
cu s tuđim mužem«. 

Najprije , dakle, griješi nevjerom, jer ne vjeruje 
Zakonu: Bog sam je preljub zabranio. Isto tako radi 
protiv izravne Božje odredbe: »Sto Bog združi, čovjek 
neka ne rastavlja«, reče Isus u Evanđelju po Mateju 
19,6. Ujedno radi i protiv uredbe Crkve ili sakramenta. 
Brak se, naime, sklapa pred Crkvom, i Bog je tu pri- 
sutan kao svjedok i jamac buduće vjernosti, što je 
naznačeno kod Malahije 2,14: »Gospodin je svjedok iz- 
među tebe i žene mladosti tvoje kojoj si nevjeran«. 
— Griješi, dakle, protiv Zakona, protiv uredbe Crkve 
i Božjeg sakramenta. 

Dalje: griješi izdajstvom jer ostavlja muža. Apos- 
tol uči u Prvoj poslanici Korinćanima 7,4: »Žena nije 
gospodar svoga tijela, nego muž«; zato se ne može 
uzdržavati od bračnog općenja bez muževljeve privole. 
Zbog toga, ako čini preljub, počinja izdaju predavajući 
sebe drugome; to je kao kad bi se sluga dao u službu 
drugom gospodaru. U Mudrim izrekama 2,17 čitamo: 
»(Preljubnica) ostavlja prijatelja svoje mladosti, i za- 
boravlja zavjet svoga Boga«. 

Naposljetku: griješi krađom, jer rađa djecu s tu- 
đim čovjekom, što je najveća krađa, jer cijelu baštinu 
daje u ruke tuđoj djeci. Ta žena bi morala nastojati da 
sinovi uđu u redovnički stalež, ili nešto slično, kako ne 
bi bili nasljednici dobara njezina muža. — Takva je 
žena, dakle, preljubnica, svetogrdnica, izdajnica i krad- 
ljivica. 

Ali muževi griješe jednako kao i žene mada si kat- 
kad utvaraju suprotno. Navest ću tri razloga : 

1. Jednakost između muža i žene. Ne samo da 
žena nije gospodar svoga tijela nego ni muž, kako se 
kaže u Prvoj poslanici Korinćanima 7,4: »Ni muž nije 
gospodar svoga tijela, nego žena«. Dosljedno, u bračnim 
odnosima jedno ne može učiniti nešto bez pristanka 
drugoga. Da to označi, Bog nije učinio ženu iz (mužev- 

ljeve noge ili glave, nego iz »rebra«. 45 Vidimo, dakle, da 
je brak postigao svoje savršenstvo samo po Kristovu 
zakonu. Jedan Židov je mogao imati više žena, a žena 
nije mogla imati više muževa. Dakle, tu nije bilo jed- 
nakosti. 

2. — Muževljeva jakost . Slabost vlastita ženama je 
žudnja. U Prvoj Petrovoj poslanici 3,7 čitamo: »Vi, 
muževi, obazrivo živite sa svojim ženama, kao sa slabi- 
jim spolom, te im iskazujte čast kao subaštinioima 
milosti života«. Zato, ako tražiš od žene što ti ne vršiš, 
kršiš zadanu riječ. 

3. — Auktoritet muža.. Muž je glava ženi. Zato žene 
ne bi smjele govoriti na crkvenim sastancima, nego 
kod kuće raspravljati s muževima, kako piše Apostol u 
Prvoj poslanici Korinćanima 14,33 — 34/* Muž je učitelj 
žene; zato je Bog na početku ljudske povijesti zapo- 
vijed svoju dao muškarcu. 47 Pa kao što svećenik više 
griješi nego svjetovnjak, biskup više nego obični sveće- 
nik ako ne obdržavaju što treba — a griješe više zato 
što im je zadaća druge poučavati — tako je i mužev- 
ljeva nevjera veći grijeh od ženina preljuba ako ne ob- 
država vjernost kako je dužan. Ipak žene (u slučaju 
muževljeve nevjere) neka imaju pred očima Kristove 
riječi, navedene u Evanđelju po Mateju 23,3: »Činite 
i obdržavajte sve što vam kažu (pismoznanci), ali se 
nemojte ravnati po njihovim djelima«. 


45 Post 2, 22 — 23. To je simboličan opis. »Tekst utvr- 
đuje jednakost muža i žene, psihološko i fiziološko jedin- 
stvo dvaju bića koja sačinjavaju stvorenje zvano čovjek« 
( Biblija Stvarnosti, Zagreb 1968, Dodaci, str. 243.). Nešto 
slično kaže sv. Toma u Sumi teologije, I, pit. 92, čl. 3. 

46 Ovaj stavak 1 Kor 14, 33 — 34 sličan je stavku 11, 2 — 16 
u istoj poslanici. Hrvatski prijevod Biblije (Stvarnost i HKD 
sv. Ćirila i Metoda, Zagreb 1968) u Dodacima, str. 316, uz 
1 Kor 11, 2 — 16 meće ovu bilješku: »Ne znamo točno na 
koje se nezdrave pojave u ženskom svijetu u korintskoj 
crkvi odnose ove Pavlove riječi. Pavao prvenstveno govori 
o hijerarhiji odnosa, ne toliko o podložnosti, i daje du- 
hovno značenje običajima onoga vremena«. 

v Post 2,16. 

»Ne učini preljuba«. 

Kako rekoh, Bog je zabranio preljub kako muže- 
vima tako i ženama. Neki pak, premda drže da je pre- 
ljub grijeh, običan blud ne smatraju smrtnim grije- 
hom. Protiv njih piše Apostol u Poslanici Hebrejima 
13,4: »Bludnicima će i preljubnicima suditi Bog«; i u 
Prvoj poslanici Korinćanima 6,9: »Ne varajte se! Ni 
bludnici ... ni preljubnici, ni mekoputnici, ni muškolož- 
nici . . . neće baštiniti kraljevstva Božjega«. Iz kraljevst- 
va Božjega se netko isključuje samo zbog smrtnog gri- 
jeha. Dakle, blud je smrtni grijeh. 

Možda ćeš kazati: »Nema razloga da to bude smrt- 
ni grijeh kad nije zloupotrebljeno tijelo udate žene 
kao kod preljuba«. Odgovaram: ako nije zloupotreb- 
ljeno tijelo udate žene, zloupotrebljeno je tijelo Krista 
kojemu je ono bilo predano i posvećeno kod krštenja. 
Ako, dakle, nitko ne smije nanijeti nepravdu ženi, mno- 
go manje to smije učiniti Kristu. Apostol u Prvoj 
poslanici Korinćanima 6,15 opominje: »Ne znate li da 
su tijela vaša udovi Kristovi? Hoću li, dakle, uzeti udo- 
ve Kristove i učiniti ih udovima bludničiniim? Nipošto!« 
Krivovjerno je, dakle, reći da običan blud nije smrtni 
grijeh. 

Iz rečenog slijedi da se zapovijeđu »Ne učini prelju- 
ba« zabranjuje ne samo preljub nego i svako spolno 
općenje, osim u braku. 

Neki uče da spolno općenje muža i žene nije bez 
grijeha, To je krivovjerno. Poslanica Hebrejima 13,4 
uči: »Ženidba neka bude u čast sviju, i postelja neoka- 
ljana!« Takvo općenje katkada ne samo da je bez 
grijeha nego je i zaslužno za život vječni, kao kod onih 
koji su u (Božjoj) ljubavi; nekad je s lakim grijehom, 
a nekad može biti s teškim grijehom. Naime, kad se 
obavlja s namjerom imati djecu, tad je taj čin krepos- 
tan. Kad se obavlja s namjerom da se odgovori traže- 
nju bračnog druga, tad je to čin pravednosti. Kad se 
obavlja zbog naslade, tad je taj čin lako grešan ako 
ne prekoračuje granice bračnih ciljeva. Ali, kad preko- 
račuje te granice, tj. ako bi bračni drug bio spreman 

općiti s trećom osobom kad bi mogao, onda je to smrt- 
ni grijeh. 48 

Preljub i blud zabranjeni su zbog više razloga: 

1. — Upropaštavaju dušu. U Mudrim izrekama 6,32 
stoji: »Preljubnik zbog siromaštva srca gubi dušu« 
(po Vulg.). Kaže: »zbog siromaštva srca«, a to je slučaj 
kad tijelo zagospodari duhom. 

2. — Lišavaju života. Preljubnik po Zakonu treba da 
umre, kako naređuje Levitski zakonik 20,9 — 21 i Pono- 
vljeni zakon 22,22 — 27. Pa ako katkada nije kažnjen 
tjelesnom kaznom, to mu može i štetovati, jer tjelesna 
kazna, sa strpljivošću podnesena, zaslužuje oproštenje 
grijeha. Ako prijestupnik nije kažnjen ovdje, bit će 
kažnjen kasnije u budućem životu. 

3. — Rasiplju imanje. Zato se u Evanđelju po Luki 
15, 13 kaže o rasipnom sinu da je »spiskao svoja dobra 
živeći razvratno«. A u Knjizi Sirahovoj 9,6 čitamo: 
»Ne daj preljubnici svoje duše da ne izgubiš imetak 
svoj«. 

4. — Oduzimaju ugled potomstvu. U Knjizi Mudros- 
ti 3, 16 — 17 stoji: »Djeca preljubnička neće doći do 
savršenstva, i rod nezakonite ložnice propada. Pa ako 
i žive dugo, nisu ni za što, i na koncu im je starost ne- 
časna«; a u Prvoj poslanici Korinćanima 7,14: »Inače 
bi djeca vaša bila nečista, a ovako — sveta su«. Nikada 
im u Crkvi nisu udijeljene počasti, ako se inače može 
naći dovoljno duhovnih osoba bez te ljage (nezakonitog 
podrijetla).- 

5. — Čine beščasnima, posebno žene. U Knjizi Sira- 
hovoj 9,10 (Vulg.) čitamo: »Svaka žena bludnica bit će 
pogažena kao izmet na putu«. A o muškarcu, Mudre 
izreke 6,33 govore ovako: »Muž koji se upušta s pre- 
ljubnicom, bruke i sramote dopada, i rug mu se nikad 
ne briše«. I Grgur uči da su tjelesni grijesi sramotniji 
mada nisu tako teški kao duhovni. 49 Razlog je što nas 


48 0 tom vidi Izlaganje o Apostolskom vjerovanju, 
bilj. 51. i 52. 

49 Moralium lib. 33, c. 12 (al. 11, in vet. 15), n. 25; PL 
76, col. 688 B. 0. sv. Grguru Velikom vidi Izlaganje o Apost. 
vjerovanju, br. 31. 

oni snizuju na razinu životinje. U Psalmu 48 , 21 stoji: 
»Čovjek koji nerazumno živi sličan je stoci koja ugiba«. 


Sedma zapovijed: 

»Ne ukradi« 

Izl 20,15 

Gospodin je na poseban način u svom Zakonu za- 
branio da nanosimo nepravdu bližnjemu, i to njegovoj 
osobi, riječima »Ne ubij«; ili osobi s bližnjim združenoj 
po bračnoj vezi, riječima: »Ne učini preljuba«; ili nje- 
govim stvarima, riječima: »Ne ukradi«. — Ovom se 
zapovijeđu zabranjuje da bližnjemu išta nepravdom 
oduzmemo. Krađa se može počiniti na mnogo načina: 

1. — Tajnim prisvajanjem. Na to misli Evanđelje po 
Mateju 24,43 kad kaže: »Kad bi domaćin znao o kojoj 
straži kradljivac dolazi . . .« To je prijekora vrijedno 
jer je to u neku ruku izdajstvo. Zato kaže Knjiga Sira- 
hova 5,14: »Lupeža čeka sramota«. 

2. — Nasilnim oduzimanjem. To je još veća neprav- 
da. O takvima govori Knjiga o Jobu 24,9: »Nasilno pli- 
jene sirote, pljačkaju siromašni narod«. Takvi su i 
opaki knezovi i kraljevi. O njima govori Sefanija 3,3: 
»Njegovi su knezovi usred njega — lavovi koji riču; 
njegovi su suci — vuci večernji koji do jutra nisu kosti 
glodali«. Oni rade protiv nakane Gospodina, koji hoće 
pravednu vladu i kaže — kako stoji u Mudrim izrakama 
8,15 — : »Po meni kraljevi kraljuju i velikaši dijele 
pravdu«. Katkada čine nepravdu kradući, katkada o- 
timlju nasilno, kako piše Izaija 1,23: »Knezovi se tvoji 
odmetnuli, s tatima se pobratimili. Svi za mitom hlepe, 
za darovima lete«. Katkada donose zakone i odredbe 
jedino u svrhu vlastitog dobitka. U tom smislu piše 
Izaija 10,1: »Jao onima koji izdaju odredbe nepraved- 
ne«, a Augustin: »Svaka loša vladavina je krađa«, i do- 
daje: »što su kraljevstva nego otimačine?« 30 


30 De civitate Dei, lib. 4, c. 4; AM t. 7, col. 90; PL 41. 

3. — Neisplaćivanjem zarade. U Levitskom zako- 
niku 19,13 piše: »Radnikova zarada neka ne ostane pri 
tebi do jutra«. Smisao je ovaj: svatko mora dati dru- 
gome što mu pripada, bilo vladaru, bilo crkvenom po- 
glavaru, bilo drugoj duhovnoj osobi i si. Poslanica Rim- 
ljanima 13,7 opominje: »Dajte svakome što mu pri- 
pada: komu porez — porez, komu carina — carina«. 
Dužni smo dati plaću vladarima koji nam održavaju 
mir. 

4. — Prevarom pri trgovanju. U Ponovljenom zako- 
nu 25,13 čitamo: »U torbi nemoj nositi dvojak uteg, 
veći i manji«, a u Levitskom zakoniku 19,35 — 36: »Ne 
počinjajte nepravde u osudama, u mjerama za duljinu, 
težinu i obujam. Neka su vam mjerila točna; utezi jed- 
naki; efa prava; prav hin«. To vrijedi i za gostioničare 
koji razvodnjuju vino. Time se također zabranjuje lih- 
va. U Psalmu 14, 1.5 piše: »Gospodine, tko smije pre- 
bivati u šatoru tvome, tko li stanovati na svetoj gori 
tvojoj?... Onaj... koji... ne daje novca na lihvu«. 
To je također protiv mjenjača koji posluju nepošteno, 
i protiv prodavača tkanina i druge robe. 

Možda ćeš prigovoriti: »Zašto ne mogu dati u na- 
jam novac kao što činim s konjem ili kućom?« Odgo- 
varam: Grijeh je kad nešto prodamo dvaput. Što se 
kuće tiče, treba razlikovati samu kuću od njenog koriš- 
tenja; jedno je posjedovati kuću, a drugo je nju koris- 
titi. Zbog toga kuću mogu prodati na korištenje ( = 
dati u najam) a da ne prodam samu kuću. Tako je i s 
drugim stvarima. Ali, ako se smisao neke stvari sastoji 
samo u upotrebi (korišćenju), to jest u trošenju, onda 
o njoj ne važi što smo rekli o kući. To je slučaj s nov- 
cem, žitom i si.: novac koristimo kad ga trošimo, žito 
kad ga jedemo, pa zato, kad posebno prodaješ njihovo 
korištenje ili upotrebu, dvaput proda vaš. 31 


31 Zaključivanje sv. Tome je ispravno za tada opće 
prihvaćene pretpostavke da je novac samo sredstvo raz- 
mjene dobara i da je u tom sav njegov smisao. Tako su 
mislili grčko-rimski filozofi, crkveni oci, nadležne državne 
i crkvene vlasti (sve do polovice šesnaestog, odnosno osam- 
naestog stoljeća). Dosljedno, tko bi za posuđeni novac tra- 

5. — Kupovanjem službi, bilo građanskih bilo crkve- 
nih. Što se prvih tiče, kaže Knjiga o Jobu 20,15: »Blago 
progutano mora izbljuvati, Bog će ga istjerati njemu 
iz utrobe«. Svi silnici, koji nasiljem vladaju kraljevst- 
vima ili pokrajinom ili feudom, lopovi su. Stoga su 
dužni da oteto vrate. A što se tiče onih koji kupuju 
crkvene službe, Isus reče, u Evanđelju po Ivanu 10,1: 
»Zaista, zaista, kažem vam: tko god u ovčinjak ne 
ulazi kroz vrata, nego negdje drugdje preskače, krad- 
ljivac je i razbojnik«. Zato su simonijci (tj. oni koji 
su kupili duhovnu, crkvenu službu) lopovi. 

»Ne ukradi «. 

Ta zapovijed, kako rekoh, zabranjuje da išta bliž- 
njemu nepravedno uzmemo. Mnogi nas razlozi navode 
da se toga klonimo: 

1. — Težina samog čina . Taj grijeh sliči ubojstvu, 
kako naznačuje Knjiga Sirahova 34,21 — 22: »Oskudna 
hrana život je siromaha, i tko je otima, pravi je krv- 
nik. Ubija bližnjega tko mu otima hranu, i prolijeva 
krv tko radniku uskrajuće plaću«. 

2. — Posebna opasnost toga grijeha. Nijedan grijeh 
nije tako opasan (kao ovaj — op. ur.), jer se nijedan 
grijeh ne oprašta bez zadovoljštine i kajanja. Za ostale 
grijehe čovjek se brzo pokaje, npr. za ubojstvo kad 
se stiša srdžba, za blud kad prođe požuda, i slično. Ali 
za ovaj grijeh čovjek se teže kaje, a ako se katkad i 
pokaje, teško nadoknadi, naročito zato što je dužan ne 
samo vratiti oteto nego nadoknaditi gospodaru počinje- 
nu štetu; uz to još i činiti pokoru zbog učinjenog grije- 


žio više nego je posudio, bio je smatran lihvarom, počinio 
bi grijeh lihve. Bio bi kao onaj koji bi posebno naplatio 
vino, a posebno njegovo pijenje (usp. Suma teologije II — II, 
pit. 78, čl. 1). 

Ali, novovjekovno privređivanje stvorilo je nove mo- 
gućnosti te novac nije više ostao samo sredstvo razmjene 
nego je nadošlo mnogo novih okolnosti, zbog kojih se 
činilo opravdanim tražiti — uz povratak posuđenog iznosa 
— još i neku nagradu, tj. kamate (dakako, umjerene). 
Tako se danas smatra dozvoljenim »dati u najam« novac 
kao što se daje u najam kuća ili stan. A grijeh lihve je sa- 
mo onda kad se traže previsoke kamate. 

ha. Zato i kaže Habakuk 2,6: »Jao onomu tko množi 
što nije njegovo... i zakopava se u gusti glib!« (po 
Vulg.). Uistinu, upada u glib jer će teško iz njega izaći. 

3. — Beskorisnost ukradenog. Ukradeno ne koristi 
za duhovne svrhe. U Mudrim izrekama 10, 2 čitamo: »Ne 
koristi krivo stečeno blago«. Bogatstvo koristi u duhov- 
ne svrhe kad se upotrebljava za milostinju i žrtve. To 
je naznačeno u Mudrim izrekama 13,8: »Blagom svojim 
čovjek otkupljuje svoju dušu« (po Vulg.); dabome, 
svojim, a ne tuđim blagom. Slično čitamo kod Izaije 
61,8: »Ja, Gospodin, ljubim pravdu, a mrzim grabež ne- 
pravedni, pa i kad mi je prinesen za žrtvu paljenicu« 
(po Vulg.); a u Knjizi Sirahovoj 34,20: »Pred očima oče- 
vim kolje sina tko prinosi žrtvu od imetka siromaha«. 
— Ukradeno ne koristi čak ni u zemaljske svrhe jer 
malo traje. Kod Habakuka 2,9 stoji napisano: »Jao 
onomu tko otimačinu zgrće nepravednu kući svojoj, 
da visoko svije gnijezdo svoje i otkloni ruku zla!«; a u 
Mudrim izrekama 28,8: »Tko umnožava bogatstvo svo- 
je lihvom i kamatama, sakuplja ga onomu koji je mi- 
lostiv ubogima«; dalje, u Mudrim izrekama 13,22: »Bo- 
gatstvo se grešnikovo čuva pravedniku«. 

4. — Posebna štetnost. Nepravedno stečeno povod 
je da se izgubi i ono što je stečeno pravedno; slično 
je ognju među pljevom. Zato Knjiga o Jobu 15,34 ka- 
že: »Vatra proždire šator podmitljivca«. — Osim toga 
znaj da takav upropaštava ne samo svoju dušu nego i 
dušu svojih sinova, koji su obavezni vraćati oteto. 


Osma zapovijed: 

»Ne svjedoči lažno na bližnjega svoga « 

Izl 20,16 

Gospodin je zabranio da se ikomu djelom učini 
nepravda. A sada zapovijeda da se nikomu ne učini 
nepravda niti riječju. Zbog toga kaže: »Ne svjedoči 
lažno na bližnjega svoga«. A to se može dogoditi na 
dva načina: na sudu i u običnom govoru. 

Na sudu se to može dogoditi na tri načina, jer tri 
osobe mogu pogriješiti protiv ove zapovijedi, tj. tuži- 
telj, svjedok i sudac. 

1. — Tužitelj koji lažno nekoga optuži. U Levitskom 
zakoniku 19,16 Gospodin opominje: »Ne raznosi klevete 
među svojim narodom; ne izvrgavaj pogibli krv svoga 
bližnjega«. Ali zapamti da, kao što ne smiješ reći laž, 
tako ne smiješ ni zatajiti istinu. U Evanđelju po Mateju 
18, 15 Isus uči: »Pogriješi li tvoj brat, idi i pokaraj 
ga nasamo«. 

2. — Svjedok koji laže. U Mudrim izrekama 19,5 
piše: »Lažljiv svjedok ne ostaje bez kazne«. U stvari 
ova zapovijed uključuje one prethodne, jer lažni svje- 
dok katkada postaje ubojica, katkada lopov itd. Zato 
on mora biti kažnjen kaznom o kojoj govori Ponovljeni 
zakon 19,18 — 21: »Neka suci povedu tćmeljitu istragu. 
Bude li se pokazalo da je svjedok lažan i da je lažno 
svjedočio protiv brata svoga, učinite mu onako kako 
je on kanio svome bratu . . . Neka ti se oko ne sažalju- 
je! Život za život; oko za oko; zub za zub; noga za 
nogu«. I u Mudrim izrekama 25,1 piše: »Čovjek koji 
svjedoči lažno na bližnjega svoga, on je kao bojni malj 
i mač i oštra strijela«. 

3. — Sudac koji krivo presudi. Levitski zakonik 19, 
15 upozorava: »Ne počinjajte nepravde u osudama! Ne 
budi pristran prema neznatnome, niti popuštaj pred 
velikima: po pravdi sudi svome bližnjemu!« 

U običnom govoru protiv ove zapovijedi katkada 
griješi pet vrsta ljudi: 

1. — Ozloglasivači. U Poslanici Rimljanima 1,30 sto- 
ji: »Klevetnici Bogu mrski!« Kaže da su Bogu mrski, 
jer ništa nije čovjeku tako drago kao dobar glas, kao 
što kaže i Propovjednik 7,2: »Bolji je dobar glas nego 
skupocjeno ulje«, i Mudre izreke 22,1 : »Dobro je ime 
bolje od velika bogatstva«. A ozloglasivači ga otimlju. 
Propovjednik 10,11 primjećuje: »Tko bližnjega ozlogla- 
šuje u potaji, sličan je zmiji koja tiho ujeda« (po 
Vulg.). Ako ne povrati dobar glas bližnjemu, ne može 
se spasiti. 

2. — Oni koji rado slušaju ozloglašavanje. U Knji- 
zi Sirahovoj 28,24 čitamo: »Svoje uši ogradi trnjem i 
opak jezik ne slušaj . . . , ustima svojim načini vrata a 
ušima prijevornice« (po Vulg.). čovjek ne smije rado 
slušati ozloglasivače, čak im mora pokazati žalosno i 
mrko lice, kao što piše u Mudrim izrekama 25,23: »Sje- 
verni vjetar tjera kiše, a žalosno lice ozloglasitelja«. 

3. Došaptavala koja šire sve što čuju (posebno da 

posvade prijatelje). U Mudrim izrekama 6,16 19 čita- 

mo: »Šest je stvari koje Gospodin mrzi, a sedam ih 
je gnusoba njegovu biću: . . . lažan svjedok koji širi 
laži, i čovjek koji zameće svađe među braćom«; a u 
Knjizi Sirahovoj 28,13: »Proklet bio došaptavač i kle- 
vetnik, jer uništiše mnoge koji su živjeli u miru«, i 
skrivali još mnogo toga. 

4. — Laskavci, ulizice. U Psalmu 9, 3 stoji napisano: 
»Hvale grešnika i njegovu pohlepu te blagosivlju opaka« 
(po Vulg.), a kod Izaije 3,12: »0 narode moj, koji ti las- 
kaju, varaju te!« Naprotiv, pravednici kažu istinu s 
ljubavlju, kako se vidi iz Psalma 140,5: »Nek me samo 
kara pravednik, ljubav je što me kara, al’ulje grešničko 
neće mi glavu pomazat«. 

5. — Gunđala. Toga poroka mrmljanja ima najviše 
među podložnicima. Ali u Prvoj poslanici Korinćanima 
10,10 Apostol upozorava: »I ne mrmljajte kao što su 
neki od njih mrmljali«, a mudrac u Knjizi Mudrosti 
1,11: »Čuvajte se isprazna gunđanja«, pa u Mudrim 
izrekama 25,15: »Strpljivošću se ublažuje vladar (su- 
dac), mek jezik i kosti lomi«. 

»Ne svjedoči lažno na bližnjega svoga«. 

Time se zabranjuje svaka laž. U Knjizi Sirahovoj 
7,13 čitamo: »Kloni se svake laži, jer od nje dobra 
nikakva«. I to s četiri razloga: 

1. — Laž čini ljude sličnima đavlu. Takav postaje 
đavlov sin. Naime, po govoru se poznaje iz kojeg je 
čovjek kraja i naroda: »Ta govor te tvoj izdaje«, reče 
služinčad velikog svećenika Petru, u Evanđelju po Ma- 
teju 26,73. Neki su ljudi đavolskog roda, i zovu se đa- 
vlovi sinovi jer govore laž. Đavao je, naime, lažac i otac 

laži, kako kaže Isus u Evanđelje po Ivanu 8,44. On 
laže od početka, što se vidi iz Knjige Postanka 3,4, 
gdje vara prve ljude riječima: »Ne, nećete umrijeti!« 
Nasuprot, oni koji govore istinu, sinovi su Božji, jer je 
Bog istina. 

2. — Laž onemogućuje ljudsko suživljenje . Ljudi 
žive u društvu, što bi postalo nemoguće kad ne bi 
međusobno govorili istinu. Zato Apostol u Poslanici 
Efezanima 4,25 kaže: »Odložite laž i govorite istinu je- 
dan drugome jer udovi smo jedni drugima«. 

3. — Laž uzrokuje gubitak dobroga glasa. Kad se 
netko nauči lagati, ne vjeruje mu se ni kad istinu kaže. 
Tako piše pisac Knjige Sirahove 34,4: »Što se može 
nečistoćom očistiti? Kako će biti istina od laži?« 

4. Laž upropaštava dušu. Lažac ubija svoju dušu. 
U Knjizi Mudrosti 1,11 piše: »lažljiva usta ubijaju du- 
šu«, a u Psalmu 5,7: »(Gospodine,) ti uništavaš lažljiv- 
ce«. Iz toga se vidi da je ta laž smrtni grijeh. 

Neka laž je smrtni grijeh, a neka laki. Smrtni gri- 
jeh je lagati u stvarima koje se tiču vjere; napose kad 
to čine crkveni poglavari, profesori bogoslovnih uči- 
lišta i propovjednici. Taj grijeh laži je teži od svih 
drugih laži. U Drugoj Petrovoj poslanici 2,1 kaže se: 
»Bit će među vama lažnih učitelja, onih koji će pro- 
krijumčariti pogubna krivovjerja«. Neki lažu u stvari- 
ma koje se tiču vjere da bi izgledali učenima. Protiv 
tih čitamo kod Izaije 57,4 ove riječi: »S kim se podru- 
gujete, na koga razvaljujete usta i komu jezik plazite? 
Niste li vi porod grešan i leglo lažljivo?« Neki opet 
lažu nanoseći štetu bližnjemu. Protiv njih piše Apostol 
u Poslanici Kološanima 3,9: »Ne varajte jedni druge!« 
— Te dvije laži smrtni su grijesi. 

Neki lažu iz osobnih razloga, npr. iz krive poniz- 
nosti, iz lažne sramežljivosti, iz vlastite koristi, u korist 
drugoga i iz šale. 

1. — Iz krive poniznosti. To se katkada događa u 
ispovijedi. 0 tom Augustin ovako piše: »Kao što se 
treba čuvati da čovjek zataji što je učinio, tako neka 

ne kaže što nije učinio«. 52 U Knjizi o Johu 13,7 kaže sc 
protiv takvih: »Zar zbog Boga govorite laži, zar zbog 
njega riječi te prijevarne?« A Knjiga Sirahova 19,23 — 24 
(Vulg.): »Postoji čovjek koji hodi pognut i tužan, ali 
je iznutra pun podmuklosti. Postoji i pravednik koji se 
previše ponizuje«. 

2. — Iz lažne sramežljivosti . To se događa kad netko 
reče neistinitu stvar, za koju je držao da je istinita; 
pa kad to opazi, srami se opozvati. U tom slučaju ri- 
ječi Knjige Sirahove 4, 25 — 26 poticaj su i ohrabrenje: 
»Ne protivi se istini, radije se crveni zbog svoga nezna- 
nja. Ne stidi se priznati svoje grijehe«. 

3. — Iz vlastite koristi. To se događa kad netko hoće 
nešto postići ili izbjeći. To se kaže i kod Izaije 28,15: 
»Od laži načinismo sebi sklonište i od obmane skro- 
vište«. 

4. — U korist drugoga. To se događa kad netko hoće 
drugoga osloboditi od smrti, od neke opasnosti ili štete. 
I toga se treba kloniti, kako kaže Augustin. 52, A u Knjizi 
Sirahovoj 4,22 čitamo: »Ne budi pristran protiv sebe 
samoga, i ne laži na svoju propast« (po Vulg.). 

5. — Iz šale. Treba se čuvati također laži iz šale, 
da nas ta navika ne odvede u smrtni grijeh. U Knjizi 
Mudrosti 4,12 čitamo: »Blještavilo lakomislene šale za- 
sjenjuje dobro« (po Vulg.). 


Deveta zapovijed: 

»Ne poželi... išta što pripada bližnjemu tvome« 
Izl 20,17 

Razlika između Božjeg i ljudskog zakona je u to- 
me što ljudski zakon sudi o činima i riječima, a Božji 
ne samo o tome nego i o mislima. To je zato što ljudski 
zakon potječe od ljudi, koji sude po onom što se vidi 


52 Usp. Contra mendacium, c. 21, n. 41; AM t. 6, col. 
473; PL 40. — Sermo de Urbis excidio, c. 5, n. 5; AM t. 6, 
col. 626; PL 40, 721. — De mendacio, c. 11, n. 18; AM t. 
6, col. 433; PL 40. 


201 


na vanjštini, a Božji je od Boga, koji vidi vanjštinu i 
nutrinu. Zato psalmista, u Psalmu 72,26, kaže Bogu: 
»Okrilje srca moga«. U Prvoj knjizi o Samuelu 16,7 ka- 
že Bog o sebi: »čovjek gleda na oči, a Gospodin gleda 
što je u srcu«. 

Rekoh da se dosadašnje zapovijedi odnose na ri- 
ječi i čine. Zato sada treba izložiti one zapovijedi koje 
se odnose na misli i želje. Jer kod Boga je čovjek od- 
govoran i za ono što kani učiniti. Zato Bog i zapovijeda: 
»Ne poželi . . .«, tj. ne samo da ne smiješ djelom nešto 
oduzeti bližnjemu nego niti poželjeti išta njegovo. To 
s mnogo razloga: 

1. — Zbog nezasitnosti pohlepe. Pohlepa je nezasit- 
na. Mudar čovjek treba da ide za određenim ciljem, 
nitko ne smije ići za neodređenim. Kod Propovjednika 
4,13 čitamo: »Tko novce ljubi, nikad ih dosta nema«, 
a kod Izaije 5,8: »Jao vama koji kuću kući primičete i 
polje s poljem sastavljate«. A za'što se pohlepa ne mo- 
že nikad zasititi? Zato što je srce čovječje sazdano za 
Boga. Stoga je Augustin u prvoj knjizi svojih Ispovijes- 
ti napisao: »Stvorio si nas, Gospodine, za sebe, i nemir- 
no je naše srce dok se ne smiri u tebi«. 54 Dosljedno, 
što je manje od Boga, ne može ga ispuniti. Bog sam 
»želju tvoju ispunja dobrima« (po Vulg.), kako kaže 
psalmista u Psalmu 102,4. 

2. — Zbog gubitka smirenosti, koja je tako poželj- 
na. Lakomci su uvijek u brizi da steknu još više i da 
stečeno sačuvaju. Propovjednik 5,11 opaža: »Bogatstvo 
ne da bogatašu zaspati«, a Isus u Evanđelju po Mate ju 
6,21 uči: »Gdje ti je blago, ondje će ti biti i srce«. 
Stoga je Krist, primjećuje Grgur, 55 blago usporedio s 
trnjem, u Evanđelju po Luki 8,14. 

3. — Zbog beskorisnosti bogatstva. Pohlepa čini da 
bogatstvo nije na korist ni onomu koji ga posjeduje ni 
drugima. Lakomci se njime ne služe, nego ga samo ču- 
vaju. U Knjizi Sirahovoj 14,3 stoji: »Tvrdici ne priliči 
bogatstvo, d čemu veliko blago pohlepniku?« 

53 De mendacio, c. 13, n. 22; AM t. 6, col. 433; PL 40. 

54 Confessiones, lib. 1, c. 1, n. 1. Vidi bilj. 6. 


4. — Zbog toga što otupljuje osjećaj pravednosti. U 
Knjizi Izlaska 23, Bog veli: »Ne primaj mita, jer mito 
zasljepljuje i one koji najjasnije gledaju i upropašćuje 
pravo pravednika«. U Knjizi Sirahovoj 31, mudrac uči: 
»Tko ljubi zlato, ne ostaje bez grijeha, i tko za novcem 
trči, zbog njega će zalutati«. 

5. — Zbog toga što ubija ljubav prema Bogu i bliž- 
njemu. Prema Augustinovim riječima, što netko ima vi- 
še ljubavi, to je manje podložan pohlepi, i obratno. 56 
Sto se tiče bližnjega, Knjiga Sirahova 7,18 opominje: 
»Ne mijenjaj prijatelja za novac, ni brata za ofirsko 
zlato«. 57 A što se tiče ljubavi prema Bogu, Isus u Evan- 
đelju po Mateju 6,24 uči: »Nitko ne može služiti dvojici 
gospodara ... Ne možete služiti Bogu i bogatstvu«. 

6. — Zbog toga što pohlepa rađa svaku opačinu. 
Apostol u Prvoj poslanici Timoteju 6,10 primjećuje da 
je »srebroljublje korijen svih zala«. Ako je ono ukorije- 
njeno u srcu, vodi i k ubojstvu, k lopovluku i k svim 
opačinama. Stoga veli Apostol u Prvoj poslanici Timo- 
teju 6,9 — 10: »Oni koji se hoće obogatiti, upadaju u 
napast, zamku i mnoge nerazumne i štetne požude 
što ljude strovaljuju u zatvor i propast. Zaista, korijen 
svih zala jest srebroljublje«. 

Zapamti: pohlepa je smrtni grijeh kad se stvar bliž- 
njega želi bez opravdana razloga; inače je laki grijeh. 


Deseta zapovijed: 

»Ne poželi žene bližnjega svoga« 

Izl 20,17 

Sv. Ivan u svojoj Prvoj poslanici 2,16 piše: »Što je 
god svjetsko — požuda tijela, i požuda očiju, i oholost 
života — nije od Oca«. Sve što je poželjno, sadržano 


55 Homilia 15 in Evangelia, n. 1; PL 76, col. 1131 C-D. 

56 Enchiridion de fide, spe et caritate, c. 21, n. 32; AM 
t. 6, col. 242; PL 40. 

57 Ofir, zemlja zlata, nalazi se u jugozapadnoj Arabiji 
(l Kr 9, 28 itd.). ( Biblija Stvarnosti, Dodaci, str. 277, bilj. uz 
Sir 7, 18.) 

je u ovom trojem, ali dvoje je od toga već zabranjeno 
prethodnom zapovijeđu: »Ne poželi kuće bližnjega svo- 
ga .. . niti išta što pripada bližnjemu tvome!« Riječju 
»kuća« podrazumijeva se, uz ostalo, i »visina«, to jest 
zemaljska slava, prema Psalmu 111, 3: »Slava i bogatst- 
vo bit će u domu njegovu«. Tko, dakle, želi kuću, želi i 
časti i bogatstvo. Stoga, poslije zapovijedi »Ne poželi 
kuće bližnjega svoga . . .« slijedi druga kojom se zabra- 
njuje požuda tijela: »Ne poželi žene bližnjega svoga!« 

Poslije grijeha prvih ljudi, zbog pokvarenosti što 
je iz njega proistekla, nitko nije pošteđen požude tijela 
osim Krista i slavne Djevice Marije. Kad je požuda na 
djelu, biva to s lakim ili s teškim grijehom; ovo se 
posljednje događa kad ona ovlada čovjekom. Apostol 
u Poslanici Rimljanima 6,12 opominje: »Neka ne kra- 
ljuje grijeh u vašem smrtnom tijelu, da slušate njegove 
požude«. Apostol ne kaže: »Neka ih ne bude«, jer d sam 
kaže, u istoj Poslanici 7,18: »Znam da dobro ne prebiva 
u meni, tj, u mojem tijelu«. A grijeh kraljuje u tijelu 
na tri načina: 

1. — On kraljuje u tijelu kad pristankom volje za- 
kraljuje u srcu. Zato je Apostol dodao riječi »da slušate 
njegove požude«. Isus u Evanđelju po Mateju 5,28 uči: 
»Tko s požudom pogleda ženu, već je s njome učinio 
preljub u srcu«. Čovjek je pred Bogom odgovoran za 
ono što kani učiniti. 

2. — Grijeh kraljuje u tijelu kad riječi izraze grešnu 
želju srca. U Evanđelju po Mateju 12,34 Isus uči: »Iz 
obilja srca usta govore«. A u Poslanici Ef elanima 4,29 
Apostol upozorava: »Nikakva nevaljala riječ neka ne 
izlazi iz vaših usta«. Zbog toga nije bez grijeha sasta- 
vljati isprazne popijevke — čak i prema mišljenju sta- 
rih filozofa — tako da su pjesnici bestidnih pjesmama 
bili protjerani u progonstvo. 

3. — Grijeh kraljuje u tijelu kad prijeđe na djela 
služeći se tijelom za ostvarenje požude. U tom smislu 
reče Apostol u Poslanici Rimljanima 6,19: »Kao što 
nekoć predadoste udove svoje za robove nečistoći . . .« 

To su različiti stupnjevi požude. 

Da izbjegnemo ovom grijehu, treba ulagati mnogo 
napora, jer taj se grijeh skriva u nama, a teže je pobi- 
jediti domaćeg (nego vanjskog) neprijatelja. Ali se po- 
bjeda može izvojevati, i to na četiri načina: 

1. Izbjegavajući vanjske prigode, npr. zlo društvo 
i sve što pruža prigodu za ovaj grijeh. Tako u Knjizi 
Sirahovoj 9,5 — 9 piše: »Ne upiri pogled u djevicu, da 
ne bi bio kažnjen zajedno s njom. Ne daj bludnici svoje 
duše, da ne izgubiš imetak svoj. Ne obziri se po grad- 
skim ulicama i ne skitaj se pustim zakucima. Odvrati 
pogled svoj od ljupke žene, i ne gledaj tuđu ljepotu. 
Mnoge već zavede ženina ljepota, koja želju raspaljuje 
kao vatru«; a u Mudrim izrekama 6,27: »Može li tko 
nositi oganj u njedrima, a da mu se odjeća ne upali?« 
Zato anđeo reče Lotu, u Knjizi Postanka 19,17, neka 
bježi iz sodomske okolice. 

2. — Ne pripuštajući nečiste misli, jer su povod da 
požuda oživi. To valja činiti mrtveći tijelo, kako se i 
kaže u Prvoj poslanici Korinćanima 9,27: »Krotim svoje 
tijelo i zarobljavam«. 

3. — Upornom molitvom, jer »ako Gospodin grad 
ne čuva, uzalud stražar bdi«, napominje psalmista u 
Psalmu 126, 1. I pisac Knjige Mudrosti 8,21 priznaje: 
»Znadijah da neću dar uzdržljivosti zadobiti ako ne 
da Bog« (po Vulg.) . . . »pristupih Gospodinu i pomolih 
se«. U Evanđelju po Marku 9,29 Isus uči: »Ovaj se rod 
ničim drugim ne može izagnati osim molitvom i pos- 
tom«. Ako se, naime, dvojica tuku, a ti želiš jednomu 
od njih pomoći, treba da tomu pružiš pomoć, a ne 
onomu drugome. Između duha i tijela odigrava se 
trajna borba. Ako, dakle, želiš da duh pobijedi, treba 
da njemu pomogneš — a to činiš molitvom — a ti- 
jelu pomoć uskratiš — a to činiš postom; jer tijelo 
postom slabi. 

4. — Čestitim zaposlenjem . U Knjizi Sirahovoj 33,28 
piše: »Lijenost (besposlica) poučava zloćama mnogim«; 
a kod Ezckiela 16,49: »Evo opačina sestre tvoje Sodo- 
me: gizdavo, u izobilju kruha i bezbrižno (u besposlici) 
ona življaše«. Jeronim savjetuje: »Uvijek obavljaj neki 

čestit posao, da te đavao ne nađe besposlena«. 5 ® A od 
svih poslova najbolje je proučavanje Svetoga pisma. 
Jeronim piše u Pismu Paulinu: »Voli proučavanje Sve- 
tog pisma, i nećeš zavoljeti tjelesne požude«. 59 


• • 

* 

To je deset riječi o kojima reče Isus, u Evanđelju 
po Mateju 19,17; »Ako hoćeš u život ući, čuvaj zapovi- 
jedi«. Dva su glavna korijena svih ovih zapovijedi: lju- 
bav prema Bogu i ljubav prema bližnjemu. Naime, 
onaj koji ljubi Boga, valja da čini troje, to jest 

a) da nema (ne poštuje) drugoga boga; zato Bog 
kaže: »Nemoj imati drugih bogova osim mene«; 

b) da ga poštuje; stoga Bog kaže: »Ne izgovaraj 
uzalud ime Gospodina, Boga svoga; 

c) da u njemu otpočine; zbog toga Bog kaže: »Sjeti 
se da svetkuješ dan subotni«. 

Tko voli bližnjega, valja: 

a) da mu iskazuje dužno poštovanje; radi toga Bog 
kaže: »Poštuj oca svoga i majku svoju«; 

b) da djelom ne čini zlo osobi bližnjega; zato Bog 
veli: »Ne ubij!«; 

c) da djelom ne čini zlo osobi koja je s njim zdru- 
žena; stoga Bog zapovijeda: »Ne učini preljuba!«; 

d) da bližnjemu ne nanese štetu u vanjskim dob- 
rima koja mu pripadaju; zbog toga Bog kaže: »Ne 
ukradi!«; 

e) da mu ne učini zlo riječju; radi toga Bog veli: 
»Ne svjedoči lažno na bližnjega svoga!«; 

f) konačno, da mu ne učini zlo u svome srcu; zato 
Bog zapovijeda: »Ne poželi . . . išta što pripada bližnje- 
mu tvome« i: »Ne poželi žene bližnjega svoga«. 

55 Epistola 125 ad Rusticum monachum, n. 11 (v. bilj. 
23). 

59 I ta se izreka nalazi u Poslanici Rustiku monahu, 
br. 11. Zašto je sv. Toma naveo Poslanicu Paulinu (ep. 53, 
al. 103, n. 3; PL 22, 542 — 543), nije jasno. U ovom tekstu 
sv. Jeronim preporučuje proučavanje Sv. pisma, ali ne 
gore navedenim riječima. 

IZLAGANJE 0 ANĐEOSKOM POZDRAVU, 
TO JEST 0 ZDRAVOMARIJI 



U tom pozdravu nalaze se tri stavka. Prvi su riječi 
anđela; »Zdravo, milosti puna! Gospodin s tobom! Bla- 
goslovljena ti među ženama!« 1 Drugi je usklik Elizabete, 
majke Ivana Krstitelja: »Blagoslovljen plod utrobe tvo- 
je!« Treći stavak je dodala Crkva, a to je zaziv: »Ma- 
rijo!« Anđeo, naime, nije rekao: »Zdravo, Marijo!« ne- 
go: »Zdravo, milosti puna!« Ipak to ime »Marija« svo- 
jim značenjem odgovara onomu što je rekao anđeo, 
kako ću naknadno objasniti. 


»Zdravo, Marijo, milosti puna, Gospodin s tobom!« 

Lk 1,28 

U starim je vremenima bila velika čast kad bi se 
anđeli pokazali ljudima i smatralo se velikom čašću 
kad su im ljudi mogli iskazati poštovanje. Stoga je 
napisano u pohvalu Abrahama da je primio anđele u 
goste i da im je odao počast. 2 A da je anđeo iskazao 
poštovanje čovjeku, to se nikad nije čulo, osim nakon 
što je s poštovanjem pozdravio Blaženu Djevicu riječ- 
ju: »Zdravo!« 


1 Usklik »Blagoslovljena ti među ženama« riječi su sv. 
Elizabete (vidi Lk 2, 42). Ali u latinskom opće prihvaćenom 
prijevodu, koji se zove Vulgata, te se riječi pripisuju an- 
đelu (L/c 2, 28). Odatle je to uzeo i sv. Toma Zanimljivo je 
da se isti umetak kod Lk 2,28 nalazi i kod mnogih starih 
pisaca na Istoku i na Zapadu. I u liturgiji došalća anti- 
fona na Šestom času glasi: »Anđeo Gabrijel reče Mariji: 
Zdravo, milosti puna! Gospodin s tobom- Blagoslovljena ti 
među ženama!« 

2 Post 18, 1—15; 19, 1. 

Zašto anđeo u starini nije iskazivao čast čovjeku, 
nego čovjek anđelu? Zato što je anđeo veći od čovjeka, 
i zbog tri razloga: 

1- — Zbog dostojanstva. Anđeo je, naime, duhovno 
biće. U Psalmu 103, 4 piše: Duhove uzimaš za glasnike 
(grčki: anđele)« (po Vulg.). A čovjek je tjelesno, pro- 
padljivo biće, zato i kaže Abraham Bogu: »Usuđujem 
se govoriti Gospodinu . . . Ja, prah i pepeo!« 3 Nije se 
dolikovalo da duhovno i propadljivo biće iskazuje čast 
biću propadljivom, tj. čovjeku. 

2. — Zbog prisnosti s Bogom. Anđeo je prisan s 
Bogom ukoliko mu služi. Kod Danijela 7,10 čitamo: »Ti- 
suću tisuća služahu njemu, miirijade stajahu pred njim«. 
A čovjek je kao tuđin i grijehom udaljen od Boga, ka- 
ko je naznačeno u Psalmu 54, 8: »Daleko, daleko sam 
se udaljio« (po Vulg.). Stoga dolikuje do čovjek štuje 
anđela kao bliskoga Bogu i ukućanina (nebeskog) kra- 
lja. 

3. — Zbog punine božanskog milosnog sjaja. Anđeli 
imaju vrlo velikog udjela u punini božanskog svjetla. 4 
U Knjizi o Jobu 25,3 čitamo: »Zar se njemu čete izbro- 
jiti mogu i svjetlo njegovo nad kim ne izlazi?« I zato se 
uvijek ukazuje okružen svjetlošću. A ljudi, i kada 
imaju udjela u tom svjetlu milosti, imaju to u maloj 
mjeri i bez tolikog sjaja. 

Nije, dakle, dolikovalo da anđeo čovjeku iskaže 
poštovanje sve dok se nije našlo ljudsko biće koje ga 
je nadvisivalo s ova tri razloga. To biće bila je Blažena 
Djevica. Stoga anđeo (Gabrijel), da bi naznačio da ga 


3 Post, 18, 27. 

4 ® og stvoritelj svjetlosti, ona je kao odjeća kojom 

se ogrće (Ps 104, 2); Bog sam je uspoređen s vječnom 
svjetlošću (Mudr 7, 26); on je Svjetlo istinito koje svijetli 
u tj * 111 } rasvjetljuje svakog čovjeka (Iv 1, 5. 9; 1 Iv 1, 5); 
i?, ras yj e tljuje grad Božji, nebeski Jeruzalem (Otk 

21, 23). (Usp. Rječnik biblijske teologije, Zagreb 1969, Krš- 
ćanska sadašnjost, str. 1335—1342.) Svjetlo, dakle, simboli- 
zira neizmjerno Božje savršenstvo, pa stoga i oni koji su 
njemu bliski, kao npr. anđeli i pravednici, imaju udjela u 
tom božanskom svjetlu. 

ona nadvisuje s tog trostrukog stajališta, htjede joj 
iskazati poštovanje te reče: »Zdravo!« 

Blažena Djevica, dakle, nadvisivala je anđele u tri- 
ma odlikama: 

1. — U punini milosti, koja je obilnija u BI. Djevici 
nego u bilo kojem anđelu. Da to naznači, anđeo joj 
iskaza počast i reče: »Milosti puna«; kao da je htio 
reći: »Zato ti iskazujem počast jer me nadmašuješ pu- 
ninom milosti«. 

BI. Djevica bijaše puna milosti s obzirom na dušu, 
tijelo i utjecaj na druge. 

Najprije, s obzirom na dušu. U duši je posjedovala 
svu puninu milosti. Bog dariva milost da činimo dobro 
i da se klonimo zla; a BI. Djevica je u obojem bila 
naj savršenija. Ona je izbjegla svakom grijehu, kao ni- 
jedan svetac osim Krista. Grijeh, naime, može biti is- 
konski (istočni) — a od njega je bila očišćena već u 
majčinu krilu 5 ; ili smrtni, ili laki — a i od njih je bila 
slobodna. Zato i Pjesma nad pjesmama 4,7 kliče: »Sva 
si lijepa, prijateljice moja, i nema mane na tebi«. A 
Augustin u spisu O naravi i milosti, gl. 36, piše: 

»Kad bismo sve svece i svetice, dok su živjeli na 
zemlji, pitali da li su bez grijeha, svi bi — izuzev BI. 
Djevicu — jednoglasno odgovorili: 'Kad bismo rekli 
da grijeha nemamo, varali bismo sami sebe i istine ne 
bi bilo u nama’. 6 Kažem: 'izuzev BI. Djevicu’ jer što se 
nje tiče, neću — zbog časti Gospodina — niti postaviti 
pitanje da li je počinila grijeh«. 7 

Znamo, uistinu, da je njoj bilo darovano više mi- 
losti kako bi potpuno pobijedila grijeh: ona je zaslu- 
žila začeti i roditi onoga koji nije imao nikakva grijeha. 
Krist nadvisuje BI. Djevicu po tomu što je začet i ro- 


5 To treba razumjeti u smislu članka vjere o Bezgreš- 
nom Začeću BI. Djevice Marije, tj. da je posebnom Božjom 
povlasticom biia — zbog budućih Kristovih zasluga — 
unaprijed očuvana od iskonskog grijeha, premda je i ona 
podlijegala općem zakonu o prijenosu iskonskog grijeha 
na sve Adamove potomke. (Vidi bilj. 8. i 17.) 

« 1 Iv 1, 8. 

7 De natura et gratia, c. 36, n. 42; AM t. 10, col. 144 — 
145; PL 44. 

đen bez iskonskog grijeha; BI. Djevica je začeta, ali ne 
i rođena u iskonskom grijehu. 8 

BI. Djevica je vršila djela svih kreposti, dok drugi 
sveci samo neka naročita: jedan je bio ponizan, drugi 
čist, treći milosrdan. Zato su isticani kao uzori poseb- 


8 Ako to shvatimo u smislu današnjeg načina mišlje- 
nja i izražavanja, onda to ne odgovara objavljenoj istini, 
jer je BI. Djevica Marija i začeta i rođena bez iskonskog 
(istočnog) grijeha; razlika između nje i Krista nije u tom 
što bi ona bila začeta u iskonskom grijehu, a On ne, nego 
u tom što je, po općem zakonu o Adamovim potomcima, 
trebalo da ona bude začeta u iskonskom grijehu, ali je 
posebnom Božjom povlasticom bila unaprijed oslobođena 
da u nj ne upadne mada je trebalo da u nj upadne; Krist, 
naprotiv, kao Božji Sin, niti je imao ikakva grijeha niti 
je bilo moguće da sagriješi: on je došao da grijeh uništi! 

Da je BI. Djevica začeta bez iskonskog grijeha, svečano 
je proglasio papa Pio IX dne 8. prosinca 1835. ovim rije- 
čima: »BI. Djevica Marija u prvom trenutku svoga začeća 
po posebnoj milosti i povlastici Boga svemogućega, u vidu 
zasluga Krista, Spasitelja ljudskog roda, bila je očuvana 
od svake ljage iskonskog (istočnog) grijeha« (DENZINGER- 
SCHČNMETZER, Enchiridion symbolorum, Herder, 1967, 
n. 2803). 

To je danas nama vjernicima jasno, ali u srednjem 
vijeku to još nije bilo. Crkva se, naime, kroz vjekove 
mučno probijala k spoznaji te istine. U vezi s tim treba 
ukratko spomenuti nekoliko činjenica: 1. Sv. oci su od 
početka veoma naglašavali Marijinu svetost i potpunu čis- 
toću od grijeha, ali nisu izričito postavili pitanje da li je 
začeta bez istočnoga grijeha. — 2. Uvođenje blagdana 
Začeća BI. Djevice Marije (na Istoku oko god. 700, u 
Napulju oko 850, u Engleskoj i nekim krajevima Francuske 
u 11. stoljeću) bila je prigoda da se izričito postavi to pi- 
tanje; tako učenik sv. Anselma engleski benediktinac Ead - 
mer (+ 1124) možda prvi izričito uči da je BI. Djevica bila 
izuzeta od svake ljage grijeha. Ali drugi teolozi bili su vrlo 
suzdržljivi (među njima i veliki štovatelj Marijin, sv. Ber- 
nard) jer nisu uviđali kako bi se onda moglo reći da je 
Krist spasitelj svih ljudi, uključivši i BI. Djevicu Mariju. 
A i rimska crkvena zajednica još nije slavila blagdan Za- 
čeća BI. Marije, nego je samo dopuštala da ga neke 
druge mjesne crkve slave; uvela ga je tek mnogo kasnije, 
tj. god. 1477. za vrijeme papa Siksta IV. — 3. Tek je en- 
gleski franjevac Ioannes Duns Scot (-f 1308) jasno pokazao 
da treba razlikovati otkupljenje kojim je netko očuvan od 
istočnog grijeha makar bi on po općem zakonu morao pri- 
jeći na svakog čovjeka (redemptio praeservativa) — i ot- 

nih kreposti, npr. sv. Nikola 9 kao uzor milosrđa, itd. 
Ali Blažena je Djevica uzor svih kreposti. U njoj nala- 
ziš primjer poniznosti, kako se vidi iz riječi koje na- 
vodi Evanđelje po Luki 1,38: »Evo službenice Gospod- 
nje«, i isto Evanđelje 1, 48: »Pogleda (Gospodin) na 
neznatnost službenice svoje«. Uzor je i čistoće jer kaže: 
»Ja muža ne poznajem«; i svih drugih kreposti, kao što 
je očevidno. 

Tako je, dakle, puna milosti i gledom na čistoću 
od grijeha i gledom na kreposna djela. 

Zatim, bijaše milosti puna 5 obzirom na tijelo , ili 
točnije: s obzirom na prelijevanje milosne punine u 
tijelo. Već je velika stvar kod svetaca da posjeduju to- 
liko milosti te im ona posvećuje dušu. Ali duša BI. 
Djevice bijaše tako puna milosti te se ova prelijevala 


kupljenje kojim je netko od istočnog grijeha oslobođen 
pošto je on na dotičnog već prešao (redemptio liberativa); 
BI. Djevica bila je oslobođena na prvi način, pa zato je 
ona, makar izuzeta od istočnog grijeha, bila od Krista 
otkupljena. — 4. Poslije ovakvog pojašnjenja počelo se što- 
vanje Bezgrešnog začeća BI. Djevice brže širiti, tako da 
je sabor u Baselu god. 1438 odredio da se blagdan Bezgreš- 
nog začeća slavi u cijeloj Crkvi. (To nije bilo provedeno jer 
taj sabor nije bio priznat kao opći.) Papa Siksto IV je god. 
1476. potvrdio nauku o bezgrešnom začeću BI. Djevice 
Marije i ujedno zabranio da se oni koji tu nauku drže, 
nazovu krivo vjernicima. Ipak su tološke rasprave o toj 
nauci bile još slobodne, dok papa Pavao V god. nije zabra- 
nio da se suprotna nauka javno naučava ili propovijeda; 
Grgur XV je god. 1622. zabranio to činiti i privatno. Papa 
Aleksandar VII god. 1661. svjedoči da tu nauku prihvaćaju 
gotovo svi katolici. Papa Klement XI god. 1700. naređuje 
neka se blagdan Bezgrešnog začeća BI. Dj. Marije slavi u 
cijeloj crkvi. Konačno papa Pio IX god. 1853. svečano je 
proglasio tu nauku člankom vjere. (Za ovaj povijesni pri- 
kaz vidi — npr. M. DAFFARA O. P., De Pecato originali et 
de Verbo incarnato, Taurini — Romae, Marietti, 1948, str, 
334 — 342.) 

Lijepo je rekao papa Grgur XV (u pismu od 4. 6. 
1622): da je Duh Sveti ovo duboko otajstvo tek malo po 
malo otkrivao svojoj Crkvi. 

Iz svega se vidi da nije čudo što se sv. Toma gore u 
tekstu nije tako jasno izrazio kako bismo mi to danas 
očekivali. Sam tekst ipak ne govori ono što bi se nama na 


u tijelo, u kojem je začela Sina Božjega. Stoga reče 
Hugo od Sv.Viktora : 10 »Budući da je ljubav Duha Sve- 
toga žarko gorjela u njenu srcu, zato je i u njezinu ti- 
jelu činila čudesne stvari tako da se od nje rodio Bog 
i čovjek«. 11 U Evanđelju po Luki 1,35 anđeo joj odgovo- 
ri: »Zato će to čedo i biti sveto, Sin Božji«. 

Naposljetku, bijaše milosti puna s gledišta utjecaja 
na sve ljude. Velika je stvar kod nekog sveca ako posje- 
duje toliko milosti da je to dovoljno za spasenje mno- 
gih. Kad bi pak imali toliko milosti da bi ona bila do- 
statna za spasenje svih ljudi na svijetu, onda bi to 


prvi pogled moglo činiti, nego pitanje ostavlja neriješeno. 
Naime, Toma — kao i mnogi Tomini prethodnici i suvreme- 
nici, npr. sv. Anselmo, Petar Lombardski, sv. Bonaventura, 
Henrik iz Genta itd. — razlikuje začeće od animacije. 
Začeće je, prema njima, trenutak zametka (conceptio m- 
choata, conceptio activa, ^početno začeće), a animacija je 
trenutak kad ljudska duša taj zametak oživi, dakle trenu- 
tak kad nastane ljudska osoba (conceptio consummata, 
dovršeno začeće, conceptio passiva). Toma, dakle, u gor- 
njem tekstu kaže da je u trenutku »početnog začeća« bu- 
duće tijelo BI. Djevice Marije još podlijegalo općem zako- 
nu da i na nju mora prijeći istočni grijeh, a kad se rodila, 
bila je bez njega. No, kada je bila posvećena, Toma ne 
kaže, nego ostavlja pitanje otvoreno. Mi danas, dakako, 
smatramo da čovječja osoba nastaje već u početku »počet- 
nog začeća« i da je, dosljedno, BI. Djevica Marija odmah 
u tom trenutku bila unaprijed izuzeta od iskonskog grijeha. 
(O tom vidi više u bilj. 16.) 

9 SV. NIKOLA, biskup Mire u Liciji (danas u Turskoj). 
Umro je oko polovice 4. stoljeća. Štuje se u Crkvi osobito 
od 10. st. Na Zapadu se štuje naročito otkad su njegove 
svetačke moći prenesene u južnotalijanski grad Bari (1087. 
god.). Legende ga prikazuju kao sveca koji pomaže djevoj- 
kama da se mogu čestito udati, mladićima da se spase od 
nepravedne osude, mornarima u oluji itd. 

HUGO OD SVETOG VIKTORA (rođen oko 1100 — 
umro 1145), samostanski kanonik sv. Augustina, upravitelj 
poznate teološke škole u pariškoj opatiji Sv. Viktora. Na- 
pisao je dosta biblijskih, dogmatskih, moralnih, mističkih, 
pa i filozofskih djela. Među tim djelima je i spis De 
virginitate Mariae (0 Marijinu djevičanstvu). 

n De B. Mariae viriginitate, c. 2; PL 176, col. 872 A; 
HUGONIS DE S. VICTORE Opera omnia. Moguntiae 1617, 
t. 3, str. 63. 


214 


bila najveća punina. A to je upravo slučaj Krista i BI. 
Djevice. Jer u svakoj pogibelji možeš postići spas od 
slavne Djevice. Zato se i kaže u Pjesmi nad pjesmama 
4,4: »Tisuću štitova visi na njoj, svi oklopi junački«, 
što znači da ona pruža lijekove protiv svih pogibelji. 
Zatim, za svaki čin kreposti možeš je -imati kao pomoć- 
nicu. Stoga ona kaže u Knjizi Sirahovoj 24,25 (Vulg.): 
»U meni je sva nada života i kreposti«. 

Ona je, dakle, puna milosti, i anđele nadvisuje tom 
puninom. Zbog toga se prikladno zove »Marija«, što zna- 
či »prosvijetljena« 12 , prema Izaiji 58,11: »(Gospodin) će 
ispuniti svjetlošću dušu tvoju« (po Vulg.); i »prosvjeti- 
telj ica drugih«, tj. cijeloga svijeta, pa se zbog toga us- 
poređuje sa suncem i mjesecom. 

2. — Nadvisuje anđele u prisnosti s Bogom. To an- 
đeo naznačuje riječima: »Gospodin s tobom!« Kao da 
kaže: »Zato ti iskazujem počast jer si bliža Bogu nego 
ja, jer je Gospodin s tobom«. Gospodin, tj. Otac sa 
Sinom, a to je odlika koju nije imao nijedan anđeo niti 
ijedno drugo stvorenje. »To će čedo biti sveto, Sin 
Božji«, kako čitamo u Evanđelju po Luki 1,35. Sin Božji 
u njezinu krilu! Kod Izaije 12,6 čitamo: »Kličite i raduj- 
te se, stanovnici Siona, jer je velik među vama svetac 
Izraelov!« 

Drukčije je, dakle, Gospodin s BI. Djevicom, a 
drukčije s anđelom. S njom je kao Sin, a s anđelom 
kao Gospodin. I Duh Sveti je s njom kao u svom hra- 


12 Tumačenje Marijina imena koje navodi sv. Toma 
nalazi se kod grčkih i latinskih crkvenih otaca. Tako npr. 
sv. Epifanije (ili neki drugi autor) piše da Marija znači 
»prosvijetljena« i»prosvjetiteljica vjernika«. Isti sv. Epifa- 
nije i sv. Ivan Damašćanski kažu također da to ime znači 
»gospodarica« i »nada«. (Usp. A greek patristic lexicon, 
Oxford 1976, str. 827.) Među latinskim očima možemo na- 
vesti sv. Bernarda, koji (u Homiliji 2. o riječima »Poslan 
bi«, PL 183, 70) zanosno govori o Mariji i njezinu imenu, 
koje tumači kao »zvijezda mora«. Takvo je tumačenje još 
prije njega donio sv. Izidor (+ 638), seviljski biskup, u 
djelu Origines ili Etymologiae, 1. 7, c. 10, n. 1; PL 82. 

mu. Zato se i kaže o njoj da je »hram Gospodnji«' 3 , 
»svetište Duha Svetoga« 14 , jer je začela po Duhu Sve- 
tomu, kako piše u Evanđelju po Luki 1,35: »Duh Sveti 
sići će na te«. Na taj način je Blažena Djevica prisnija 
s Bogom nego anđeo; s njom je Gospodin Otac, Gospo- 
din Sin i Gospodin Duh Sveti, dakle cijelo Trojstvo. 
Stoga se o njoj pjeva: »Cijelog Trojstva dragocjeno 
počivalište!« 15 

»Gospodin s tobom« najvredniji je izraz koji joj je 
mogao biti upućen. Zato s pravom anđeo iskazuje pozd- 
rav Blaženoj Djevici, jer je majka Gospodina, pa stoga 
i Gospodarica. Zbog toga joj i doliči ime »Marija«, što 
na sirskom jeziku znači: gospodarica. 16 

3. — BI. Djevica nadvisuje anđele u čistoći od grije- 
ha. Bila je ne samo u sebi čista od grijeha nego je tu 
čistoću pribavila i drugima. Ona je bila najčistija od 
krivnje, jer nije upala ni u iskonski, ni u smrtni, ni u 
laki grijeh. 17 Bila je najčistija i od kazne. Tri su pro- 
kletstva (kazne) izrečena ljudima zbog grijeha: 


13 »Hram Gospodnji«: tako Mariju nazivlje sv. Jeronim, 
sv. Ambrozije itd. Točne navode vidi u pobudnici pape PAV- 
LA VI, Marialis cultus, Kršćanska sadašnjost, Zagreb 1975, 
str. 98, bilj. 77. 

14 »Svetište Duha Svetoga«: tako sv. Izidor, sv Ilde- 
fons, sv. Bernard, sv. Petar Damijanski i dr. Točne navode 
vidi u gore spomenutoj pobudnici Pavla VI, nav. izd., str 
99, bilj. 80. 

15 »Cijelog Trojstva dragocjeno počivalište«. To je iz- 
raz sv. Alberta Velikog, učitelja sv. Tome, u posljednici 
Salve, Mater Salvatoris na svetkovinu Uznesenja BI. Djevice 
Marije (u Misalu Reda propovjednika, Venecija 1553, str. 
234). Neki tu posljednicu pripisuju Adamu iz Sv. Viktora kod 
Pariza (+ 1192). Usp. A. FRIES, Albertus Magnus Prosator 
u djelu: MEYER-ZIMMERMANN, Albertus Magnus, doctor 
universalis, Matthias-Grunewald-Verlag, Mainz 1980, str. 141. 

16 Vidi bilj. 12. 

17 »(BI, Djevica) nije upala ni u iskonski, ni u smrtni, 
ni u laki grijeh«. To je nauka Crkve. Da nije upala u 
iskonski grijeh, svečano je proglasio papa Pio IX god. 
1853. (vidi bilj. 8). Da nije upala u smrtni grijeh ni u laki, 
izjavio je Tridentski sabor god. 1547. (vidi DENZINGER- 
-SCHONMETZER, Enchiridion symbolorum, br. 1573). 

Prvo je izrečeno ženi, u tom smislu da će uz gubi- 
tak djevičanstva začeti, s tegobama nositi i u mukama 
rađati. 18 Od svega toga je BI. Djevica bila oslobođena, 
ier je bez povrede djevičanstva Spasitelja začela, puna 
utjehe nosila i u radosti porodila, kako je naznačeno 
kod Izaije 35,2: »Neka bujno cvatom cvate, da, neka 

od veselja kliče i nek se raduje«. . 

Drugo je prokletstvo izrečeno čovjeku, to jest da 
će u znoju lica kruh svoj jesti. 1 ’ Od toga je BI. Djevica 
bila oslobođena, jer — kako uči Apostol u Prvo/ posla- 
nici Korinćanima 7,34 — »žena neudata i je vica rine 
se za Gospodnje, da bude sveta i tijelom i duhom, a 
udata brine se za svjetsko«, tj. djevice su slobodne oc 
briga ovoga svijeta i samom Bogu služe. v 

Treće je prokletstvo zajedničko muškarcima i že- 
nama, tj. da će se u prah vratiti. 20 I od toga BI. Djevica 
bijaše oslobođena, jer je s tijelom uzašla na nebo. Zais- 
ta vjerujemo da je po smrti bila uskrišena i ponesena u 


Mnogi sumnjaju da riječi »nije upala u iskonski . . . 
grijeh« potječu od sv. Tome. To pitanje u noyije vrijeme 
posebno je proučavao G. F. Rossi C. M., koji je istražio svih 
49 rukopisa Izlaganju o Zdravomariji, koji potječu ^iz sred- 
njeg vijeka. Od njih četrdeset dva donose te rijeci; a od 
tih opet čak je četrnaest iz 13. i 14. stoljeća, dok je onih 
nekoliko rukopisa što te riječi izostavljaju — tek iz 15. 
stoljeća. Nema, dakle, sumnje da su to autentične rijeci 
sv Tome. (Usp. G.F. ROSSI, L’autenticith dei testi di San 
Tommaso d’Aquino: »B. Virko nec originale... peccatum 
incurrit« rispettivamente degli anm 1254 e 72/3«. U. Uivus 
Thomas, Piacenza 1954, str. 442—466, zaključci na str. 

464-469.) . ,, , 

Drugo je pitanje kako te rijeci dovesti u sklad s op : 
ćim mišljenjem koje se počelo širiti od god. 1373. (vidi 
nav. čl., str. 447—450), po kojemu bi sv. Toma naučavao da 
je BI. Djevica barem neko vrijeme bila okaljana istočnim 
grijehom; odnosno, kako gornje riječi uskladiti s nekim 
drugim tekstovima sv. Tome, posebno sa Sumom teologije 
III pit. 27 čl. 2. O tom se puno pisalo, pa i kod nas 
(vidi npr knjigu T. VEREŠA, Iskonski mislilac, Domim- 
Sska P naklada g Istina, Zagreb 1978 str. 184, br. 1-93) U 
najnovije vrijeme o tom je pisao G.F. ROSSI (u članKu 
Quid senserit Angelicus Doctor de lmma.cula.ta Vj-rgmis 
Conceptione?« »Divus Thomas«, Piacenza 19a4, str. 333 3 ). 

On odbija mišljenje onih koji kažu da je Toma u tom po- 
gledu svoju nauku mijenjao, a još vise mišljenje onih koji 


nebo. To je naznačeno u Psalmu 131, 8: »Ustani, Gospo- 
dine, pođi k svome počivalištu, ti i Kovčeg sile tvoje«. 

»Blagoslovljena ti među ženama« 

Lk 1 , 42 

... Bla , ž f na J' e D jevica, dakle, bila oslobođena od svih 
i pi okletstava. Zato je blagoslovljena među ženama 
Una sama dokinu prokletstvo i donese blagoslov te 
otvori rajska vrata. Zbog toga joj priliči ime »Marija«, 
što znači »Zvijezda mora« 2 ’: kao što se pomorci ravna- 
ju po zvijezdama da stignu u luku, tako se i kršćani 
ravnaju po Mariji da stignu u slavu nebesku. 

» Blagoslovljen plod utrobe tvoje« 

Lk 1,42 

Grešnik katkada traži nešto što ne može postići ali 
o postiže pravednik. U Mudrim izrekama 13,22 piše: 
»Bogatstvo gresnikovo se čuva pravedniku«. Tako je i 
Eva tražila plod zabranjenog stabla, ali u njemu Sje 
lasla sto je tražila. A BI. Djevica u svom je plodu našla 
sve sto je Eva tražila. P 


drze da J ° n - 1 ? 1 ? P rotiv izuzetosti BI. Djevice Mariie 
od istočnoga grijeha. Prema njemu nesporazum S« 
tao zbog toga što se kod tumačenja nekih TominihAeksto 

tekst na ! Zg n e nli Pr °J 1Vnih ’ nisu dovoljno uzeli T obziJ kom 
tekst i načela kojima se Anđeoski naučitelj rukovodio 

o^- Nlje ov ? v F!J esto za rješavanje toga spora. Stoga ću se 

teksta °kofa m se ' ukra \ ko P°kušam uskllditi tri 
leKsta Koja se u toj stvari nalaze u ovom Izlaeaniu o 

stran?!’ f - ne 1 rođena u iskonskom J grUehu! s dmge 

se svakako ne može naći u jeftinoi nret- 
P?. S *^Y C1 c ^ a . J e dan takav mislilac kao što ie AnđenskP 
uiueh proUvuHed, s am sebi u jed„“ « 

ovo ?j'Se?ie “ ' S,r ' 384 “ 387 ' donosi ‘ obraS 

Eva je po traženom plodu željela postići troje: 

1. — Sličnost s Bogom , kako joj je đavao lažno obe- 
ćao, da će biti kao bogovi, koji razlučuju dobro i zlo. 
»Bit ćete kao bogovi«, reče onaj lažljivac, u Knjizi 
Postanka 3,5. Šlaga, jer je lažljivac i otac laži. Zaista, 
Eva nije time što je pojela plod postala slična Bogu, 
nego neslična, jer se grijehom udaljila od Boga, spasi- 
telja svoga, pa stoga i bi iz raja istjerana. 

Blažena je Djevica, skupa sa svim kršćanima, pos- 
tigla tu sličnost, i to upravo po plodu utrobe svoje, 
Kristu, po kojemu se s Bogom sjedinjujemo i njemu 
postajemo slični. Tako se kaže u Prvoj Ivanovoj posla- 
nici 3,2: »Kad se očituje, bit ćemo njemu slični«. 

2. — Užitak . To je Eva htjela postići kad je ubrala 
plod, jer »bijaše dobar za jelo«, kako kaže Knjiga Pos- 
tanka 3,6. Ali joj se želja izjalovi, i odmah vidje da je 
gola i osjeti bol. 


Toma kaže da je BI. Djevica začeta u istočnom grijehu, 
to znači da je u času kad se njezino tijelo počelo oblikovati 
(u času »početnog začeća), ono još podli jegalo općem za- 
konu o prijenosu istočnog grijeha na sve ljude. Tu on ne 
kaže ništa više, ne kaže ništa o onom kasnijem času kad 
je njezina duša — po tadašnjoj teoriji — počela oživljavati 
njezino tijelo i tako ona počela postojati kao osoba. A upra- 
vo na taj čas misli papa Pio IX kad je proglasio istinu o 
Bezgrešnom začeću BI. Djevice; taj trenutak papa nazivlje 
»prvim trenutkom (njezina) začeća«. Mada i Toma i papa 
Pio IX upotrebljavaju istu riječ (»začeće«), ne misle na 
isto, pa stoga nema tu protivurječja. 

Ukratko: Tomini izrazi da je BI. Djevica bila začeta u 
istočnom grijehu i da je od njega bila očišćena — ne uklju- 
čuju nužno da je njezina osoba upala u istočni grijeh; čak 
Toma na nekim mjestima (npr., u ovom Izlaganju o Zdravo - 
mariji i u mladenačkom djelu Comm. in I 1. Sent., d. 44, q. 
un., a. 3, ad 3) i izričito uči da BI. Djevica nije upala u 
istočni grijeh. 

To je po prilici tumačenje Rossija. Mada je ono pri- 
lično dobro obrazloženo, treba priznati — čim se — da 
misao sv. Tome u ovom pogledu nije u svemu potpuno 
jasna, a možda u ono vrijeme nije to ni mogla biti. 

i« Post 3, 16. 

19 Post 3, 19. 

2« Post 3, 19. 

2' Vidi bilj. 12. 

U Djevičinu plodu, naprotiv, nalazimo užitak i spa- 
senje. U Evanđelju po Ivanu 6,54 Isus kaže: »Tko bla- 
guje tijelo moje . . . ima život vječni«. 

3. — Ljepotu. Plod za kojim je Eva čeznula bio je 
»za oči zamamljiv«, kako opaža Knjiga Postanka 3,6. 
Ljepši je plod Djevičin, koji i anđeli žele promatrati. 22 
Ta u Psalmu 44,3 o njem piše: »Lijep si, najljepši od 
ljudskih sinova«. To je stoga što je on sjaj slave Očeve. 

Eva nije mogla naći u željenom plodu što ni greš- 
nik ne može naći u svojim grijesima. Zbog toga, sve 
što želimo, tražimo u Plodu Djevičinu. To je onaj plod 
od Boga blagoslovljen, što ga je on ispunio svojom mi- 
lošću, tako da se i ona na nas prelijeva kad mu iska- 
zujemo poštovanje. Zato kliče Apostol u Poslanici Eje- 
žanima 1,3: »Blagoslovljen Bog i Otac Gospodina naše- 
ga Isusa Krista, on, koji nas blagoslovi svakim blagoslo- 
vom duhovnim ... u Kristu«. Blagoslivljaju ga anđeli, 
u Otkrivenju 7,12: »Blagoslov i slava, i mudrost, i za- 
hvalnica, i čast, i moć i špaga Bogu našemu«. Blago- 
slivljaju ga i ljudi, koje potiče Apostol u Poslanici 
Filipljanima 2,11: »Svaki jezik neka prizna: 'Isus Krist 
je Gospodin!’ — na slavu Boga Oca«; a u Psalmu 117, 
26 pjevamo: »Blagoslovljen koji dolazi u imenu Gospod- 
njem!« 

Tako, dakle, i Djevica je blagoslovljena, a još više 
je blagoslovljen plod njezine utrobe, Isus. 23 

22 1 Pt 1 , 12. 

23 Mnogi će se čitaoci začuditi da sv. Toma ne tumači 
i drugi dio Zdravomarije, tj. prošnju: »Sveta Marijo, majko 
Božja ...« Razlog je jednostavan: u njegovo vrijeme ta 
prošnja nije postojala. Ona se prvi put pojavljuje kod 
franjevca sv. Bernardina iz Sijene god. 1440, a njezino prvo 
tumačenje kod poznatog dominikanskog propovjednika 
Jerolima Savanarole oko god. 1492. Nasuprot, prvi dio 
Zdravomarije, tj. pozdrav sastavljen u jednu cjelinu od 
anđelovih i Elizabetinih riječi (Lk 1, 28 i 1,42), već je posto- 
jao u vrijeme sv. Tome: na Istoku već od 6. stoljeća, a na 
Zapadu od 7. ili 8. stoljeća. No, počeo se širiti počevši od 
10. stoljeća skupa s Malim časoslovom BI. Dj. Marije, u 
kojemu se taj pozdrav nalazio u obliku pretpjeva (antifone). 
Od god. 1210. počinju pokrajinski sabori propisivati da 
svaki vjernik mora znati ne samo Očenaš i Vjerovanje ne- 
go i Zdravomariju. (Usp. Lexicon fur Theologie und Kirche, 
Band 1, Herder, Freiburg 1957, st. 1141.) 

TOMINA RIJEČ 0 APSOLUTNOJ ISTINI I LJUBAVI 


Izdiže se kao duhovni orijaš iz visokog zlatnog 
srednjeg vijeka, on, TOMA, uz Bonaventuru, prvak sko- 
lastičke filozofije i spekulativne teologije; metafizičke 
misli . 

Zadivit će svu ljudsku povijest svojim djelima, 
posebno Summom, u kojoj je ostvario cjelovitu sintezu 
između teologije i filozofije, koja u sebi integrira sve 
ljudske znanosti; koja predstavlja vrhunski domet spoz- 
naja o Bogu, svijetu i životu. 

Toma prvenstveno zbori o Onom koji je najdublji 
Uzrok čitavog Svemira; iskon i svrha svih bića; Primum 
principium et causa finalis. Osvjetljuje nam Božju op- 
stojnost i prisutnost; otajstva Ljubavi. 

Iako naš spoznajni proces — po Tomi — vodi od 
osjetila — do umnog spoznavanja, ipak postoji i iskust- 
vena-mistična spoznaja Boga, najdubljega Uzroka, kada 
sam Bog obuhvaća dušu u njezinim dubinama i sa so- 
bom je sjedinjuje. Razumljivo je da bez vrhunaravne 
milosti čovjek ne može u granicama svoje esencije tj. 
svojih prirodnih mogućnosti, obuhvatiti Puninu i biti 
od iste obuhvaćen. 

Spoznaja Božjeg postojanja po Tomi (iako nekako 
neodređena i mutna) prisutna je u ljudskoj težnji pre- 
ma Bogu, kao svojoj beskonačnoj sreći, svojoj Svrsi i 
svome Cilju, kojemu je čovjek usmjeren svim svojim 
bićem, o kojemu zbori njegov konstitucionalni rascjep, 
njegov metafizički nemir. Čovjek ima, po svojoj naravi, 
finalni polet prema Apsolutnome, u kojemu nalazi smi- 
renje svih svojih težnji, polet prema Apsolutnoj Punini 

Bitka — Bogu, koji — po riječima Teilharda de-Char- 
dina, začetnika suvremene kršćanske evolucionističke 
misli — vodi cjelokupnu ljudsku stvarnost putevima od 
kozmogeneze, preko biogeneze, antropogeneze, noogene- 
ze — prema savršenoj Slici Sina Svoga — Krista, Cent- 
ra svega stvorenoga. 

Toma otkriva da čovjek u sebi nosi težnju za bla- 
ženstvom i srećom, a ona se sastoji u posjedovanju 
Ljubavi; ona mu je ulivena od Bića koje u sebi nosi 
puninu Dobra. Dakle, postoji Apsolutno Dobro. To se 
odnosi i na težnju za istinom, pravdom, mirom, đo- 
brotom-ljubavlju. Sve ograničeno i sve ono što je naj- 
vrednije u stvorenim stvarima i u stvorovima uključuje 
u sebi nužnost postojanja Neograničenoga — Beskonač- 
noga Bića. Sve ono najdivotnije u našim ljudskim 
kategorijama, a što je djelomično, zbori i potvrđuje 
da mora postojati to u neograničenoj — apsolutnoj 
mjeri, jer ljubav zbori o Ljubavi, mir o Miru, ljepota o 
Ljepoti, istina o Istini, pravda o Pravdi, dobrota o 
Dobroti — u vječnim razmjerima. 

Upravo je naša egzistencija dokaz za Božju opstoj- 
nost. Da, mi smo dokaz Njegove egzistencije! Poznava- 
jući sebe, pozna iemo Boga, a poznavajući Boga, pozna- 
jemo sebe. Ne bi bilo našega ograničenoga uma, kad ne 
bi postojao Beskonačni Um. Ne bi bilo naše ljubavi, kad 
ne bi postojala Vječna Ljubav, vječni Izvor ljubavi. 

Toma kao teolog naglašava da je čovjek dužan 
upoznati svoga Stvoritelja, svoj Cilj, jer o toj spoznaji 
ovisi njegovo vlastito dobro, njegovo spasenje i bla- 
ženstvo. Njemu je teologija — sveta nauka iznad filozo- 
fije (koja se temelji na razumu): Bog je njezin predmet. 
Zboreći tako o Bogu, Apsolutnoj Punini Bitka, on zbo- 
ri i o biti stvari i ističe njihovu vječnu i nepromjenljivu 
istinu. 

Teologija je, po Tomi, na neki način otisak Božjega 
znanja. 

Nije li teologija i otisak Božjega neizmjernoga i 
divnoga Bića, koje se u nama reflektira-odrazuje, u nas 
upire svoj božanski pogled; u nas unosi svoje milosne 
zrake, uranja svoju bit — prema mjeri naše ljubavi i 

vjernosti. To Biće nas svojim božanskim dodirima budi, 
osnažuje, usavršuje, pobožanstvenjuje. Kakva je samo 
krasota duše nad materijalnom — vidljivom ljepotom! 
Jer to Biće svojim božanskim sjajem rasvjetluje naše 
biće i svojom nas krasotom uljepšava. — O Bože, kako 
si divan! 

Uz Boga, kod skolastika je i čovjek u pitanju, jer 
je slika Božja, odraz Božji, vidljiva Božja prisutnost na 
zemlji. Zato Toma toliko uzdiže čovjeka, jer u njemu 
motri božanska svojstva; svojstva Vječnoga Bića. 

I slušajući Božje zakone, vršeći Njegove zapovijedi, 
čovjek je dužan da se sve više upriličuje svome Stvori- 
telju; da u sebi posjeduje Njegov božanski život. 

Da bi to čovjek mogao, i danas, pruža mu moguć- 
nost i ova Tomina knjiga, koja ga upoznaje s Ocem, 
Bogom i Stvoriteljem; s Njegovim vječnim i nepromjen- 
ljivim zakonima i zapovijedima. — Čitajmo je, analizi- 
rajmo je; usvojimo je! 


* * * 

U Apostolskom Vjerovanju Toma nas uči u koga 
treba vjerovati i što vjerovati. Glavna su mu razmiš- 
ljanja o Bogu Stvoritelju. Navodi dokaze za Njegovu 
opstojnost. 

Kao što je u svojoj Summi navodio pet puteva — 
dokaza za Božju opstojnost: iz gibanja (sve što se giblje, 
od drugoga se giblje; postoji Prvi Nepokretni Pokretač)! 
iz uzročnosti (Prvi Uzrok jest vječan), iz nenuznosti 
stvari u svijetu (nužno je da postoji jedno Nužno Biće), 
iz stupnjeva savršenosti (savršenija su ona bića koja su 
Bogu bliže), iz sređenoga upravljanja Svemirom (posto- 
ji veličanstveni red u Kozmosu) — tako i sada ponavlja 
dokaze za Njegovu opstojnost; zbori o kauzalitetu, o 
redu; stvari raspoređuje po stupnjevima, ističući da su 
one ljepše i vrednije što se više približuju Bogu, a On 
je Onaj koji »pojedinim stvarima daje bitak i vrijed- 
nost« (1). 


1 Sv. Toma Akvinski: STOŽERI KRŠĆANSKE VJERE 
Vjerujem u Boga, čl. 1, točka 4, str. 38. 

Bog je Onaj upravitelj svijeta koji jest, i koji vodi 
brigu o svim bićima. I Toma opet naglašava; sažimlje 
svoje navode — da ne može biti ništa slučajno, jer sve 
u prirodi obdržava svoj tijek — red; mnogi, videći 
patnje i nevolje, misle da je Bog pustio svijet i da ne 
vodi brigu o njemu, a ne vide razlog zašto Bog tako 
čini i to čini; stvari su ljepše i vrednije što se više 
približuju Bogu, jer prema veličini i ljepoti stvorova, 
možemo razmišljati o njihovu Tvorcu; zato što je svijet 
počeo, a prije ga nije bilo, znači da ga je Netko 
stvorio. »Ako su pak bića stvorena, znači da nisu 
uvijek postojala« (2). 

Da, »Bog je sveopći uzrok svega, pa zato ne stvara 
samo oblik (formu) nego i tvar. Zbog toga sve čini ni od 
čega« (3). 

Vjera u Boga daje nam snagu da budemo strpljivi 
u nevoljama, kako ističe Toma; inače bi čovjek očajao 
— bez svoga Smisla. 

Zboreći o Bogu, Toma ujedno zbori i o čovjeku-o 
stvorenjima, naglašavajući da ih možemo upotrebljavati 
i služiti se njima samo u one svrhe za koje ih je i sam 
Bog stvorio, a to su: slava Božja i naša korist (ali bez 
grijeha). 

I članak po članak Toma osvjetljuje istine naše 
vjere: 

— Zbori o Kristu, preegzistentnome Sinu Božjemu, 

0 Onome koji je Očeva Bit, Vječna Riječ. Njemu — 
Sinu Božjemu-Riječi — najsličnija je riječ začeta u 
našemu srcu, a neizrečena. Treba »stalno razmišljati o 
Riječi Božjoj koja prebiva u nama« (4), jer nas to 
razmišljanje djelotvorno čuva od grijeha. 

— Kroz stoljeća mnogi su se krivovjerci pojavili, 
pa osvjetljuje njihove zablude, kojima su nanosili šte- 
tu vjeri; nabraja njihova imena: Origen, Fotin, Mani- 
hej, Ebion, Valentin, Arije, Apolinarije, Eutih, Nestorije 

1 dr. Odstranjenjem tih zabluda a učvršćenjem stožer- 


226 


2 Ibidem, čl. 1, t. 2, str. 40 

3 Ibidem, čl. 1, t. 3, str. 41 

4 Ibidem, čl. 2, t. 3, str. 48 


nih^temeljnih istina naše vjere, učvršćuju se i bogoslov- 
lce kreposti: vjera, ufanje i ljubav. 

— Zbori o Utjelovljenju — Po Duhu i Mariji, o 
Onome, koji je u svoju božansku dimenziju Logosa 
preuzeo našu narav. Ističe da je tako — »naša narav 
združenjem s Bogom toliko bila oplemenjena i uzdig- 
nuta, da je bila primljena u zajedništvo s Božanskom 
Osobom« (5). 

— Zbori o Kristovoj Muci i smrti, o razlozima zbog 
kojih je trebao da umre. Ističe da je Njegova muka 
dostatna da oblikuje naš život. On nam je dao uzor 
poniznosti, strpljivosti, poslušnosti, preziranja zemaljs- 
kih dobara. 

— Po vjeri u budućega Otkupitelja, pravednici Sta- 
roga zavjeta bili su oslobođeni osobne krivnje, ali ne 
i od kazne što je pripadala čovječjoj naravi — za istoč- 
ni grijeh. 

Krist po smrti silazi u Podzemlje i oslobađa duše. 

— Toma navodi načine kako ćemo pomoći trpećim du- 
šama u Čistilištu: molitvom, milostinjom i postom. No 
još više potiče — osvjetljujući Kristov put u Podzemlje 

— nad Pakao — neka čovjek razmišlja o Paklu: 

»Doista, tko često u duhu tamo silazi za vrijeme 
života, neće lako tamo sići u času smrti« 6 , jer to pro- 
mišljanje odvraća od grijeha. Vidimo da se ljudi ovoga 
svijeta čuvaju krivičnih djela zbog vremenite kazne; 
koliko se više, dakle, moraju čuvati paklene kazne, 
koja je veća i po trajanju, i po žestini, i po mnogostru- 
kosti« 7 . Treba, dakle, osnažiti savjest i spoznaju u 
Boga. 

— Motreći Uskrsnuće, ističe ljepotu Božanstva: »Bo- 
žanstvo je tako divno, da ga nitko ne mole vidjeti, a 
da ne osjeti sreću*. 1 . 

— Zbori o Duhu Svetomu, koji je nadnaravni prin- 
cip duše: »Život duše se sastoji u tom da se združi s 


5 Ibidem, čl. 3, t. 4, str. 54 — 55 

6 Ibidem, čl. 5, t. 3, str. 66 

7 Ibidem 

8 Ibidem, čl. 7, t. I, str. 74 

Bogom, jer je Bog život duše, kao što je duša život 
tijela. A s Bogom nas združuje Duh Sveti po ljubavi , 
jer je On Ljubav Božja« 9 . — »Kristu pak netko postaje 
sličan po Duhu Kristovu, tj. po Duhu Svetomu« 10 . 

— Duhovno blago Kristove muke dijeli se svim 
kršćanima po sakramentima. »U njima je djelotvorno 
prisutna snaga Kristove muke, koja posreduje milost 
za oproštenje grijeha * 11 . 

— I na kraju ističe vjeru u vječni život: »Vječni 
se život sastoji u tome da se čovjek sjedini s Bogom« n , 
i u »savršenoj zasićenosti želje« 13 . »Saznat ćemo bit svih 
stvari« 14 . Naglašuje potrebu dobrih djela; vršenja istih 
— za spasenje: »Dobra djela vode u život, a zla u smrt. 
Zato bi se ljudi morali toga češće sjećati, jer bi ih to 
potaklo na dobro, a odvratilo od zla« 15 . A vječni je život 
cilj ljudskih težnji. A vječni je život — život s Bogom. 


* * 


* 


U OČENAŠU Toma ističe za čim treba težiti, ističe 
naše dužnosti prema Ocu: »Bogu kao ocu dužni smo 
iskazivati štovanje i poslušnost, a također i nasljedovati 
Ga te primati strpljivo nevolje iz Njegove -ruke« 16 . Nje- 
mu treba da smo upravljeni svim svojim bićem i srcem, 
svojom molitvom, posebno molitvom Očenaša, jer nas 
je On stvorio za sebe, zbog vječnoga života: 

»Stvorio je, dakle, ljude radi nekog cilja, ne radi 
užitaka, jer njih imaju i nerazumne životinje, nego 
radi života vječnoga« 17 . 

Spominjući u Očenašu o Božjoj prisutnosti, Toma 
kaže: ». . . valja uvijek misliti da nam je On blizu, čak 


9 Ibidem, čl. 8, t. 2, str. 79 

10 Ibidem, čl. 8, t. 4, str. 81. 

11 Ibidem, čl. 10, str. 87 

12 Ibidem, čl. 12, t. 1, str. 97 

13 Ibidem, čl. 12, t. 2, str. 98 

14 Ibidem 

15 Ibidem, čl. 12, t. 4, str. 100 

16 O Očenašu, »Oče naš«, str. 107 

17 Ibidem, t. 1, str. 120 

intiman, jer je rečeno da je »na nebesima«, tj. u sveti- 
ma, koji se nazivlju »nebesa« 18 . 

Kad komentira o značenju »Sveti se Ime Tvoje«, 
onda spominje: »Sveto znači isto što i čvrsto, nepo- 
vredivo. Zato se svi blaženici u nebu zovu svetim, jer 
su učvršćeni u vječnom blaženstvu. U tom smislu nema 
svetaca na zemlji, jer su izloženi stalnoj promjeni« 19 . 
Također » sveto znači: oprano u krvi (sanctum-sanguine 
tinctum). Zbog toga se sveti u nebu zovu svetima, jer 
su oprani u krvi »(Janjetovoj) 20 . 

Molitvom upravljenom prema Bogu postajemo po- 
božni, tj. po volji Božjoj, jer stječemo pobožnost, koja 
po Tomi — proizlazi »iz božanske ljubavi, koja se 
očituje u odnosu prema Bogu i bližnjemu« 12 . 

Po Duhu nas Otac čuva, vodi i rasvjetluje — po 
Njegovim darovima. Ističe: »Po daru znanja Duh Sveti 
nas poučava da ne činimo svoju volju, nego volju Bož- 
ju« 22 ; »Duh Sveti po daru mudrosti potiče da ištemo 
strpljivost i tako dođemo do blaženstva, koje je plod 
mira, jer strpljivošću posjedujemo mir kako u sreći 
tako u nesreći« 23 . 

Jednom riječju: Otac je posvuda prisutan i vodi 
brigu o svome stvoru, kojega želi za svu vječnost usre- 
ćiti — samim Sobom. 


* * 


* 


Sto pak treba činiti da bi se postigao vječni život, 
govori nam ZAKON BOŽJI, sadržan u Deset zapovijedi 
i Dvije zapovijedi ljubavi. 

To je onaj isti Zakon koji je dan Mojsiju na visu 
Horeba, »zakon života i stege«, o kojemu »ovisi mir 
tvoj i duljina dana tvojih«, kao što navodi Ponovljeni 
zakon. A to je u biti Zakon ljubavi. Predan je čovjeku 


18 Ibidem, t. 2, str. 112 

19 Ibidem, t. 1, str. 114 

20 Ibidem, t. 3, str. 115 

21 Ibidem, t. 4, str. 105 

22 Ibidem, str. 120 

23 Ibidem, t. 4, str. 137 

od Onoga koji ga je stvorio, kojega je čovjek dužan 
upoznati i, upoznavši — ljubiti. Ja sam Gospodin — Bog 
tvoj! 

Toma ističe četiri zakona: 

1) naravni — ćudoredni zakon. 

Temelj naravnome zakonu jest u vječnome zakonu 

— LEX AETERNA. Čovjek je dužan da radi po razumu, 
tj. da odabere dobro, a odbaci zlo. Svjetlo razuma usa- 
đeno nam je od Boga, kako spominje Toma, kojim 
spoznajemo što moramo činiti i čega se kloniti. 

I po naravi posjedujemo sposobnost za spoznaju 
Boga, i izvorno je čovjek upravljen prema Njemu. 

2) Drugi je zakon — zakon poiude. — To je zakon 
koji se protivi duhu. Sv. Toma će na jednom mjestu re- 
ći — da nii jedna strast nije tako jaka, a da je volja 
ne bi mogla suzbiti. To je zakon trostruke požude i to 

— po Pavlu: požude tijela, požude očiju i oholosti živo- 
ta. Protiv ovoga zakona potrebna je trajna, izravna bor- 
ba, snagom duha, snagom — milosti. Jer u onoj mjeri 
u kojoj pobjeđujemo, osposobljavamo se za ljubav — 
prema Bogu i bližnjemu. 

3) Starozavjetni zakon. — Misli se na Mojsijev 
zakon, koji kažnjava zlo smrću; zakon pravde. Bio je 
potreban da se — posred krivoboštva — sačuva vjera 
u jednoga Boga. Tome pak zakonu Toma suprotstavlja 
4. zakon — 

4) Zakon ljubavi. Sadržan je u Dvije zapovijedi 
ljubavi. I zato će Toma zboriti — 

O ljubavi prema Bogu i ljubavi prema bližnjemu. 

»Kad bi netko imao sve darove (karizme) Duha 
Svetoga, a ne bi imao ljubavi, ne bi imao pravoga ži- 
vota« 24 , jer »blaženstvo se mjeri prema stupnju lju- 
bavi, a ne prema stupnju koje druge kreposti« 25 . 

Bitno se sastoji upravo u toj ljubavi prema Bogu i 
bližnjemu. Već po moralnome zakonu treba dobro čini- 
ti, a zlo izbjegavati, a vrhunarav u sebe integrira na 


24 O dvjema zapovijedima ljubavi, t. 1, str. 144 

25 Ibidem, t. 4, str. 145 

rav i istu oplemenjuje; uzdiže je u viši red, u savršeniji 
život. 

Toma zbori o učincima ljubavi: ona ispašta grijehe, 
prosvjetljuje srce, probuđuje savršenu radost, donosi 
mir i daje dostojanstvo. — Da se pak zadobije dar 
ljubavi, treba: pažljivo slušati riječ Božju i razmišljati 
o Božjim dobročinstvima. 

Da se pak ljubav poveća, potrebna je odvojenost 
od zemaljskih dobara. »Sto se više duša udaljuje od 
ljubavi prema zemaljskim dobrima, to se više učvršću- 
je u ljubavi prema Bogu« (jer je umanjena pohlepa, ko- 
ja je korijen zla; također se povećava strpljivost u pro- 
tivštinama. — A »kad nešto drugo osim Boga primiš u 
svoje srce, njega izgoniš« 26 . 

Ljubav pak ne čini zla, pa makar se nekome činilo 
da može dobrom nakanom opravdati neko zlo: 

»Nijedno se zlo ne može opravdati dobrom naka- 
nom« 27 , jer uz nakanu mora i volja biti ispravna. 
Ne valja, ako je nakana dobra, a volja ne. »Volja je 
prisutna u dobroj nakani, kad je volja u skladu s Bož- 
jom voljom« 28 . 

Za ljubav prema bližnjemu, Toma navodi četiri po- 
ticaja: ljubav prema Bogu, Božja zapovijed, ljudska na- 
rav i korist za druge. Tko griješi protiv ljubavi, ne ogre- 
šuje se samo o Božji zakon nego i o prirodni: 

»Zato je mržnja prema bližnjemu ne samo protiv 
Božjeg zakona nego prirodnog zakona« 27 . 

Navodi da je znak dostojanstva djece Božje da lju- 
be i neprijatelje. Tko pak ne ljubi neprijatelje, nema 
prava da se zove Božjim djetetom. Isus to izričito kaže: 
»Ljubite neprijatelje svoje, da budete sinovi svoga Oca 
koji je na nebesima« 30 . 

U ljubavi, dakle, stječeš pobjede — kako navodi 
Toma — jer svojom dobrotom k ljubavi privodiš onoga 
koji te je uvrijedio, a obratno — gubiš pobjede. 


26 Ibidem — »0 ljubavi prema Bogu«, t. 3, str. 152 

27 Ibidem, t. 4, str. 153 

28 Ibidem, 

29 Ibidem — »0 ljubavi prema bližnjemu«, t. 3, str. 155 

30 Mt, 5, 44 


231 


Dakle, Bog, koji je darivalac svih dobara i sve is- 
punja svojom dobrotom, dariva nam sama Sebe, a u 
Sebi sve. A što On dariva, to je samo dobro. Pa ako 
je On tako dobar prema svima, moramo i mi sve lju- 
biti. Znači: iz ove ljubavi prema Bogu, ovisi i ljubav 
prema bližnjemu; ima u Bogu svoj izvo r. Zato je 
ljubav prema Bogu i bližnjemu — jedna. 

Obvezujući nas Zakonom ljubavi, Bog želi da bu- 
demo JEDNO, da možemo za Njega biti jedan — isti 
dar, dar u Njegovu Sinu. 

Zato Toma i identificira kršćanina Kristu, te ako 
čovjek sagriješi protiv svoga bližnjega i nanosi mu 
nepravdu, Toma ističe da je ta nepravda nanesena sa- 
mome Kristu, jer smo po krštenju Kristu predani i po- 
svećeni; po Kristu pak — Ocu. 

U -te dvije zapovijedi ljubavi, tj. u ljubav prema 
Bogu i bližnjemu, uključeno je i Deset Božjih zapovije- 
di, koje sada Toma tumači, tj. sav ZAKON predan Moj- 
siju na Horebu, na dvije kamene ploče: 

na 1. kamenoj ploči nalaze se tri zapovijedi — iska- 
zi ljubavi prema Bogu, a ostalih sedam su — na 2. ka- 
menoj ploči — iskazi ljubavi prema bližnjemu. A to je 
i sam Krist rekao — da o ovim dvjema zapovijedima 
ovisi sav Zakon i Proroci. 

Dajući tako svoje zakone čovjeku, Bog hoće 
da ga učini dionikom svoga zakona, svoga blaženstva: 
da čovjek upozna istinu i živi po njoj, te uzmogne k 
Njemu doći. I Bog te zakone nije nametnuo kao teret, 
nego kao sredstvo kojima će čovjek lakše postići svoj 
Cilj — VJEČNI ŽIVOT. 


* * * 


U poglavlju ZDRAVO MARIJO, Toma ističe ljepotu 
Marije, Majke utjelovljenoga Sina Božjega. Za nju kaže 
da je imala puninu milosti u duši, a ta milosna punina 
prelijevala se i na nieno tijelo. 

»Ona je — puna milosti . . . Zbog toga se prikladno 
zove Marija, što znači »prosvijetljena .. . i prosvjetite - 
ljica drugih «. 31 

Ona sama dokinu prokletstvo i donese blagoslov, 
te otvori rajska vrata. Zbog toga joj priliči ime MARIJA, 
što znači »Zvijezda mora« 32 . I »kao što se pomorci rav- 
naju po zvijezdama da stignu u luku, tako se i kršćani 
ravnaju po Mariji da stignu u slavu nebesku« 33 . 

* * * 


Tomine katheze su didaktične — poučne naravi; 
jasne, jezgrovite, nadahnute; usmjerene ostvarenju kre- 
posnoga-kršćanskoga života po vjeri u Boga, po kojemu 
čovjek jedino može postići vječni život, vječno blažen- 
stvo i svoju Beskonačnu Streću. 

U njfrna su naglašeni etički principi; norme moral- 
noga djelovanja. Obiluju obilnim citatima Sv. pisma, 
kojega 'je Toma izvrsni poznavalac i tumač njegova 
smisla. Toma uvijek zna odabrati najprikladniju meta- 
foru iz istoga Pisma. Kao da se njima povećava, osna- 
žuje vrhunaravni elemenat — božanska atmosfera — 
život. Kro2.te pouke očituje se sav raspon Tomina 
preobraženoga duha, snaga uma i žar srca. 

Vjeronaučne kateheze su održane sveučilištarcima i 
kršćanskome puku u Napulju 1273. godine, u korizmeno 
vrijeme, u Napulju, gdje je Toma studirao od 1239 — 
1243, koji bijaše jedno od glavnih evropskih znanstve- 
nih središta, i u kojemu su se prevodila mnoga filozof- 
ska djela s arapskog i grčkog na latinski. Djela su za- 
pravo reportata — brzopisne bilješke Tominih propo- 
vijedi, zapisanih od njegovim umnih učenika, koji su 
Tomu slušali i bilježili i kasnije naslijedili na profesor- 
skoj katedri. 

Tomino djelo, koje izlazi u hrvatskome prijevodu, 
znatno je obogaćeno komentarom i objašnjenjima vrs- 


31 O Zdravomariji, t. 1, str. 214 — 215 

32 Ibidem, str. 218 

33 Ibidem " 

noga prevodioca — oca Augustina Pavlovića, O.P koje- 
mu ostajemo zahvalni. 

Po svjedočanstvima Tominih učenika, dok je pro- 
povijedao, on je iz sebe ižarivao snagu Duha Svetoga. 
Ta bio je ne samo veliki teolog i filozof, veliki mislilac, 
nego i duboki kontemplativac; uronjen u Boga, kojemu 
je On bio SVE. Kao da je njegova duša bila posve ispu- 
njena Onim koji je u sebi »savršeno cjelovit Bitak«, u 
čiju je ljubav ronio, i čija je otajstva otkrivao. A znao 
je da je ta LJUBAV — BOG punina savršenstva — Izvor 
bitka svega stvorenoga. I — Bitak, koji je punina Dob- 
ra. 0 tome Bitku zbori sva Totnina teologija. 

Taj Bitak nije ništavilo, kako to spominju modemi 
areligiozni egzistencijalisti Sartre i Camus-, nije ni Saky- 
amunina Nirvana. On je, radije po Marcelu — kršćans- 
kome egzistencijalisti — Apsolutna Nazočnost. Mogli 
bismo reći: On je Apsolutna Sadašnjost — Apsolutna 
Vječnost! 

Još više i ljepše: On je — Apsolutna Ljubav! 

S. Marija od Presv. Srca, 
urednik 

